Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ប្រទេសស្ដេចបច្ចេកវិទ្យានៅអាស៊ី ចាប់អារម្មណ៍បង្កើតតំបន់សេដ្ឋកិច្ចពិសេសនៅខ្មែរ ដែលផ្ដោតលើគម្រោងវិនិយោគបច្ចេកវិទ្យា	https://business-cambodia.com/articles/india-technology	ប្រទេសឥណ្ឌ ដែលជាប្រទេសមួយមានភាពរីកចម្រើនយ៉ាងខ្លាំងផ្នែកបច្ចេកវិទ្យាទាំងនៅក្នុងតំបន់អាស៊ី និងនៅលើពិភពលោក បានបង្ហាញចំណាប់អារម្មណ៍ចង់បង្កើតតំបន់សេដ្ឋកិច្ចពិសេសរួមគ្នាជាមួយប្រទេសកម្ពុជា ដោយផ្ដោតលើគម្រោងវិនិយោគបច្ចេកវិទ្យា។ នេះបើតាមការលើកឡើងពីលោកជំទាវបណ្ឌិត Devyani Uttam Khobragade ឯកអគ្គរដ្ឋទូតវិសាមញ្ញ និងពេញសមត្ថភាព នៃសាធារណរដ្ឋឥណ្ឌា ប្រចាំនៅព្រះរាជាណាចក្រកម្ពុជា។     ការលើកឡើងខាងលើរបស់លោកជំទាវឯកអគ្គរដ្ឋទូតនេះ ត្រូវបានធ្វើឡើងនៅក្នុងជំនួបជាមួយឯកឧត្ដម ស៊ុន ចាន់ថុល ឧបនាយករដ្ឋមន្ដ្រី និងជាអនុប្រធានទី១ នៃក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC កាលពីថ្ងៃទី២១ ខែកុមុ្ភៈ ឆ្នាំ២០២៤ កន្លងទៅ។   យោងតាមការដកស្រង់ពី CDC ក្រោយសង្កេតឃើញមានកិច្ចសហប្រតិបត្តិការល្អរវាងកម្ពុជាជាមួយបណ្ដាប្រទេសនានា រហូតសម្រេចដល់មានរៀបចំបង្កើតតំបន់សេដ្ឋកិច្ចពិសេស មានជាអាទិ៍ តំបន់សេដ្ឋកិច្ចពិសេសកម្ពុជា-ជប៉ុន តំបន់សេដ្ឋកិច្ចពិសេសបៃតងកម្ពុជា-អង់គ្លេស គឺជាទឡ្ហីករជំរុញឱ្យលោកជំទាវបណ្ឌិត បង្ហាញចំណាប់អារម្មណ៍ និងទស្សនទានចង់ឃើញមានតំបន់សេដ្ឋកិច្ចពិសេសកម្ពុជា-ឥណ្ឌា ដែលផ្ដោតលើគម្រោងវិនិយោគបច្ចេកវិទ្យា ជាស្នូល។   ទាក់ទងនឹងគម្រោងតំបន់សេដ្ឋកិច្ចពិសេសនេះផងដែរ កាលពីពេលថ្មីៗនេះក្រុមហ៊ុន Minebea Cambodia ក៏បានត្រៀមរៀបចំបង្កើតតំបន់សេដ្ឋកិច្ចពិសេសថ្មីមួយនៅក្នុងប្រទេសកម្ពុជា ដើម្បីតភ្ជាប់ខ្សែច្រវ៉ាក់ផលិតកម្មរបស់ខ្លួនឱ្យបានកាន់តែទូលំទូលាយបន្ថែមទៀតផងដែរ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T10:14:16.693Z", "category": "អចលនទ្រព្យ", "views": 1300, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនត្រឹមតែមានទេពកោសល្យសិល្បៈ និងរូបស្រស់ ព្រះនាង ជេនណា ថែមទាំងអាចនិយាយភាសាទាំង៥នេះទៀត	https://business-cambodia.com/articles/princess-jenna-and-khmer-content-creator-	មានសមត្ថភាពសិល្បៈចាប់តាំងពីវ័យមិនទាន់១០វស្សា ខ្សែរាជវង្សកម្ពុជា ព្រះនាងម្ចាស់ នរោត្តម ជេនណា មិនត្រឹមតែមានទេពកោសល្យខ្ពស់ និងរូបសម្រស់ស្អាតប៉ុណ្ណោះទេ ប៉ុន្តែថែមទាំងអាចនិយាយ៥ភាសាដូចជា ភាសាជាតិខ្មែរ ភាសាអង់គ្លេស ចិន ថៃ បារាំង។   ស្ថិតក្នុងវ័យ១២ព្រះវស្សានេះព្រះនាងតូចអាចរាំរបាំអប្សរា ក្បាច់រាំ K-POP និងច្រៀងចម្រៀងបុរាណសម័យជាច្រើនប្រភេទ ដោយក្នុងនោះព្រះនាងបាននាំយកវប្បធម៌និងសិល្បៈខ្មែរទៅកាន់ឆាកក្រៅប្រទេស ដូចជាកម្មវិធីរបស់ទូរស្សន៍ជាតិចិន ឆាកហូលីវូដ និងអាចត្រៀមខ្លួនប្រឡូកដើម្បីក្លាយជាតារា Kpop របស់ប្រទេសកូរ៉េ។   ដោយឡែកកាលពីពេលថ្មីៗមហាជនមានការចាប់អារម្មណ៍យ៉ាងខ្លាំងទៅលើព្រះរាជសកម្មភាពដែលព្រះនាងម្ចាស់ នរោត្តម ជេនណា បានយាងធ្វើនំបញ្ចុកខ្មែរ ជាមួយអ្នកផលិតមាតិកាកញ្ញា ស្រី ផាច ចែកជូនបងប្អូនខ្មែរនៅទីជនបទស្រុកស្រែចំការ ដែលនេះរាប់ថាជាទិដ្ឋភាពដ៏ប្លែកមួយហើយសម្រាប់អ្នកទស្សនា។   គិតមកត្រឹមម៉ោងនេះវីឌីអូធ្វើនំបញ្ចុកសម្លប្រហើរ ចែកជូនអ្នកភូមិមួយនេះ មានអ្នកចូលទស្សនារហូតដល់ទៅ ៦លានដង ខណៈមហាជនបានផ្ទុះការគោរពកោតសរសើរព្រះទ័យរបស់ព្រះនាងតូច ជេនណា ជាខ្លាំងដែលមិនប្រកាន់ខ្លួន និងបន្ទាបខ្លួនយ៉ាងសាមញ្ញ បើទោះបីទ្រង់ជាខ្សែរាជវង្សក្តី។ ចំពោះសកម្មភាពនេះព្រះនាងឈ្វេងយល់ថានឹងអាចនាំឱ្យម្ហូបខ្មែររបស់យើងកាន់តែទទួលបានការលើកតម្កើងនិងការមានទទួលស្គាល់ ទៅកាន់ពិភពលោក។   គួររំលឹកថាអង្គម្ចាស់ នរោត្តម ជេនណា បានប្រសូត ឆ្នាំ ២០១២ នៅទីក្រុងប៉ារីស ប្រទេសបារាំង។ ព្រះនាងជាបុត្រីទី២ របស់អ្នកអង្គម្ចាស់ នរោត្តម បុប្ផារី និងត្រូវជាចៅលួតរបស់ព្រះករុណា ព្រះបាទសម្តេចព្រះ នរោត្តម សីហនុ ព្រះបរមរតនកោដ្ឋ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T10:01:10.711Z", "category": "ភាពជាអ្នកដឹកនាំ", "views": 248, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ទុនតិច ធ្វើតិច! ម្ចាស់អាជីវកម្ម ៣រូប ចាយទុនត្រឹម១០ម៉ឺនរៀល ចាប់របរសាមញ្ញ៣នេះ តែលក់ឱ្យភ្ញៀវសឹងមិនទាន់	https://business-cambodia.com/articles/normal-business	លុយត្រឹមតែ ១០ម៉ឺនរៀលជាចំនួនទឹកលុយមួយដែលតិចបំផុត ពោលគ្រាន់តែយកចំនួនទឹកលុយនេះទៅញាំអីតែបន្តិចក៏អស់បាត់ទៅហើយ។ ប៉ុន្តែដើម្បីឱ្យបងប្អូនអាចយកលុយ១០ម៉ឺនរៀលនេះ ទៅបង្កើនជាកូនចៅបាន ពេលនេះចាបក្រហមនឹងលើកយកមុខរបរ៣ប្រភេទ ដែលកូនខ្មែរ៣រូប បានចាយទុនត្រឹម១០ម៉ឺនរៀលចាប់ផ្តើមមុខរបរ ពេលនេះលក់ឱ្យភ្ញៀវសឹងមិនទាន់។ មុខរបទាំង ៣ប្រភេទនោះមានដូចជា៖ ១. ច្នៃក្រដាសធ្វើផ្កា លោក គួន ចន្ថា បាននិយាយថា នៅឆ្នាំដើមឆ្នាំ ២០២១ លោកបានសុំមេព្យួរការងារមួយខែ ដោយសាកល្បងធ្វើផ្កាលក់ ដោយដើមទុនដំបូងរបស់លោក ត្រឹមតែ១០ម៉ឺនរៀលតែប៉ុណ្ណោះ សាកលក់នៅអនឡាញសិន។ ដោយពីមួយថ្ងៃទៅមួយថ្ងៃដោយចំនួនអ្នកចាប់អារម្មណ៍ ហើយចាប់ផ្តើមស្គាល់ចេះតែច្រើន តាមរយៈការផុសរបស់លោក រហូតអាចផ្លាស់ប្តូវាសនាដែលធ្លាប់លក់មួយថ្ងៃបានមួយបាច់ពីរបាច់ រហូតហក់ខ្លាំងមួយថ្ងៃលោកអាចលក់ដាច់ចន្លោះពី១០០បាច់ទៅ១៥០បាច់ ដល់ពេលខ្លះបដិសេធការកម៉្មង់ ព្រោះធ្វើលែងទាន់ក៏មានដែរ។ គួរជម្រាបផងដែរថា សម្រាប់បងប្អូន ដែលចាប់អារម្មណ៍ចង់ធ្វើការជាវ ឬចង់យកទៅលក់បោះដំុ និងលក់រាយបន្ត អាចធ្វើការទំនាក់ទំនងហ្វេសមុខផេករបស់លោកដោយផ្ទាល់ ចន្ថា ផ្កាក្រដាស ឬតាមរយៈលេខទូរស័ព្ទ 015 861 714 តេឡេក្រាម 015 861 714  ហើយបងប្អូនក៏ធ្វើការទៅដល់ទីតាំងផ្ទាល់ក៏បាន ដែលស្ថិតក្បែរនៅផ្សារចាក់អង្រែក្រោមតែម្តង។ ២. កែច្នៃគ្រាប់ធញ្ញជាតិ នៅក្នុងបទសម្ភាន៍ជាមួយចាបក្រហម អ្នកនាងនុត សុភ័ស្ត ដែលជាម្ចាស់សិប្បកម្មស្រីមុំ កែច្នៃគ្រាប់ធញ្ញជាតិ បាននិយាយថា ចំពោះរបរមួយនេះអ្នកនាងបានចាប់ផ្តើមតាំងពីពាក់កណ្តាលឆ្នាំ ២០១៥ មកម្លេះ ដែលបើកដំបូងជាមួយដើមទុន១០ម៉ឺនរៀលហើយបើកជាលក្ខណៈគ្រួសារទេ។ ក្រឡេកមកមើលសិប្បកម្មរបស់គាត់បន្តិច នាពេលបច្ចុប្បន្នគាត់អាចប្តូរពីអាជីវកម្មលក្ខណៈគ្រួសារមកបើកជាសិប្បកម្មហើយ ចំណែកផលិតផលដែលគាត់កំពុងតែផ្តោតខ្លាំងក្នុងការផលិតនិងលក់ដាច់ខ្លាំងនោះគឺមានដូចជា ពោតលីងអប់រសជាតិប័រ ពោតលីងអប់រសជាតិស្លឹកខ្ទឹម ពោតលីងអប់រសជាតិហឹរ នៅក្នុងនោះអ្នកនាងសុភ័ស្តក៏បានផលិតនៅមុខទំនិញមួយចំនួនទៀតដើម្បីផ្សែផ្សំគ្នាដែលមានបាញ់ត្រាង អំបឹលបង្គាលីងតាមតែតម្រូវការអតិថិជនកម្មង់។ និយាយបណ្តើរ សើចបណ្តើរ ម្ចាស់សិប្បកម្មស្រីមុំ បានបង្ហើបថា និយាយមិនលាក់លៀម “ខ្ញុំជាមួយនិងស្វាមីពិតជាស្រលាញ់នៅផលិតផលណាមួយដែលកូនខ្មែរអាចធ្វើខ្លួនឯងបានណាស់ ទោះបីជារបរនេះផ្តើមពីទុនតិចហើយរកចំណូលបានតិចក៏ជាក្តីសុខម្យ៉ាងដែរ “ ។ នៅត្រង់ចំណុចនេះអ្នកនាងក៏បានបន្តថា រាល់ថ្ងៃនេះអ្នកនាងជាមួយស្វាមីហត់បន្តិចមែនតែក៏សប្បាយចិត្ត ដោយសារតែគាត់ជាមួយស្វាមីបានដើរតួជាអ្នកផលិតផង ជាអ្នកវិចខ្ចប់ផង ជាអ្នកធ្វើទីផ្សារផង និងជាអ្នកដឹកជញ្ជូនផងដែរ។ ៣. បាញ់ឌុកកូនកាត់ អ្នកស្រី ម៉ីសៀក បាននិយាយថា សម្រាប់មុខរបរធ្វើនំបាញ់ឌុកកូនកាត់ឬតយខ្ទិះកាលពីដើមឡើយអ្នកនាងចាយទុនត្រឹមតែ ១០ម៉ឺនរៀលទេដោយកាលនោះអ្នកនាងចាប់ផ្តើមធ្វើលក់សាកល្បងត្រឹមតែ ៥០កែវទេ ប៉ុន្តែនៅពេលធ្វើលក់ភ្លាម អ្នកនាងទទួលបានការគាំទ្រយ៉ាងខ្លាំងពីសំណាក់អតិថិជនព្រោះនំបាញ់ឌុករបស់អ្នកនាងធ្វើមកពីគ្រឿងផ្សំថ្លៃ ហើយជាពិសេសនោះអ្នកនាងធ្វើមិនរិះថាំគ្រឿងទេ ពោលសូម្បីតែគ្រឿងផ្សំដូចជាស្លឹកតយគឺយករបស់ធម្មជាតិមក ចំណែកខ្ទិះដូងវិញអ្នកនាងបានប្រើខ្ទិះសុទ្ធៗតែម្តង ចំណែកល្ងវិញគឺលីងៗថ្មីសម្រាប់ដាក់លើបង្អែមជូនអតិថិជន។ អ្នកស្រីម៉ីសៀក បានបន្តថា នាពេលនេះនំបាញ់ឌុកកូនកាត់របស់អ្នកស្រីលក់ដាច់ខ្លាំងណាស់ ប្រសិនជាគ្មានភ្លៀងអ្នកនាងអាចលក់បានពី១ពាន់កែវទៅ១ពាន់៥រយកែវក្នុងមួយថ្ងៃ ហើយនៅក្នុងនោះសម្រាប់នំបាញ់ឌុកកូនកាត់បើគិតក្នុងខែអ្នកនាងអាចលក់ដាច់រហូតបានទៅដល់១ម៉ឺន៥ពាន់កែវ ដល់១ម៉ឺន៧ពាន់កែវឯណោះ បើចំណូលវិញគឺអ្នកនាងអាចរកបានខ្ទង់ពាន់ដុល្លារផងដែរ៕ ចង់មានអាជីវកម្មផ្ទាល់ខ្លួន តែខ្វះគំនិតពីការចាប់ផ្តើម មិនដឹងរើសមុខរបរអ្វីឱ្យត្រូវទីផ្សារ ថែមទាំងគ្មានជំនាញលក់ ឬចង់ពង្រឹងជំនាញលក់ឱ្យខ្លាំង ចួបគ្នានៅថ្ងៃ 25/កុម្ភៈ/24 ជាមួយលោកគ្រូ សំ កុសល ផ្ទាល់ពេញ១ថ្ងៃ។ ព័ត៌មានបន្ថែម ឬចុះឈ្មោះតាមតេឡេក្រាម t.me/baksey_events	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T09:56:03.303Z", "category": "ចាប់ផ្តើមអាជីវកម្ម", "views": 1603, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រា.ក់ខែខ្ទង់៣៥០$! លោកស្រី យូ បូរី ឲ្យប្រញាប់ប្រើក្បួន១នេះ មិនដាច់លុ.យចុងខែ ហើយសល់ទ្រព្យទៀត	https://business-cambodia.com/articles/you-bory-3-tips	ធ្លាប់ឆ្ងល់ទេ អ្នកខ្លះប្រាក់ខែ៣០០ដុល្លារ តែអាចចិញ្ចឹមខ្លួនរស់ស្រួល ចួនថ្ងៃខ្លះផ្តាច់ពីមាត់ពីកផ្ញើទៅគ្រួសារនៅឯស្រុកទៀតក៏មាន មិនភ័យរឿងខ្មោចលងចុងខែ រស់ធូរចិត្តមិនតឹងទ្រូង ហើយពេលមកធ្វើការម្តងៗ ទីនុយសមសួន ញញឹមពព្រាយរាយមន្តស្នេហ៍ ហាក់ពុំមានទុក្ខកង្វល់អ្វីឡើយ។ រីឯអ្នកខ្លះរកបាន ៣០០ដុល្លារ/១ខែ ក៏ចាយមិនគ្រប់ ឥឡូវរកបាន ៥០០ដុល្លារ/១ខែក៏ចាយមិនគ្រាន់ ដល់ថ្នាក់ពេលខ្លះឆក់កន្តៀតខ្ចីបុលគេដោះកូយចុងខែទៀតក៏មាន។ ឆ្លើយតបទៅនឹងបញ្ហានេះ ក្នុងបទសម្ភាសន៍ជាមួយ Business Cambodia លោកស្រី យូ បូរី ដែលជាស្ថាបនិកក្រុមហ៊ុន TEDP និងមានបទពិសោធន៍ចាស់វស្សាលើវិស័យការងារ បានបង្ហើបគន្លឹះចាត់ចែងលុយកាក់មួយ ជួយឲ្យបុគ្គលិកប្រាក់ខែមធ្យមមិនដាច់ពោះចុងខែ ហើយសល់ទ្រព្យទៀត៖ ១/. បង្កើតកុងធនាគារទីមួយ សម្រាប់តម្រូវការចាំបាច់ តើក្នុងមួយថ្ងៃតម្រូវការចាំបាច់របស់អ្នកប៉ុន្មាន? តាមទ្រឹស្តី ម៉ាស្លូ តម្រូវការនេះចាត់ចូលជាផ្នែកសរីរ រួមមានដូចជា៖ ទីជម្រក អាហារ ទឹក ខ្យល់ សុខភាពល្អ សម្លៀកបំពាក់ ថ្នាំសង្កូវ...។ តម្រូវការទាំងអស់នេះគឺសំខាន់ខ្លាំងបំផុត ហើយទាល់តែមនុស្សម្នាក់អាចបំពេញតម្រូវការផ្នែកសរីររបស់ខ្លួននេះបានសមរម្យជាមុនសិន ទើបគាត់អាចមានតម្រូវការជាបន្តបន្ទាប់ទៀត។ ដូច្នេះចូរគណនាលមើលថាតើ អ្នកត្រូវការលុយប៉ុន្មាន បន្ទាប់មកដាក់ក្នុងកុងមួយសម្រាប់ចាយ សល់ប៉ុន្មានឲ្យសល់ប៉ុណ្ណឹងហាមប៉ះ។ អង្គុយលើកៅអីនៃជ្រុងម្ខាងក្នុងបន្ទប់ប្រជុំបិទជិត លោកស្រី យូ បូរី បានលើកឡើងទាំងសំឡេងច្បាស់ៗថា៖ «បើយើងគណនាមួយថ្ងៃញ៉ាំបាយបីពេល ចាយអស់៥ដុល្លារ សរុបមួយខែ១៥០ដុល្លារ អីចឹងយក ១៥០ដុល្លារហ្នឹងដាក់ក្នុងកុងមួយ ហើយចាយកុំឲ្យលើស៥ដុល្លារ ត្រូវចាយឲ្យដូចកូនក្មេងអីចឹង។ តែបើ១៥០ដុល្លារតិចពេក ប្រាក់ខែ៣៥០ដុល្លារ យើងដក២០០ដុល្លារទុកចាយ សល់១៥០ដុល្លារសន្សំទុក។ អីចឹងយ៉ាងហោចណាស់ក៏អ្នកនៅសល់លុយ១៥០ដុល្លារ ទុកនៅហ្នឹងខ្លួនដែរ»។ ២/. បង្កើតកុងធនាគារទីពីរ សម្រាប់កញ្ចប់សន្សំ កញ្ចប់សន្សំនេះ គឺជាប្រាក់សម្រាប់បម្រុងទុកហេតុការណ៍ណាមួយដែលកើតឡើងដោយមិនបានព្រៀងទុក ឬការវិនិយោគទៅលើសមត្ថភាពរបស់ខ្លួនឯងជាដើម។ សម្រាប់ការសន្សំបែបនេះ គួរតែមានផែនការសន្សំទៀងទាត់ និងច្បាស់លាស់ ហើយជម្រើសសន្សំល្អបំផុត គួរដាក់សន្សំនៅ ធនាគារ និងគ្រឹះស្ថានមីក្រូហិរញ្ញវត្ថុស្របច្បាប់ ដែលអាចផ្តល់ទំនុកចិត្ត សុវត្ថិភាព ភាពងាយស្រួល ដាក់ និងដកប្រាក់សន្សំ ជាពិសេស ប្រាក់របស់អ្នកអាចដុះកូនដុះចៅបានច្រើនថែមទៀតផង។ ៣/. កញ្ចប់ជូនពុកម៉ែប្រចាំខែ ក្នុងនាមជាកូនម្នាក់ បើបច្ចុប្បន្នអាចរកប្រាក់ខែបានខ្ទង់៣៥០ដុល្លារ ត្រូវដកខ្លះយ៉ាងហោចណាស់ក្នុងមួយខែមាន ១០ម៉ឺន ឬ២០ម៉ឺន យកជូនពុកម៉ែ ទោះបីពួកគាត់មិនយកក៏ដោយ ក៏ត្រូវទុកជូនគាត់ដែរ។ «ប្រសិនបើគាត់នៅតែទទូចបដិសេធ យើងត្រូវនិយាយថា ប៉ាម៉ាក់! ត្រូវទទួលយកពីកូនទៅ ដើម្បីឲ្យកូនខំប្រឹងរកស៊ី ដើម្បីឲ្យកូនបានបុណ្យ។ នៅពេលជូនគាត់កាន់តែច្រើន បុណ្យអ្នកកាន់តែច្រើន ការងារកាន់តែល្អរីកចម្រើនទៅមុខ ហើយទ្រព្យអ្នកក៏កាន់តែច្រើនដែរ អ្នកត្រូវជឿ»។ នេះគឺជាសម្តីលោកស្រី យូ បូរី ថ្លែងទាំងស្នាមញញឹមនិងទន់ភ្លន់។ ក្រោយក្រេបកាហ្វេឆុងដោយផ្ទាល់ដៃរបស់បុគ្គលិកដែលដាក់ជូននៅលើតុ ស្ថាបនិកក្រុមហ៊ុន TEDP រូបនេះ បានបន្តទៀតថា៖ «តាំងពីបងធ្វើការមក រហូតដល់ឡើងប្រាក់ខែរាប់ពាន់ដុល្លារ ក្នុងមួយខែបងជូនម៉ាក់មួយពាន់ដុល្លារ។ ខែដែលបើក Bonus មក ប្រសិនបើ Bonus បាន៣ពាន់ដុល្លារក្នុងមួយខែ បងជូនម៉ាក់២ពាន់ដុល្លារ ១ពាន់ដុល្លារទៀតទុកប៉ាវបុគ្គលិកញ៉ាំអី»។ ជាចុងក្រោយ លោកស្រី យូ បូរី ដែលមានបទពិសោធន៍ចាស់វស្សាលើវិស័យការងារ ថែមទាំងជាសហគ្រិនស្ត្រីឆ្នើម បានលើកឡើងនិងផ្តាំផ្ញើយ៉ាងដូច្នេះថា៖ «មិនថាប្រាក់ខែប៉ុន្មានទេ ត្រូវចាត់ចែងឲ្យមានកញ្ចប់ថវិកាផ្សេងៗគ្នាពោលគឺ កញ្ចប់ចាយ កញ្ចប់ជូនពុកម៉ែ និងកញ្ចប់សន្សំ។ សម្រាប់កញ្ចប់ចាយប៉ុនណាគឺប៉ុណ្ណឹង កុំស្លន់តាមគេ រឿងគេជារឿងគេ កុំភ្លេចពេលដែលយើងអត់លុយ ពុំអាចទៅខ្ចីនរណាបានឡើយ»។ លើសពីនេះ រឿងសំខាន់បំផុតមួយទៀតដែលមិនអាចខ្វះបាននោះគឺការអភិវឌ្ឍលើសមត្ថភាព ប្រសិនបើឥឡូវយើងមិនវិនិយោគលើចំណេះដឹងទេ គិតតែពីប្រឹងជុះតាមដំរី សប្បាយដាច់បង្ហៀរ ជំនាញមិនកើន ចំណូលមិនចូល សម្បូរតែចំណាយ នោះយើងកំពុងឈរលើថ្មរអិលនៃមាត់ជ្រោះហើយ ដូចពាក្យលោក Jim Rohn ដែលជាសហគ្រិនជនជាតិអាមេរិក ជាអ្នកនិពន្ធនិងជាអ្នកលើកទឹកចិត្តមួយរូបដ៏ល្បីល្បាញបាននិយាយថា៖ «ចំនួនលុយ និងតួនាទីដែលអ្នកមាន ពុំអាចលើសពីសមត្ថភាពរបស់អ្នកឡើយ»៕ អត្ថបទដោយ៖ កាន់ ដារ៉ា (ស្មេរពនេចរ)  កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T09:34:45.377Z", "category": "ភាពជាអ្នកដឹកនាំ", "views": 2586, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មានសង្ឃឹម! ក្រុមហ៊ុនចិន ប្តេជ្ញាចិត្តវិនិយោគបង្កើតរថភ្លើងធុនស្រាលដំបូងគេ នៅក្នុងខេត្តសៀមរាប និងភ្នំពេញ	https://business-cambodia.com/articles/china-metro-group-two-railway-to-airport	ផ្លូវរថភ្លើងធនស្រាលរបស់កម្ពុជាកាន់តែមានសង្ឃឹមហើយ ខណៈក្រុមហ៊ុនធំមួយរបស់ប្រទេសចិនដែលមានឈ្មោះថា China Metro Group បានប្តេជ្ញាចិត្តវិនិយោគលើគម្រោងអភិវឌ្ឍផ្លូវរថភ្លើងធុនស្រាលចំនួន២ខ្សែរដែលមាននៅរាជធានីភ្នំពេញ, ខេត្តកណ្តាល និងខេត្តសៀមរាប។ នេះបើយោងតាមការលើកឡើយរបស់ ឯកឧត្តម ប៉េង ពោធិ៍នា រដ្ឋមន្ត្រីក្រសួងសាធារណការ និងដឹកជញ្ជូន កាលថ្ងៃទី២១ ខែកុម្ភៈ ឆ្នាំ២០២៤។     នៅក្នុងជំនួបរវាងឯកឧត្តម ប៉េង ពោធិ៍នា និង ក្រុមហ៊ុនខាងលើ បានបង្ហាញឆន្ទៈ និងការប្តេជ្ញាចិត្តខ្ពស់លើការវិនិយោគលើប្រព័ន្ធដឹកជញ្ជូនដោយរថភ្លើងធុនស្រាល(LRT)នៅកម្ពុជា។ ដោយភាគីក្រុមហ៊ុន China Metro Group បានបង្ហាញវឌ្ឍនភាពការសិក្សាលើគម្រោងអភិវឌ្ឍផ្លូវរថភ្លើងធុនស្រាលចំនួនពីរខ្សែនៅកម្ពុជា ៖   ១-គម្រោងផ្លូវរថភ្លើងធុនស្រាលតភ្ជាប់ពីអាកាសយានដ្ឋានអន្តរជាតិខេត្តសៀមរាប-អង្គរ ទៅកាន់ក្រុងសៀមរាប។   ២- គម្រោងផ្លូវរថភ្លើងធុនស្រាលតភ្ជាប់ពីអាកាសយានដ្ឋានអន្តរជាតិតេជោ ក្រុងតាខ្មៅ មកកាន់រាជធានីភ្នំពេញ។   គួរជម្រាប់ផងដែរថា ចំពោះការសាងសង់រថភ្លើងធុនស្រាលនេះ គឺសំដៅលើមធ្យោបាយសម្រាប់ដឹកជញ្ជូនអ្នកដំណើរពីតំបន់មួយទៅតំបន់មួយក្នុងទីក្រុង ក៏ដូចជាអនុតំបន់ជាយៗទីក្រុង។ ដូច្នេះរថភ្លើងធន់ស្រាលនេះ មានប្រវែងខ្លី ស្រាល បត់បែនបានលឿន ហើយសម្រាប់តែដឹកអ្នកដំណើរ មិនសម្រាប់ដឹកទំនិញទេ ហើយវាប្រែប្រួលចំនួនទូរទៅតាមចំនួនអ្នកដំណើរ និងភាពចាំបាច់។     ក្នុងនោះដែរឯកឧត្តម បានលើកឧទាហរណ៍ថា “នៅក្រៅប្រទេស បើយើងធ្វើដំណើរតាមរថយន្តក្នុងទីក្រុង តាមមធ្យោបាយដឹកជញ្ជូនសាធារណៈក្នុងក្រុង វាអាចយឺត អាចកកស្ទះ ប៉ុន្តែបើយើងធ្វើដំណើរតាមរថភ្លើងធុនស្រាលនេះ គឺអត់ស្ទះទេ។ ដូច្នេះផលប្រយោជន៍របស់វា គឺធ្វើដំណើរដោយសុវត្ថិភាព ផាសុខភាព ទាន់ពេលវេលា ហើយគោលដៅធំរបស់វា គឺកាត់បន្ថយគ្រោះថ្នាក់ចរាចរណ៍ក្នុងទីក្រុង”៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T09:13:32.264Z", "category": "ព័ត៌មានថ្មីៗ", "views": 1022, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មាននៅខ្មែរហើយ! យីហោធំៗចំនួន២ របស់អាមេរិក និងអ៊ីតាលី មកបើកដំណើរការនៅស្រុកខ្មែរ	https://business-cambodia.com/articles/brand-two	យីហោគ្រឿងសង្ហារឹមល្បីឈ្មោះ ២ គឺ Simmons នឹង LIU.JO ដែលជាប្រេនមកពីអាមេរិក និងអ៊ីតាលី បានសម្រេចមករកស៊ីនៅកម្ពុជាហើយ ខណៈដំណឹងនេះក៏ជារឿងល្អមួយដែរសម្រាប់ប្រជាជនកម្ពុជា ព្រោះនៅពេលដែលយីហោក្រៅស្រុកសម្រេចមករកស៊ីនៅខ្មែរក៏ជាការបង្កើនឱកាសការងារដល់ប្រជាជនមួយផងដែរ។ ជាក់ស្តែង កាលពីកន្លងទៅ LIU.JO ដែលជាប្រេនមកពីប្រទេសអ៊ីតាលីបានមកសម្ភោធហាង គ្រឿងបរិក្ខារសង្ហារឹមរបស់ខ្លួនដំបូងគេបង្អស់នៅក្នុងប្រទេសកម្ពុជាដោយមានវត្តមាននៅក្នុងអគារ ធីវ័ន ជាន់ទី៤ ដែលមានទីតាំង #៥៤ ផ្លូវលេខ២១៤ សង្កាត់បឹងរាំង ខណ្ឌដូនពេញ រាជធានីភ្នំពេញ នៃប្រទេសកម្ពុជា។ LIU.JO គឺជាម៉ាកយីហោដែលត្រូវបានគេទទួលស្គាល់ និង ល្បីល្បាញ របស់ប្រទេសអ៊ីតាលី ក្នុងការផ្តល់នូវគ្រឿងបរិក្ខារសង្ហារឹមដែលទំនើបទាន់សម័យជាមួយនឹងរចនាបថដ៏ល្អឥតខ្ចោះសម្រាប់គេហដ្ឋានដ៏កក់ក្តៅរបស់លោកអ្នក។ ម៉ាកយីហោមួយនេះត្រូវបានបង្កើតឡើងតាំងពីឆ្នាំ១៩២៥ ហើយចាប់ផ្តើមមានកេរ្តិ៏ឈ្មោះល្បីល្បាញដោយសារម៉ាកយីហោមួយនេះបានផ្តោតសំខាន់លើគុណភាពនៃការផលិតដោយដៃផ្ទាល់ ជាមួយនឹង ការយកចិត្តទុកដាក់យ៉ាងខ្លាំងបំផុតទៅលើភាពលម្អិតនៃគ្រឿងសង្ហារឹម។ លើសពីនេះទៅទៀតនោះ ភាពលេចធ្លោបំផុតនៃគ្រឿងសង្ហារឹមរបស់LIU.JO នោះគឺការប្រើប្រាស់ ភាពទំនើបនិងសហសម័យនៅក្នុងរចនារបស់ខ្លួន ដែលវាពិតជាសក្តិសមបំផុតសម្រាប់អ្នកដែលចង់បានភាពឡូយប្រណិតឆើតឆាយនៅក្នុងគេហដ្ឋាន។ ផលិតផលគ្រឿងសង្ហារឹមរបស់LIU.JO ត្រូវបានរចនាឡើងពោរពេញទៅដោយមុខងារ និង រចនាបថដ៏ល្អប្រសើរជាមួយការឌីហ្សាញបែបMinimalism ដែលល្អឥតខ្ចោះក្នុងការបំពេញបន្ថែម ការតុបតែងផ្នែកខាងក្នុង នៃគេហដ្ឋានរបស់លោកអ្នក។ ជាមួយគ្នានោះដែរ ពូក Simmons ដែលជាយីហោពូកម៉ាកល្បីឈានមុខគេពីសហរដ្ឋអាមេរិក ត្រូវបានក្រុមហ៊ុន RS Residence ដែលជាក្រុមហ៊ុនផ្គត់ផ្គង់ពូក និងគ្រឿងសង្ហារឹមឈានមុខគេមួយនៅប្រទេសកម្ពុជាបាននាំមកទីផ្សារកម្ពុជានាពេលកន្លងទៅនេះ។ ពូក Simmons ជាម៉ាកពូកប្រណិតលំដាប់ខ្ពស់សម្រាប់អ្នកប្រើប្រាស់នាពេលបច្ចុប្បន្ននេះ ហើយ Simmons ក៏ជាក្រុមហ៊ុនផ្គត់ផ្គង់ពូកឱ្យសណ្ឋាគារលំដាប់ផ្កាយ៥ និងផ្កាយ៦ ដ៏ប្រណិតជាច្រើននៅទូទាំងពិភពលោក។ ដោយសារមានការជឿរជាក់ និងទុកចិត្តចំពោះម៉ាកយីហោដ៏ល្បីល្បាញនេះពូក Simmons គឺជាអ្នកផ្គត់ផ្គង់ពូកផ្លូវការដល់ក្រុមហ៊ុនសណ្ឋាគារ Shangri-La ទូទាំងពិភពលោក។ សូមបញ្ជាក់ថា ក្រុមហ៊ុន RS Residence គឺជាអ្នកផ្គត់ផ្គង់ ពូក ខ្នើយ កម្រាលពូក និងគ្រឿងសង្ហារឹមឈានមុខគេនៅកម្ពុជាជាមួយចក្ខុវិស័យនាំយកផលិតផលរបស់ RS Residence   មកកាន់គ្រប់គេហដ្ឋានទូទាំងប្រទេស។ អាស័យដ្ឋានសាខាសែនសុខ ផ្ទះលេខNº273, ផ្លូវលេខ1003,សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ។ អាស័យដ្ឋានសាខាផ្លូវព្រះមុន្នីវង្ស ផ្ទះលេខNº314, ផ្លូវព្រះមុន្នីវង្ស សង្កាត់ចតុមុខ ខណ្ឌដូនពេញ រាជធានីភ្នំពេញ។ សម្រាប់ព័ត៌មានបន្ថែម សូមទំនាក់ទំនងលោក ជា មុន្នី ទូរស័ព្ទលេខ៖ ០៧៧៦៦៦១៦៨ ឬគេហទំព័រ៖ www.rsresidence.com.kh E-mail: mony.chea@gmail.com៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T08:55:37.345Z", "category": "ចាប់ផ្តើមអាជីវកម្ម", "views": 217, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្រ្តី៣រូប កំពុងទទួលបាន ភាពលេចធ្លោបំផុត ក្នុងការឈរឈ្មោះជា ប្រធានសមាគមសិល្បៈខ្មែរ	https://business-cambodia.com/articles/women-in-leadership-cambodia-artist-association	ជាទំព័រថ្មីរបស់សមាគមសិល្បករកម្ពុជាដែលតែងតែ បោះឆ្នោតជ្រើសរើសប្រធានសមាគមនៅរៀងរាល់៥ឆ្នាំម្តង ដើម្បីដឹកនាំសិល្បៈខ្មែរ ។ ជុំវិញប្រធានបទនៃការបោះឆ្នោតជ្រើសរើសប្រធានសមាគមសិល្បៈនេះ គេសង្កេតឃើញថាភាគច្រើននៃមហាជនគឺមានការគាំទ្រខ្លាំងចំពោះភាពជាអ្នកដឹកនាំដែលជាស្រ្តី ខណៈក្នុងនោះស្រ្តី៣រូបនេះ ហាក់កំពុងអន្ទងចិត្ត អង្រួនបេះដូងមហាជនបំផុត ក្នុងការឈរឈ្មោះជាប្រធានសមាគម។       ១. លោកជំទាវ ម៉ៅ ចំណាន     ជាអតីតសិល្បៈការិនីនិងជាពិធីការនីដ៏ឆ្នើម កាលពីអំឡុងទស្សវត្សរ៍ឆ្នាំ២០០០ លោកជំទាវ ម៉ៅ ចំណាន បានប្រកាសឈរឈ្មោះជាប្រធានសមាគមសិល្បៈនៅថ្ងៃទី២១ ខែកុម្ភៈ ឆ្នាំ២០២៤។  វត្តមានរបស់លោកជំទាវ ស្របពេលនេះ ត្រូវបានគេរំពឹងថាសមាគមសិល្បៈនឹងមានជំនួយផ្នែកធនធាន និងថវិកា ក្នុងការលើកស្ទួយសិល្បៈខ្មែរឱ្យកាន់តែមានការអភិវឌ្ឍន៍ទៅមុខមួយកម្រិតធំទៀត ត្បិតលោកជំទាវគឺជាឧត្តមភរិយារបស់ម្ចាស់ក្រុមហ៊ុន រ៉ូយ៉ាល់ គ្រុប ដែលជាអាណាចក្រជំនួញដ៏ធំមួយនៅកម្ពុជា រាប់តាំងពីវិស័យសិល្បៈនិងកម្សាន្ត ដូចជាប្រព័ន្ធផ្សព្វផ្សាយនិងស្ថានីយទូរស្សន៍ល្បីៗជាដើម។       ២. អ្នកនាង ខាត់ សុឃីម       អ្នកគាំទ្រដែលមានវ័យ៣០ប្លាយ ប្រហែលជាទទួលស្គាល់យ៉ាងច្បាស់ហើយថាតារាស្រី អ្នកនាង ខាត់ សុឃីម គឺជាតារាពហុជំនាញមួយរូបលើវិស័យសិល្បៈជិត២០ឆ្នាំមកនេះ ក្នុងរូបភាពគ្រប់ទម្រង់ចាប់តាំងពីភ្លេងខ្មែរបុរាណរហូតដល់ចម្រៀងសម័យ។ គួបផ្សំជាមួយនឹងសមត្ថភាពលើផ្នែកសិល្បៈទាំងនេះ អ្នកគាំទ្របានដាក់ក្តីរំពឹងថាអ្នកនាងនឹងអាចបណ្តុះបណ្តាលធនធានសិល្បៈជំនាន់ក្រោយមិនឱ្យបាត់បង់នូវទម្រង់សិល្បៈបុរាណខ្មែរ និងបន្តវឌ្ឍនភាពនៃទម្រង់សម័យ ត្បិតត្រកូលអ្នកនាងគឺជាអ្នកស្នេហាសិល្បៈ ច្រើនជំនាន់មកហើយ។   ៣. កញ្ញា ឡរា ម៉ម     រាមច្បងរបស់តារារ៉េបលំដាប់ប្រទេសលោក វណ្ណដា គឺ កញ្ញា ឡរា ម៉ម សិល្បការិនី ផលិតករតន្រ្តី Original និងជានាយកប្រតិបត្តិនៃ ផលិតកម្ម បារមី ត្រូវបានមហាជនគាំទ្រ ចំពោះតំណាក់ឈាមខ្មែរថែពន្លកក្រៅប្រទេសមួយរូបនេះ ឱ្យឈរឈ្មោះ ព្រោះគេជឿជាក់ថាកញ្ញា នឹងអាចពាំនាំសិល្បៈខ្មែរគ្រប់ទម្រង់ ទៅកាន់ឆាកអន្តរជាតិបានយ៉ាងត្រចះត្រចង់។   ដោយនាពេលកន្លងមកកញ្ញាបានដឹកនាំសិល្បៈចាប៉ីដងវែងខ្មែរ Time to Rise ឱ្យមានប្រជាប្រិយភាពយ៉ាងខ្លាំងក្លាលើឆាកអន្តរជាតិ និងបានបំបែកកំណត់ត្រាខ្ពស់បំផុត ដែលមានអ្នកចុចទស្សនា១១៩លានដង នៅលើ YouTube ដែលជាការសម្តែងរួមគ្នារបស់ លោកគ្រូតាព្រឹទ្ធាចារ្យ គង់ ណៃ និងតារារ៉េបលំដាប់ប្រទេស លោក ម៉ម វណ្ណដា៕   ចុះប្រិយមិត្តវិញយល់យ៉ាងណាចំពោះកម្លាំងស្រ្តីក្នុងភាពជាអ្នកដឹកនាំ?   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T08:39:35.564Z", "category": "ភាពជាអ្នកដឹកនាំ", "views": 614, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចេញហើយៗ! តស់មកដឹងតម្លៃរថយន្ត តូយ៉ូតា Land Cruiser ស៊េរីឆ្នាំ ២០២៤ មុខកាច មាឌឌាំង សម្រស់សង្ហាខ្លាំង	https://business-cambodia.com/articles/land-cruiser-2024-in-store-now	ជាដំណឹងដ៏រីករាយមួយសម្រាប់ប្រិយមិត្តដែលតែងតែនិយមចូលចិត្តរថយន្តប្រភេទ SUV Off-Road និងបងប្អូនដែលនិយមការធ្វើដំណើរផ្សងព្រេង ចូលព្រៃ ចុះទឹក ឡើងភ្នំ និងធ្វើដំណើរលើស្ថានភាពផ្លូវលំបាកៗ ត្រូវម៉ាច់តែម្តង ខណៈពេលនេះតូយ៉ូតា Land Cruiser ស៊េរីឆ្នាំ ២០២៤ របស់ជប៉ុនបានចេញលក់ហើយ ពោលគឺមុខកាច មាឌឌាំង កម្លាំងខ្លាំង និងជះរាងសង្ហាកប់តែម្តង។ យោងតាមការចុះផ្សាយលើគេហទំព័រ AUTO BLOG កាលពីពេលថ្មីៗនេះបានឱ្យដឹងថា តូយ៉ូតាបានផលិតរថយន្ត Land Cruiser ដោយភ្ជាប់ជាមួយម៉ូឌែលចំនួន៣ ដោយម៉ូឌែលទី១ គឺ 1958 តម្លៃចាប់ពី ៥៧,៣៤៥ដុល្លារ តម្លៃនៅបរទេស (តម្លៃធ្លាក់ចុះគួរឱ្យកត់សម្គាល់ពីម៉ូដែល ២០២១ មានតម្លៃ ៨៦,៨៨០ដុល្លារ) និងម៉ូឌែលទី២ Land Cruiser មានតម្លៃ ៦៣ ៣៤៥ ដុល្លារ ហើយម៉ូឌែលចុងក្រោយ First Edition មានតម្លៃ ៧៦,៣៤៥ដុល្លារ។ បើនិយាយអំពីទំហំវិញ រថយន្តមួយម៉ូដែលនេះ មានប្រវែងប្រែប្រួលអាស្រ័យលើ  trim level ពោលមានប្រវែងចាប់ពី ៤៩៨០មម ដល់ ៥០១៥មម  ទទឹង ចាប់ពី ១៩៨០មម ដល់ ២០០០ មម កម្ពស់គ្រប់ម៉ូឌែលមានកម្ពស់ ១៩៥០មម និង Wheelbase: នៅតែមិនផ្លាស់ប្តូរនៅ ១១១.២ អ៊ីង (២៨២៥មម)។ ទទឹមនឹងនេះដែររថយន្តតូយ៉ូតា Land Cruiser ស៊េរីឆ្នាំ ២០២៤ មានម៉ាស៊ីនកូនកាត់ ៣.៥ លីត្រ Twin-turbo V6 ដែលអាចផលិតកម្លាំងសេះបាន ៤៣០សេះ និងកម្លាំងបង្វិល ៥៤៦ lb-ft។ បើកបរ១០០គីឡូស៊ីប្រេងប្រហែលជា ៨.៧ លីត្រ។ ស្របគ្នានេះដែររថយន្តកំពូលមួយម៉ូឌែលនេះបានបំពាក់ប្រព័ន្ធសំឡេង JBL ដំបូលបែប Panoramic Moonroof ហើយអ្វីដែលកាន់តែពិសេសនោះមានប្រព័ន្ធព័ត៌មានកម្សាន្តអេក្រង់ប៉ះទំហំ ១២.៣ អ៊ីញ ភាពឆបគ្នារបស់ Apple CarPlay និង Android Auto យ៉ាងទំនើបថែមទៀត។ គួរជម្រាប់ផងដែរថា Toyota Land Cruiser ស៊េរីឆ្នាំ ២០២៤ ត្រូវបានភ្ជាប់មកជាមួយ ប៉ាណាមុខថ្មីរចនាបែបសំណាញ់ ចង្កៀងមុខ-ក្រោយ LED ថាសកង់ស្ព័រទំហំ ១៨អ៉ីញ និងទ្វារឃ្លុបក្រោយបើក-បិទដោយថាមពលអគ្គិសនី ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T08:31:51.676Z", "category": "កំពូលអ្នកលក់", "views": 1618, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អូនខំ បងប្រឹង! Creator គូស្នេហ៍៣នេះ មិនត្រឹមតែមានឈ្មោះល្បី ថែមទាំងជោគជ័យលើការរកស៊ីថែមទៀត	https://business-cambodia.com/articles/3-couple-content-creator	ពាក្យចាស់លោកពោលថា៖ «សំណាបយោងដី ស្រីយោងប្រុស» បើរើសគូស្រករត្រូវស្មើរនឹងជោគជ័យក្នុងជីវិត ៥០% ចំណែកឯ៥០%ទៀត គឺស្ថិតលើការប្រឹងប្រែងរបស់អ្នក។ ខាងក្រោមនេះគឺជាគូស្នេហ៍អ្នកបង្កើតមាតិកាទាំង៣ មិនត្រឹមមានឈ្មោះល្បី ថែមទាំងជោគជ័យលើការរកស៊ីថែមទៀត៖   ១/. ហេងវិសាល និងស្រីនា     នរណាក៏ដឹងថាគូស្នេហ៍វ័យក្មេង ហេង វិសាល និងស្រីនា បានភ្ជាក់ពាក្យកក្រើកកាលពីចុងឆ្នាំ២០២២ ហើយកាលពីពេលថ្មីនេះៗ អ្នកទាំងពីរបានបង្កើតជំនួញរួមគ្នា ជាចំណងដៃមុនថ្ងៃរៀបការថែមទៀតផង ដែលជំនួញនោះ គឺផលិតផលថែរក្សាស្បែក Sunscreen មានឈ្មោះថា WeYoung។ ក្រោយភ្ជាប់ពាក្យ អ្នកទាំងពីរកាន់តែមានភាពមមាញឹកក្នុងការងារប្រម៉ូតផលិតផល ក្រោយធ្វើការសាកល្បងខ្លួនឯងផ្ទាល់រយៈពេល ២ឆ្នាំ ទម្រាំអាចចេញលើទីផ្សារបាន។   ២/. ពេជ្រ ពិសី និងគូដណ្ដឹង     កញ្ញា ពេជ្រ ពិសី គឺជាអ្នកផលិតមាតិកាដ៏មានប្រជាប្រិយភាពមួយរូបនៅលើបណ្ដាញសង្គមដែលមានអ្នកតាមដានរហូតដល់ជាងមួយលាននាក់ឯណោះ ខណៈវីឌីអូរបស់កញ្ញាភាគច្រើនគឺផ្តោតខ្លាំងទៅលើដំណើរកម្សាន្ត និងបទពិសោធន៍ផ្ទាល់ខ្លួន។ មិនត្រឹមតែជាអ្នកផលិតមតិកានោះទេ កញ្ញានិងគូដណ្តើងក៏មានជំនួញផ្ទាល់មួយផងដែរ មានឈ្មោះថា ផ្កា-Phka រកស៊ីក្នុងវិស័យសម្រស់។   ក្រឡេកមកមើលប្រវត្តិស្នេហាវិញ តាមរយៈកម្មវិធី Podcast ដែលបានចេញផ្សាយចំថ្ងៃទិវានៃក្តីស្រឡាញ់ កញ្ញា ពេជ្រ ពិសី បានទម្លាយប្រាប់មហាជនថា តាមពិតទៅស្នេហារបស់ខ្លួនមិនទទួលបានការពេញចិត្តពីឪពុកម្ដាយនោះទេ ដោយនាគ្រានោះនាងបានផ្ដើមទំនាក់ទំនងស្នេហាតាំងនៅវ័យក្មេងខ្ទង់អាយុ ១៥-១៦ឆ្នាំមកម្ល៉េះ។ ចំពោះសំណួរថាតើធ្វើយ៉ាងណាទើបអ្នកទាំងពីរបានឈានដល់ការភ្ជាប់ពាក្យជាមួយគ្នា ? លោក ឆៃ ដែលជាគូដណ្ដឹងបានបញ្ជាក់ថា ឪពុកម្តាយមើលឃើញលទ្ធផលហើយបានជឿ តែសម្រាប់លោកវិញជឿមុននឹងឃើញលទ្ធផល និងច្បាស់ថាលើខ្លួនឯងថាពិតជាអាចធ្វើបាន ១០០%។   ៣/. រស្មី និងភរិយា     គូស្នេហ៍អ្នកបង្កើតមាតិកាទាំងពីររូបនេះ ទទួលបានការគាំទ្រខ្លាំងពីសំណាក់មហាជន ខណៈទើបបានកាន់ដៃគ្នាចូលរោងការនាចុងឆ្នាំ២០២៣នេះ។ ក្រៅពីមានកេរ្តិ៍ឈ្មោះល្បីល្បាញលើបណ្តាញសង្គម អ្នកទាំងពីរក៏បានបង្កើតរបររកស៊ីមួយរួមគ្នាលើវិស័យសម្រស់ ដែលមានឈ្មោះថា ព្យួរ៉ា & អ៊ែរ៉ា។   យ៉ាងណាមិញ ការរើសគូស្រករត្រូវប្រាកដជាអាចធ្វើឱ្យយើងជោគជ័យក្នុងជីវិត៥០% ដោយយើងអាចនឹងរីករាយជាងមុន ឬមានភាពជោគជ័យលើកិច្ចការងារជាដើម។ ក្នុងនោះផងដែរបើតាមការសិក្សាស្រាវជ្រាវរបស់សាកលវិទ្យាល័យ Carnegie Mellon បានអះអាងថាការរើសដៃគូត្រូវពិតជាអាចវាស់វែងភាពជោគជ័យរបស់មនុស្សបានពិតមែន។   បន្ថែមពីនេះការសិក្សារបស់សាស្រ្តចារ្យលោក Brittany C. Solomon និងលោកសាស្រ្តចារ្យ Joshua J. Jackson នៃសាកវិទ្យាល័យ Washington បាននិយាយថាការដែលរើសប្តី-ប្រពន្ធត្រូវអាចធ្វើឱ្យអ្នករកចំណូលបានច្រើនជាងមុន មានឱកាសឡើងប្រាក់ខែរហូតច្រើនបំផុតដល់៤០០០$ និងឡើងអាចបានតំណែងឆាប់រហ័សទៀតផង៕      អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T08:17:43.171Z", "category": "ភាពជាអ្នកដឹកនាំ", "views": 318, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មេធំ ធនាគារ អេស៊ីលីដាប្រាប់ពីរឿងល្អមួយដល់កម្ពុជា បើធនាគារកណ្ដាលអាមេរិកទម្លាក់ការប្រាក់នៅឆ្នាំ២០២៤នេះ	https://business-cambodia.com/articles/the-good-impact-when-us-cut-interest-rate	អំឡុងឆ្នាំ២០២២និងឆ្នាំ២០២៣ ធនាគារកណ្ដាលរបស់សហរដ្ឋអាមេរិក( Federal Reserve) បានដំឡើងអត្រាការប្រាក់ជាបន្តបន្ទាប់ដើម្បីប្រឆាំងទប់ទល់នឹងអតិផរណាដែលកើនឡើងគួរឲ្យកត់សម្គាល់ហើយការដំឡើងការប្រាក់ប្រមាណជាង១២ដងជាប់ៗគ្នានេះបានធ្វើឲ្យមានផលប៉ះពាល់ដល់ប្រជាជនជាពិសេសគឺអាជីវកម្មនិងក្រុមហ៊ុនជាច្រើនលើពិភពលោក។   យ៉ាងណាមិញនៅអំឡុងឆ្នាំ២០២៤នេះ ធនាគារកណ្ដាលរបស់សហរដ្ឋអាមេរិកអាចនឹងទម្លាក់ការប្រាក់ដុល្លាររបស់ខ្លួន។ ប្រសិនបើធនាគារកណ្ដាលរបស់សហរដ្ឋអាមេរិកទម្លាក់ការប្រាក់តើនឹងផ្ដល់ផលវិជ្ជមានអ្វីខ្លះមកដល់ប្រទេសកម្ពុជា?   ទាក់ទងនឹងសំណួរខាងលើ លោកបណ្ឌិត អ៊ិន ចាន់នី ប្រធាននាយកប្រតិបត្តិ ធនាគារ អេស៊ីលីដាបានមានប្រសាសន៍ឲ្យដឹងថាប្រសិនបើធនាគារកណ្ដាលអាមេរិកទម្លាក់ការប្រាក់នៅឆ្នាំនេះគឺផ្ដល់ផល់វិជ្ជមានដល់វិស័យធនាគារនៅកម្ពុជា។ ហើយមិនត្រឹមតែផ្ដល់ផលល្អដល់វិស័យធនាគារនោះ តែក៏ផ្ដល់ផលល្អដល់ម្ចាស់អាជីវកម្មនិងប្រជាជនកម្ពុជាផងដែរ។   លោកបណ្ឌិតបានឲ្យដឹងទៀតថាពេលធនាគារកណ្ដាលអាមេរិកទម្លាក់ការប្រាក់ ធនាគារក្នុងស្រុកអាចនឹងខ្ចីបុលពីបរទេសក្នុងអត្រាការប្រាក់ទាបជាងមុន ដូច្នេះពេលធនាគារក្នុងស្រុកបញ្ចេញកម្ចីទៅអាជីវកម្មនិងប្រជាជននៅកម្ពុជាក៏ក្នុងអត្រាការប្រាក់កម្ចីទាបជាងមុនដូចគ្នា។ ត្រង់នេះហើយគឺជារឿងល្អនៅពេលអាមេរិកទម្លាក់ការប្រាក់ពោលគឺទាំងប្រជាជនកម្ពុជានិងម្ចាស់អាជីវកម្មអាចទទួលបានអត្រាការប្រាក់កម្ចីទាបដែលធ្វើឲ្យពួកគាត់អាចមានលទ្ធភាពខ្ចីធនាគារសម្រាប់តម្រូវការផ្សេងៗ។   លោកបណ្ឌិតក៏បានបង្ហើបផងដែរថា បើទោះបីជាធនាគារកណ្ដាលរបស់សហរដ្ឋអាមរិកមិនទាន់ទម្លាក់ការប្រាក់ក៏ពិតមែនប៉ុន្ដែលោកបណ្ឌិតបានកត់សម្គាល់ឃើញថាធនាគារក្នុងស្រុកមួយចំនួនបានចាប់ផ្ដើមទម្លាក់អត្រាការប្រាក់កម្ចីជាបណ្ដើរៗហើយ។   គួរបញ្ជាក់ផងដែរថាលោកបណ្ឌិតក៏ធ្លាប់បានពន្យល់ពីមូលហេតុ ដែលធនាគារក្នុងស្រុកដំឡើងការប្រាក់គឺដោយសារតែការប្រាក់បរទេសឡើងថ្លៃ។ ត្រង់នេះលោកបណ្ឌិតធ្លាប់បង្ហើបថាធនាគារក្នុងស្រុកក៏ខ្ចីបុលពីបរទេសដែរដើម្បីបានដើមទុនយកមកផ្ដល់កម្ចីបន្តដល់ប្រជាជនក៏ដូចជាអាជីវកម្មក្នុងស្រុក។   ស្របពេលដែលការប្រាក់ពីបរទេសជាពិសេសប្រាក់ដុល្លារកាន់តែថ្លៃ ដូច្នេះការខ្ចីបុលពីបរទេសរបស់ធនាគារក្នុងស្រុកត្រូវចំណាយថ្លៃដើមកាន់តែខ្ពស់ អ៊ីចឹងពេលធនាគារក្នុងស្រុកបញ្ចេញកម្ចីបន្តទៅកាន់ប្រជាជនក៏ដូចជាអាជីវកម្ម ការប្រាក់កម្ចីក៏កាន់តែខ្ពស់ទៅតាមហ្នឹងដែរ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T08:15:51.827Z", "category": "ហិរញ្ញវត្ថុ", "views": 5580, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្នុងឆ្នាំ ២០២៣ រោងចក្រធុនធ្ងន់បិទទ្វារ ៩៨ កន្លែង ខណៈកម្ពុជាមានរោងចក្រធុនធ្ងន់សរុបជាង ២ពាន់កន្លែង	https://business-cambodia.com/articles/98-factory-closed	យោងតាមរបាយការណ៍បូកសរុបទ្ធផលការងារប្រចាំឆ្នាំរបស់ ក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ កាលពីថ្ងៃទី ២០ ខែ កុម្ភៈឆ្នាំ ២០២៤ បានបង្ហាញថា ក្នុងឆ្នាំ ២០២៣ កន្លងទៅ មានរោងចក្រធុនធ្ងន់នៅកម្ពុជាប្រមាណជា ៩៨ កន្លែងបានបិទទ្វារ ស្របពេលដែលមានរោងចក្រកើតថ្មីជាបន្តបន្ទាប់សរុបចំនួន២៤១ ពោលគឺកើនចំនួន១៤៣ រោងចក្រ ស្មើនឹង(៧,២១%) ធៀបនឹងឆ្នាំ ២០២២។     ថ្លែងនៅក្នុង សន្និបាតប្រចាំឆ្នាំនោះ ឯកឧត្តម ហែម វណ្ណឌី រដ្ឋមន្ត្រីក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ បានលើកឡើងថា គិតត្រឹមឆ្នាំ ២០២៣ កម្ពុជាមានរោងចក្រធុនធ្ងន់កំពុងដំណើរការទូទាំងប្រទេស ចំនួន ២.១២៥ រោងចក្រ និងផ្តល់ការងារចំនួន ១.០៤០.៣៣៣ កន្លែង ដែលសរុបជាទឹកប្រាក់ចំនួន ១៨,៥៦ ពាន់លានដុល្លារអាមេរិក កើនឡើង ១១,២៤% ធៀបនឹងឆ្នាំ២០២២។     ឯកឧត្តម ហែម វណ្ណឌី បានបន្តទៀតថា "សម្រាប់ឆ្នាំ២០២៤ សេដ្ឋកិច្ចកម្ពុជានឹងបន្តនិន្នាការកើនឡើង ដោយរំពឹងថានឹងសម្រេចបានកំណើនក្នុងរង្វង់ ៦,៦% ដែលនឹងគាំទ្រដោយវិស័យសេដ្ឋកិច្ចសំខាន់ៗមួយចំនួន ក្នុងនោះវិស័យឧស្សាហកម្មត្រូវបានព្យាករថានឹងបន្តនិន្នាការកើនឡើងក្នុងរង្វង់ ៨.៥% ដោយរំពឹងទុកថាអនុវិស័យកាត់ដេរអាចនឹងមានការងើបឡើងវិញ ស្របពេលដែលអនុវិស័យកម្មន្តសាលមិនមែនកាត់ដេរនៅបន្តរក្សាបានកំណើនរឹងមាំ ដោយឡែកអនុវិស័យសំណង់នៅបន្តមានកំណើនទាប” ។     គួរបញ្ជាក់ផងដែរថា ដើម្បីចូលរួមការលើកកម្ពស់វិទ្យាសាស្ត្រ បច្ចេកវិទ្យា និងនវានុវត្តន៍ ក្នុងឆ្នាំ២០២៤ ក្រសួងបានធ្វើការប្តេជ្ញាចិត្ត ខិតខំរៀបចំទិវាជាតិវិទ្យាសាស្ត្រ បច្ចេកវិទ្យា និងនវានុវត្តន៍ លើកទី២ ក្រោមប្រធានបទ «សហគ្រាសធុនតូច និងមធ្យមឆ្ពោះទៅវិទ្យាសាស្ត្រ បច្ចេកវិទ្យា និងនវានុវត្តន៍» (SMEs go STI), និងជម្រុញឱ្យមានកិច្ចប្រជុំរដ្ឋមន្ត្រីអាស៊ានផ្នែកវិទ្យាសាស្ត្រ បច្ចេកវិទ្យា និងនវានុវត្តន៍ លើកទី២០, កិច្ចប្រជុំគណៈកម្មាធិការអាស៊ានផ្នែកវិទ្យាសាស្ត្រ បច្ចេកវិទ្យា និងនវានុវត្តន៍ លើកទី៨៥, និងកិច្ចប្រជុំពាក់ព័ន្ធ ឱ្យទទួលបានជោគជ័យ ដើម្បីមោទនភាពជាតិ និងរួមចំណែកសម្រេចនូវអាទិភាពគន្លឹះនៃយុទ្ធសាស្ត្របញ្ចកោណដំណាក់កាលទី១ ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T08:09:01.048Z", "category": "ចាប់ផ្តើមអាជីវកម្ម", "views": 379, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
សម្ដេចបញ្ជាក់ច្បាស់ៗ បុគ្គលិកដែលចូលនិវត្តន៍នៅក្រុមហ៊ុនឯកជន មានសិទ្ធដាក់ពាក្យធ្វើការងាររដ្ឋបាន ដោយមិនកំណត់អាយុ	https://business-cambodia.com/articles/prince-hun-manet	ជាឱកាសល្អសម្រាប់បុគ្គលិកដែលចូលនិវត្តន៍នៅក្នុងក្រុមហ៊ុនឯកជន តែចង់បម្រើការងាររដ្ឋ ខណៈ រាជរដ្ឋាភិបាលកម្ពុជា បានបើកឱកាសឲ្យចូលបម្រើការងាររដ្ឋបាន ដោយមិនបាច់ចូលប្រឡងចូលក្របខណ្ឌនោះទេ។ នេះបើតាមប្រសាសន៍របស់សម្ដេចធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា នាថ្ងៃទី២២ ខែកុម្ភះ ឆ្នាំ២០២៤ នេះ។     ថ្លែងនៅក្នុងពិធី ប្រកាសជ័យលាភីអង្គភាពផ្ដល់សេវាសាធារណៈគំរូ ក្នុងវិស័យអប់រំ និងវិស័យសុខាភិបាលឆ្នាំ២០២៣ និងប្រកាសដាក់ឱ្យអនុវត្តសម្រាប់ឆ្នាំ២០២៤ សម្ដេចធិបតី បានលើកឡើងយ៉ាងដូច្នេះថា ចំពោះប្រជាពលរដ្ឋមួយចំនួន ដែលធ្វើការនៅក្នុងវិស័យឯកជន ហើយគាត់ចង់មកស្ម័គ្រចិត្តចូលទៅបម្រើការងារជូនប្រជាពលរដ្ឋ  តែគាត់ហួសអាយុហើយ ប៉ុន្តែគាត់មានជំនាញច្បាស់លាស់ ពេលនេះសម្តេចបានបើកឱកាស ឲ្យពួកគាត់ចូលបម្រើការងារបាន ទៅតាមជំនាញរៀងៗខ្លួន។ ដោយកំណត់ទៅតាមក្របខណ្ឌបុគ្គលិកកិច្ចសន្យាជំនាញ ៥ឆ្នាំ តាមការចាត់ចែងក្នុងក្រសួងឬក៏ស្ថាប័ន នីមួយៗដែលគាត់បានចូល។   ក្នុងនោះសម្តេចបានបន្ថែមថា “ចំពោះមន្រ្តីដែលចូលនិវត្តន៍ យើងអាចកុងត្រាចូលមកវិញ យើងគិតបៀវត្សកម្រិតណាមួយ យើងស្ដាយ ហើយនៅក្នុងកងទ័ពកន្លងទៅនេះ ខ្ញុំបានធ្វើកិច្ចការងារមួយចំនួនដែរ នាយទាហានដែលគាត់ដល់អាយុចូលនិវត្តន៍តែជំនាញ ឥឡូវកុងត្រាគាត់មកវិញ។ អ៉ីចឹង យើងគិតគូរក្របខណ្ឌថ្មី ហើយពេលនោះយើងអត់ខ្វះមនុស្សទេ ហើយភាពបត់បែនរបស់យើង ទោះបីជាចំនួនក្របខណ្ឌរបស់យើងតិចក៏ដោយនៅក្នុង ២០ឆ្នាំទៀត ប៉ុន្តែយើងអត់ខ្វះមនុស្សទេ ព្រោះវិធីសាស្រ្តនៃការរើសមន្រ្តីរបស់យើង យើងបើកភាពបត់បែនមួយ គឺតាមរយៈការបំពេញមន្រ្តីកិច្ចសន្យាជំនាញនេះ អ៉ីជឹងយើងអាចដោះស្រាយបញ្ហានេះ”៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T07:45:22.208Z", "category": "ព័ត៌មានថ្មីៗ", "views": 602, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
បុរីធំៗ ៦ នៅតែបន្ដដំណើរការអភិវឌ្ឍន៍យ៉ាងរឹងមាំ ទោះជួបបញ្ហាកូវីត១៩ និងវិបត្ដិសេដ្ឋកិច្ចពិភពលោកក៏ដោយ	https://business-cambodia.com/articles/six-borey	ដោយសារតែការផ្ទុះឡើងជំងឺកូវីដ១៩ និងបញ្ហាវិបត្ដិសេដ្ឋកិច្ចពិភលោក បានធ្វើឲ្យទីផ្សារអចលនទ្រព្យហាក់មានការធ្លាក់ចុះ ហើយបញ្ហានេះក៏បានជះឥទ្ធិពដល់អ្នកអភិវឌ្ឍន៍ផងដែរ ដែលធ្វើសាងសង់បុរីត្រូវជាប់គាំង ឬខ្លះទៀតប្រកាសក្ស័យធន ដែលធ្វើឲ្យអថិតិជនមិនទទួលបានផ្ទះតាមការកំណត់ឡើយ។   យ៉ាងណាត្បិតមានបញ្ហាទាំងនេះកើតឡើងក៏ដោយក៏យើងសង្កេតឃើញថា មានបុរីធំៗមួយចំនួនក៏នៅតែបន្ដដំណើរការ និងអភិវឌ្ឍន៍គម្រោងរបស់ខ្លួនយ៉ាងសកម្ម។ ពេលវេលានេះហើយដែលអ្នកវិនិយោគ ឬអ្នកមានគម្រោងទិញផ្ទះ អាចមើលឃើញថាក្រុមហ៊ុនមួយណាដែលមានគម្រោងសាងសង់ច្បាស់លាស់ និងមានភាពរឹងមាំ ងាយស្រួលក្នុងការជ្រើសរើសទិញផ្ទះឲ្យត្រូវ កុំឲ្យមានបញ្ហាជាប់គាំង។   ខាងក្រោមនេះ យើងសូមលើកយកគម្រោងបុរីធំៗ  ៦ ដែលកំពុងដំណើរការអភិវឌ្ឍន៍គម្រោងរបស់ខ្លួនឥតឈប់ឈរ ដើម្បីបំពេញតម្រូវការអតិថិជន នៅក្នុងអំឡុងពេលមានវិបត្ដិនេះ ដែលក្នុងនោះរួមមាន៖   ១. បុរី ប៉េង ហួត   បុរី ប៉េង ហួត គឺជាក្រុមហ៊ុនអភិវឌ្ឍន៍លំនៅឋានដែលមានបទពិសោធន៍យូរឆ្នាំ និងមានភាពលេចខ្លួនខ្លាំងនៅក្នុងប្រទេសកម្ពុជា។ ត្បិតត្រូវឆ្លងកាត់នូវពេលវេលាលំបាកៗដូចជា កូវីដ១៩ និងវិបត្ដិសេដ្ឋកិច្ចពិភពលោកបច្ចុប្បន្ន ក៏បុរីជើងចាស់មួយនេះនៅតែដំណើរការ និងធ្វើការអភិវឌ្ឍន៍គម្រោងរបស់ខ្លួនឥតឈប់ឈរ។   ជាក់ស្ដែងនៅពេលថ្មីៗ បុរី ប៉េង ហួត ទើបនឹងប្រកាសបើកដំណើរការសាកល្បង និងត្រៀមសម្ពោធផ្លូវការក្នុងពេលឆាប់ៗនេះផងដែរនូវគម្រោងថ្មីដែលមានឈ្មោះថា ដឹស្តា ផ្លាទីនីម អេកូ ប៉ូលីមានទីតាំងស្ថិតនៅចំបេះដូងនៃគម្រោងធំៗចំនួន២ គឺគម្រោង ហ្រ្គេនស្ដាផ្លាទីនីម (Grand Star Platinum) ដែលមានវិសាលភាព ២៥០ ហិកតា និង គម្រោង ហ្គ្រេនស្តា ផ្លាទីនីម អេកូ ខូលិកសិន (Eco Collection) អភិវឌ្ឍលើផ្ទៃដីប្រមាណ ១៥០ ហិកតា ស្ថិតក្នុងខណ្ឌច្បារអំពៅ រាជធានីភ្នំពេញ។   ក្រៅពីគម្រោងថ្មីនេះ បច្ចុប្បន្នខាងបុរីក៏កំពុងសាងសង់ផ្សារទំនើប នៅក្នុងគម្រោងរបស់ខ្លួនផងដែរ ដែលមាននៅបុរីប៉េង ហួត បឹងស្នោរ និងបុរីប៉េង ហួត ផ្លូវ ៦០ ម៉ែត្រផងដែរ។     ២. បុរី លន ស៊ីធី   បុរី លន ស៊ីធី ដែលអភិវឌ្ឍន៍ដោយក្រុមហ៊ុន លន ស៊ីធី គ្រុប គឺជាបុរីមួយទទួលបានការគាំទ្រព្យពីសំណាក់អតិថិជនដែលជាអ្នកប្រើប្រាស់ និងអ្នកវិនិយោគ។ បុរី លន ស៊ីធី ត្រូវបានអភិវឌ្ឍន៍ទាំងនៅរាជធានីភ្នំពេញ និងនៅតាមបណ្ដាលខេត្ដដែលមានសក្ដាពុលធំៗផងដែរ។   ជាក់ស្ដែងនៅដើមខែមករា ឆ្នាំ២០២៤ កន្លងទៅនេះ លន ស៊ីធីគ្រុប បានបើកដំណើរការសាងសង់គម្រោងលំនៅឋានដ៏ធំក្នុងក្រុងព្រះសីហនុ គឺគម្រោងបុរី លន ស៊ីធី ឡូតធឺសស៊ី មានទីតាំងស្ថិតនៅចំណោតអូរត្រាវ ជិតច្រកផ្លូវល្បឿនលឿនក្រុងព្រះសីហនុ-ក្រុងភ្នំពេញ ជាប់បណ្ដោយផ្លូវជាតិលេខ ៤ដែលអភិវឌ្ឍន៍នៅលើផ្ទៃដីទំហំជាង ៧០ហិកតា។   គម្រោងមួយនេះ ផ្ដោតពិសេសទៅលើការរស់នៅ ការសម្រាកលំហែរ ជាមួយសម្រស់ធម្មជាតិពិតប្រាកដ នៅជាប់ជាមួយជើងភ្នំ ដែលមានបឹងនិម្មិត សួនកម្សាន្ត ក្លឹបកីឡា ក៏ដូចជាហេដ្ឋារចនាសម្ព័ន្ធផ្សេងៗ ដូចជា៖ មជ្ឍមណ្ឌលពាណិជ្ជកម្ម ផ្សារទំនើប ភោជនីយដ្ឋាន សាលារៀន ដែលអាចបេះយកបេះដូងអ្នកវិនិយោគជាច្រើន ឱ្យងាកមកធ្វើជាដៃគូរសហការក្នុងការអភិវឌ្ឍន៍ ហើយក៏ជាតម្រូវការសំរាប់អតិថិជនដែលរស់នៅក្នុងបុរីស្រាប់ ថែមទៀតផង។     ៣. បុរី អាម៉ូរី   បុរី អាម៉ូរី ត្រូវបានអភិវឌ្ឍន៍ឡើងដោយ ក្រុមហ៊ុនអាម៉ូរីឌីវេឡុបម៉ិនឯ.ក ដែលជាក្រុមហ៊ុនអភិវឌ្ឍន៍អចលនទ្រព្យដ៏ធំមួយក្នុងប្រទេសកម្ពុជា។ បច្ចុប្បន្នក្រុមហ៊ុនបានអភិវឌ្ឍន៍បុរីចំនួនពីរនៅទីតាំងដែលមានសក្ដានុពលសម្រាប់ការរស់នៅដូចជា បុរីអាម៉ូរី សែនសុខ ដែលស្ថិតនៅកណ្តាលក្រុង លើបណ្តោយផ្លូវហាណូយចម្ងាយត្រឹមតែ៣នាទីពីផ្សារទំនើបអ៊ីអនសែនសុខ និងម៉ាក្រូសែនសុខ មានសុទ្ធតែវីឡាម៉ូដប្លែក ទំហំធំទូលាយ លក់ដាច់បានច្រើនជាងគេតាំងពីបើកលើកដំបូង។   ទីពីរគឺគម្រោងធំនៅតំបន់អភិវឌ្ឍន៍ជ្រោយចង្វារដែលមានឈ្មោះថា អាម៉ូរី ៧មករា ទំហំផ្ទៃដីដែលបានអភិវឌ្ឍន៍ផ្ទះរួចហើយរហូតដល់ទៅ៤០ហិតា មានផ្ទះតាមតម្រូវការអតិថិជនដូចជាផ្ទះល្វែងអាជីវកម្ម A-B ផ្ទះវីឡាកូនកាត់ ផ្ទះវីឡាទោលឃ្វីនវីឡា វីឡាទោលធំឃ្វីនមេរា និងចុងក្រោយនេះគឺ ហ្រ្គេនវីឡា ដែលក្រុមហ៊ុនបានរចនាឡើងដោយគំរូស្ថាបត្យកម្មក្រិចដ៏ល្បីល្បាញ។   ហើយកាលពីពេលកន្លងទៅនេះ ដើម្បីបំពេញតម្រូវការ និងការរស់នៅបែបទំនើបរបស់អតិថិជន បុរីអាម៉ូរី ក៏បានសម្ពោធ ហ្រ្គេនវីឡាម៉ូដថ្មី បន្ថែមទៀតផងដែរ។     ៤. បុរី វិមានភ្នំពេញ   បុរីវិមានភ្នំពេញ ក៏ជាបុរីមួយដែលមានបទពិសោធន៍ និងគម្រោងធំៗជាច្រើន នៅក្នុងស្ថានភាពសេដ្ឋកិច្ចមិនអំណោយផលនេះ គម្រោងបុរីនៅតែបន្ដដំណើរការ និងដាក់ផ្ទះជូនដល់អតិថិជនជាហូរហែរ។   បុរីវិមានភ្នំពេញ  ជាគម្រោងអភិវឌ្ឍន៍លំនៅឋានរបស់ក្រុមហ៊ុន លី ហួរ គ្រុប   ដែលត្រូវបានបង្កើតឡើង  និងទទួលអាជ្ញាប័ណ្ណ ពីក្រសួងសេដ្ឋកិច្ចនិងហិរញ្ញវត្ថុនៅក្នុងខែតុលា ឆ្នាំ២០១១ ចាប់ផ្តើមគម្រោងទី១ នៅលើផ្ទៃដីសាងសង់ចំនួន ១៨ហិកតា ស្ថិតនៅតាម បណ្តោយផ្លូវ៥៩៨ សង្កាត់ច្រាំងចំរេះ១ ខណ្ឌឫស្សីកែវ រាជធានីភ្នំពេញ ព្រះរាជាណាចក្រកម្ពុជា។   គិតមកដល់ឆ្នាំ២០២៤ ក្រុមហ៊ុនបានអភិវឌ្ឍន៍គម្រោងសរុបជាង ១០ ទីតាំងហើយ។ ក្រុមហ៊ុនបានសាងសង់ផ្ទះជាច្រើនប្រភេទដែលរួមមាន៖ ផ្ទះវីឡាទោល ផ្ទះវីឡាភ្លោះ ផ្ទះវីឡាកូនកាត់  និងផ្ទះល្វែងជាដើម។     ៥. បុរីចន្ទគីរី   បុរីចន្ទគីរី ដែលអភិវឌ្ឍន៍ដោយក្នុងហ៊ុន អឺបេនលែន គឺជាបុរីមួយកំពុងដំណើរការយ៉ាងសកម្មលើគម្រោងអភិវឌ្ឍន៍របស់ខ្លួន។ ជាក់ស្ដែងនៅក្នុងភាពមិនប្រាកដប្រជានៃបញ្ហាសេដ្ឋកិច្ចសកលនេះ ក៏ក្រុមហ៊ុននៅតែបន្ដបើកដំណើរការគម្រោងថ្មីរបស់ខ្លួនបន្ថែមផងដែរ ដែលមានទីតាំងស្ថិតនៅតាមបណ្ដោយមាត់ស្ទឹងព្រែកត្នោត ភាគខាងត្បូងរាជធានីភ្នំពេញ។   បើតាមការលើកឡើងពីលោក កាំង ហុក អគ្គនាយកប្រតិបត្តិនៃក្រុមហ៊ុន អឺបេនលែន បានឲ្យដឹងថា ក្រុមហ៊ុនបានត្រៀមដីប្រមាណ ៥ ហិចតាបន្ថែមទៀតនៅខាងក្រោយផ្សារ K Mall ក្នុងតំបន់ពាណិជ្ជកម្មចម្រុះ ISI PARK វេង ស្រេង ដើម្បីត្រៀមអភិវឌ្ឍគម្រោងបុរីចន្ទគីរីទី៣ របស់ខ្លួនផងដែរ។     ៦. បុរី មេគង្គលែន   ងាកមកកាន់បុរី មេគង្គលែន គឺជាអ្នកអភិវឌ្ឍន៍លំនៅទំនើបទាន់សម័យ ខណៈសព្វថ្ងៃក្រុមហ៊ុនបានកំពុងដំណើរការសាងសង់ និងប្រគល់ផ្ទះជូនអតិថិជន ជាហូរហែរ។ ដោយក្នុងនោះគម្រោង ហ្គោលឌិន អាវិននូ មានទីតាំងស្ថិតលើផ្លូវ២០១១ ហួសវត្តក្រាំងធ្នង់ជិត១គីឡូម៉ែត្រ និងគម្រោង មេគង្គ ស៊ីធី ស្ថិតលើផ្លូវជាតិ៦អា ។   ជាក់ស្ដែងនៅក្នុង គម្រោង ហ្គោលឌិនអាវិននូ របស់បុរី មេគង្គ លែន ផ្ទះដែលកំពុងសាងសង់រួចរាល់ស្ទើរតែទាំងស្រុងនៅក្នុងគម្រោងទាំងមូល ហើយល្អសម្រាប់ការរស់នៅ និងបើកអាជីវកម្ម។ ស្ថិតនៅក្នុងតំបន់ទីប្រជុំជន ដែលមានមនុស្សអ៊ូអរ ផ្លូវធ្វើដំណើរធំទូលាយងាយស្រួលក្នុងការធ្វើដំណើរ និងអ្វីដែលពិសេសគឺនៅក្បែរតំបន់ពាណិជ្ជកម្មធំៗ ជាច្រើនទៀត៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T07:28:45.116Z", "category": "អចលនទ្រព្យ", "views": 331, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មន្ទីរពេទ្យកុមារអង្គរ អបអរសាទរ ខួបគម្រប់ ២៥ឆ្នាំ នៃការពិនិត្យ ព្យាបាល ថែទាំសុខភាពដល់កុមារកម្ពុជាជាច្រើនលានករណី	https://business-cambodia.com/articles/angkor-hospital-for-children-	សៀមរាប ថ្ងៃទី២១ ខែកុម្ភៈ ឆ្នាំ២០២៤៖  មន្ទីរពេទ្យកុមារអង្គរ គឺជាអង្គការក្រៅរដ្ឋាភិបាល មិនស្វែងរកប្រាក់ចំណេញ មានទីតាំងស្ថិតនៅក្នុងខេត្តសៀមរាប។ ចាប់តាំងពីឆ្នាំ១៩៩៩មក មន្ទីរពេទ្យកុមារអង្គរបានផ្តល់ការពិនិត្យ ព្យាបាល ថែទាំប្រកបដោយគុណភាពខ្ពស់ ក្តីមេត្តាករុណា និងឥតគិតកម្រៃ ដល់កុមារជាច្រើនលានករណី។     មន្ទីរពេទ្យកុមារអង្គរ មានមោទនភាព សូមប្រកាសថា ឆ្នាំ២០២៤នេះ  មន្ទីរពេទ្យកុមារអង្គរ នឹងប្រារព្ធខួប ២៥ឆ្នាំ នៃការផ្តល់ការថែទាំសុខភាពប្រកបដោយគុណភាពដល់កុមារនៅកម្ពុជា មិនថាពួកគេរស់នៅទីណា និង មានឬមិនមានលទ្ធភាពក៏ដោយ។   ក្នុងរយៈពេល ២៥ឆ្នាំ (១៩៩៩ - ២០២៤) កន្លងមកនេះ មន្ទីរពេទ្យកុមារអង្គរ បានបោះជំហានយ៉ាងសំខាន់ក្នុងការធ្វើឱ្យប្រសើរឡើងនូវការថែទាំសុខភាពនៅក្នុងប្រទេសកម្ពុជា។ ក្នុងនាមជាមន្ទីរពេទ្យឈានមុខមួយ ក្នុងការផ្តល់ការពិនិត្យ ព្យាបាល និងថែទាំ ដោយឯកទេស ក្នុងប្រទេសកម្ពុជា មន្ទីរពេទ្យកុមារអង្គរ បានផ្តល់ការពិនិត្យ ព្យាបាល និងថែទាំសុខភាព សង្គ្រោះអាយុជីវិតដល់កុមារ ជាង ២,៥លានករណី។   មន្ទីរពេទ្យកុមារអង្គរ ក៏ជាមជ្ឈមណ្ឌលបណ្តុះ បណ្តាលដ៏ឧត្តុង្គឧត្តមមួយ សំរាប់មន្ត្រីសុខាភិបាលជំនាន់ក្រោយ។ មន្ទីរពេទ្យកុមារអង្គរ បានបណ្តុះបណ្តាល ប្រមាណ ៧៨០ ០០០ ជាវត្តមាន ដល់និស្សិតវេជ្ជសាស្ត្រ និងមន្ត្រីសុខាភិបាលទាំងក្នុងនិងក្រៅមន្ទីរពេទ្យ។     នៅតាមសហគមន៍ ជនបទមួយចំនួន ក្នុងខេត្តសៀមរាប និងព្រះវិហារ មន្ទីរពេទ្យបាន លើកកម្ពស់ចំណេះដឹងដល់ ឳពុកម្តាយ អាណាព្យាបាលអ្នកជំងឺ ទាក់ទងទៅនឹងបញ្ហា សុខភាពចម្បងៗជាច្រើន។ មន្ទីរពេទ្យកុមារអង្គរ បានអប់រំ សុខភាព ដល់ប្រជាពលរដ្ឋនៅតាមសហគមន៍ សិស្សានុសិស្ស និងមន្ត្រីភូមិ ឃុំ នៅក្នុងខេត្តសៀមរាប និងព្រះវិហារ ចំនួន ប្រមាណ ១,៥លាន វត្តមាន។   ដើម្បីអបអរសាទរ នៅក្នុងខួប ២៥ឆ្នាំនេះ មន្ទីរពេទ្យកុមារអង្គរ នឹងប្រារព្ធ ព្រឹត្តិការណ៍ជាបន្តបន្ទាប់ ដែលមានដូចជា៖ កម្មវិធី ជួបជាមួយស្ថាបនិក មន្ទីរពេទ្យកុមារអង្គរ នាថ្ងៃទី២១ ខែកុម្ភៈ។ ពិធីប្រគល់ទទួល ប័ណ្ឌសសើរដល់បុគ្គលិក មន្ទីរពេទ្យកុមារអង្គរ បម្រើការងាររយៈពេល ២០ឆ្នាំ និង១០ឆ្នាំ  នាថ្ងៃទី ២៤ ខែកុម្ភៈ។ ជាមួយគ្នានេះដែរ មន្ទីរពទ្យកុមារអង្គរ នឹងមានយុទ្ធនាការរៃអង្គាសថវិកា ដែលនឹងប្រព្រឹត្តទៅ ចាប់ពីថ្ងៃទី ០៤ ដល់ថ្ងៃទី ២២ ខែមីនា ឆ្នាំ ២០២៤ ដើម្បីរៃអង្គាស មូលនិធិ សម្រាប់អភិវឌ្ឍន៍ មជ្ឈមណ្ឌលរងរបួសនិងប៉ះទង្គិចធ្ងន់ធ្ងរ។     វេជ្ជបណ្ឌិត ងួន ច័ន្ទភក្ត្រា នាយកមន្ទីរពេទ្យកុមារអង្គរ មានប្រសាសន៍ថា “មន្ទីរពេទ្យកុមារអង្គរ មិនត្រឹមតែជាអង្គភាព ដែលខ្ញុំបម្រើការងារនោះទេ។ ទីនេះប្រៀបបានដូចជាកូនរបស់ខ្ញុំដែរ! ក្នុងនាមជា នាយកមន្ទីរពេទ្យកុមារអង្គរ ខ្ញុំបាទសូម សម្តែងនូវការថ្លែងអំណរគុណ និងដឹងគុណចំពោះបុគ្គលិក អ្នកស្ម័គ្រចិត្ត ម្ចាស់ជំនួយ ដៃគូ និងអ្នកគាំទ្រទាំងអស់ ដែលបានចូលរួមចំណែកសម្រេចនូវកិច្ចកាងាររបស់មន្ទីរពេទ្យកុមារអង្គរ។ លោកវេជ្ជបណ្ឌិត បន្តថា “យើងបានប្រឈមមុខនឹងបញ្ហា និងការលំបាកជាច្រើន ប៉ុន្តែយើងតែងតែតស៊ូដោយភាពក្លាហាន និងក្តីមេត្តាករុណា។ ខ្ញុំមានមោទនភាពចំពោះសមិទ្ធិផលរបស់យើង ប៉ុន្តែខ្ញុំក៏ដឹងអំពីតម្រូវការដែលនៅតែមាន សម្រាប់ការពិនិត្យ ព្យាបាលដ៏ឯកទេស។ ខ្ញុំបាទសូមបន្ត អំពាវនាវ ដល់សប្បុរសជន បណ្តាក្រុមហ៊ុន និងស្ថាប័ន ទាំំងអស់បន្តការបិរច្ចាគ និងគាំទ្រ មកកាន់មន្ទីរពេទ្យកុមារអង្គរ ជាពិសេសនៅក្នុងយុទ្ធនាការរៃអង្គាស ខាងមុខនេះ ដើម្បីស្វែងរកមូលនិធិ ដើម្បីកសាងមជ្ឈមណ្ឌល រងរបួសនិងប៉ះទង្គិចធ្ងន់ធ្ងរ នៅក្នុងមន្ទីរពេទ្យកុមារអង្គរ។   ទំនាក់ទំនង៖ មន្ទីរពេទ្យកុមារអង្គរ ០៦៣ ៩៦៣ ៤០៩ ahc@angkorhospital.org ផ្លូវទេពវង្ស និងអ៊ុំឆាយ ភូមិមណ្ឌល១ សង្កាត់ស្វាយដង្គំ ស្រុក និង ខេត្តសៀមរាប។ ទំនាក់ទំនងសារព័ត៌មាន៖ លោក ថេន រតន៍ ប្រធានផ្នែកទំនាក់ទំនង និងផ្សព្វផ្សយព័ត៌មាន + ៨៥៥ (០) ៦៩ ៥៧ ៣៩ ៨០៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T04:05:09.536Z", "category": "PR", "views": 193, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រដ្ឋាករទឹកស្វយ័តក្រុងភ្នំពេញ ប្រកាសរើ.សមន្ត្រីចូលបម្រើការ.ងារ ១៤១ កន្លែងលើផ្នែកទាំង ៤២ នេះ	https://business-cambodia.com/articles/work-at-water-supply-authority	ឱកាសមានសឱកាសប្រាក់បានមកដល់ទៀតហើយសម្រាប់បងប្អូនដែលមានបំណងចង់ចូលបម្រើការងារនៅ រដ្ឋាករទឹកស្វយ័តក្រុងភ្នំពេញ ពេលនេះក្រសួងកំពុងប្រកាសជ្រើសរើសមន្ត្រីចូលបម្រើការងារជាច្រើនផ្នែក សរុបមានចំនួន ១៤១ រូបសម្រាប់ឆ្នាំ ២០២៤ លើផ្នែកចំនួន ៤២ ផ្នែក។     ១.លក្ខខណ្ឌនៃការជ្រើសរើស សញ្ជាតិខ្មែរនិងមានអាយុយ៉ាងតិច១៨ឆ្នាំ ដល់អាយុ ៣៥ឆ្នាំ (គិតត្រឹមថ្ងៃប្រឡង) លំនៅដ្ឋានអចិន្ត្រៃយ៍នៅរាជធានីភ្នំពេញនិងខេត្ត ជាប្រជាពលរដ្ឋស៊ីវិលនិងពុំមានបំពេញការងារនៅកន្លែងដទៃ មានអាកប្បកិរិយាល្អ ស្មោះត្រង់ គោរពក្រមសីលធម៌ និងមានសមត្ថភាពវិជ្ជាជីវៈគ្រប់គ្រាន់តាមសំណូមពររបសរដ្ឋាករទឹកស្វយ័តក្រុងភ្នំពេញ មានសុខភាពល្អ និងការសម្បទារឹងមាំ     ២.ការដាក់ពាក្យ ពាក្យសុំចុះឈ្មោះប្រឡងចូលបម្រើការងារក្របខណ្ឌរដ្ឋាករទឹកស្វយ័តក្រុងភ្នំពេញ ៖  https://shorturl.at/cjklp កាលបរិច្ឆេទទទួលពាក្យ៖ ចាប់ពីថ្ងៃផ្សាយដំណឹងនេះតទៅ (ចន្ទ-សុក្រ) ពេលព្រឹក ៖ ០៨:៣០នាទី - ១១:៣០នាទី ពេលរសៀល៖ ១៤:០០នាទី - ១៦:០០នាទី កាលបរិច្ឆេទឈប់ទទទួលពាក្យ៖ ថ្ងៃទី០៧ ខែមីនា ឆ្នាំ២០២៤ វេលាម៉ោង ១៦:០០នាទី។ ទីកន្លែងទំនាក់ទំនង និងទទួលពាក្យ៖ ការិយាល័យធនធានមនុស្ស នៃនាយកដ្ឋានរដ្ឋបាល និងធនធានមនុស្ស នៃរដ្ឋាករទឹកស្វយ័តក្រុងភ្នំពេញ។ សម្រាប់ព័ត៌មានលម្អិត៖ សូមទំនាក់ទំនងនៅស្នាក់ការលេខ៤៥ ផ្លូវលេខ១០៦ សង្កាត់ស្រះចក ខណ្ឌដូនពេញ រាជធានីភ្នំពេញ នៅការិយាល័យធនធានមនុស្ស នៃនាយកដ្ឋានរដ្ឋបាល និងធនធានមនុស្ស រៀងរាល់ម៉ោងធ្វើការ។ ទីតាំងរដ្ឋាករទឹកស្វយ័តក្រុងភ្នំពេញ ៖ https://shorturl.at/aEGS8  គេហទំព័រ ៖ http://www.ppwsa.com.kh ហ្វេសប៊ុកផេក ៖ https://www.facebook.com/ppwsa.com.kh  ទូរស័ព្ទ ៖ ០៩៨ ៥៨៩ ១៩៤ / ០១២ ៨៩៨ ៨០៤ ។ ៣. ជំនាញនិងផ្នែកដែលត្រូវជ្រើសរើសសូមអានលម្អិតបន្ថែមសូមចុច ( ផ្នែកនិងជំនាញដែលត្រូវការ )	{ "spider_name": "businesscambodia", "scrape_at": "2025-06-14_19:40:09", "date_created": "2024-02-22T01:31:46.459Z", "category": "ព័ត៌មានថ្មីៗ", "views": 1796, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹងល្អ! ក្រុមហ៊ុនជប៉ុនធំ១ ត្រៀមនឹងបង្កើតតំបន់សេដ្ឋកិច្ចពិសេសថ្មីនៅក្នុងប្រទេសកម្ពុជា	https://business-cambodia.com/articles/minebea-cambodia	ក្រុមហ៊ុន Minebea Cambodia ដែលជាក្រុមហ៊ុនធំមួយរបស់ប្រទេសជប៉ុនមានជំនាញខាងផលិត និងផ្គុំគ្រឿងអេឡិចត្រូនិច បានត្រៀមខ្លួននៅក្នុងការបង្កើតតំបន់សេដ្ឋកិច្ចពិសេសថ្មីមួយទៀតនៅក្នុងប្រទេសកម្ពុជា បន្ទាប់ពីក្រុមហ៊ុននេះបានដំណើរអាជីវកម្មនាពេលកន្លងមកទទួលបានភាពជោគជ័យ។     យោងតាមដកស្រង់ពីក្រុមប្រឹក្សាអភិវឌ្ឍន៍កម្ពុជា នៅថ្ងៃទី២១ ខែកុម្ភៈ ឆ្នាំ២០២៤ លោក Yoshihisa KAINUMA ក្រុមហ៊ុន Minebea Cambodia និងសហការី បានចូលជួបពិភាក្សាការងារជាមួយ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា។   ដោយនៅក្នុងជំនួបនោះ បានរៀបចំឡើងដើម្បីពិភាក្សាលើការសំណើសុំពង្រីកគម្រោងវិនិយោគរបស់ក្រុមហ៊ុន ដោយ រៀបចំបង្កើតតំបន់សេដ្ឋកិច្ចពិសេសថ្មីមួយនៅក្នុងប្រទេសកម្ពុជា ដើម្បីតភ្ជាប់ខ្សែច្រវ៉ាក់ផលិតកម្មឱ្យបានកាន់តែទូលំទូលាយ។ ក្រុមហ៊ុននេះទទួលបានលទ្ធផលល្អក្នុងដំណើរការអាជីវកម្មរបស់ខ្លួនតាំងពីសម្រេចដាក់ទុនវិនិយោគដំបូងនៅកំឡុងខែមករា ឆ្នាំ២០១១ និងបានពង្រីកខ្សែច្រវ៉ាក់ផលិតកម្មរបស់ខ្លួនជាបន្តបន្ទាប់។   សូមជម្រាបថា ក្រុមហ៊ុន Minebea Cambodia បច្ចុប្បន្នកំពុងផ្ដល់ឱកាសការងារជូនប្រជាពលរដ្ឋចំនួន ៦៩១១នាក់ ដោយក្រុមហ៊ុននេះវិនិយោគលើមុខសញ្ញាផលិតម៉ូទ័រខ្នាតតូច ម៉ូទ័រកង្ហារ គ្រឿងបំណែកម៉ាស៊ីន ឧបករណ៍អុបទិចសម្រាប់ទូរសព្ទ ប៊ិកអេឡិចត្រូនិក ឧបករណ៍រំញ័រសម្រាប់ហ្គេមកុំព្យូទ័រ គ្រឿងបង្គុំសៀគ្វីអេឡិចត្រូនិក ផ្ទាំងបញ្ចេញពន្លឺ LED ឧបករណ៍វាស់ជាតិស្ករក្នុងឈាម និងប្រព័ន្ធអំពូលភ្លើងសាធារណៈឆ្លាតវៃ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T14:37:20.294Z", "category": "អចលនទ្រព្យ", "views": 3776, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រកស៊ីមួយឆាវៗ ហើយឆាប់ធុញ ! នេះជាគន្លឹះ៤ ជួយអ្នករកស៊ីមិនងាយបោះបង់ទោះបីជាជួបស្ថានការណ៍បែបណាក៏ដោយ	https://business-cambodia.com/articles/what-kind-of-business-does-not-give-up-quickly	រកស៊ីអ្វីក៏ដោយ មិនថារកស៊ីលក្ខណៈគ្រួសារ ខ្នាតតូច ឬមធ្យមនោះទេ វាតែងតែមានឧបសគ្គនានា ក៏ដូចជាត្រូវប្រឈបមុខនឹងបញ្ហាជាច្រើនផងដែរ ដូចជាបញ្ហាក្រុមការងារ បញ្ហាសេដ្ឋកិច្ច បញ្ហានយោបាយ បញ្ហាហិរញ្ញវត្ថុ បញ្ហារកស៊ីខាត បញ្ហាដៃគូប្រកួតប្រជែងច្រើនពេកក្នុងទីផ្សារ និងជាច្រើនទៀត។     ដូច្នេះហើយ សួរថាបើប្រឈមមុខនឹងបញ្ហាច្រើនយ៉ាងហ្នឹង ច្បាស់ណាស់នឹងមានអារម្មណ៍អស់សង្ឃឹម និងចង់បោះបង់ការរកស៊ីនោះនៅថ្ងៃណាមួយមិនខាន។ តើធ្វើបែបណាទើបមិនឆាប់បោះបង់? ថ្ងៃនេះចាបក្រហម សូមលើកយកចំណុចខ្លឹមៗចំនួន៤ ដែលអាចជួយៃម្រុញទឹកចិត្តរបស់លោកអ្នកមិនឆាប់បោះបង់ការរកស៊ី បើទោះបីជាជួបបញ្ហាអ្វីក៏ដោយ៖ ១.  រកស៊ី ដោយកើតចេញពីក្ដីស្រលាញ់ ក្ដីស្រលាញ់ នឹងធ្វើឱ្យអ្នកមិនងាយបោះបង់ឡើយ ដូច្នេះការរកស៊ីដោយកើតចេញពីក្ដីស្រលាញ់ក្នុងការធ្វើអ្វីមួយដែលជាគំនិតអាជីវកម្មរបស់អ្នក ហើយអ្នកចង់បង្កើតវាឲ្យមានរូបរាង និងដំណើរការល្អនោះ ច្បាស់ណាស់អ្នកនឹងចាប់ផ្ដើមមានឆន្ទៈ និងការប្ដេជ្ញាចិត្តខ្ពស់ក្នុងការធ្វើឱ្យគំនិតអាជីវកម្មដែលជាក្ដីស្រលាញ់របស់អ្នកនឹងកើតឡើងនាពេលខាងមុខមិនខាន។ បន្ថែមពីនេះ ការរកស៊ីដោយកើតចេញពីក្ដីស្រលាញ់ អ្នកនឹងមានគោលបំណងជាក់លាក់ក្នុងការរកស៊ី ដោយមិនមែនត្រឹមតែចង់រកស៊ីដើម្បីតែលុយមួយមុខឡើយ ប៉ុន្តែអាចជាការចង់ដោះស្រាយបញ្ហាសង្គម ចង់ជួយសេដ្ឋកិច្ចជាតិ និងជាច្រើនទៀតដែលជាផលប្រយោជន៍រួមសម្រាប់ខ្លួនឯងនិងសង្គមជាតិ។   ២. រកស៊ី ដោយកើតចេញពីចំណេះជំនាញរបស់ខ្លួនឯង   ការរកស៊ីកើតចេញពីក្ដីស្រលាញ់ វាជារឿងសំខាន់ដំបូងគេ បន្ទាប់មកអ្នកក៏ត្រូវដឹងដែរថា តើអ្នកមានចំណេះជំនាញគ្រប់គ្រាន់ឬនៅដើម្បីធ្វើអាជីវកម្មនោះឲ្យមានដំណើរការ? ក្ដីស្រលាញ់ពិតជាសំខាន់ ប៉ុន្តែក៏មិនអាចខ្វះចំណេះជំនាញក្នុងការរកស៊ីផងដែរ ពីព្រោះចំណេះជំនាញនឹងធ្វើឱ្យការរកស៊ីរបស់អ្នកអាចដំណើរការរលូនទៅមុខបាន ហើយអ្នកក៏អាចជឿជាក់លើខ្លួនឯង និងមានភាពក្លាហានគ្រប់គ្រាន់ដើម្បីស្វែងរកជំនួយបន្ថែម។   ៣. រកស៊ី ដោយការសម្លឹងមើលឃើញអនាគត   ទោះបីជាអ្នកមានក្ដីស្រលាញ់ និងមានចំណេះជំនាញក្នុងការរកស៊ីក៏ដោយ វាក៏ទាមទារឲ្យអ្នកសម្លឹងមើលថា តើថ្ងៃអនាគត ៥ឆ្នាំទៅមុខទៀត អាជីវកម្មរបស់អ្នកមានអាចពង្រីកខ្លួនបានកម្រិតណា? ប្រសិនបើអាជីវកម្មរបស់អ្នកមិនអាចឱកាសពង្រីកខ្លួននោះទេ វាក៏ជាបញ្ហាមួយផងដែរ ពីព្រោះបើធ្វើអាជីវកម្ម ហើយវានៅតែដដែល ដោយគ្មានការរីកចម្រើនទៅមុខ នោះការរកស៊ីក៏មិនល្អផងដែរ ហើយអាចថ្ងៃណាមួយអ្នកនឹងនឿយហត់ជាមួយការរកស៊ីដែលមិនរីកចម្រើនទៅមុខនោះដែរ។ ហេតុនេះ អ្នកត្រូវតែសម្លឹងមើលពីអនាគតអាជីវកម្មរបស់អ្នកក្នុងថ្ងៃអនាគត ដោយអាចកំណត់ពី 2ឆ្នាំ 5ឆ្នាំ ឬ10ឆ្នាំទៅមុខ តើអាជីវកម្មរបស់អ្នកអាចពង្រីកខ្លួនបានទេ? ហើយពង្រីកខ្លួនដោយរបៀបណា?   ៤. រកស៊ី ដោយមានផែនការអាជីវកម្មច្បាស់លាស់   នៅក្នុងចំណុចចុងក្រោយជាចំណុចកាន់តែសំខាន់ ពីព្រោះវាជាចំណុចដែលអាចធ្វើឱ្យគំនិតអាជីវកម្មរបស់អ្នកអាចក្លាយជាការពិត និងមិនអាចក្លាយជាការពិត ពីព្រោះវាជាផែនទីបង្ហាញផ្លូវថាអ្នកនឹងត្រូវធ្វើបែបណាដើម្បីឱ្យអាជីវកម្មនោះដំណើរការ ព្រមទាំងអាចស្វែងរកប្រភពចំណូល និងការវិនិយោគបានយ៉ាងល្អ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T10:19:01.889Z", "category": "កំពូលអ្នកលក់", "views": 382, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ផុសបញ្ចុះតម្លៃរហូត តែអត់អ្នកទិញ! ងាកមកធ្វើប្រមូសិន៣ស្នៀតនេះ ភ្ញៀវពិបាកហាមចិត្តមិនទិញ	https://business-cambodia.com/articles/dis-count-sale-tips-for-online-seller	ការធ្វើការបញ្ចុះតម្លៃ ឬធ្វើប្រូមូសិន (Promotion) គឺជាវិធីសាស្រ្ដមួយដែលគេប្រើនៅក្នុងការជំរុញការលក់ឱ្យបានកាន់តែច្រើន។ ហើយថ្ងៃនេះផងដែរ Business Cambodia នឹងធ្វើការលើកយកនូវវិធីសាស្រ្ដធ្វើប្រូមូសិនបែប FOMO ចំនួន៣ វិធីសម្រាប់អ្នកលក់អនអឡាញ ដើម្បីជួយជំរុញការលក់របស់អ្នកឱ្យកាន់តែកើនឡើង។ មុននឹងលម្អិតដល់ចំណុចនីមួយៗ ជាដំបូង យើងទៅស្គាល់របៀបផ្សព្វផ្សាយបែប FOMO ជាមុនសិន។ FOMO មកពីពាក្យថា Fear of Missing Out ភ័យខ្លាចបាត់បង់ឱកាស ពោលគឺវាជារបៀបលេងនឹងអារម្មណ៍របស់អតិថិជន ធ្វើឱ្យអតិថិជនមានអារម្មណ៍ខ្លាចបាត់ឱកាសទិញបញ្ចុះតម្លៃ ១.កំណត់ពេលវេលា៖ ការកំណត់ពេលវេលាច្បាស់ៗ ក្នុងការបញ្ចប់ប្រូមូសិន គឺជាវិធីសាស្រ្ដមួយដែលធ្វើឱ្យអតិថិជនមានអារម្មណ៍ថា ភ័យខ្លាចចំពោះការបាត់បង់ឱកាសក្នុងការទិញ បើមិនទិញឱ្យបានមុនម៉ោង៧យប់នេះទេ ប្រូមូសិន៣០% នឹងបិទបញ្ចប់ហើយ។ ចំណាំ៖ រឿងដែលត្រូវប្រយ័ត្នក្នុងការប្រើប្រាស់វិធីសាស្ដ្រ FOMO មួយនេះ គឺដាច់ខាតនៅពេលដល់ពេលបិទបញ្ចប់ប្រូមូសិននៅពេលវេលាណាមួយដែលអ្នកបានកំណត់ អ្នកត្រូវតែបញ្ចប់វាឱ្យដូចពាក្យដែលអ្នកនិយាយ។   ២. ប្រើពាក្យជំរុញឱ្យអតិថិជនសម្រេចចិត្តទិញ៖  ការជ្រើសរើសពាក្យពេចសម្រាប់និយាយជាសារផ្សព្វផ្សាយទៅកាន់អតិថិជន គឺពិតជាមានសារសំខាន់ខ្លាំងណាស់ ហើយពាក្យប្រភេទ FOMO មួយចំនួនដូចជា ប្រញ៉ាប់ឡើងចំនួនមានកំណត់ លក់លាងឃ្លាំងខ្នាតធំ បញ្ចុះតម្លៃខ្នាតធំ សល់តែមួយថ្ងៃចុងក្រោយ.... គឺសុទ្ធតែជាពាក្យដែលជំរុញធ្វើឱ្យអតិថិជនមានអារម្មណ៍ថាជិតអស់ពេល និងត្រូវប្រញ៉ាប់សម្រេចចិត្តទិញទាន់ឱកាសល្អ។ ៣. បង្ហើបឱ្យអតិថិជនដឹងថាជិតអស់ស្ដុក៖ ការបង្ហើបឱ្យអតិថិជនដឹងថាទំនិញ ជិតអស់ពីស្ដុក និងលក់ជាមួយតម្លៃពិសេស ឬការថែមជូនពិសេស ក៏ជាវិធីសាស្រ្ដមួយធ្វើឱ្យអតិថិជនមានអារម្មណ៍ថាជិតអស់ហើយត្រូវតែប្រញ៉ាប់ទិញ។   គួរជម្រាបផងដែរថា សម្រាប់វិធីសាស្រ្ដប្រូមូសិន ឬការបញ្ចុះតម្លៃតាមរបៀប FOMO នេះ អាចជួយឱ្យអ្នកជំរុញការលក់ផលិតផលពិបាកៗ ឬលក់ផលិតផលផ្សេងៗ បានកាន់តែលឿនដើម្បីប្រមូលលុយមកបង្វិលធ្វើអ្វីផ្សេង។ យ៉ាងណាក៏ដោយ អ្នកមិនគួរប្រើវិធីសាស្រ្ដ FOMO នេះញឹកញ៉ាប់ខ្លាំងពេកទេ ពីព្រោះថាប្រសិនបើអ្នកបញ្ចុះតម្លៃ និងជំរុញឱ្យមនុស្សទិញរាល់សប្ដាហ៍នោះ វានឹងលែងជាការភ័យខ្លាចបាត់បង់ឱកាសទៀតហើយ ពោលគឺអតិថិជននឹងមានអារម្មណ៍ធម្មតា ហើយគិតថាយ៉ាងយូរ សប្ដាហ៍ក្រោយគេនឹងបញ្ចុះតម្លៃទៀតហើយ មិនបាច់ប្រញ៉ាប់ទិញក៏បាន។ ហេតុនេះ កុំធ្វើប្រូមូសិនញឹកខ្លាំងពេក ហើយមុននឹងប្រើយុទ្ធសាស្រ្ដមួយនេះ គួរគិតឱ្យបានគ្រប់ជ្រុងជ្រោយ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T09:59:02.843Z", "category": "កំពូលអ្នកលក់", "views": 233, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ធ្លាក់ថ្លៃខ្លាំងជាងគេ! ការស្រាវជ្រាវបង្ហាញថាប្រាក់បាតថៃអាចនឹងធ្លាក់ថ្លៃខ្លាំងជាងគេនៅក្នុងតំបន់នៅឆ្នាំ២០២៤នេះ	https://business-cambodia.com/articles/research-said-thai-baht-likely-to-decline-this-year	ប្រាក់បាតដែលរូបិយប័ណ្ណរបស់ថៃអាចនឹងធ្លាក់ថ្លៃមកត្រឹម៣៧បាតធៀបនឹងប្រាក់ដុល្លារអាមេរិកប្រសិនបើសេដ្ឋកិច្ចរបស់ប្រទេសថៃមានការធ្លាក់ចុះនៅឆ្នាំ២០២៤ហើយគួបផ្សំនឹងការពន្យារពេលនៃការទម្លាក់អត្រាការប្រាក់ដុល្លារពីធនាគារណ្ដាលអាមេរិកទៀតនោះនឹងបន្តដាក់សម្ពាធមកលើប្រាក់បាតថៃ។ នេះបើយោងតាមមជ្ឈមណ្ឌលស្រាវជ្រាវ Kasikorn Research( K-Research) ដែលបានចុះផ្សាយដោយ Bangkok Post។    លោកស្រី Kanjana Chockpisansin ប្រធានស្រាវជ្រាវវិស័យធនាគារនិងហិរញ្ញវត្ថុនៅ Think Tank បានឲ្យដឹងថាទិន្នន័យថ្មីៗចេញពីក្រុមប្រឹក្សាអភិវឌ្ឍនសង្គមនិងសេដ្ឋកិច្ចជាតិថៃហៅកាត់ថា NESDC គឺជាហេតុផលចម្បដែលធ្វើឲ្យប្រាក់បាតថៃធ្លាក់ថ្លៃខ្លាំងជាងរូបិយប័ណ្ណផ្សេងទៀតក្នុងតំបន់បើធៀបនឹងប្រាក់ដុល្លារអាមេរិក។ កាលពីព្រឹកថ្ងៃអង្គារសប្ដាហ៍នេះប្រាក់បាតថៃត្រូវបានជួញដូរចន្លោះពី៣៦.១០ទៅ៣៦.១២បាតក្នុងមួយដុល្លារ។   កាលពីថ្ងៃច័ន្ទសប្ដាហ៍នេះ NESDC បានបង្ហាញថាកំណើនសេដ្ឋកិច្ចថៃនៅត្រីមាសទី៤ឆ្នាំ២០២៣កើនឡើងត្រឹមតែ១.៧%ប៉ុណ្ណោះធៀបនឹងឆ្នាំ២០២២។ ចំពោះទិន្នន័យពីរដ្ឋភិបាលបានបង្ហាញពីកំណើនសេដ្ឋកិច្ចចំនួន១.៩%ធ្លាក់ចុះមកពី២.៥% ខណៈទស្សនយល់ឃើញសម្រាប់ឆ្នាំ២០២៤បានទម្លាក់ការព្យករពីកំណើនសេដ្ឍកិច្ចពីចម្លោះ២.៧ទៅ៣.៧% មកត្រឹម២.២ទៅ៣.២%។   លោកស្រី Kanjana Chockpisansin បានឲ្យដឹងទៀតថា គម្រោងទម្លាក់ការប្រាក់របស់ធនាគារកណ្ដាលអាមេរិមនៅអំឡុងឆ្នាំនេះនិងទិន្នន័យសេដ្ឋកិច្ចធ្លាក់ចុះគឺជាកត្តាធំ២ដែលអាចនឹងរុញច្រានឲ្យប្រាក់បាតថៃធ្លាក់ថ្លៃមក៣៧បាតក្នុងមួយដុល្លារអាមេរិក   គួរបញ្ជាក់ផងដែរថាប្រាក់បាតរបស់ថៃបានធ្លាក់ចុះចំនួន៥.៥%មកទាល់ពេលនេះពោលគឺធ្លាក់ច្រើនបំផុតលំដាប់ទី២ធៀបនឹងរូបិយប័ណ្ណក្នុងតំបន់ខណៈប្រាក់យ៉េនរបស់ជប៉ុនធ្លាក់ចុះ៦.១% រីឯប្រាក់ដុល្លារអាមេរិកបានធ្លាក់ចុះ៣%ផងដែរ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T09:53:41.647Z", "category": "ហិរញ្ញវត្ថុ", "views": 351, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
គួរទិញហ្វ្រេនឆាយកាហ្វេមករកស៊ីទេ? ខណៈមេ Starbucks ឲ្យមើលលើចំណុច៥ នេះសិនចាំសម្រេចចិត្តទិញ	https://business-cambodia.com/articles/ceo-starbucks-in-cambodia	បងប្អូនប្រហែលជាបានដឹងហើយថាមួយរយៈទីផ្សារកាហ្វេ កំពុងមានសន្ទុះយ៉ាងខ្លាំង ខណៈអ្នកខ្លះបើកដោយខ្លូនឯងនិងខ្លះទៀតទិញហ្វ្រេនឆាយពីគេ។ មែនទែនទៅការទិញហ្វ្រេនឆាយគេមករកស៊ីបើគិតមួយភ្លែតវាអាចជារឿងល្អ ខុសឆ្ងាយពីការបើកអាជីវកម្មដោយខ្លួនឯង ព្រោះពេលទិញហ្វ្រេនឆាយមក យើងមិនហត់ក្នុងការធ្វើទីផ្សារ ហត់រៀបចំជាដើម ព្រោះអាជីវកម្មបែបហ្វ្រេនឆាយមានភ្ញៀវស្គាល់ស្រាប់ ហេតុនេះពេលបើកអត្រាដែលចំណេញខ្ពស់ជាងការចាយពេលធ្វើខ្លួនឯង។   ប៉ុន្តែក្នុងន័យនេះក៏មិនមែនមានន័យថា ការទិញហ្វ្រេនឆាយមករកស៊ីសុទ្ធតែជាជម្រើសល្អ ហើយសុទ្ធតែចំណេញទាំងអស់នោះទេ ក្នុងនោះវាក៏មានបញ្ហាមួយចំនួននៅពីក្រោយការទិញហ្វ្រេនឆាយមិនត្រឹមត្រូវផងដែរ ដែលវាអាចបង្ករទៅជាបញ្ហាជាច្រើនដែលយើងនឹកស្មានមិនដល់។   ជាក់ស្តែងជាមួយបញ្ហានេះដែរ បើតាមការលើកឡើងរបស់លោក ប៉ោ លីម បច្ចុប្បន្នជា CEO កាហ្វេ Starbucks នៅខ្មែរបានលើកឡើងនូវចំណុចខ្លឹមៗ ៤ ពាក់ព័ន្ធនឹងការទិញហ្វ្រេនឆាយដែលបងប្អូនគួរតែយកចិត្តទុកដាក់ ដើម្បីកុំឱ្យមានការខាតបង់នៅពេលក្រោយ ដែលចំណុចទាំងនោះរួមមាន ៖   ១.គួរមើលពីក្រុមហ៊ុនដែលលក់ហ្វ្រេនឆាយ     តាមការលើកឡើងរបស់លោក ប៉ោ លីម បានមានប្រសាសន៍ថា មុននឹងទិញហ្វ្រេនឆាយមករកស៊ី យើងគួរតែធ្វើការសិក្សាទៅលើក្រុមហ៊ុនលក់អាជីវកម្មនោះឲ្យច្បាស់សិន ថាតើក្រុមហ៊ុននោះរឹងមាំហើយឬនៅ។   ២.មើលថាម្ចាស់អាជីវកម្មជាអ្នកណា   លោកបានបន្តថា មុនសម្រេចចិត្តយកលុយទាំងដុលៗទៅទិញហ្វ្រេនឆាយ យើងគួរដឹងជាមុនថាតើម្ចាស់អាជីវកម្មនោះជានរណា តើគាត់មានកម្រិតនៃការជួយគាំទ្រអាជីវកម្មយើងបានកម្រិតណាបន្ទាប់ពីទិញហ្វ្រេនឆាយហើយ និងត្រូវដឹងទៀតថាតើការជួយគាំទ្ររបស់គាត់នៅលើផ្នែកអ្វីខ្លះជាដើម។   ៣.មើលអនាគតទីផ្សារអាជីវកម្ម   ចំពោះបងប្អូនដែលមានបំណងចង់ទិញហ្វ្រេនឆាយពីបរទេសត្រូវមើលថាតើអនាគតអាជីវកម្មនោះបែបណាដែរ នៅស្រុកគេដើរ យកមកខ្មែរលក់បែបនេះដើរ លក់ដាច់ មានភ្ញៀវឬអត់?ព្រោះពេលខ្លះអាជីវកម្មដែលល្បីនៅក្រៅប្រទេសក៏មិនប្រាកដថានៅខ្មែរល្បីនោះទេ។   ៤.សួរខ្លួនឯងសិន   មុននឹងចាយលុយទៅទិញហ្វ្រេនឆាយមួយៗមកត្រូវសួរខ្លួនឯងសិនថាយើងចូលចិត្តអាជីវកម្មនេះឬអត់ ហើយពេលយកមកយកមានពេលជាមួយវា មានពេលគ្រប់គ្រងទេ ឬគ្រាន់តែទិញហើយលក់តាមតែបាន។ព្រោះមែនទែនទៅ ថ្វីបើអាជីវកម្មហ្វ្រេនឆាយមានរៀបចំប្រព័ន្ធការងាររួចស្រេចក៏ពិតមែន តែក៏នៅមានមួយចំនួនតម្រូវឱ្យអ្នកទិញមកត្រូវសិក្សាស្វែងយល់ និងចំណាយពេលជាមួយវាដែរ ។ប្រសិនបើយើងគ្មានពេល យើងអាចជួលបុគ្គលិកម្នាក់ដែលមានជំនាញឱ្យមកមើលការខុសត្រូវជំនួស នោះទើបមិនមានបញ្ហាបន្ទាប់ទិញហ្វ្រេនឆាយហើយ។   ៥.ទីតាំង   ការរើសទីតាំងពិតជាសំខាន់មិនថាតែបើករកស៊ីខ្លួនឯងឬក៏ទិញហ្វ្រេនឆាយនោះទេ មុនពេលបើកត្រូវតែមើលឱ្យច្បាស់ពីទីតាំងជាមុនសិន ត្រូវធ្វើការសិក្សាថាតើកន្លែងដែលយើងចង់បើកមានអាជីវកម្មប្រភេទនេះឬនៅ បើកទៅមានភ្ញៀវចូលច្រើនទេ ហើយអត្រាការលក់អាចនឹងបានប្រហែលប៉ុន្មានបើយើងបើកកន្លែងនោះ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T09:08:30.312Z", "category": "កំពូលអ្នកលក់", "views": 448, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ប្រែខ្លួនពីអ្នកទោ.ស លោក Ali Elreda ក្លាយជាម្ចាស់ភោជនីយដ្ឋាន រកចំណូលបានមួយខែរាប់ម៉ឺ.នដុល្លារព្រោះតែពាក្យ១ឃ្លា	https://business-cambodia.com/articles/california-restaurant-	ពីមនុស្សដែលធ្លាប់ដើរផ្លូវខុសរហូតជាប់ពន្ធធនាគារអស់ ៦ឆ្នាំ លោក Ali Elreda បានផ្លាស់ប្តូរខ្លួនពីអ្នកទោសក្លាយខ្លួនទៅជាម្ចាស់ហាងអាហារ ៥កន្លែងធំៗ នៅសហរដ្ឋអាមេរិក ដែលកំពុងតែកើបចំណូលមួយខែរាប់ម៉ឺនដុល្លារ។    យោងតាមការចុះផ្សាយរបស់សារព័ត៌មាន CNBC បានឱ្យដឹងថា មុនពេល លោក Ali Elreda ក្លាយខ្លួនទៅជាម្ចាស់ភោជនីយដ្ឋាន Fatima’s Grill ដែលមានទីតាំងស្ថិតនៅ Downey រដ្ឋ California ដើមឡើយលោកគឺជាអ្នកទោសមួយរូបដែលបានជាប់ពន្ធធនាគារអស់រយៈពេល៦ឆ្នាំ ពីបទជួញដូរគ្រឿងញៀន ប៉ុន្តែដោយសារតែពាក្យថា “ជឿជាក់លើឱកាសទីពីរ” លោកក៏បានចាប់ឱកាសរៀនជំនាញធ្វើម្ហូបនៅក្នុងគុក រហូតចេះចាំស្ទាត់។     លុះចេញពីពន្ធធនាគារវិញក្នុងឆ្នាំ ២០១៦ បុរសវ័យ៤៧ ឆ្នាំរូបនេះបើកភោជនីយដ្ឋានមួយដែលផ្តល់សេវាកម្មម្ហូបអាហារបែបអាមេរិកជាច្រើនប្រភេទ ជាមួយនឹងកូនស្រីរបស់គាត់ ។ នៅអំឡុងពេលរកស៊ីនោះកូនស្រីរបស់គាត់បានជួយគាត់ថតជារូបនិងវីដេអូផុសនៅតាមបណ្តាញសង្គមដូចជា Tik Tok , Instagram ដើម្បីធ្វើការផ្សព្វផ្សាយទៅដល់អតិថិជនគោលដៅរបស់គាត់។ ដូចជាការគ្រោងទុក ក្រោយផុសផ្សព្វផ្សាយរួចអាជីវកម្មគាត់ចាប់ផ្តើមមានភ្ញៀវកើនឡើងជាបន្តបន្ទាប់ រហូតក្លាយជាយីហោល្បីមានអ្នកតាម ១,៤លាននាក់ លក់ដាច់រហូតពង្រីកសាខាបានជាបន្តបន្ទាប់ដល់ទៅ៦សាខាក្នុងឆ្នាំ ២០២១។     ប្រភពដដែលបានបញ្ជាក់ឱ្យដឹងថា ក្នុងឆ្នាំ ២០២៣ កន្លងទៅ ហាងអាហាររបស់អតីតអ្នកទោសរូបនេះអាចរកប្រាក់ចំណូលបាន ១.៨លានដុល្លារ  ដែលចំណូលភាគច្រើនគាត់បានមកពីការលក់សិទ្ធិអាជីវកម្ម ស្របពេលដែលនៅក្នុងឆ្នាំថ្មីនេះ លោកមានគម្រោងពង្រីកសាខាបន្ថែមទៀតទៅដល់ក្រៅប្រទេសថែមទៀតផង។   គួរបញ្ជាក់ផងដែរថា ត្រង់ចំណុចនេះចង់បញ្ជាក់ឱ្យបងប្អូនអ្នកអានបានឃើញថា មិនថាជីវិតជួបផ្លូវខុសប៉ុន្មានដង ឱកាសកែខ្លួននៅតែមានឱ្យតែយើងមានចិត្តគំនិតចង់កែប្រែ ព្រោះពេលខ្លះលើកទីមួយអាចខុសតែឱកាសទីពីរវាអាចជាការចាប់ផ្តើមថ្មីដែលល្អ ហើយអាចល្អលើសពីមុនថែមទៀតផង ដូច្នេះមិនថាមានរឿងអ្វីកុំអស់សង្ឃឹមក្នុងជីវិត៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T08:54:21.750Z", "category": "ចាប់ផ្តើមអាជីវកម្ម", "views": 280, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
គ្រាប់កាហ្វេខ្មែរឡើងកូដ ខណៈក្រុមហ៊ុនចែកចាយគ្រាប់កាហ្វេធំ១នៅខ្មែរ ចង់ជួយទិញកាហ្វេពីកសិករយកមកកែច្នៃ	https://business-cambodia.com/articles/khmer-coffee-beans	នេះជារឿងដ៏រំភើបខ្លាំងមួយសម្រាប់ប្រជាកសិករដែលកំពុងតែដាំដុះកាហ្វេនៅក្នុងខេត្តមណ្ឌលគិរី ខណៈថ្មីៗនេះក្រុមហ៊ុនចែកចាយកាហ្វេធំ១ គឺក្រុមហ៊ុន Kofi ទើបតែសម្ពោធសហគ្រាសកែច្នៃកាហ្វេធម្មជាតិដំបូងគេ ហើយសម្រាប់សហគ្រាសនេះដែរ គឺមានគោលបំណងបង្កើតឡើងមកដើម្បីប្រមូលទិញទិន្នផលកាហ្វេពីប្រជាកសិករយកមកកែច្នៃផងដែរ។ ជាក់ស្តែង បើយោងតាមការចុះផ្សាយនៅលើហ្វេសប៊ុកផេកផ្លូវការ របស់ក្រុមហ៊ុន KOFI Co.,Ltd បានឱ្យដឹងថា មូលហេតុធំដែលធ្វើឱ្យក្រុមហ៊ុន ខូហ្វី បង្កើតសហគ្រាសកែច្នៃគ្រាប់កាហ្វេធម្មជាតិនៅខេត្តមណ្ឌលគិរីនេះឡើងមក គឺដើម្បីគាំទ្រដល់ប្រជាកសិករដាំកាហ្វេក្នុងខេត្តមណ្ឌលគីរី ក្នុងគោលបំណងពង្រឹងគុណភាព និងពង្រីកការដាំដុះ ដំណាំកាហ្វេ ឲ្យស្របតាមស្តង់ដាបច្ចេកទេស ដើម្បីបង្កើននូវផលិតភាពកាន់តែខ្ពស់ អាចឆ្លើយតបទៅនឹងតម្រូវការទីផ្សារ និងរក្សាបាននូវគុណតម្លៃរបស់ផលិតផលកាហ្វេក្នុងស្រុក។ ដូច្នេះក្រុមហ៊ុនសង្ឃឹមយ៉ាងមុតមាំថា កសិឧស្សាហកម្ម ដំណាំកាហ្វេ នៅ ខេត្តមណ្ឌលគិរី នឹងបើកទំព័រប្រវត្តិសាស្ត្រថ្មីលើទីផ្សារកម្ពុជាតាមរយៈ "ការបង្កើតសហគ្រាសកែច្នៃគ្រាប់កាហ្វេធម្មជាតិ" ក្នុងស្រុករបស់ក្រុមហ៊ុន ខូហ្វី ដោយផ្តោតលើគោលការណ៍សុវត្ថិភាព និងគុណភាពគ្រាប់កាហ្វេ  ចាប់តាំងពីដំណាក់កាលដាំដុះ រហូតដល់ដល់ក្លាយទៅជាផលិតផលសម្រេច ដែលមានស្តង់ដាអនាម័យខ្ពស់ស្របតាមបទដ្ឋាន ISO 22000:2018  សម្រាប់អតិថិជនពិសារប្រកបដោយសុវត្ថិភាព។ សូមរំលឹកថា ក្រុមហ៊ុនខូហ្វីគឺជាក្រុមហ៊ុនតែមួយគត់នៅប្រទេសកម្ពុជា ដែលទទួលបាននូវ វិញ្ញាបនបត្រស្តង់ដារសុវត្ថិភាពចំណីរអារហារពិភពលោក GHPs HACCP និង ISO 22000 ព្រមទាំងទទួលបានវិញ្ញាបនបត្របញ្ចាក់ពីគោលការណ៍អនុវត្តអនាម័យល្អពីក្រសួងសុខាភិបាលផងដែរ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T08:50:41.537Z", "category": "ចាប់ផ្តើមអាជីវកម្ម", "views": 168, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
របៀបដឹកនាំដ៏តឹងរឹងរបស់សេដ្ឋី Elon Musk ទាំង៣នេះ ដែលបុគ្គលិកនៅ Tesla ខ្លាចបំផុត	https://business-cambodia.com/articles/elon-musk-leadership-at-his-company	ម៉ោងលេង ដឹងលេង ម៉ោងធ្វើការ ដឹងធ្វើការ។ ក្រៅពីមានស្នាមញញឹម និងពាក្យលេងសើចច្រើននៅលើបណ្តាញសង្គម មហាសេដ្ឋីអាមេរិក លោក Elon Musk ក៏ជាអ្នកដឹកនាំដ៏ម៉ឺងមាត់ និងគួរឱ្យខ្លាចមួយរូបផងដែរ សម្រាប់បុគ្គលិករបស់ខ្លួន ជាពិសេសបុគ្គលិកធ្វើការនៅក្នុងក្រុមហ៊ុនផលិតឡាន Tesla តែម្តង។    ១. មិនប្រជុំបើមិនបន្ទាន់   លោក Elon Musk យល់ថាការប្រជុំទ្រង់ទ្រាយធំ ធ្វើឲ្យខាតបង់ពេលវេលារបស់មនុស្សដោយលោកធ្លាប់បានសរសេរ Email មួយកាលពីឆ្នាំ២០១៨ ថា “ការប្រជុំច្រើនហួសហេតុ និងការប្រជុំដែលមានលក្ខណៈទ្រង់ទ្រាយធំ គឺជាបញ្ហារបស់ក្រុមហ៊ុនធំៗ ការប្រជុំគួរតែមិនញឹកញាប់ទេ លុះត្រាតែមានរឿងបន្ទាន់"។ ជាក់ស្តែងសូម្បីតែលោក Jeff Bezos ក៏ធ្លាប់លើកឡើងដែរថាការប្រជុំដែលមានមនុស្សលើសពីចំនួនសម្រាប់ Pizza ១ប្រអប់ វាជារឿងដែលខ្ជះខ្ចាយខ្លាំងណាស់។   ២. ធ្វើការមិនចាំបាច់តាមរចនាសម្ព័ន្តពេកទេ   ការងារខ្លះនៅក្នុងក្រុមហ៊ុនរបស់ Telsa មិនចាំបាច់ត្រូវមានលក្ខណៈរដ្ឋបាលពេកដោយត្រូវរង់ចាំពីមនុស្សម្នាក់ទៅមនុស្សម្នាក់ដើម្បីធ្វើសេចក្តីសម្រេចលើការងារអ្វីមួយ ដែលមានលទ្ធផលតិចនោះឡើយ តែត្រូវតែខ្លាំងលើការងារអ្វីដែលគេកំពុងអនុវត្ត ហើយបើអ្នកគ្រប់គ្រងរូបណាដែលគាត់រកឃើញថាមិនចេះបង្រួមសង្វាក់ការងារទេ គាត់នឹងដេញចោលតែម្តង។   នៅក្នុងលិខិតផ្ទៃក្នុងមួយលោកបានលើកឡើងថា៖ “ប្រសិនបើអ្នកត្រូវការទាក់ទងជាមួយនរណាម្នាក់ សូមធ្វើទំនាក់ទំនងដោយផ្ទាល់ ប្រភពសំខាន់នៃបញ្ហាគឺទំនាក់ទំនងរវាងភាគីការងារណាមួយមិនល្អហើយ ធ្វើឱ្យព័ត៌មានទម្រាំតែដល់ដៃមនុស្សដែលចង់ផ្តល់ឱ្យវាអាចនឹងកែប្រែ ដូច្នេះមធ្យោបាយដោះស្រាយបញ្ហានេះ គឺត្រូវអនុញ្ញាតឱ្យមានលំហូរទំនាក់ទំនង ដោយសេរីរវាងគ្រប់កម្រិតទាំងអស់ ពីលើទៅក្រោមនិងពីក្រោមទៅលើ”។   ៣. គោលការណ៍បិសាច   សម្រាប់ Elon តែងតែប្រកាន់ខ្ជាប់នូវគោលការណ៍បុគ្គលិកត្រូវតែធ្វើការងារឱ្យខ្លាំងក្លា ដោយទី១គាត់រំពឹងថានឹងបុគ្គលិកនឹងធ្វើការបានចន្លោះពី៦០-៨០ម៉ោង ក្នុងមួយសប្តាហ៍។ ទី២បុគ្គលិកត្រូវតែមិនពឹងផ្អែកខ្លាំងលើបរិស្ថានការងារទេ កន្លែងណាក៏ត្រូវតែមានផលិតភាពការងារដែរ, ទី៣ ត្រូវមានភាពច្នៃប្រឌិតឱ្យលឿនបំផុត និងតាមកាលកំណត់ ប្រសិនបើយឺតយ៉ាវនឹងមិនអាចធ្វើការនៅ Tesla បានឡើយព្រោះក្រុមហ៊ុនត្រូវការនាវានុវត្តន៍រហ័ស។   ចំណែកទី៤ Elon គឺជាមនុស្សដែលផ្តោតលើលទ្ធផលខ្លាំងបំផុត ជាបុគ្គលិកត្រូវធ្វើការដូចឱ្យបានគ្រប់គោលដៅដែលគាត់កំណត់ឱ្យ។ ទី៥ រាល់បុគ្គលិកនៅ Tesla ទាំងអស់ត្រូវតែមានម្ចាស់ការទំនួលខុសត្រូវធំៗលើរាល់ការសម្រេចចិត្តនានា និងត្រូវតែមានជំនាញខ្ពស់ក្នុងការដោះស្រាយបញ្ហា។ ចុងក្រោយបុគ្គលិកនៅ Tesla ត្រូវតែមានរបៀបទំនាក់ទំនង ហើយដែលជាមនុស្សពូកែពន្យល់គំនិតដ៏ស្មុគស្មាញ ជាភាសាសាមញ្ញឱ្យមានលក្ខណៈងាយយល់ និងចំំគោលដៅ។   តាមរយៈរបៀបដឹកនាំដែលមានភាពតឹងរឹងនេះ បានបង្ហាញថាមហាសេដ្ឋី Elon Musk មិនមែនជាអ្នកដឹកនាំដែលគាំទ្រគោលការណ៍កិច្ចប្រជុំ ការងាររដ្ឋបាលសុាំញុាំ តាមឋានានុក្រម ឬប្រព័ន្ធណាមួយដែលរារាំងដល់ការទំនាក់ទំនងភ្លាមៗនោះទេ។ គាត់ចូលចិត្តមនុស្សអនុវត្តច្រើន ចំពោះកិច្ចការដែលនៅនឹងដៃ នឹងនៅចំពោះមុខ ហើយប្រសិនបើបុគ្គលិកណាមិនបានបំពេញការងារតាមការរំពឹងទុករបស់គាត់ គាត់អាចជាមេឃោរឃៅនិងគ្មានមេត្តាបំផុតមួយរូប៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T08:36:48.021Z", "category": "ភាពជាអ្នកដឹកនាំ", "views": 356, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្នុងខែមករា ពន្ធដារ ប្រមូលពន្ធបានជិត ៣០០លា.នដុល្លារ ខណៈមានការធ្លាក់ជាងឆ្នាំមុន	https://business-cambodia.com/articles/tax-in-first-month-	យោងតាមកិច្ចប្រជុំបូកសរុបលទ្ធផលការងារគ្រប់គ្រងប្រមូលចំណូលពន្ធប្រចាំខែមករាឆ្នាំ ២០២៤ និងទិសដៅសម្រាប់អនុវត្តបន្តរបស់ អគ្គនាយកដ្ឋានពន្ធដារ ដោយមានការចូលរួមពីឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រីបានឱ្យដឹងថា នៅក្នុងខែ មករា ឆ្នាំ ២០២៤ អគ្គនាយកដ្ឋានពន្ធដារប្រមូលពន្ធបានចំនួន ១២០៩,១៤ ប៊ីលានរៀល ដែលស្មើនឹងប្រមាណជា ២៩៨,៥៥ លានដុល្លារ ស្មើនឹង ៧,១៧ភាគរយ នៃផែនការ។     តាមរយៈទិន្នន័យចំណូលពន្ធខាងលើបានបង្ហាញឱ្យឃើញ បើប្រៀបធៀបនឹងចំណូលពន្ធអាករប្រចាំខែមករា ឆ្នាំ ២០២៣ ឃើញថាចំណូលពន្ធនៅក្នុងខែ មករា ឆ្នាំ ២០២៤ មានការថយចុះចំនួន ៨,២៤ ប៊ីលានរៀល (ប្រមាណជា ២,០៣លានដុល្លារ) ស្មើនឹង ០,៦៨ ភាគរយ  ខណៈផែនការសរុបនៅក្នុងឆ្នាំ ២០២៤ នេះ ត្រូវប្រមូលឱ្យបាន ៤,១៦៣.៩៥ លានដុល្លារ។   ជាមួយគ្នានេះដែរ ដើម្បីជម្រុញឱ្យការប្រមូលពន្ធគ្រប់តាមផែនការដែលបានកំណត់ នៅពេលឆាប់ៗខាងមុខអគ្គនាយកដ្ឋានពន្ធដារត្រៀមអនុវត្តនូវកម្មវិធីរដ្ឋបាលអេឡិចត្រូនិច (GDT e-Administration) ដែលផ្តល់ភាពងាយស្រួលឆាប់រហ័សចំណេញពេលវេលា ប្រកបដោយភាពជឿទុកចិត្តលើការផ្តល់សេវាអ្នកជាប់ពន្ធ ក្នុងការដាក់លិខិតរដ្ឋបាលផ្សេងៗទៅអគ្គនាយកដ្ឋានពន្ធដារ ឬសាខាពន្ធដារខេត្ត-ខណ្ឌ ដែលយន្តការនេះគឺបានបង្កើតនូវជម្រើសតាមអនឡាញបន្ថែមលើជម្រើសនៃការអញ្ជើញមកផ្ទាល់នៅអគ្គនាយកដ្ឋានពន្ធដារ ឬសាខាពន្ធដារខណ្ឌ-ខេត្ត ៕     ចង់មានអាជីវកម្មផ្ទាល់ខ្លួន តែខ្វះគំនិតពីការចាប់ផ្តើម មិនដឹងរើសមុខរបរអ្វីឱ្យត្រូវទីផ្សារ ថែមទាំងគ្មានជំនាញលក់ ឬចង់ពង្រឹងជំនាញលក់ឱ្យខ្លាំង ចួបគ្នានៅថ្ងៃ 25/កុម្ភៈ/24 ជាមួយលោកគ្រូ សំ កុសល ផ្ទាល់ពេញ១ថ្ងៃ។ ព័ត៌មានបន្ថែម ឬចុះឈ្មោះតាមតេឡេក្រាម t.me/baksey_events៕ Telegram: Contact @baksey_events	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T07:56:13.663Z", "category": "ព័ត៌មានថ្មីៗ", "views": 1709, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
គម្រោងធ្វើស្ពានពីភ្នំពេញ-អរិយក្សត្រ មានសង្ឃឹមហើយ ខណៈអគ្គរដ្ឋទូតកូរ៉េ បង្ហើបពេលវេលាសាងសង់	https://business-cambodia.com/articles/cambodia-korea-friendship-bridge-update	ឯកឧត្តម ផាក ជុងវ៉ុក (H.E. Mr. Park Jung-Wook) ឯកអគ្គរដ្ឋទូតវិសាមញ្ញ និងពេញសមត្ថភាព នៃសាធារណរដ្ឋកូរ៉េ ប្រចាំព្រះរាជាណាចក្រកម្ពុជា បានបង្ហើបពីពេលវេលាដែលអាចនឹងបើករដ្ឋានសាងសង់គម្រោងមិត្ដភាពកម្ពុជា-កូរ៉ ដែលភ្ជាប់រាជធានីភ្នំពេញទៅតំបន់អរិយក្សត្រ។ ការបង្ហើបរបស់ឯកឧត្ដមឯកអគ្គរដ្ឋទូតខាងលើ ត្រូវបានធ្វើនៅក្នុងឱកាសដឹកនាំគណៈប្រតិភូ ចូលជួបសម្តែងការគួរសម និងពិភាក្សាការងារ ជាមួយនឹងឯកឧត្ដម ប៉េង ពោធិ៍នា រដ្ឋមន្ដ្រីក្រសួងសាធារណការ និងដឹកជញ្ជូន នៅថ្ងៃទី២១ ខែកុម្ភៈ ឆ្នាំ២០២៤នេះ។     នៅក្នុងឱកាសនោះ ឯកឧត្តម ផាក ជុងវ៉ុក បានជម្រាបជូនអំពីវឌ្ឍនភាពនៃ គម្រោងសាងសង់ស្ពានមិត្តភាព កម្ពុជា-កូរ៉េ (ផ្សារចាស់-ជ្រោយចង្វារ-អរិយក្សត្រ) ដែលកំពុងអនុវត្តតាមនីតិវិធីជាបន្តបន្ទាប់ដោយរលូន ហើយរំពឹងថានឹងអាចបើកការដ្ឋានសាងសង់បាននាដើមឆ្នាំ២០២៥ ខាងមុខ។   សូមជម្រាបថា គម្រោងសាងសង់ស្ពានមិត្ដភាពកម្ពុជា-កូរ៉េនេះ គឺមានចំនួន ២ ខ្សែ ដោយខ្សែទី១តភ្ជាប់ពីខាងមុខផ្សាររាត្រីឆ្លងកាត់ទន្លេសាបទៅកាន់តំបន់ជ្រោយចង្វារ និងខ្សែទី២ តភ្ជាប់ពីជ្រោយចង្វារឆ្លងកាត់ទន្លេមេគង្គទៅអរិយក្សត្រតែម្ដង។ ចំពោះការសាងសង់នេះគឺមានជើងសសរទម្រខ្ពស់ៗ ទៅខាងលើកោងរត់រកគ្នា ដើម្បីយឹតខ្សែកាប ហើយមានលក្ខណៈពិសេសមួយ ជើងសារទម្រមានលក្ខណៈមួយរង្វើល ដែលផ្តល់ភាពងាយស្រួលឱ្យនាវាឆ្លងកាត់ចេញចូលក្រោមស្ពាន។   តាមការរំពឹងរបស់រាជរដ្ឋាភិបាល នៅពេលស្ពានមិត្ដិភាពកម្ពុជា-កូរ៉េ សាងសង់រួចនឹងជួយសម្រួលឱ្យការធ្វើដំណើរ កាត់បន្ថយការកកស្ទះចេញចូលរាជធានីភ្នំពេញ និងតភ្ជាប់ទៅតំបន់អភិវឌ្ឍន៍អរិយក្សត្រ ស្វាយជ្រុំផងដែរ។ សម្រាប់ថវិកាក្នុងការសាងសង់នេះវិញគឺទទួលបានមកពីរដ្ឋាភិបាលកូរ៉េក្រោមឥណនាសម្បទានចំនួន ២៤៥ លានដុល្លារ និងបានចុះហត្ថលេខាទទួលកាលថ្ងៃទី៩ ខែធ្នូ ឆ្នាំ២០២២កន្លងទៅ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T07:16:48.493Z", "category": "អចលនទ្រព្យ", "views": 4290, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឆ្នាំថ្មី ម៉ូដផ្ទះដ៏ពេញនិយមបំផុត សម្រាប់ការរស់នៅពោពេញដោយសុភមង្គល……………!	https://business-cambodia.com/articles/new-year-the-most-popular-home-design-for-a-happy-life-	ជាក់ស្តែងនៅក្នុងប្រទេសកម្ពុជា យើងសង្កេតថាការរស់នៅពីមួយសម័យកាលទៅមួយសម័យកាល ម៉ូដផ្ទះមានការរចនាប្លែកៗ កាន់តែទំនើប និងស្រស់ស្អាតទៅតាមសម័យកាលនីមួយៗ។ តួយ៉ាង សម្រាប់អតិថិជនដែលមានបំណង និងក្តីប្រាថា្នក្នុងការស្វែងរកផ្ទះក្នុងការរស់នៅជួបជុំគ្រួសារប្រកបដោយសុភមង្គល និងស្នាមញញឹម មិនថាប្រកបអាជីវកម្ម ឬ ការរស់នៅទេ បុរី ប៉េង ហួត តែងតែផ្តល់ជូននូវអតិថិជនគ្រប់តម្រូវការទាំងអស់។ គួរជម្រាបជូនផងដែរថា បុរី ប៉េង ហួត មានប្រភេទផ្ទះគ្រប់តម្រូវការទាំងអស់រាប់ចាប់ពី ផ្ទះអាជីវកម្ម វីឡាកូនកាត់ វីឡាភ្លោះ និង វីឡាទោល ដែលសុទ្ធសឹងតែជា ប្រភេទផ្ទះដែលមានការរចនាល្អឥតខ្ចោះ ទាំងក្នុង និងខាងក្រៅ ស្របតាមតម្រូវការអតិថិជន។ ក្នុងនោះដែរ យើងសូមណែនាំប្រភេទផ្ទះចំនួន ២ ដែលពេញនិយមខ្លាំង សម្រាប់ការស់នៅដ៏កក់ក្តៅ និងការប្រកបអាជីវកម្មក្នុងក្តីស្រមៃរបស់លោកអ្នក។ សម្រាប់អតិថិជនដែលមានសមាជិកគ្រួសារច្រើន ស័ក្តិសមឥតខ្ចោះជាមួយនឹងប្រភេទ វីឡាទោល ចាស្មីនណា ម៉ូដឺន ដែលជាវីឡាមានរូបរាង ខាងក្រៅ និងខាងក្នុងធំទូលាយ បែបទាន់សម័យ ដោយមានការរចនាឱ្យស្របតាមការរស់នៅបច្ចុប្បន្ន មានច្រើនបន្ទប់គេង សម្រាប់ការជួបជុំគ្រួសារ បង្កើតស្នាមញញឹមនៃសុភមង្គល។ បន្ថែមពីនោះ វីឡាទោលមួយនេះមានទំហំ 7.5m x 16.2m បន្ទប់គេងចំនួន 4 បន្ទប់ទទួលភ្ញៀវ 1 បន្ទប់ចំអិនអាហារចំនួន 2 និងចំណតរថយន្តដ៏ធំលាយអាចចតរថយន្តបានចំនួន 2គ្រឿងផងដែរ។ លើសពីនេះទៀត ក្រុមហ៊ុនក៏មានប្រភេទផ្ទះអាជីវកម្ម ដែលជាប្រភេទផ្ទះស័ក្តិសមទាំងការរស់នៅ និងការធ្វើអាជីវកម្ម សម្រាប់អតិថិជនដែលមានបំណងប្រាថ្នាចង់បើកអាជីវកម្មក្នុងក្តីស្រមៃរបស់ខ្លួន នោះគឺ ហ្សបហោស៍ ម៉ាជេស្ទីក ដែលជាប្រភេទផ្ទះស្ថិតលើដងវីថីពាណិជ្ជកម្ម និងស្ថិតក្នុងតំបន់មានសក្តានុពល។ ប្រភេទផ្ទះអាជីវកម្មមួយនេះ ការរចនាផ្នែកខាងក្រៅ និងខាងក្នុង មានភាពងាយស្រួលក្នុងការដេគ័រ និងការរចនាផ្សេងៗ ឱ្យស្របតាមប្រភេទនៃអាជីវកម្មរបស់លោកអ្នក។ ក្នុងនោះដែរ ផ្ទះមានទំហំ 4.5m x 14m បន្ទប់គេងចំនួន 4 បន្ទប់ទទួលភ្ញៀវចំនួន 1 បន្ទប់ទទួលទានអាហារចំនួន 1 បន្ទប់ចំអិនអាហារ 1 និង ចំណតរថយន្តចំនួន 1។ ម្យ៉ាងវិញទៀតកាន់តែពិសេសនោះ គឺ អតិថិជនអាចធ្វើការបង់មុនត្រឹមតែ 5%ប៉ុណ្ណោះ គឺអាចចូលរស់នៅ និងប្រកបអាជីវកម្មបានភ្លាមៗតែម្ដង។ ដើម្បីជ្រាបពីព័ត៌មានឱ្យកាន់តែច្បាស់ សូមអញ្ជើញមកកាន់ការិយាល័យលក់ដែលនៅជិតលោកអ្នកបំផុត ឬទាក់ទងមកទូរសព្ទលេខ 016 / 017 596 789 សហការីយើងខ្ញុំរង់ចំាទទួលស្វាគមន៍ និងប្រឹក្សាយោបល់ជូនលោកអ្នកយ៉ាងគាប់ចិត្ត។ ម្យ៉ាងវិញទៀតអតិថិជនក៏អាចទស្សនាផ្ទះគំរូពិត នៅគម្រោង ប៉េង ហួត ហ្គ្រេនស្តា ផ្លាទីនីម (បឹងស្នោ) បានដោយសេរី ដោយគ្រាន់តែធ្វើការណាត់ជួបសហការី ដើម្បីទទួលបានឱកាសពិសេស៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T07:05:07.697Z", "category": "PR", "views": 960, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
បើកកន្លែងលក់អាហារចង់ឱ្យមានភ្ញៀវចូលច្រើន អ្នកស្រី ណៃ សុគន្ធឌី ថាកុំរំលងគន្លឹះទាំង៣នេះ	https://business-cambodia.com/articles/romyol-garde	បច្ចុប្បន្ននេះអ្នកលក់ជាច្រើនកំពុងតែរអ៊ូរឿងពិបាករកភ្ញៀវ មិនមានអ្នកចូលទិញ បើកហាងចោលគ្មានអ្នកណាដើរចូល ទាំងដែរខ្លួនមិនព្រមរកវិធីសាស្រ្តថ្មីៗ ដើម្បីទាញភ្ញៀវមកវិញ។ យ៉ាងណាមិញបើក្រឡែកមកមើលម្ចាស់ហាង រំយោល ហ្គាឌិន វិញបែរជាអាចទាញភ្ញៀវចូលហាងពេញៗ រកកន្លែងអង្គុយគ្មានរាល់ថ្ងៃទៅវិញ។     នៅក្នុងបទសម្ភាសន៍ជាមួយនឹង Business Cambodia អ្នកស្រី សុគន្ធឌី បានលើកឡើងថា “ ធ្វើអ្វីក៏ដោយត្រូវមានផែនការច្បាស់លាល់ ត្រូវទុកផ្លូវក្រោយឲ្យខ្លួនឯង និងមានភាពច្នៃប្រឌិតថ្មី ហើយការរកស៊ីក៏ដូចគ្នា បើធ្វើបែបនេះភ្ញៀវមិនចូល រកវិញវិធីផ្សេងទៀត”។ អ្នកស្រីបានបន្តថា  បើក្រឡេកមកមើលរំយោល ហ្គាឌិនវិញ គឺមានភ្ញៀវចូលពេញៗរាល់ថ្ងៃ ក៏ព្រោះតែការជឿកជាក់លើខ្លួនឯងនិងចេះប្រើវិធីសាស្រ្តថ្មីៗក្នុងការលក់ជានិច្ច”។ តាមការបញ្ជាក់របស់អ្នកស្រីយុទ្ធសាស្រ្តលក់របស់ រំយោលហ្គានឌិន មានចំនួន៣ ដែលធ្វើឲ្យភ្ញៀវចូលឥតដាច់ ដោយយុទ្ធសាស្រ្តទាំងនោះរួម៖   ១. តម្លៃនិងសេវាកម្ម   ត្រង់ចំណុចនេះអ្នកស្រី សុគ្ធនឌី បានឱ្យដឹងថាសម្រាប់ រំយោល ហ្គាឌិន គឺគិតលើអតិថិជនជាចម្បង។ បើនិយាយចំពោះតម្លៃគឺសមរមដែលអតិថិជនអាចទទួលយកបាន។ យ៉ាងណាមិញតម្លៃនិងសេវាកម្មគឺដើរស្របគ្នាប្រសិនបើតម្លៃសមរមហើយតែសេវាកម្មមិនល្អក៏ពិកបាកណាស់ដែរ។ បើក្រឡេកមកមើលសេវាកម្មនៅ រំយោល ហ្គាឌិន វិញគឺតែងតែគិតគួរដល់ភ្ញៀវជានិច្ច នៅពេលចូលទៅអង្គុយក្នុងហាង ជាទូទៅ រំយោលហ្គាឌិន តែងតែម្ហូបបន្តិចបន្តួច( សណ្ដែកដី) ឱ្យភ្ញៀវញ៉ាំលេងមុនពេលម្ហូបដែលបានកម្ម៉ង់មកដល់ ធ្វើបែបនេះទើបធ្វើឱ្យភ្ញៀវមិនសូវមានអារម្មណ៍តានតឹងនៅពេលរង់ចាំម្ហូប។   ២.បរិយាកាស   ទាក់ទងនិងបរិយាកាស អ្នកស្រី បានលើកឡើងថាបរិយាកាសគឺជាភាពទាក់ទាញយ៉ាងសំខាន់ ព្រោះថាមនុស្សភាគច្រើនគឺ ចូលចិត្តបរិយាកាសដែលមានពន្លឺគ្រប់គ្រាន់ ហើយមើលទៅស្រឡះភ្នែក។ ក្នុងនោះដែរចំពោះរំយោល ហ្គាឌិន គឺមានបរិយាកាសបែបស្រឡះភ្នែកមើលទៅមានពន្លឺគ្រប់គ្រាន អមជាមួយបរិយាកាសនៅទីក្រុង ដែលមានដើមឈើរតូចធំ ដែលធ្វើឱ្យបរិយាកាសនៅទីនោះមើលទៅមិនធុញថប់ ល្អបំផុតសម្រាប់អ្នកចូលចិត្តបរិយាកាសបែបនេះ។   ៣. ជឿជាក់លើខ្លួនឯង   ចំពោះចំណុចចុងក្រោយនេះគឺជារឿងដែលម្ចាស់អាជីវកម្មគ្រប់រូបមិនអាចខ្វះបាន។ អ្នកស្រី សុគ្ធនឌី បានលើកឡើងថា បើចង់ឱ្យអាជីវកម្មមិនជួបហានិភ័យគឺត្រូវតែមានជំនឿលើខ្លួនឯង ។ មានន័យថារាល់អ្វីៗគ្រប់យ៉ាងដែលមាននៅក្នុងហាងគឺត្រូវតែល្អ មិនថារស់ជាតិ គឺត្រូវតែសមស្របទៅតាមតម្រូវការអតិថិជន បរិយាកាសត្រូវប្រាកដថាស្អានមានអនាម័យ  ហើយបុគ្គលិកវិញគឺរួសរាយរាក់ទាក់ផងដែរ។ ដោយសារតែចំមានណុចទាំងនេះហើយទើបធ្វើឱ្យអតិថិជនដែលបានដែលបានទៅហើយចង់ទៅម្ដងទៀត។   សូមជម្រាបផងដែរថាមុនអ្នកស្រីប្រឡូកក្នុងវិស័យម្ហូបអាហានេះអ្នកស្រីក៏ធ្លាប់ជាអ្នកលក់សម្លៀកបំពាក់នៅផ្សារក្នុងមួយកន្លែងផងដែរ។ ដោយមើលឃើញពីតម្រូវការអតិថិជនអ្នកស្រីក៏ចាប់ផ្ដើមលក់ម្ជូរ នៅមុខហាងបន្ទាប់មកក៏ចាប់ផ្ដើមមានលក់ភេសជ្ជៈនិងអាហាសម្រន់ជាបន្តបន្ទាប់ ដោយដាក់ឈ្មោះថាម្ជូរក្ដាមក្រឡុក។ ក៏ព្រោះតែមើលឃើញពីវិស័យនេះកាន់តែល្អបូករួមការស្រលាញ់ចូលចិត្តផងនោះអ្នកស្រីក៏សម្រេចឈប់លក់ខោអាវ ក៏ចាប់យកវិស័យនេះពេញទីតែម្ដង ហើយក៏ប្ដូរឈ្មោះទៅជា រំយោល ហ្គាឌិន នេះឯង៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T04:47:28.728Z", "category": "កំពូលអ្នកលក់", "views": 315, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ហានិភ័.យធំៗ ២ កំពុងកើតមានក្នុងវិស័យអចលនទ្រព្យ ដែលអ្នកវិនិយោគគួរប្រុងប្រ.យ័ត្នខ្ពស់ចៀសវាងកប់លុ.យចោល	https://business-cambodia.com/articles/cheat-in-real-estate-sector-	រយៈពេលប្រាំ ប្រាំមួយឆ្នាំចុងក្រោយនេះ វិស័យអចលនទ្រព្យមានការរីកលូតលាស់យ៉ាងខ្លាំង ដែលជំរុញឲ្យទីផ្សារទិញ-លក់ និងការអភិវឌ្ឍគម្រោងផ្សេងៗដូចជា បុរី និងដីឡូតិ៍ មានការកើនឡើងគួរឲ្យកត់សម្គាល់។ ហើយនៅក្នុងភាពអំណោយផលនេះដែរ ក៏បានធ្វើឲ្យអ្នកវិនិយោគ និងអ្នកអភិវឌ្ឍន៍ដែលមានភាពប្រាកដប្រជាទាញបានផលចំណេញរៀងៗខ្លួនពីវិស័យនេះ។   យ៉ាងណាក្រៅភាពរីកលូតលាស់ និងឱកាសទាំងនេះ ក៏មានហានិភ័យធំ ២ ដែលតែងកើតមាន នាំឲ្យអ្នកដែលវិនិយោគក្នុងវិស័យនេះ ត្រូវបាត់បង់ប្រាក់កាក់ និងដាក់ខ្លួនចូលក្នុងប្រវ៉ាក់បំណុលក៏មាន។ ដោយហានិភ័យធំទាំង ២ នោះរួមមាន៖    ១. វិនិយោគបានការប្រាក់ខ្ពស់   បច្ចុប្បន្ននេះ មានបងប្អូនយើងមួយចំនួន ត្រូវរងទឹកភ្នែក និងធ្លាក់ខ្លួនចូលទៅក្នុងច្រវ៉ាក់បំណុល ដោយសារការវិនិយោគទទួលបានការប្រាក់ខ្ពស់នេះ។ ព្រោះកន្លងមកអ្នកអភិវឌ្ឍន៍អចលនទ្រព្យមួយចំនួន បានប្រកាសកៀគរទុនពីអ្នកចង់ចូលហ៊ុន ដែលហ៊ានឲ្យការប្រាក់ខ្ពស់ ខណៈអ្នកខ្លះមានដល់ ១០០%ឯណោះក្នុងមួយឆ្នាំ។ ប៉ុន្ដែនៅពេលដែលប្រមូលបានប្រាក់ សម្រាប់តែគម្រោងជាប់គាំង គ្មានប្រាក់ឲ្យអ្នកចូលហ៊ុន ក៏គេចវេស ឬគេចខ្លួនបាត់ក៏មាន។ នេះគឺមានហានិភ័យដែលមុនចូលហ៊ុនវិនិយោគត្រូវគិតឲ្យបានល្អិតល្អន់។    ទាក់ទងនឹងរឿងនេះដែរថ្មីៗនេះ លោក ង៉ែត ជូរ អ្នកជំនាញ និងអ្នកវិនិយោគ ជើងចាស់រូបនៅកម្ពុជាបានលើកឡើងថា ធម្មជាតិនៃការវិនិយោគគឺអាចខាត អាចរួចខ្លួន ឬអាចចំណេញ។ ពោលគឺការចំណេញឬខាតកំរិតណាបានត្រឹមតែធ្វើការព្យាករណ៍ប៉ុណ្ណោះ ហើយមិនមានអ្នកណាម្នាក់ ឬក្រុមហ៊ុនណាមួយអាចសន្យាថាត្រូវតែចំណេញប៉ុណ្ណេះ ឬចំណេញប៉ុណ្ណោះនោះទេព្រោះលទ្ធផលជាក់ស្តែងវាអាស្រ័យលើការអនុវត្ត តំរូវការទីផ្សារ កត្តាសេដ្ឋកិច្ច និងកត្តាដទៃជាច្រើនទៀតដែលមិនអាចទស្សន៍ទាយបាន។   ដូច្នេះរាល់ការវិនិយោគដែលសន្យាថាអោយការប្រាក់ខ្ពស់ ឬប្រាក់ចំណេញប៉ុណ្ណះឬ ប៉ុណ្ណោះគឺមានហានិភ័យក្នុងការបាត់បង់ខ្ពស់ដែលអាចបណ្តាលមកពីភាពអវិជ្ជានៃអ្នកបង្កើតគំរោង ឬភាពលោភលន់។ ក្រៅពីនោះមានតែការដាក់ប្រាក់សន្សំនៅធនាគារ គ្រឹះស្ថានមីក្រូហិរញ្ញវត្ថុដែលទទួលប្រាក់បញ្ញើរ និងការបោះលក់មូលបត្របំណុលនៅផ្សារហ៊ុនប៉ុណ្ណោះដែលអាចសន្យាថាអោយការប្រាក់ ឬផលចំណេញជាគូប៉ុង (coupon) ក្នុងកំរិតអតិបរមារង្វង់៨%ក្នុង១ឆ្នាំ។     ២. លក់អចលនទ្រព្យខ្យល់   ក្បួនឆបោកមួយនេះ ក៏កើតមានច្រើននៅក្នុងទីផ្សារទិញ-លក់អលចនទ្រព្យនាប៉ុន្មានឆ្នាំកន្លងមកនេះ។ ដោយធ្វើឲ្យអតិថិជនដែលជាអ្នកទិញត្រូវខាតបង់ប្រាក់កាក់ រាប់ពាន់ រាប់ម៉ឺនដុល្លារដោយសារបង់លុយអស់ហើយតែមិនបានទ្រព្យដែលចង់បាននោះ។   បើតាមការលើកឡើងពីលោក សន សៀប ប្រធានសមាគមអ្នកវាយតម្លៃ និងអចលនទ្រព្យវត្ថុកម្ពុជា បានលើកឡើងថា ក្បួនឆបោកខាងលើនេះ គឺមានអ្នកលក់អចលនទ្រព្យដែលមិនមែនជារបស់ខ្លួន មានអ្នកដើរតួរជាភ្នាក់ងារដែលមិនមានអាជ្ញាបណ្ណ ដើរទទួលលុយកក់ជំនួសម្ចាស់អចលនទ្រព្យ ឬហៅថាអ្នកគួកជេ។ ដោយគេថាមានដីទីនេះ មានដីទីនោះ ហើយយើងមើលរូបភាពខាងក្រៅអត់ដឹងទេ ធ្វើឲ្យឆាប់ជឿ ឆាប់កក់ និងឆាប់ទិញ។ ប៉ុន្ដែពេលទទួលបានលុយការងារលែងទៅមុខក៏រត់បាត់។   ដើម្បីការពារបញ្ហានេះ លោកបានណែនាំឲ្យ ថាមុននឹងទិញគឺត្រូវសួរភ្នាក់ងារអចលនទ្រព្យជំនាញដែលមានអាជ្ញាប័ណ្ណត្រឹមត្រូវ មេធាវី ឬមន្ដ្រីសុរិយោដី ប៉ុន្ដែបើយើងច្បាស់ហើយមិនអីនោះទេ។ ហើយអ្វីដែលចាំបាច់ទៀត នៅពេលដែលអ្នកកក់ប្រាក់ ឬទិញអចលនទ្រព្យនោះ ត្រូវសុំមើលបណ្ណកម្មសិទ្ធ និងប្លង់ថាត្រឹមត្រូវឬក៏អត់។ ការទិញលក់អចលនទ្រព្យដែលត្រឹមត្រូវបំផុត គឺទិញលក់រវាងម្ចាស់ពិតប្រាកដជាមួយអ្នកទិញ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T04:41:42.921Z", "category": "អចលនទ្រព្យ", "views": 1401, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សាំងឡើងថ្លៃហើយ! នេះជាតម្លៃប្រេងសាំងថ្មី ដែលក្រសួងកំណត់ឱ្យលក់ចាប់ពីថ្ងៃទី២១ ដល់២៩ ខែកុម្ភៈ	https://business-cambodia.com/articles/gasoline-prices-february	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី២៩ ខែកុម្ភៈ ឆ្នាំ២០២៤ នឹងត្រូវលក់នៅក្នុងតម្លៃ ៤.៣៥០ រៀល/ក្នុង១លីត្រសម្រាប់សាំងធម្មតា Gasoline 92  និង ៤,៣០០ រៀល/ក្នុង១លីត្រ សម្រាប់ប្រេងម៉ាស៊ូត Gasoil 50ppm។   បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺឡើងថ្លៃ ចំនួន ០,៥០រៀល ចំណែកម៉ាស៊ូតវិញគឺឡើងថ្លៃ 0,៥០រៀល  ខណៈដែលតម្លៃប្រេងសាំងចាស់មានតម្លៃ ៤.៣០០រៀល/ក្នុង១លីត្រសម្រាប់សាំងធម្មតា EA92  និង ៤,២៥០ រៀល/ក្នុង១លីត្រ សម្រាប់ប្រេងម៉ាស៊ូត។ គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី២១ ដល់ថ្ងៃទី២៩ ខែកុម្ភៈ ឆ្នាំ ២០២៤ គឺត្រូវលក់ក្នុងតម្លៃ ៤,៦១៥ រៀល/លីត្រ សម្រាប់សាំងធម្មតា Gasoline 92   និងតម្លៃ ៤,៥៦៥ រៀល/លីត្រ សម្រាប់ប្រេងម៉ាស៊ូតGasoil 50ppm។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥សេនដុល្លារ/លីត្រ៕ ចង់មានអាជីវកម្មផ្ទាល់ខ្លួន តែខ្វះគំនិតពីការចាប់ផ្តើម មិនដឹងរើសមុខរបរអ្វីឱ្យត្រូវទីផ្សារ ថែមទាំងគ្មានជំនាញលក់ ឬចង់ពង្រឹងជំនាញលក់ឱ្យខ្លាំង ចួបគ្នានៅថ្ងៃ 25/កុម្ភៈ/24 ជាមួយលោកគ្រូ សំ កុសល ផ្ទាល់ពេញ១ថ្ងៃ។ ព័ត៌មានបន្ថែម ឬចុះឈ្មោះតាមតេឡេក្រាម t.me/baksey_events៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T04:24:48.599Z", "category": "ព័ត៌មានថ្មីៗ", "views": 6142, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សម្តេចតេជោ ហ៊ុន សែន ប្រកាសគាំទ្រ ភរិយាអ្នកឧកញ៉ាគិត ម៉េង លោកជំទាវ ម៉ៅ ចំណាន ជាប្រធាន សមាគមសិល្បៈ	https://business-cambodia.com/articles/neak-oknha-kith-meng-wife	សម្តេចតេជោ ហ៊ុន សែន បានប្រកាសគាំទ្រ បេក្ខភាព លោកជំទាវ ម៉ៅ ចំណាន ភរិយា អ្នកឧកញ៉ាគិត ម៉េង ម្ចាស់ក្រុមហ៊ុនរ៉ូយ៉ាល់ គ្រុប ជាប្រធានសមាគមសិល្បករខ្មែរ។ នេះបើតាមប្រភពពីគេហទំព័រហ្វេកប៊ុករបស់ សម្តេចតេជោ ហ៊ុន សែន ផ្សាយចេញនៅព្រឹកថ្ងៃទី២១ ខែកុម្ភៈ ឆ្នាំ២០២៤។     នៅក្នុងការប្រកាសគាំទ្រ លោកជំទាវ ម៉ៅ ចំណាន ជាសមាគមសិល្បៈនេះដែរ សម្តេចតេជោបានបញ្ជាក់នៅក្នុងសារយ៉ាងដូច្នេះថាប្រសិនលោកជំទាវទទួលបានការគាំទ្រតាមរយៈការបោះឆ្នោត សមាគមសិល្បៈនឹងមិនមានការលំបាកផ្នែកថវិកាខ្លាំងនោះទេ។     គួរបញ្ជាក់ផងដែរថាការប្រកាសឈរឈ្មោះជាប្រធានសមាគមសិល្បករខ្មែររបស់ លោកជំទាវ ម៉ៅ ចំណាន ធ្វើឡើងនៅថ្ងៃទី២១ ខែកុម្ភៈ ឆ្នាំ២០២៤នេះ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-21T02:38:38.384Z", "category": "ភាពជាអ្នកដឹកនាំ", "views": 1162, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធ្វើរួចលែងស្ទះទឹក! គម្រោងស្ដាស្ទឹងព្រែកត្នោតរំដោះទឹកជំនន់ក្រុងភ្នំពេញ សម្រេចបានជាង ៨០ ភាគរយហើយ	https://business-cambodia.com/articles/sieng-prek-tnaot	គម្រោងស្តារស្ទឹងព្រែកត្នោតនៅផ្នែកខាងក្រោមចាប់ពីខាងកើតផ្លូវជាតិលេខ៣ ស្ថិតក្នុងភូមិសាស្ត្ររាជធានីភ្នំពេញ ខេត្តកណ្តាល និងខេត្តតាកែវ បានសម្រេចជាង ៨០ លានដុល្លារ។ នេះបើតាមការបញ្ជាក់ពីឯកឧត្តម ជួន ប៊ិតថុល អនុរដ្ឋលេខាធិការក្រសួងធនធានទឹក និងឧតុនិយម ដេលបានដឹកនាំក្រុមការងារចុះពិនិត្យវឌ្ឍនភាពគម្រោងប្រព័ន្ធស្រោចស្រព និងការពារទឹកជំនន់ស្ទឹងព្រែកត្នោត កាលពីថ្ងៃទី១៧ ខែកុម្ភៈ ឆ្នាំ២០២៤។   ឯកឧត្តមអនុរដ្ឋលេខាធិការបានឱ្យដឹងថា គិតមកដល់ថ្ងៃនេះវឌ្ឍនភាពនៃគម្រោងប្រព័ន្ធស្រោចស្រពនិងការពារទឹកជំនន់សម្រេចបានប្រមាណ ៨០,៦ភាគរយ ដោយឡែកការងារស្តារប្រឡាយព្រែកហូរប្រវែង ៧២០០ម៉ែត្រ ដែលក្នុងនោះមានការងាររៀបថ្មប្រវែង ៣៥០០ម៉ែត្រ និងការងារចាក់បេតុងប្រវែង ៣៧០០ម៉ែត្រ ជាលទ្ធផលសម្រេចបានការងារចាក់បេតុងប្រឡាយបានប្រវែង ៥០០ម៉ែត្រ។     ជាមួយគ្នានេះ ឯកឧត្តមអនុរដ្ឋលេខាធិការបញ្ជាក់ថា ក្រោយពេលការងារសាងសង់រួច ប្រព័ន្ធស្រោចស្រព និងការពារទឹកជំនន់ស្ទឹងព្រែកត្នោត នឹងធានាបាននូវការការពារ និងកាត់បន្ថយនូវគ្រោះទឹកជំនន់ពីស្ទឹងព្រែកត្នោតដែលតែងយាយីដល់រាជធានីភ្នំពេញ ខេត្តកណ្តាល ខេត្តតាកែវ និងខេត្តកំពង់ស្ពឺ លើទំហំផ្ទៃដីបាន ២៤៤ គីឡូម៉ែត្រក្រឡា ព្រមទាំងបង្កើនលទ្ធភាពស្រោចស្រពដីស្រែបាន ១០ ១៥០ ហិកតា នៅរដូវប្រាំង និង ១៧ ៧៣០ ហិកតា  នៅរដូវវស្សា និងបានរួមចំណែកក្នុងការផ្គត់ផ្គង់ទឹកស្អាត និងបន្ថយទឹកជំនន់ តាមតំបន់មួយចំនួននៅផ្នែកខាងក្រោម ព្រមទាំងបម្រើដល់វិស័យទេសចរណ៍ផងដែរ។   សូមជម្រាបថា គម្រោងស្តារស្ទឹងព្រែកត្នោតនៅផ្នែកខាងក្រោមមានការងារសំខាន់ៗដូចជា៖ ទី១)ស្តារស្ទឹងនិងពង្រឹងទំនប់សណ្ត ទី២)សាងសង់និងជួសជុលប្រឡាយ ទី៣)សាងសង់សំណង់តាមស្ទឹងឬប្រឡាយ។ គម្រោងនេះប្រើរយៈពេលសាងសង់ចំនួន ៤០ខែ ដែលការងារសាងសង់បានចាប់ផ្តើមកាលពីថ្ងៃទី៨ ខែមករា ឆ្នាំ២០២២ និងគ្រោងបញ្ចប់នៅខែមីនា ឆ្នាំ២០២៥៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T09:58:48.772Z", "category": "អចលនទ្រព្យ", "views": 534, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកថ្មីៗកុំរំលង! ចង់ចាប់ផ្តើមលក់អនឡាញឱ្យជោគជ័យ អ្នកចាំបាច់ត្រូវចេះធាតុសំខាន់ៗ៤នេះ	https://business-cambodia.com/articles/online-sale-tips-for-beginner	បច្ចុប្បន្ននេះ យើងមើលឃើញថា វិស័យលក់ទំនិញនៅលើអនឡាញនៅក្នុងប្រទេសកម្ពុជា កំពុងតែមានការរីកលូតលាស់យ៉ាងខ្លាំងពីមួយថ្ងៃទៅមួយថ្ងៃ។ ហើយការលក់ទំនិញនៅលើអនឡាញក៏បានក្លាយទៅជារបរមួយ ដែលបានជួយឱ្យអ្នករកស៊ីនៅក្នុងស្រុកខ្មែររាប់ម៉ឺននាក់ អាចរកចំណូលបានរាប់ម៉ឺនដុល្លារ និងបានធ្វើឱ្យមានជីវភាពគ្រួសាររបស់ពួកគាត់ កាន់តែប្រសើរឡើងរតាមរយៈរបរមួយនេះ។ ដោយថ្ងៃនេះផងដែរ Business Cambodia នឹងធ្វើការលើកយក ៤ ចំណុចសំខាន់ៗដែលអ្នកគួរតែអនុវត្ត បើចង់ទទួលបានជោគជ័យនៅលើវិស័យលក់ទំនិញអនឡាញ។ ដោយចំណុចសំខាន់ៗទាំង ៤ នោះមានដូចជា៖ ១.នាំចូលទំនិញដោយខ្លួនឯង៖ បើអ្នកមិនចេះបញ្ជាទិញទំនិញពីរោងចក្រទេនោះ អ្នកអាចនឹងជួបបញ្ហាមួយលក់មិនសូវចំណេញ ឬចំនេញបានតិច។ ដោយសារតែទំនិញដែលអ្នកយកពីគេមកលក់ ជាទំនិញដៃទី៣ទៅហើយ មានន័យថា អ្នកជាជនទីបីដែលទទួលទំនិញទាំងនោះនៅក្នុងតម្លៃខ្ពស់ ធ្វើអោយអ្នកយកទៅលក់បន្តមិនបានចំណេញច្រើនឡើយ។ ហើយដើម្បីបញ្ជៀសបញ្ហាទាំងនេះ អ្នកត្រូវតែទំនាក់ទំនងដោយផ្ទាល់ទៅកាន់រោងចក្រ ទំនិញបោះដុំធូរថ្លៃ ឫលក់រាយធូរថ្លៃ។ ២. ផលិតផលមិនស្មុគស្មាញ៖ ប្រសិនបើអ្នកមិនចង់វិលមុខនៅពេលដែលអ្នករកស៊ីអនឡាញទេនោះ អ្នកមិនគួរយកផិតផលដែលស្មុកស្មាញយកមកលក់នោះទេ។ ផលិតផលស្មុកស្មាញនៅក្នុងទីនេះ គឺចង់សំដៅទៅលើផលិតផលណាដែលមានជម្រើសច្រើនពេក ឧ.ដូចជាការលក់ស្បែកជើងជាដើម។ ដោយការលក់ស្បែកជើងយើងមិនអាចលក់តែមួយលេខឬក៏មួយទំហំនោះទេ ពោលគឺយើងត្រូវមានច្រើនជម្រើស ព្រោះអតិថិជនមានទំហំជើងខុសៗគ្នា។ បន្ថែមពីនេះទៀត ក៏មានអ្នកលក់ស្បែកជើងនៅលើអនឡាញមួយចំនួនធំជួបបញ្ហាដ៏គួរឱ្យធុញទ្រាន់មួយ ដោយជួនកាលផ្ញើរស្បែកជើងដល់ដៃអតិថិជនហើយ តែចុងក្រោយបែរជាត្រូវផ្ញើរមកវិញដោយសារតែមិនត្រូវជើងក៏មាន។ ដូច្នេះហើយវាធ្វើឱ្យខាតពេលវេលានិងខាតលុយថ្លៃជញ្ជូនច្រើនដង។ សរុបមក សម្រាប់អ្នករកស៊ីលក់អនឡាញថ្មីថ្មោង អ្នកមិនគួរយកផលិតផលដែលស្មុកស្មាញយកមកលក់នោះទេ។ ៣. ពង្រឹងជំនាញទីផ្សារ និងការលក់៖ បើចង់ទទួលបានជោគជ័យក្នុងវិស័យលក់ទំនិញអនឡាញ អ្នកត្រូវតែចេះធ្វើទីផ្សារនិងចេះលក់។ បើទោះបីជាអ្នក មានផលិតផលឬសេវាកម្មល្អអស្ចារ្យយ៉ាងណាក៏ដោយ ប៉ុន្ដែបើអ្នកមិនចេះធ្វើទីផ្សារនិងការលក់ មិនចេះពីវិធីសាស្រ្តក្នុងការធ្វើការផ្សព្វផ្សាយឱ្យគេបានដឹង មិនចេះប្រើពាក្យពិកជាមួយអតិថិជនទេនោះ អ្នកប្រាកដអាចលក់ផលិតផលរបស់អ្នកដាច់ឡើយ។ ដូច្នេះហើយ បើចង់ជោគជ័យនៅលើវិស័យអ្នកឡាញ អ្នកគួរតែព្យាយាមអភិវឌ្ឍន៍ជំនាញនេះឱ្យបានជាប្រចាំ។ ៤. ប្រើ Facebook ៖ ដូចយើងបានដឹងស្រាប់ហើយថា បច្ចុប្បន្ននេះ Facebook គឺជាបណ្ដាញសង្គមមួយដែលប្រជាជនខ្មែរយើងស្ទើរតែទូទាំងប្រទេសនិយមប្រើប្រាស់ ហើយFacebook ក៏បានក្លាយទៅជាឃ្លាំងផ្ទុកអតិថិជនរាប់លាននាក់។ ដូច្នេះហើយបើអ្នកចង់ទទួលបានជោគជ័យទៅលើវិស័យលក់ទំនិញអនឡាញនៅក្នុងទីផ្សារស្រុកខ្មែរ អ្នកគួរតែរៀនប្រើប្រាស់ Facebook ដើម្បីផ្សព្វផ្សាយលក់ឱ្យចំគោលដៅ៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T09:53:40.703Z", "category": "កំពូលអ្នកលក់", "views": 494, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ក្បួនសាមញ្ញតែអ្នកខ្លះមិនដឹង! ក្បួនវិនិយោគអចលនទ្រព្យ ទិញបានធូថ្លៃហើយលក់ចេញបានចំណេញច្រើន	https://business-cambodia.com/articles/smart-way-to-buy-and-sell-real-estate	នៅប្រទេសកម្ពុជាអចលនទ្រព្យគឺមានវិសាលភាពធំធេងណាស់ ដោយសារតែប្រទេសយើងជាប្រទេសកំពុងអភិវឌ្ឍនដូច្នេះតម្រូវការអចលនទ្រព្យដូចជាដីធ្លីនិងអគារនឹងកាន់តែកើនឡើង។ ដូច្នេះអ្នកវិនិយោគអចលនទ្រព្យអាចមានពេលវេលាច្រើនទៀតក្នុងការកសាងទ្រព្យក្នុងវិស័យនេះ។   ទាក់ទងនឹងការវិនិយោគលើអចលនទ្រព្យនេះដែរ មានក្បួនវិនិយោគសាមញ្ញមួយដែលមនុស្សមួយចំនួនមិនទាន់ដឹងឬក៏មើលរំលេងដូច្នេះហើយពេលខ្លះពួកគាត់វិនិយោគលើអចលនទ្រព្យមិនចំណេញ ហើយពេលខ្លះលក់ទាំងខាតក៏មាន។   មិនថាអ្នកវិនិយោគលើអចលនទ្រព្យឬភាគហ៊ុននោះទេ ក្បួនឆ្លាតវៃក្នុងការទិញលក់គឺ”ទិញពេលគេចង់លក់ហើយលក់ពេលគេចង់ទិញ”។   មូលហេតុយើងគួរលក់ពេលគេចង់ទិញនោះគឺងាយស្រួលលក់ចេញ ហើយអ្វីដែលសំខាន់នោះគឺយើងលក់ទ្រព្យបានថ្លៃចំណេញបានច្រើន។ ត្រង់នេះនៅក្នុងជីវិតជាក់ស្ដែងបើអ្នកមានដី ពេលខ្លះមានអ្នកដទៃមកសុំទិញដីរបស់អ្នកក្នុងតម្លៃលើទីផ្សា ហើយក្នុងងករណីនេះអ្នកគួរគិតគូលក់ព្រោះងាយស្រួលលក់ហើយអ្នកលក់បានតម្លៃថ្លៃព្រោះគេសុំទិញឲ្យតម្លៃលើទីផ្សារទៅទៀត។   ចំណែកមូលហេតុយើងគួរទិញពេលគេចង់លក់នោះគឺយើងទិញបានក្នុងតម្លៃធូរថ្លៃក្រោមទីផ្សារមិនថាភាគហ៊ុនឬអចលនទ្រព្យនោះទេ។ ជាក់ស្ដែងនៅពេលមានវិបត្តិសេដ្ឋកិច្ច អ្នកខ្លះបាត់បង់ចំណូលនិងជាប់បំណុល ដូច្នេះពួកគាត់នាំគ្នាលក់ហ៊ុន លក់អចលទ្រព្យ លក់ដីព្រោងព្រាតក្នុងតម្លៃធូថ្លៃក្រោមទីផ្សារ។ ត្រង់នេះយើងជាអ្នកទិញគឺចំណេញព្រោះយើងទិញពេលគេចង់លក់ខណៈដែលគេលក់ឲ្យយើងក្នុងតម្លៃធូថ្លៃខ្លាំងមែនទែនដែលយើងប្រើដើមទុនតិចហើយអាចមានឱកាសចំណេញច្រើននាពេលអនាគត។   យ៉ាងណាមិញនៅជីវិតជាក់ស្ដែង មនុស្សមួយចំនួនមិនសូវបានអនវត្តហើយក៏មើលរំលងក្បួនឆ្លាតវៃនេះនោះទេ។ ជាក់ស្ដែងអ្នកខ្លះមានអចលនទ្រព្យដូចជាដី ហើយមានគេសុំទិញតែពួកគាត់មិនព្រមលក់នោះព្រោះគិតទុកទៅអនាគតនឹងលក់បានកាន់តែច្រើន។ តែជាអកុសលអី ពេលមានវិបត្តិ បាត់បង់ចំណូលនិងជាប់បំណុល ពួកគាត់បង្ខំចិត្តលក់អចលនទ្រព្យក្នុងតម្លៃធូថ្លៃក្រោមទីផ្សារដែលពេលខ្លះគឺលក់ទាំងខាតក៏មានដែរ។ អញ្ចឹងបើមានដី មានអចលនទ្រព្យហើយមានគេសុំទិញនៅតម្លៃមួយដែលយើងឃើញថាចំណេញអាចទទួលយកបានអ្នកគួរគិតគូលក់ក៏បាន៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T09:20:47.077Z", "category": "ហិរញ្ញវត្ថុ", "views": 364, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ ហត្ថា រៀបចំកិច្ចប្រជុំនាយកសាខាប្រចាំឆ្នាំក្រោមប្រធានបទ «ពួតដៃគ្នាដើម្បីភាពរឹងមាំទាំងអស់គ្នា»	https://business-cambodia.com/articles/hattha-bank-bm-meeting-	ភ្នំពេញ ថ្ងៃទី១៩ ខែកុម្ភៈ ឆ្នាំ២០២៤៖ ធនាគារ ហត្ថា ដែលជាក្រុមហ៊ុនបុត្រសម័្ពន្ធរបស់ ធនាគារ ក្រុងស្រ៊ី ដែលជាធនាគារពាណិជ្ជធំជាងគេលំដាប់ទី៥ នៅក្នុងប្រទេសថៃ និងជាសមាជិកនៃសម្ព័ន្ធហិរញ្ញវត្ថុអន្តរជាតិ MUFG បានរៀបចំកិច្ចប្រជុំនាយកសាខាប្រចាំឆ្នាំ ក្រោមប្រធាន «ពួតដៃគ្នាដើម្បីភាពរឹងមាំទាំងអស់គ្នា» ដែលកម្មវិធីនេះបានប្រារព្ធធ្វើឡើងនាថ្ងៃចន្ទ ទី១៩ ខែកុម្ភៈ ឆ្នាំ២០២៤ នៅរាជធានីភ្នំពេញ ដោយមានការអញ្ជើញចូលរួមពីសំណាក់ លោកឧកញ៉ា ហួត អៀងតុង ប្រធានអគ្គនាយក ធនាគារ ហត្ថា ថ្នាក់ដឹកនាំជាន់ខ្ពស់ និងថ្នាក់គ្រប់គ្រង ព្រមទាំងលោកនាយក-នាយិកាសាខា របស់ធនាគារ ហត្ថា មកពីគ្រប់សាខាទូទាំងប្រទេស។ កិច្ចប្រជំុឆ្នាំនេះ ត្រូវបានប្រារព្ធឡើងក្នុងគោលបំណង បង្ហាញពីផែនការយុទ្ធសាស្ត្រ ព្រមទាំងគោលដៅសម្រាប់ឆ្នាំ២០២៤។ លោកឧកញ៉ា ហួត អៀងតុង ប្រធានអគ្គនាយក ធនាគារ ហត្ថា បានមានប្រសាសន៍ថា៖ “សុចរិតភាព សាមគ្គីភាព និងកិច្ចសហការ ក្នុងការបំពេញការងារប្រចាំថ្ងៃ គឺពិតជាមានសារៈសំខាន់យ៉ាងខ្លាំងមិនអាចអត់បាន ដើម្បីនាំនាវាធនាគារ ហត្ថា អាចឆ្លងកាត់ពុះពារឧបសគ្គទាំងឡាយនៅក្នុងស្ថានភាពសេដ្ឋកិច្ចពិភពលោកដែលមិនច្បាស់លាស់ដូចសព្វថ្ងៃនេះ ដើម្បីសម្រេចឱ្យបាននូវវឌ្ឍនភាព និងភាពជោគជ័យទំាងអស់គ្នានៅក្នុងឆ្នាំថ្មីនេះ។” លោកឧកញ៉ា បានមានប្រសាសន៍បន្ថែមថា៖ “ប្រធានបទ «ពួតដៃគ្នាដើម្បីភាពរឹងមាំទាំងអស់គ្នា» នៃកិច្ចប្រជុំថ្ងៃនេះ ជួយក្រើនរំលឹកជាថ្មីម្តងទៀតអំពីសារៈសំខាន់នៃការពួតដៃគ្នាបំពេញការងារប្រកបដោយភាពស្មោះត្រង់ឱ្យខាងតែបាន ក្នុងគោលដៅមានទំនួលខុសត្រូវខ្ពស់បំផុត ដើម្បីកសាងភាពធន់ និងភាពរឹងមាំទាំងអស់គ្នា ឆ្ពោះទៅកាន់ភាពរីកចម្រើន និងភាពជោគជ័យនាពេលអនាគតទាំងអស់គ្នា។” កិច្ចប្រជុំបានបញ្ចប់ជាមួយនឹងបរិយាកាសចូលរួមយ៉ាងច្រើនកុះករ និងទទួលបានផ្លែផ្កាជាទីមោទនភាព តាមរយៈការធ្វើបទបង្ហាញ កិច្ចពិភាក្សា ការចែករំលែកពីវាគ្មិនជំនាញ និងសំណួរ-ចម្លើយពីអ្នកចូលរួមទាំងអស់ ដែលជាធាតុចូលដ៏មានសារៈសំខាន់ និងមានតម្លៃសម្រាប់លោកនាយក-នាយិកាសាខា ពាំនាំយកទៅអនុវត្ត និងពង្រឹងកិច្ចការងារប្រចាំថ្ងៃ ដើម្បីជម្នះរាល់បញ្ហាប្រឈមផ្សេងៗ និងធានាឱ្យបាននូវភាពជោគជ័យ នាពេលខាងមុខ។ អំពី ធនាគារ ហត្ថា ធនាគារ ហត្ថា ជាធនាគារពាណិជ្ជដែលមានវត្តមាននៅក្នុងព្រះរាជាណាចក្រកម្ពុជាអស់រយៈកាល៣០ឆ្នាំមកហើយ ដែលផ្តល់ជូនសេវាហិរញ្ញវត្ថុយ៉ាងទូលំទូលាយដល់អតិថិជនរបស់ខ្លួន។ គិតត្រឹមត្រីមាសទី៤ ឆ្នាំ២០២៣ ធនាគារ ហត្ថា កំពុងកាន់កាប់តំណែងជាធនាគារពាណិជ្ជធំជាងគេលំដាប់ទី៤ផ្អែកលើការិយាល័យប្រតិបត្តិការរបស់ខ្លួន។ ធនាគារ ហត្ថា ជាក្រុមហ៊ុនបុត្រសម្ព័ន្ធរបស់ ធនាគារ ក្រុងស្រ៊ី ដែលជាសម្ព័ន្ធហិរញ្ញវត្ថុធំបំផុតលំដាប់ទី៥ នៅក្នុងព្រះរាជាណាចក្រថៃឡង់ដ៍ ដែលមានអាយុកាលអាជីវកម្មរយៈពេល ៧៨ឆ្នាំ។ ធនាគារ ក្រុងស៊្រី ជាសមាជិកយុទ្ធសាស្ត្រនៃសម្ព័ន្ធហិរញ្ញវត្ថុអន្តរជាតិ MUFG Financial Group ដែលជាសម្ព័ន្ធហិរញ្ញវត្ថុធំជាងគេនៅក្នុងប្រទេសជប៉ុន និងធំបំផុតមួយនៅក្នុងពិភពលោក។	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T09:14:36.583Z", "category": "PR", "views": 640, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
កាត់វីដេអូខ្លីៗ App៣នេះ ល្អបំផុតសម្រាប់ប្រើលើទូរស័ព្ទដៃ អ្នកមិនចេះកាត់វីដេអូសោះ ក៏អាចធ្វើបាន	https://business-cambodia.com/articles/app-for-editing-video-by-phone-2024	ការកាត់តវីដេអូខ្លីៗនៅលើទូរស័ព្ទដៃដើម្បីបង្ហាញសកម្មភាពនានាលើបណ្តេញសង្គម សម្រាប់ការកម្សាន្ត ឬការធ្វើអាជីវកម្មផ្សព្វផ្សាយ គឺជាភាពពេញនិយមមួយរបស់អ្នកប្រើប្រាស់នាពេលបច្ចុប្បន្ននេះ ព្រោះវាមានភាពងាយស្រួល ចំណាយពេលតិច និងអាចយកជាការបាន។ យ៉ាងណាមិញខាងក្រោមនេះគឺជាApp៣ល្អបំផុតសម្រាប់ប្រើលើទូរស័ព្ទដៃ អ្នកមិនចេះកាត់វីដេអូសោះ ក៏អាចធ្វើបាន៖   ១. Adobe Premiere Rush   កម្មវិធីកាត់តវីដេអូតាមទូរស័ព្ទដៃ១នេះគឺល្អសម្រាប់អ្នកប្រើប្រាស់ទូរស័ព្ទដៃមិនថាទាំង Android និង iOS នោះទេសម្រាប់ការកាត់តវីដេអូបែបខ្លីៗសាមញ្ញៗតែមានលក្ខណៈគុណភាពល្អមិនចាញ់កុំព្យូទ័រប៉ុន្មានឡើយ។ ដោយវាមានមុខងារសម្រាប់ បន្ថែមចំណងជើង ពណ៌ បទភ្លេង និងក្រាហ្វិកមួយចំនួន ដោយមានភ្ជាប់មកជាមួយនឹងមុខងារ Auto Reframe ដែលអាចធ្វើការកែតម្រូវស្តង់ដារសម្រាប់ទំហំវីដេអូដូចជា Facebook, Instagram, TikTok ឬ YouTube ដោយឥតគិតថ្លៃនោះទេ។   ២. iMovie   ជាកម្មវិធីកាត់តវីដេអូឥតគិតថ្លៃរបស់ក្រុមហ៊ុន Apple សម្រាប់គ្រប់ម៉ូឌែលរបស់ iPhone iPad និង Mac ។ នៅក្នុងកម្មវិធីនេះមានមុខងារសម្រាប់កាត់វីដេអូខ្លីៗ ទោះអ្នកមិនចេះសោះក៏អាចប្រើប្រាស់បានផងដែរ ដោយវាជួយសម្រួលទៅលើមុខងារមួយចំនួនដូចជាការកាត់រូបភាពឬវីដេអូបញ្ចូលគ្នា ការប្រើប្រាស់រូបស្ទីកគ័រ អក្សរ និងភ្លេងផងដែរ។   ៣. InVideo   ដោយឡែកកម្មវិធីមួយនេះអាចប្រើប្រាស់បាននៅលើទូរស័ព្ទគ្រប់ប្រភេទទាំងអស់ ដោយវាមានលក្ខណៈសាមញ្ញ ងាយស្រួលសម្រាប់ការបញ្ចូលគ្នាដាក់វីដេអូពីរចូលគ្នាក្នុងពេលតែមួយ។ វាមានមុខងារអាចប្រើប្រាស់បានទាំងលើកុំព្យូទ័រនិងទូរស័ព្ទដៃ ដែលអាចប្រើប្រាស់បានដោយឥតគិតថ្លៃ។   គួរបញ្ជាក់ផងដែរថាកម្មវិធីកាត់វីដេអូទាំង៣ខាងលើនេះ គឺមិនតម្រូវឱ្យបង់ប្រាក់នោះទេ សម្រាប់ការប្រើប្រាស់កម្រិតធម្មតា ហើយវាល្អបំផុតសម្រាប់អ្នកប្រើប្រាស់ដំបូងៗចង់កាត់វីដេអូដោយខ្លួនឯង ព្រោះវាមានលក្ខណៈសាមញ្ញា មុខងារច្រើនជម្រើស និងអាចប្រើសម្រាប់រុញវីដេអូរបស់លោកអ្នកទៅផ្លេតហ្វូមណាមួយ Direct ផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T09:09:45.081Z", "category": "ភាពជាអ្នកដឹកនាំ", "views": 2807, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មានផលិតផលល្អ ចង់ដាក់នៅផ្សារទំនើប លោក សាន មនូឲ្យមើលលក្ខខណ្ឌទាំង ៤ ចំណុចនេះសិន	https://business-cambodia.com/articles/these-4-conditions	បច្ចុប្បន្នមានផលិតផលខ្មែរជាច្រើនបាននឹងកំពុងតែបោះជំហានយ៉ាងសកម្មទៅក្នុងផ្សារទំនើបធំៗ ដែលមានទាំងសម្ភារប្រើប្រាស់ ក៏ដូចជាគ្រឿងបរិភោគផ្សេងៗជាច្រើនទៀត។ហើយក្នុងនោះដែរក៏នៅមានផលិតផលខ្មែរមួយចំនួនទៀតនៅមិនទាន់បានឈានទៅដល់ចំណុចមួយនោះនៅឡើយដែរ នេះអាចមកពីអាជីវកម្មរបស់គាត់នៅមិនទាន់ត្រឹមត្រូវទៅតាមការចង់បានរបស់ផ្សារទំនើបក៏ដូចជាម៉ាត។   ក្នុងនោះដែរលោក សាន មនូ ជាប្រធាននាយកាដ្ឋាន ក្រុមហ៊ុន Confirel  បានបង្ហើបលក្ខណ្ឌចំនួន៤ ដែលជួយឲ្យផលិតផលខ្មែរអាចមានឱកាសចូលលក់នៅក្នុងម៉ាត និងផ្សារទំនើបបានយ៉ាងងាយស្រួលបំផុត ចំណុចទាំងនោះរួមមាន ៖     ១.រៀបចំឲ្យត្រូវស្តង់ដារ   ត្រង់ចំណុចនេះ លោក មនូ បានលើកឡើងថា ភាពចាំបាច់បំផុតដែលអាចធ្វើឲ្យផលិតផលមានការគាំទ្រ និងមានការប្រើប្រាស់ច្រើនបំផុតនោះគឺការរៀបចំឲ្យត្រឹមត្រូវទៅតាមស្តង់ដារ ជាពិសេសប្រសិនបើមានបំណងចង់យកទៅដាក់ក្នុងម៉ាត និងផ្សារទំនើបរឹតតែត្រូវការ ភាពឥតខ្ចោះនៃការផលិត ទាំងគ្រឿងផ្សំ ការវេចខ្ចប់ ក៏ដូចជារស់ជាតិជាដើម សុទ្ធតែត្រូវការឲ្យមានការរៀបចំយ៉ាងត្រឹមត្រូវ នោះទើបអាចមានឱកាសច្រើនដើម្បីដាក់លក់នៅតាមកន្លែងធំៗបាន។ហេតុនេះបើបងប្អូនដែលមានបំណងផលិតដើម្បីសម្រាប់ការដាក់លក់នៅតាមកន្លែងធំៗគួរតែគិតគូរទៅលើចំណុចនេះឱ្យបានច្រើនបន្តិចទើបជាការប្រសើរ។   ២.ពន្យល់ពីគោលបំណងនៃផលិតផល   ដំណាក់កាលនេះជាដំណាក់ការចរចា ម្ចាស់ផលិតផលចាំបាច់ត្រូវពន្យល់ពីគោលបំណងទៅកាន់ផ្សារទំនើបជាចាំបាច់ ដោយត្រូវបង្ហាញឲ្យឃើញថាផលិតផលនេះនឹងផ្តល់ផលប្រយោជន៍អ្វីសម្រាប់អ្នកប្រើប្រាស់ ក៏ដូចជាចូលរួមចំណែកអ្វីខ្លះទៅដល់សង្គម ដូចជាការផ្តលើការងារសម្រាប់ប្រជាជនតាមសហគមន៍ ការលើកស្ទួយផលិតផលជាតិ ការគាំទ្រឲ្យមានភាពច្នៃប្រឌិតក្នុងសង្គម ក៏ដូចជាលើកកម្ពស់ឱ្យមានសគ្រិនភាពក្នុងប្រទសឱ្យកាន់តែមានភាពប្រសើរឡើងជាដើម។     ៣. ចុះបញ្ជីពាក់ព័ន្ធឲ្យបានត្រឹមត្រូវ   ក្រោយពីការរៀបចំឲ្យត្រូវតាមស្តង់ដារនិង ពន្យល់គោលបំណងរបស់បងប្អូនរួចហើយនោះ ដើម្បីឱ្យអាជីវកម្មមួយអាចឈរជើងបានយូរ និងស្របទៅតាមផ្លូវច្បាប់នៃព្រះរាជាណាចក្រកម្ពុជា គឺត្រូវតែមានការចុះបញ្ជីនៅក្រសួងពាក់ព័ន្ធឱ្យបានត្រឹមត្រូវ ដែលមានដូចជា ក្រសួងពាណិជ្ជកម្ម ក្រសួងបរិស្ថាន ក្រសួងសុខាភិបាល និងក្រសួងពាក់ព័ន្ធមួយចំនួនទៀត។ត្រង់ចំណុចនេះចង់បញ្ជាក់ម្ចាស់អាជីវកម្មឱ្យបានដឹងផងដែរថា ដើម្បីឱ្យផលិតផលយើងអាចបោះជំហានទៅទីខ្ពស់បានទាំងការលក់នៅផ្សារទំនើបធំៗហើយនោះ ប្រសិនបើយើងមានការចុះបញ្ជីបានត្រឹមត្រូវវាអាចជាឱកាសក្នុងការនាំផលិតផលបងប្អូនទៅក្រៅប្រទេសថែមទៀតផង។   ៤.សិក្សាពីការចង់បានរបស់ផ្សារទំនើបនិងម៉ាត   ការចាំបាច់មួយទៀតនោះគឺ ការសិក្សាពីតម្រូវការ និងការចង់បានរបស់ដៃគូសហការរបស់យើង ដែលជាផ្សារទំនើប និងម៉ាតផ្ទាល់តែម្តង។បើយើងគ្រាន់តែចង់លក់ឲ្យបានៗហើយទៅចរចាឲ្យតែរួច ពីមាត់ដោយមិនបានគិតពីភាពចង់បានរបស់ដៃគូក៏មិនកើតដែរ ព្រោះវាជាការចរចាដែលខុសគោលដៅ ហេតុនេះបើបងប្អូនមានបំណងចង់យកផលិតផល ឬទំនិញដែលផលិតបានទៅលក់ក្នុងផ្សារទំនើបបាន គឺត្រូវតែសិក្សាឲ្យបានច្បាស់ពីតម្រូវការ ការចង់បាន និងល័ក្ខខណ្ឌមួយចំនួនពីដៃគូសហការជាមុនសិន៕	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T08:44:43.176Z", "category": "កំពូលអ្នកលក់", "views": 275, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ពិធីសម្ពោធជាផ្លូវការហាង BYD ថ្មីចំនួន២បន្ថែមទៀតរបស់ក្រុមហ៊ុន Harmony Auto ក្រោមអធិបតីភាពដ៏ខ្ពង់ខ្ពស់របស់ឯកឧត្តម កើត រិទ្ធ ឧបនាយករដ្ឋមន្ត្រីកម្ពុជា រដ្ឋមន្ដ្រីក្រសួងយុត្តិធម៌	https://business-cambodia.com/articles/byd-cambodia-	នៅថ្ងៃទី 18 ខែកុម្ភៈ ឆ្នាំ 2024 ក្រុមហ៊ុន Harmony Auto បានបើកហាង BYD ពីរបន្ថែមទៀតនៅក្នុងរាជធានីភ្នំពេញ នៃប្រទេសកម្ពុជា។ ក្នុងនាមជាតំណាងលក់ផ្ដាច់មុខរបស់ BYD នៅកម្ពុជា បានចុះកិច្ចសន្យាដោយជោគជ័យជាមួយភ្នាក់ងារចែកចាយរថយន្ដចំនួន២ ដែលមានយុទ្ធសាស្ត្រកាន់តែស៊ីជម្រៅនៅក្នុងទីផ្សារកម្ពុជា។   ក្រុមហ៊ុន Harmony Auto បានដំណើរការហាង BYD 6A 4S ដោយជោគជ័យរួចមកហើយ។លើកនេះ បានបើកអគារតាំងបង្ហាញថ្មីចំនួនពីរ គឺ BYD CITY MALL និង BYD CHIPMONG MALL 271 ព្រមទាំងអគារតាំងបង្ហាញរបស់ភ្នាក់ងារចែកចាយរថយន្ដចំនួនពីរ និងហាងដែលបានគ្រោងទុកសាងសង់ដោយខ្លួនឯង ចំនួនពីរ។ រួបរួមគ្នាបង្ហាញពីប្លង់បណ្ដាញរបស់ BYD ដែលកំពុងពង្រីកនៅកម្ពុជា។ ឯកឧត្តម កើត រិទ្ធ ឧបនាយករដ្ឋមន្ត្រីកម្ពុជា រដ្ឋមន្ដ្រីក្រសួងយុត្តិធម៌ ក៏បានចេញមុខគាំទ្រក្រុមហ៊ុន BYD និងក្រុមហ៊ុន Harmony Auto ក្នុងការបង្កើតកិច្ចសហប្រតិបត្តិការយុទ្ធសាស្រ្តកាន់តែជិតស្និទ្ធ ដើម្បីជួយកម្ពុជាសម្រេចបាននូវការលើកកម្ពស់ឧស្សាហកម្មពាក់ព័ន្ធ និងកំណើនការងារ   ជំរុញការផ្លាស់ប្តូរថាមពលថ្មីក្នុងស្រុក និងការអភិវឌ្ឍន៍ពណ៌បៃតង និងលើកកំពស់ឥទ្ធិពលអន្តរជាតិនៃយានជំនិះថាមពលថ្មីរបស់ប្រទេសចិន។ ផ្សព្វផ្សាយកិច្ចសហប្រតិបត្តិការសេដ្ឋកិច្ច និងពាណិជ្ជកម្មកម្ពុជា-ចិន ក្នុងការជំរុញកសាងរួមនូវ "ផ្លូវមួយ ខ្សែក្រវ៉ាត់មួយ"ជាការរួមចំណែកនៃប្រទេសចិន ។     ឧបនាយក រដ្ឋមន្ត្រី កម្ពុជា បានគាំទ្រ ការ អភិវឌ្ឍ របស់ BYD នៅ កម្ពុជា   ការចូលរួមយ៉ាងសកម្មរបស់ BYD និង Harmony Auto ក្នុងការអភិវឌ្ឍន៍យានយន្តថាមពលថ្មីនៅកម្ពុជា ត្រូវបានស្វាគមន៍ និងគាំទ្រដោយមន្ត្រីជាន់ខ្ពស់រដ្ឋាភិបាលកម្ពុជាផងដែរ។   កាលពីថ្ងៃទី 19 ខែកុម្ភៈ ឯកឧត្តម កើត រិទ្ធ ឧបនាយករដ្ឋមន្ត្រីនៃកម្ពុជា បានបើកកិច្ចប្រជុំអាហារពេលព្រឹកដើម្បីជួបសំណេះសំណាលជាមួយលោក Liu Xueliang នាយកគ្រប់គ្រងទូទៅនៃផ្នែកលក់រថយន្ត BYD Asia Pacific និងលោក Feng Changge ប្រធានក្រុមប្រឹក្សាភិបាលនៃ ក្រុមហ៊ុន China Harmony Automobile Holdings Co., Ltd.     ភាគីទាំងពីរបានពិភាក្សាគ្នាយ៉ាងស្និទ្ធស្នាលប្រកបដោយក្ដីរីករាយ អំពី ពន្ធលើតំលៃរថយន្តថាមពលថ្មីរបស់កម្ពុជា ការសាងសង់កន្លែងចែកចាយ និងបង្គោលសាកថាមពលអគ្គីសនី និងការនាំចូលរថយន្តមួយទឹក។ ឯកឧត្តម កើត រិទ្ធ ឧបនាយករដ្ឋមន្ត្រីនៃកម្ពុជា បានបង្ហាញថា ប្រទេសចិន និងកម្ពុជាមានទំនាក់ទំនងមិត្តភាពយូរអង្វែង ហើយស្វាគមន៍ក្រុមហ៊ុនចិនមកបណ្តាក់ទុននៅកម្ពុជា ហើយឯកឧត្តម ក៏សង្ឃឹមថា BYD និង Harmony Auto អាចចូលរួមយ៉ាងសកម្មក្នុងការសាងសង់បង្គោលសាកថាមពលអគ្គីសនីក្នុងស្រុក និងហេដ្ឋារចនាសម្ព័ន្ធរថយន្តថាមពលថ្មីផ្សេងទៀត។   ហាង ចំនួន ពីរ បើក រួមគ្នា ដើម្បីជ្រោមជ្រែងដល់មធ្យោបាយធ្វើដំណើរបៃតង នៅ កម្ពុជា   កាលពីថ្ងៃទី១៨ ខែកុម្ភៈ ឯកឧត្តម ពៅ ម៉ាលី រដ្ឋលេខាធិការ  ក្រសួងសាធារណការ និងដឹកជញ្ជូនកម្ពុជា លោកជំទាវ បណ្ឌិត ខា  ឡេង រដ្ឋលេខាធិការក្រសួងពាណិជ្ជកម្មកម្ពុជា ឯកឧត្តម ឈាន លាង រដ្ឋលេខាធិការក្រសួងព័ត៌មានកម្ពុជា ឯកឧត្តម មួន វាសនា រដ្ឋលេខាធិការក្រសួងសាធារណការ និងដឹកជញ្ជូនកម្ពុជា ឯកឧត្តម អ្នកឧកញ៉ា លី ឃុនថៃ ទីប្រឹក្សា សម្ដេច មហាបវរធិបតី ហ៊ុន ម៉ាណែត បានអញ្ជើញចូលរួមជាគណៈអធិបតីក្នុងពិធីកាត់ខ្សែបូរសម្ពោធហាងថ្មីទាំងពីរសាខារបស់ ＢＹＤ រួមជាមួយលោក Liu Xueliang និងលោក Feng Changge ។     អគារ ថ្មី ពីរ ដែលទើបនឹងបើក នេះ គឺ ជាអគារតាំងបង្ហាញរថយន្ដក្នុងទីក្រុងភ្នំពេញរបស់ BYD។ ក្នុងនាមជាកម្លាំងដ៏សំខាន់ក្នុងការលើកកម្ពស់មធ្យោបាយធ្វើដំណើរបៃតង និងការអភិវឌ្ឍន៍ប្រកបដោយនិរន្តរភាព អគារ តាំង បង្ហាញរថយន្ដក្នុងទីក្រុងភ្នំពេញ របស់ BYD បន្តដើរតួនាទីរបស់ខ្លួនជាវេទិកាដ៏ទូលំទូលាយសម្រាប់ការបង្ហាញម៉ាកយីហោ និងបទពិសោធន៍ផលិតផល។   អគារតាំងបង្ហាញរថយន្ដ BYD សាខា CITY MALL គឺជាមជ្ឈមណ្ឌលតាំងពិពណ៌ដ៏ទំនើប ផ្តោតលើការបង្ហាញបច្ចេកវិទ្យាឈានមុខគេ និងផលិតផលដ៏ល្អឥតខ្ចោះរបស់ BYD ក្នុងវិស័យថាមពលថ្មី។ ប្លង់សាលតាំងពិព័រណ៌រួមមាន តំបន់តាំងបង្ហាញម៉ាក តំបន់បង្ហាញរថយន្ដគំរូ និងតំបន់បច្ចេកវិទ្យាអនាគត ការផ្តល់សេវាបើកសាកល្បង និងតំបន់ទំនាក់ទំនងកម្សាន្ត។ អគារតាំងបង្ហាញរថយន្ដBYD សាខា CHIPMONG MALL 271 គឺជាផ្សារទំនើបលក់រថយន្តថាមពលថ្មីតែមួយគត់។ វាលើកយកភាពយុវវ័យ ភាពរឹងមាំ និងសម័យថ្មីជាស្នូលចំបង រួមផ្សំជាមួយនឹងរូបរាងស្រស់ស្អាត ការអនុវត្តសុវត្ថិភាព និងបទពិសោធន៍ដ៏ឆ្លាតវៃនៃម៉ូដែល BYD អាចបំពេញតម្រូវការទាមទាររបស់យុវវ័យសម្រាប់ការធ្វើដំណើរប្រកបដោយគុណភាពខ្ពស់។     លើសពីនេះ ហាង BYD 6A របស់ Harmony Auto ដែលដំណើរការពីមុន អាចផ្តល់សេវាកម្មហាង 4S យ៉ាងពេញលេញរបស់ BYD Auto ដូចជា ការលក់យានយន្ត ការផ្គត់ផ្គង់គ្រឿងបន្លាស់ សេវាកម្មក្រោយការលក់ និងការផ្តល់មតិព័ត៌មាន ហើយក៏អាចផ្តល់ការគាំទ្រសេវាកម្មក្រោយការលក់ផងដែរសម្រាប់អគារតាំងបង្ហាញរថយន្ដថ្មីទាំងពីរក្នុងទីក្រុងភ្នំពេញ។ ហាងទាំងបីគ្របដណ្តប់ទិដ្ឋភាពជាច្រើននៃវដ្តនៃការទិញរថយន្ត រួមទាំងការបង្ហាញ ការលក់ និងបន្ទាប់ពីការលក់។     សាខាហាងទាំងបី គ្របដណ្ដប់ទិដ្ឋភាពជាច្រើនក្នុងរយៈពេលនៃការជ្រើសរើសរហូតដល់ការទិញរថយន្ត រួមទាំងការបង្ហាញ ការលក់ និងក្រោយពេលលក់ ហើយបានបង្កើតប្រព័ន្ធសេវាកម្ម BYD ពហុកម្រិត និងបីវិមាត្រដែលអាចផ្តល់សេវាកម្មប្រកបដោយវិជ្ជាជីវៈគុណភាពខ្ពស់ដល់អតិថិជនដែលមានតម្រូវការផ្សេងៗគ្នា។   លោក Liu Xueliang បាន ថ្លែង សុន្ទរកថា ជា លើក ដំបូង នៅ ក្នុង ពិធី បើកកាត់ខ្សែបូរសម្ពោធនេះ លោកបានមានប្រសាសន៍ថា BYD ក្ដោបក្ដាប់បច្ចេកវិទ្យាស្នូលនៃខ្សែសង្វាក់ឧស្សាហកម្មទាំងមូលនៃរថយន្តថាមពលថ្មីដូចជាអាគុយ ម៉ូទ័រ និងការគ្រប់គ្រងអេឡិចត្រូនិច ហើយការលក់រថយន្តថាមពលថ្មីរបស់ខ្លួនបានបន្តបង្កើតកំណត់ត្រាថ្មីក្នុងវិស័យឧស្សាហកម្ម។ ប្រទេសកម្ពុជាជាប្រទេសមួយដែលពោរពេញដោយភាពរឹងមាំ និងសក្តានុពល ជាមួយនឹងទីផ្សាររីកចម្រើនយ៉ាងឆាប់រហ័ស និងធនធានដ៏សម្បូរបែប។ផលិតផល និងបច្ចេកវិទ្យារបស់ BYD អាចត្រូវបានរួមបញ្ចូលយ៉ាងល្អឥតខ្ចោះជាមួយនឹងយុទ្ធសាស្ត្រអភិវឌ្ឍន៍របស់កម្ពុជា។   ការបើកហាងទាំងពីរនេះ មិនត្រឹមតែជាព្រឹត្តិការណ៍ដ៏សំខាន់ក្នុងការអភិវឌ្ឍន៍របស់ BYD នៅកម្ពុជា និងតំបន់អាស៊ីប៉ាស៊ីហ្វិកទាំងមូលប៉ុណ្ណោះទេ ប៉ុន្តែក៏ជាឱកាសដ៏សំខាន់សម្រាប់ BYD ក្នុងការចូលរួមយ៉ាងស៊ីជម្រៅក្នុងបដិវត្តន៍ថាមពលបៃតងជាសាកលផងដែរ។ BYD នឹងរួបរួមដៃគ្នាជាមួយក្រុមហ៊ុន Harmony Auto ដើម្បីបន្តផ្តល់នូវផលិតផល និងសេវាកម្មដែលមានគុណភាពខ្ពស់មកកាន់ទីផ្សារកម្ពុជា។     លោក Li Shuoran អគ្គនាយកក្រុមហ៊ុន BYD នៃក្រុមហ៊ុន Harmony Auto Cambodia បានណែនាំនៅក្នុងសុន្ទរកថារបស់លោកថា Harmony Auto បានចូលទីផ្សារចែកចាយរថយន្តថាមពលថ្មីនៅកម្ពុជាជាផ្លូវការនៅដើមឆ្នាំ 2024 ហើយបច្ចុប្បន្នមានហាងលក់ និងសេវាកម្មអនឡាញចំនួន 3 រួមទាំងហាង 4S អគារតាំងបង្ហាញរថយន្ដក្នុងទីក្រុងភ្នំពេញ និងផ្សារទំនើប។នាពេលអនាគត ក្រុមហ៊ុន Harmony Auto ក៏នឹងបង្កើតកន្លែងលក់ និងសេវាកម្មអនឡាញឲ្យកាន់តែច្រើនបន្ថែមទៀត ដើម្បីផ្តល់ជូនអតិថិជនកម្ពុជានូវបទពិសោធន៍អតិថិជនកាន់តែប្រសើរ និងបង្កើនការយល់ដឹងរបស់អតិថិជនអំពីម៉ាកយីហោ BYD ។     នៅក្នុងសុន្ទរកថា ឯកឧត្តម ពៅ ម៉ាលី រដ្ឋលេខាធិការ ក្រសួងសាធារណការ និងដឹកជញ្ជូនកម្ពុជា បានគូសបញ្ជាក់អំពីអត្ថន័យការពារបរិស្ថាន និងសារៈសំខាន់នៃយានជំនិះថាមពលថ្មីចំពោះឧស្សាហកម្មរថយន្តក្នុងកម្ពុជា និងពិភពលោកទាំងមូល។ លោកបានបង្ហាញថា ទីផ្សាររថយន្តថាមពលថ្មីរបស់កម្ពុជាមានសក្ដានុពលដ៏ធំ ហើយសហគ្រាសឯកជនបានចូលរួមចំណែកយ៉ាងធំធេងក្នុងការលើកកម្ពស់ការអភិវឌ្ឍឧស្សាហកម្មរថយន្តថាមពលថ្មីនេះ លោកបានថ្លែងអំណរគុណដល់ក្រុមហ៊ុន BYD និងក្រុមហ៊ុន Harmony Auto សម្រាប់ការចូលរួមយ៉ាងសកម្មក្នុងការអភិវឌ្ឍន៍យានយន្តថាមពលថ្មីរបស់កម្ពុជា។ សង្ឃឹម ថា ក្រុមហ៊ុន ចិន ទាំង ពីរ អាច ផ្សព្វផ្សាយ រថយន្ត ថាមពល ថ្មី នៅ កម្ពុជា បាន កាន់តែ ល្អ ទៅ ថ្ងៃ អនាគត។     លោកជំទាវ បណ្ឌិត  ខា  ឡេង  រដ្ឋលេខាធិការក្រសួងពាណិជ្ជកម្មកម្ពុជាបានមានប្រសាសន៍នៅក្នុងសុន្ទរកថារបស់លោកថា កិច្ចសហប្រតិបត្តិការរវាងក្រុមហ៊ុន BYD និងក្រុមហ៊ុន Harmony Auto បាននាំចូលនូវបច្ចេកវិទ្យា និងផលិតផលរថយន្តថាមពលទំនើបថ្មីៗដល់ប្រទេសកម្ពុជា និងបានរួមចំណែកយ៉ាងសកម្មដល់ការអភិវឌ្ឍន៍ឧស្សាហកម្មពាក់ព័ន្ធ។ សង្ឃឹមថានឹងមានក្រុមហ៊ុនចិនកាន់តែច្រើនមកកម្ពុជាដើម្បីវិនិយោគ និងចាប់ផ្តើមអាជីវកម្មនាពេលអនាគត ហើយរួមគ្នាជំរុញកិច្ចសហប្រតិបត្តិការសេដ្ឋកិច្ច និងពាណិជ្ជកម្មកម្ពុជា-ចិន ឱ្យឈានដល់កម្រិតថ្មីមួយ។     ក្រុមហ៊ុនHarmony Auto ចុះហត្ថលេខាប្រគល់សិទ្ធិជូនដល់ភ្នាក់ងារចែកចាយរថយន្ដទាំងពីរ   នៅក្នុងព្រឹត្តិការណ៍នេះ ក្រុមហ៊ុន Harmony Auto ក្នុងនាមជាភ្នាក់ងារផ្ដាច់មុខរបស់ BYD នៅកម្ពុជា រួមជាមួយភ្នាក់ងារចែកចាយរថយន្ដទាំងពីរ បានរៀបចំ "ពិធីចុះហត្ថលេខាប្រគល់សិទ្ធិរបស់ BYD Cambodia" ដើម្បីសាងសង់ មូលដ្ឋាន គ្រឹះ ដ៏ រឹង មាំ សម្រាប់ ការ កសាង បណ្តាញ លក់ កាន់តែ ទូលំទូលាយ និង មាន ប្រសិទ្ធភាព ជាង មុន ។   លោក Li Shuoran តំណាងក្រុមហ៊ុន Harmony Auto បានចុះហត្ថលេខាលើកិច្ចសន្យាដោយឡែកពីគ្នាជាមួយភ្នាក់ងារចែកចាយរថយន្ដទាំងពីរដែលមានលោក Lim KokChang តំណាងឱ្យក្រុមហ៊ុន KHIEV Auto Co.,  និងលោក Zhang Jindong ប្រធានក្រុមហ៊ុន Longdi New Energy Automobile Co., Ltd ។ លោក Liu Xueliang លោក Feng Changge លោក Ye Chenghui និងលោក Qu Jianlei នាយកយីហោនៃអង្គភាពអាជីវកម្ម BYD នៃក្រុមហ៊ុន Harmony Auto មានវត្តមាននៅកន្លែងផ្ទាល់ដើម្បីមើលការចុះហត្ថលេខា។     ភ្នាក់ងារចែកចាយរថយន្ដថ្មីទាំងពីរបានគ្រោងទុកហាង BYD ចំនួនពីរគឺអគារតាំងបង្ហាញរថយន្ដក្នុងទីក្រុងលើមហាវិថី មុនីវង្ស និង អគារតាំងបង្ហាញរថយន្ដក្នុងទីក្រុង ផ្លូវ2004 ដែលរំពឹងថានឹងបើកដំណើរការយ៉ាងធំនៅចុងខែកុម្ភៈ និងខែកក្កដា ឆ្នាំ 2024 ។ គម្រោងនេះនឹងមិនត្រឹមតែធ្វើអោយបណ្តាញលក់របស់ BYD កាន់តែប្រសើរឡើងនៅក្នុងប្រទេសកម្ពុជាប៉ុណ្ណោះទេ ប៉ុន្តែថែមទាំងនាំមកនូវបទពិសោធន៍សេវាកម្មដ៏ងាយស្រួល និងប្រកបដោយវិជ្ជាជីវៈដល់អ្នកប្រើប្រាស់ក្នុងស្រុកផងដែរ។     ទន្ទឹមនឹងនេះ ក្រុមហ៊ុន Harmony Auto កំពុងពន្លឿនការសាងសង់ហាងដែលសាងសង់ដោយខ្លួនឯង និងពង្រីកទីផ្សារយ៉ាងសកម្មនៅខាងក្រៅរាជធានីភ្នំពេញ។ បច្ចុប្បន្ននេះ គម្រោងហាងដែលសាងសង់ដោយខ្លួនឯងចំនួនពីរកំពុងដំណើរការពេញលេញ ហើយត្រូវបានគេរំពឹងថានឹងអាចជួបជាមួយអ្នកប្រើប្រាស់បានក្នុងពេលឆាប់ៗនេះ។ លើសពីនេះ ការងារស្រាវជ្រាវទីផ្សារសម្រាប់ខេត្តសៀមរាប ព្រះសីហនុ បាត់ដំបង និងខេត្តផ្សេងទៀតក៏កំពុងរៀបចំផងដែរ ក្នុងគោលបំណងចាក់គ្រឹះរឹងមាំសម្រាប់ការអភិវឌ្ឍន៍ស៊ីជម្រៅរបស់ BYD នៅក្នុងទីផ្សារដែលកំពុងរីកចម្រើនទាំងនេះ។   ពិធី ប្រគល់រថយន្តថ្មីជូនម្ចាស់រថយន្ដទី 100 ត្រឹមតែរយៈពេលជិត 2 ខែ ដើមឆ្នាំ 2024 នេះ ត្រូវបានប្រារព្ធឡើងយ៉ាងអធិកអធម   ជាមួយនឹងគុណភាពសេវាកម្មដ៏ល្អ និងកេរ្តិ៍ឈ្មោះទីផ្សារល្អ ហាងដែលស្ថិតក្រោមការគ្រប់គ្រងរបស់ Harmony Autoបានសម្រេចការលក់ជាង 100 គ្រឿងចាប់ពីថ្ងៃទី 31 ខែមករា ដល់ថ្ងៃទី 18 ខែកុម្ភៈ ដោយជោគជ័យលើការទាក់ទាញអតិថិជនជាច្រើនឱ្យក្លាយជាម្ចាស់រថយន្តរបស់ BYD ។នៅថ្ងៃនៃពិធីបើកក្រុមហ៊ុន Harmony Auto បានប្រគល់រថយន្តថ្មីជុំគ្នាចំនួន 30 ដល់ម្ចាស់រថយន្ដ BYD ។     ពិធីប្រគល់រថយន្ដដ៏ធំនេះក៏មានភ្ជាប់នូវព្រឹត្តិការណ៍ពិសេសមួយផងដែរ - លោក Ye Chenghui នាយកប្រចាំតំបន់នៃ BYD Asia Pacific Auto Sales Division បានប្រគល់រថយន្តអគ្គីសនីសុទ្ធ BYD Han EV ថ្មីស្រឡាងមួយគ្រឿងដល់លោក Sear LiChingនិងក្រុមគ្រួសារលោក ដែលជាម្ចាស់សំណាងទី 100 នៃជុំនេះ ។     នៅក្នុងសុន្ទរកថារបស់លោក លោក Ye Chenghui បានថ្លែងអំណរគុណយ៉ាងជ្រាលជ្រៅដល់អតិថិជនចំពោះការជឿទុកចិត្ត និងការគាំទ្រចំពោះម៉ាកយីហោ BYD ហើយលោកក៏បានមានប្រសាសន៍ថា BYD និង Harmony Auto នឹងបន្តសហការគ្នាដើម្បីនាំយកផលិតផល និងសេវាកម្មរថយន្តថាមពលថ្មីដែលមានគុណភាពខ្ពស់បន្ថែមទៀតដល់អ្នកប្រើប្រាស់កម្ពុជា។ រួបរួមជំរុញការអភិវឌ្ឍន៍អាជីបមធ្យោបាយធ្វើដំណើរបៃតង។     ឯកឧត្តម នេត្រ ភក្ត្រា រដ្ឋមន្ត្រីក្រសួងព័ត៌មានកម្ពុជា បានអញ្ជើញចូលរួមពិសារអាហារពេលល្ងាចថ្ងៃនោះ   នៅក្នុងសុន្ទរកថា ឯកឧត្តម បានអបអរសាទរចំពោះម្ចាស់រថយន្ត BYD នៅកម្ពុជា ដែលមិនត្រឹមតែជ្រើសរើសរថយន្តដែលមានគុណភាពខ្ពស់ប៉ុណ្ណោះទេ ប៉ុន្តែសំខាន់ជាងនេះទៅទៀតនោះ បានរួមចំណែកដល់ការអភិរក្សថាមពល ការកាត់បន្ថយការបំភាយឧស្ម័ន និងមធ្យោបាយធ្វើដំណើរបៃតងនៅក្នុងប្រទេសកម្ពុជា និងពិភពលោកផងដែរ។     ឯកឧត្តម រដ្ឋមន្ត្រី នេត្រ ភក្ត្រា បានសង្កត់ធ្ងន់ថា ការផ្សព្វផ្សាយ និងប្រជាប្រិយភាពនៃយានជំនិះថាមពលថ្មី គឺស្របតាមគោលនយោបាយគាំពារបរិស្ថាននាពេលបច្ចុប្បន្នរបស់កម្ពុជា។ដូច្នេះហើយ ឯកឧត្តម  បាន លើកទឹកចិត្ត ដល់ សាធារណជន ទូទៅ ឲ្យ ផ្តល់ អាទិភាព ដល់ រថយន្ត ថាមពល ថ្មី នៅពេល ទិញ រថយន្ត ជាពិសេស រថយន្ត ថាមពល ថ្មី ដែលមាន សុវត្ថិភាព ផាសុកភាព និង ប្រសិទ្ធភាពខ្ពស់ ដូចជា រថយន្ត BYD ជាដើម ។ នេះ មិន ត្រឹមតែ ជាការធ្វើឲ្យរបៀបរស់ផ្ទាល់ខ្លួនបែបពណ៌បៃតងកាន់តែប្រសើរឡើង ប៉ុណ្ណោះ ទេ ប៉ុន្តែ វា ក៏ ជា ការរួមចំណែកគាំទ្រ ដ៏ ខ្លាំងក្លា ក្នុងការ ការពារ បរិស្ថាន របស់ ប្រទេស កម្ពុជា ផងដែរ ។   ឯកឧត្តម បានមានប្រសាសន៍ថា កិច្ចខិតខំប្រឹងប្រែង និងការវិនិយោគរបស់ក្រុមហ៊ុន BYD និងក្រុមហ៊ុន Harmony Auto បានជំរុញយ៉ាងខ្លាំងដល់ការអភិវឌ្ឍន៍ឧស្សាហកម្មរថយន្តថាមពលថ្មីរបស់កម្ពុជា និងបានចាក់គ្រឹះរឹងមាំសម្រាប់យុគសម័យមធ្យោបាយធ្វើដំណើរបៃតងរបស់កម្ពុជា។លោកជឿជាក់ថា ជាមួយនឹងការខិតខំប្រឹងប្រែងបន្តពីគ្រប់ភាគី ឧស្សាហកម្មរថយន្តថាមពលថ្មីរបស់កម្ពុជានឹងឈានទៅរកភាពរីកចម្រើនបន្ថែមទៀតនៅថ្ងៃស្អែក។     BYD បានបង្កើតកេរ្តិ៍ឈ្មោះដ៏ល្អនៅក្នុងទីផ្សារពិភពលោក និងទទួលបានការទទួលស្គាល់យ៉ាងទូលំទូលាយពីអ្នកប្រើប្រាស់ជាមួយនឹងបច្ចេកវិទ្យាថាមពលថ្មីឈានមុខគេ និងគុណភាពផលិតផលដ៏ល្អឥតខ្ចោះ។ក្រុមហ៊ុន Harmony Auto បានផ្តល់ការគាំទ្រយ៉ាងរឹងមាំសម្រាប់ការពង្រីករបស់ BYD នៅក្នុងទីផ្សារកម្ពុជា ជាមួយនឹងការលក់រថយន្តប្រណិត និងបទពិសោធន៍ប្រតិបត្តិការលក់រថយន្ដប្រណិតៗនិងធនធាន ។ នេះមិនត្រឹមតែជាការឆ្លុះបញ្ចាំងពីគុណសម្បត្តិបំពេញបន្ថែម និងការរួមបញ្ចូលគ្នាជាយុទ្ធសាស្ត្ររបស់ក្រុមហ៊ុនទាំងពីរប៉ុណ្ណោះទេ ប៉ុន្តែក៏ដោយសារតែភាគីទាំងពីរអនុវត្តតាមយុទ្ធសាស្ត្រអភិវឌ្ឍន៍រថយន្តថាមពលថ្មីរបស់ប្រទេសចិន និងឆ្លើយតបយ៉ាងសកម្មចំពោះគំនិតផ្តួចផ្តើម " ផ្លូវមួយ ខ្សែក្រវ៉ាត់មួយ "។     Harmony Auto ក្លាយជាភ្នាក់ងារផ្ដាច់មុខរបស់ BYD នៅកម្ពុជា ដែលបង្ហាញពីការពង្រឹងបន្ថែមទៀតនៃកិច្ចសហប្រតិបត្តិការរវាងភាគីទាំងពីរ។ជាមួយភាពស៊ីជម្រៅ និងការពង្រីកកិច្ចសហប្រតិបត្តិការ ភាគីទាំងពីរនឹងធ្វើការរួមគ្នាដើម្បីជំរុញការអភិវឌ្ឍទីផ្សាររថយន្តថាមពលថ្មីរបស់កម្ពុជា បង្កើតឱកាសការងារប្រកបដោយស្ថិរភាពមួយចំនួនធំសម្រាប់តំបន់ ជំរុញឱ្យមានការធ្វើឱ្យប្រសើរឡើង និងការផ្លាស់ប្តូរខ្សែសង្វាក់ឧស្សាហកម្មដែលពាក់ព័ន្ធ លើកកម្ពស់ការបំប្លែងថាមពលក្នុងតំបន់ និងការអភិវឌ្ឍន៍ពណ៌បៃតងប្រកបដោយប្រសិទ្ធភាព និងបញ្ចូលភាពរឹងមាំនៃកំណើនថ្មីទៅក្នុងកិច្ចសហប្រតិបត្តិការសេដ្ឋកិច្ច និងពាណិជ្ជកម្មកម្ពុជា-ចិន។   តាមរយៈការពង្រឹងកិច្ចសហប្រតិបត្តិការសេដ្ឋកិច្ច និងពាណិជ្ជកម្មជាមួយប្រទេស និងតំបន់តាមបណ្តោយ "ផ្លូវមួយ ខ្សែក្រវ៉ាត់មួយ" ក្រុមហ៊ុន Harmony Automobile និង BYD បានរួមគ្នារួមចំណែកដល់ភាពរុងរឿង និងការអភិវឌ្ឍន៍នៃឧស្សាហកម្មរថយន្តថាមពលថ្មីជាសកល។ បង្ហាញពីការកាតព្វកិច្ច និងការទំនួលខុសត្រូវរបស់សហគ្រាសចិន។	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T07:52:19.951Z", "category": "ព័ត៌មានថ្មីៗ", "views": 52145, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ល្បីរកលុ.យ YouTube បានច្រើន អ្នកជំនាញបង្ហើបគន្លឹះសំខាន់៧ YouTubers ថ្មីៗគួរដឹងមុនចាប់ផ្តើមរកលុ.យ	https://business-cambodia.com/articles/ways-to-be-come-youtuber	YouTube គឺជាវេទិកាសម្រាប់បង្ហោះវីដេអូដ៏ពេញនិយមបំផុតមួយនៅក្នុងពិភពលោក។ វេទិកានេះត្រូវបានបង្កើតឡើងក្នុងឆ្នាំ ២០០៥ ដោយបច្ចុប្បន្នមានអ្នកប្រើប្រាស់ចំនួន ២.៧០ ពាន់លាននាក់ជាមួយវីដេអូសរុបប្រមាណជា ៨០០លាន ទៅជាង១ពាន់លានវីឌីអូ។ លើសពីនេះ YouTube ក៏បានបើកដៃឱ្យ YouTuber ទាំងអស់មានឱកាសរកលុយបានថែមទៀត ប៉ុន្តែមិនមែនគ្រាប់គ្នាសុទ្ធតែអាចរកចំណូលពីផ្លេតហ្វមមួយនេះបានទេ។ យ៉ាងណាមិញបើអ្នកមិនបានសិក្សាពីការផលិតវីដេអូYouTubeទេនោះ អ្នកមិនងាយរកចំណូលពីយូធូបដែរ ហើយក៏មិនអាចរកចំណូលពីយូធូបបានច្រើនដែរ។ ទន្ទឹមនឹងនេះដែរ យោងតាម គណនីយូធូប របស់លោក CHHON VEASNA ដែលត្រូវបានគេស្គាល់ថាជាអ្នកចែករំលែកចំណេះដឹង YouTube &Facebook និងរបៀបរកលុយតាមអ៊ីនធើណែតបានបង្ហើបគន្លឹះសំខាន់ៗជាច្រើន សម្រាប់អ្នកថ្មីៗដើម្បីរៀនរកលុយជាមួយ YouTube។     ខាងក្រោមនេះគឺជាគន្លឹះសំខាន់៧ YouTubers ថ្មីៗគួរដឹងមុនចាប់ផ្តើមធ្វើការរកលុយពីយូធូប ដោយអេតមីនចោះយកចំណុចសំខាន់ៗទាំង៧ របស់អ្នកជំនាញរូបនេះ មកចែករំលែកជូនប្រិយមិត្តទាំងអស់គ្នា។ ដោយក្នុងនោះរួមមាន៖   ១. កំណត់ទស្សនិកជនគោលដៅរបស់អ្នក (រើស Topic/Content/Niche) ត្រង់ចំណុចលោកបានលើកឡើងថា មុននឹងចាប់ផ្តើមផលិតវីឌីអូ បងប្អូនត្រូវដឹងថា តើបងប្អូនផលិតវីឌីអូឱ្យនរណាមើល ហើយតើមនុស្សប្រទេសណាដែលចូលមកមើលវីឌីអូរបស់បងប្អូន។ លោកបានបន្ថែមថា យើងទាំងអស់គ្នាមិនអាចផលិតវីឌីឱ្យមនុស្សទទាំងទូទាំងពិភពលោកមើលនោះទេ ឧទាហរណ៍វីឌីអូរបស់លោកជាក់ស្តែង គឺផលិតដើម្បី យុវជន ដើម្បីប្រជាជនខ្មែរ (ព្រោះវីឌីអូរបស់លោកនិយាយជាភាសារខ្មែរ) ដែលមានអាយុចន្លោះពី ១៨ ដល់៣៥ឆ្នាំដែលចង់រៀនរកលុយលើយូធូប។   នេះមានន័យថា នៅដែលលោកដឹងច្បាស់ថា ទស្សនិកជនគោលដៅរបស់លោកជាមនុស្សប្រភេទណា វ័យណា និងនៅតំបន់ណាច្បាស់ហើយនោះ នោះលោកក៏ដឹងច្បាស់ដូចគ្នាថា Content ប្រភេទណាមានអ្នកមើល ហើយមាតិការបែបណាលោកត្រូវផលិតដើម្បីឱ្យចំទស្សនិកជនគោលដៅរបស់លោកដូចគ្នា។ ២. ចំណាយពេលសម្រាប់ធ្វើវីឌីអូ (Make Time To Creat Video) ជាការពិតណាស់ ប្រសិនបងប្អូនទាំងអស់ចង់រកប្រាក់តាម យូធូប ពិតមែន បងប្អូនត្រូវតែចំណាយពេលដើម្បីធ្វើវាឱ្យបានច្រើន ពោលគឺមិនខ្ជិលក្នុងការចំណាយពេលគិតក្នុងការសរសេរចំណងជើងឱ្យបានទាក់ទាញ thumbnail និង description ឱ្យចាប់អារម្មណ៍នោះទេ ព្រោះចំណុចតូចៗទាំងនេះហើយ ជាចំណែកសំខាន់មួយជួយឱ្យអ្នកមើល សម្រេចចិត្តចូលមើលវីឌីអូរបស់យើង និងចាប់ផ្តើមស្គាល់យើងកាន់តែច្រើន។ ៣. រៀបចំផែនការ ត្រង់កន្លែងរៀបចំផែនការនេះ លោកបានលើកឡើងថា យើងត្រូវដឹងថា តើយើងធ្វើអំពីអ្វី ថតពីអ្វី រៀបចំពីណាទៅណា កាំមេរ៉ាដាក់ថតកន្លែងណា ដូច្នេះពេលដែលយើងបានរៀបចំផែនការបានល្អទុកមុន នោះវានឹងនាំឱ្យបងប្អូន ផលិតវីឌីអូបានល្អ កាត់វីឌីអូល្អ នោះវីឌីអូរបស់បងប្អូនពិតជាមានអ្នកមើលជាមិនខាន។ ៤. ត្រូវដឹងវីធីផុស នៅចំណុចទី៤នេះ បងប្អូនត្រូវចេះស្វែងយល់ថាតើ Topic ឬ content របស់បងប្អូនទាំងអស់គ្នាដែលបានជ្រើសយកមកធ្វើនោះ មានគេ Search ច្រើនឬក៏អត់ ប្រើប្រាស់នៅ keyword អ្វី? #hashtag យ៉ាងម៉េច ដើម្បីឱ្យវីឌីអូរបស់បងប្អូនវា Range កាន់តែខ្ពស់។ ៥. ចេះមើល Review Analytic Review Analytic Data-Driven Decision គឺជាកម្មវីធីមួយនៅក្នុង YouTube studio ដែលជួយឱ្យបងប្អូនដឹងថាវីឌីអូរបស់បងប្អូនមួយណាមានការគាំទ្រខ្លាំង និងវិឌីអូមួយណាមិនសូវមានអ្នកមើល។ ដូច្នេះនៅពេលដែលបងប្អូនចេះមើល និងតាមដាន Review Analytic ជាប់ នោះវានឹងជួយឱ្យបងប្អូនទាំងអស់គ្នា ងាយស្រួលក្នុងកាផលិតវីឌីអូកាន់តែមានប្រសិទ្ធភាពខ្ពស់ ព្រោះបងប្អូនដឹងថា Thumbnail, Description កាត់តបែបម៉េច និងប្រធានបទបែបណា ទើបមាន View ខ្លាំង។ ៦. ផ្តល់ចំណុចពិសេសទៅដល់ Viewer (លើសពីការគិត) ត្រង់ចំណុចនេះលោកបានលើកឡើងថា យើងត្រូវធ្វើវីឌីអូណាផ្តល់ឱ្យ Viewer ឱ្យលើសពីការរំពឹងទុក នោះមានន័យថាតើ Viewer របស់យើង គាត់ទទូលបានចំណេះដឹង ជំនាញអ្វីខ្លះពីយើង ដែលគាត់នឹកស្មានមិនដល់ ម្ល៉ោះហើយនៅពេលដែលអ្នកមើលទទួលបានអ្វីថ្មីៗល្អៗពីយើងនោះ គាត់នឹងចាប់ផ្តើមតាមដាន និងស្គាល់យើងកាន់តែច្រើន។ ៧. គិតថាការធ្វើវីឌីអូជាអាជីវកម្មរបស់យើង ចំណុចចុងក្រោយ ជាចំណុចសំខាន់ លោកបានលើកឡើងថា កាលណាយើងធ្វើយូធូប យើងជាម្ចាស់អាជីវកម្មហើយ ហើយយើងជា CEO មួយនៅក្នុង Channal របស់យើងដូចគ្នា។ ដូច្នេះយើងត្រូវចេះរៀបចំផែនការ រៀបចំប្លង់ ពោលប៉ុន្មានចំណុចខាងលើគឺស្ថិតនៅក្រោមម្ចាស់អាជីវកកម្មយូធូបទាំងអស់ ពោលគឺទាមទាឱ្យបងប្អូន ខ្វល់ខ្វាយ តាមដាន និងគ្រប់គ្រងបែបណាឱ្យអាជីវកម្ម ឬវីឌីអូរបស់យើងមានអ្នកមើលកាន់តែច្រើន។	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T06:56:42.215Z", "category": "កំពូលអ្នកលក់", "views": 2195, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
លោក លី ហាវ៖ យុទ្ធសាស្ត្រធំៗ៥ អ្នកដឹកនាំខ្លាំងត្រូវប្រើក្នុងការគ្រប់គ្រងមនុស្សឱ្យមានប្រសិទ្ធភាពបំផុត	https://business-cambodia.com/articles/5-tips-for-manager	ការគ្រប់គ្រងបុគ្គលិក គឺជាបញ្ហាដ៏រសើបមួយសម្រាប់ម្ចាស់អាជីវកម្ម ទើបលោក លី ហាវ ដែលជាអ្នកជំនាញបណ្ដុះបណ្ដាលធនធានមនុស្សបានចែករំលែកអំពីយុទ្ធសាស្ត្រធំៗទាំង ៥ ក្នុងការដឹកនាំមនុស្សឱ្យមានប្រសិទ្ធភាពខ្ពស់បំផុត៖   ១/. រើសមនុស្សឱ្យត្រូវ៖ ប្រសិនបើអ្នកអាចរើសមនុស្សសក្តិសមចូលមកក្នុងក្រុមហ៊ុនបានហើយ នោះក្នុងនាមជាអ្នកគ្រប់គ្រងដឹកនាំ ក៏មិនសូវឈឺក្បាលខ្លាំងពេកនោះដែរ។ ដូច្នេះអ្នកត្រូវតែដឹងពីវិធីក្នុងការរើសមនុស្សប្រភេទណាមួយឱ្យត្រូវជាមួយនឹងអាជីវកម្មរបស់អ្នក។   ២/. បណ្ដុះបណ្ដាល៖ គ្រាជ្រើសរើសនរណាម្នាក់ឱ្យចូលមកធ្វើការក្នុងក្រុមហ៊ុន ដំបូងត្រូវធ្វើការណែនាំឱ្យគេស្គាល់ច្បាស់អំពីអាជីវកម្ម របៀបរបបធ្វើការងារ ច្បាប់ទម្លាប់ផ្សេងៗ វប្បធម៌ការងារនៅក្នុងក្រុមហ៊ុនជាដើម។ បន្ទាប់មកយើងត្រូវធ្វើការបណ្ដុះបណ្ដាលចំណេះ ជំនាញដល់គេជាមុនសិន មុននឹងឱ្យគេចាប់ផ្ដើមបំពេញការងារ។    ៣/. ចេះតិចនិកប្រើមនុស្ស៖ ក្នុងនាមជាថ្នាក់ដឹកនាំត្រូវចេះដាក់មនុស្សឱ្យត្រូវទៅតាម ចំណេះ ជំនាញ ទេពកោសល្យ ឬសក្ដានុពលរបស់មនុស្សម្នាក់ៗ។ នៅពេលដែលអ្នកអាចប្រើមនុស្សត្រូវជាមួយនឹងសក្ដានុពលរបស់គេ អ្នកនឹងទទួលបាននូវលទ្ធផលដ៏អស្ចារ្យ។ ផ្ទុយទៅវិញ អ្នកនឹងខ្ជះខ្ជាយធនធានយ៉ាងច្រើន ប្រសិនបើអ្នកប្រើមនុស្សខុស។   ៤/. ចេះថែរក្សា៖ ត្រឹមចេះប្រើមនុស្សតែមួយមុខមិនទាន់គ្រប់គ្រាន់ទេ អ្នកត្រូវចេះពីវិធីថែរក្សាពួកគេថែមទៀត។ ដើម្បីអាចថែរក្សាពួកគេបាន ទាមទារឲ្យមានប្រព័ន្ធគ្រប់គ្រងល្អ បរិយាកាសការងារល្អ តម្លាភាពក្នុងក្រុមហ៊ុន ផ្ដល់នូវអត្ថប្រយោជន៍សក្តិសមជាមួយនឹងចំណេះ ជំនាញ សមត្ថភាពគេជាដើម។ ប៉ុន្តែសម្រាប់បុគ្គលិកដែលមានគំនិតសហគ្រិន គឺពិបាកនឹងថែរក្សាឱ្យគេនៅក្នុងក្រុមហ៊ុនបានយូរណាស់ ព្រោះគេមានមហិច្ឆតាធំ ត្រូវការលុយធំដែលយើងមិនអាចផ្ដល់ឱ្យ តែយើងក៏អាចប្រើវិធីសាស្ត្រមួយចំនួនដូចជា ចែកជាភាគហ៊ុន ឬក៏អាចអនុញ្ញាតឱ្យគេឈប់បាន ប៉ុន្តែអាចទាញគេមកធ្វើជាដៃគូសហការក្នុងអាជីកម្មវិញក៏ល្អ។    ៥. ចេះរបៀបបញ្ឈប់៖ ពេលខ្លះបើទោះបីជាយើងព្យាយាមជ្រើសរើសបុគ្គលិកដែលមានសក្ដានុពលយ៉ាងហ្មត់ចត់យ៉ាងណាក៏ដោយ ប៉ុន្តែមិនប្រាកដថាយើងអាចរើសមនុស្សបានត្រូវ ១០០%នោះទេ។ ដូច្នេះអ្នកក៏ត្រូវដឹងពីវិធីក្នុងការបញ្ឈប់បុគ្គលិកខ្លាញ់ចេញពីអាជីវកម្មផងដែរ។ ប្រសិនបើអ្នកមិនចេះពីរបៀបដកមនុស្សខុសចេញពីអាជីវកម្មទេ វាអាចនឹងធ្វើឱ្យមានបញ្ហាដល់អាជីវកម្មធ្ងន់ធ្ងរ។    ជាចុងក្រោយលោក លី ហាវ បានសង្កត់ធ្ងន់ថា ក្នុងនាមជាមេដឹកនាំល្អ ដែលអាចដឹកនាំអាជីវកម្មឱ្យទទួលបានជោគជ័យ គឺទាមទារឱ្យពួកគេជាមនុស្សពូកែមើលមនុស្ស និងពូកែបំពេញតម្រូវការផ្លូវចិត្តរបស់មនុស្សក្រោមបង្គាប់ទើបអាចទាញយកនូវសក្ដានុពលរបស់មនុស្សបានច្រើនបំផុត៕   អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T05:20:29.520Z", "category": "ភាពជាអ្នកដឹកនាំ", "views": 287, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សន្និសីទកាសែត ស្តីពីការអបអរសារទរ និស្សិតជ័យលាភីឆ្នើមកម្ពុជា ចំនួន ២រូប ដែលទទួលបានជ័យលាភីចំណាត់ថ្នាក់លេខ១ ទូទាំងពិភពលោក	https://business-cambodia.com/articles/cam-ed-word-wide-top-score-	កាលពីថ្មីៗនេះ វិទ្យាស្ថានខេមអេដ បានរៀបចំកម្មវិធីអបអរសារទរ និស្សិតជ័យលាភីឆ្នើមកម្ពុជា ចំនួនពីររូប ដែលទទួលបានជ័យលាភីចំណាត់ថ្នាក់លេខ១ ទូទាំងពិភពលោក លើការ ប្រឡងជាអន្តរជាតិ លើមុខវិជ្ជាមូលដ្ឋានគ្រឹះនៃការគ្រប់គ្រងហិរញ្ញវត្ថុ (Foundations in Financial Management-FFM) និងមុខវិជ្ជាមូលដ្ឋានគ្រឹះសវនកម្ម (Foundations in Auditing-FAU) នៃកម្មវិធីសិក្សា គណនេយ្យករជំនាញ អេ ស៊ី ស៊ី អេ (ចក្រភពអង់គ្លេស) ក្នុងឆមាសខែធ្នូ  ឆ្នាំ២០២៣ កន្លងទៅនេះ។ សន្និសីទកាសែត ស្តីពីការអបអរសារទរ និស្សិតជ័យលាភីឆ្នើមកម្ពុជានេះ ត្រូវបានប្រារព្ធធ្វើឡើងនៅវិទ្យាស្ថានខេមអេដ ក្រោមអធិបតីភាពដ៏ខ្ពង់ខ្ពស់របស់ ឯកឧត្តមបណ្ឌិត ងី តាយី រដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ ព្រមទាំង មានការអញ្ជើញចូលរួមពីសំណាក់ លោកនាយក និងគណៈគ្រប់គ្រង នៃវិទ្យាស្ថានខេមអេដ។ ជាកិច្ចចាប់ផ្តើម លោក ខេស៊ី បាណេត នាយកវិទ្យាស្ថានខេមអេដ បានមានប្រសាសន៍ថា៖ ក្នុងនាមជានាយកវិទ្យាស្ថានខេមអេដ លោកពិតជាមានមោទនភាពដែលនិស្សិត ២រូបរបស់យើង រួមមាន កញ្ញា ណា មុីហ្វុង បានទទួលចំណាត់ថ្នាក់ លេខ១ទូទាំងពិភពលោក លើមុខវិជ្ជាមូលដ្ឋានគ្រឹះនៃការគ្រប់គ្រងហិរញ្ញវត្ថុ (Foundations in Financial Management-FFM) និងលោក សួន សុវណ្ណវិជ្ជា ចំណាត់ថ្នាក់លេខ ១ ទូទាំងពិភពលោក លើមុខវិជ្ជាមូលដ្ឋាន គ្រឹះសវនកម្ម(Foundattions in Audit-FAU) នៃកម្មវិធីសិក្សាគណនេយ្យករជំនាញ អេ ស៊ី ស៊ី អេ (ចក្រភពអង់គ្លេស) ក្នុងឆមាសខែធ្នូ  ឆ្នាំ២០២៣ ថ្មីៗកន្លងទៅនេះ។ លោកបញ្ជាក់ផងដែរថា ACCA គឺជាសមាគម គណនេយ្យករជំនាញធំជាងគេលើពិភពលោក មានទីស្នាក់ការនៅទីក្រុងឡុងដ៍ ចក្រភពអង់គ្លេស។ ក្នុងការប្រឡង ដណ្តើមយកជ័យលាភីលេខ១ លើមុខវិជ្ជាមូលដ្ឋានគ្រឹះនៃការគ្រប់គ្រងហិរញ្ញវត្ថុ និងមុខវិជ្ជាមូលដ្ឋានគ្រឹះសវនកម្ម ពិតជាមានការប្រកួតប្រជែងខ្លាំងពី និស្សិតដែលសិក្សាកម្មវិធីនេះ នៅចក្រភពអង់គ្លេស ប្រទេសក្នុង តំបន់អុឺរ៉ុប សិង្ហបុរី និងម៉ាឡេស៊ីជាដើម ហើយក៏ត្រូវចូលរួម ប្រឡងនៅលើវិញ្ញាសារដូចគ្នា និងក្នុងថ្ងៃតែមួយ ផងដែរ។ លោក នូវ រតនា ប្រធានសមាគមគណនេយ្យករជំនាញ ACCA ប្រចាំប្រទេសកម្ពុជា និងឡាវ បានថ្លែង                           អំពីចំណាប់អារម្មណ៍របស់លោក លើកំណើននិស្សិតកម្ពុជា ដែលតែងទទួលបានជ័យលាភីឆ្នើមលេខ១ លំដាប់ ពិភពលោកនាពេលប៉ុន្មានឆ្នាំចុងក្រោយនេះ ជាពិសេសគឺនិស្សិតរបស់វិទ្យាស្ថានខេមអេដ ទៅលើមុខវិជ្ជាចំនួន២ គឺមុខ វិជ្ជាមូលដ្ឋានគ្រឹះនៃការគ្រប់គ្រងហិរញ្ញវត្ថុ និងមុខវិជ្ជាមូលដ្ឋានគ្រឹះសវនកម្ម។ លោកនូវ រតនា ក៏បាន ស្ងើចសរសើរ ចំពោះសម្ថភាពនៃការបង្រៀនរបស់សាស្ត្រាចារ្យវិទ្យាស្ថាន ដែលតែងតែព្យាយាមបង្ហាត់បង្រៀននិស្សិតរបស់ខ្លួនឲ្យ ទទួលបានចំណាត់ថ្នាក់លេខ១ ជារៀងរាល់ឆ្នាំ។ ជាចុងក្រោយ លោកក៏លើកទឹកចិត្តឲ្យនិស្សិតជ័យលាភី ទាំង២រូបនាពេលនេះ ឲ្យចូលរួមចែករំលែកនូវចំណេះដឹង និងគន្លឹះប្រឡងជាប់លេខ១ ដល់និស្សិតដ៏ទៃទៀត ដើម្បីបង្កើនចំនួននិស្សិតឆ្នើមកម្ពុជា និងឲ្យពិភពលោកបានស្គាល់ពីសម្ថភាពរបស់និស្សិតកម្ពុជាយើង។ នៅក្នុងឱកាសនេះផងដែរ ឯកឧត្តមបណ្ឌិត ងី តាយី រដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ ក៍បានចូលរួមអបអរសាទរដល់និស្សិតឆ្នើមទាំង២រូប ក៏ដូចជាថ្លែង អំណរគុណដល់លោកខេស៊ី បាណេត នាយក វិទ្យាស្ថានខេមអេដ ដែលតែងតែចូលរួមអភិវឌ្ឍន៍វិស័យ គណនេយ្យ ក្នុងព្រះរាជាណាចក្រកម្ពុជា តាមរយៈការ ប្រឹងប្រែងស្វែងរកនូវសាស្ត្រាចារ្យល្អៗ មកពីទូទាំងពិភពលោក មកបង្រៀន និស្សិតកម្ពុជា។ ជាហេតុធ្វើឲ្យនិស្សិត ដែលបញ្ចប់ការសិក្សានៅវិទ្យាស្ថានខេមអេដ តែងមានភាពលេចធ្លោរក្នុងកន្លែងការងារ និងតែងជាប់ការប្រកួតប្រជែង ការងារក្នុងក្រសួងនានា ជាពិសេសគឺក្រសួងសេដ្ឋកិច្ច និងហិរញ្ញវត្ថុ។ ឯកឧត្តមបណ្ឌិត ក៏បានសង្កត់ធ្ងន់ថា សារៈសំខាន់នៃស្តង់ដាររបាយការណ៍ហិរញ្ញវត្ថុ និងសារៈសំខាន់នៃធនធានមនុស្សផ្នែកគណនេយ្យ និងសវនកម្ម សម្រាប់គាំទ្រដល់កំណើនសេដ្ឋកិច្ច និងការអភិវឌ្ឍវិស័យហិរញ្ញវត្ថុ នៅប្រទេសកម្ពុជា។ ឯកឧត្តមបណ្ឌិត បាន សំណូមពរដល់ប្អូនៗ មេត្តាបន្តយកចិត្តទុកដាក់បន្ថែមទៀត ក្នុងការសិក្សា រៀនសូត្រដើម្បីពង្រឹង និងអភិវឌ្ឍ សមត្ថភាពរបស់ខ្លួនឲ្យស្របតាមតម្រូវការនៃកំណើនសេដ្ឋកិច្ច និងការអភិវឌ្ឍ វិស័យគណនេយ្យ ហិរញ្ញវត្ថុ និងសវនកម្មនៅកម្ពុជា និងដើម្បីប្រកួតប្រជែងជាមួយបណ្តាប្រទេសជិតខាង ព្រមទាំងប្រទេសធំៗដទៃទៀត ទូទាំងសាកលលោក។ ជាទីបញ្ចប់ ឯកឧត្តមបណ្ឌិត ក៏បានជូនពរប្អូនៗ និស្សិតដែលទទួលជ័យលាភីទាំងពីររូប អោយទទួលបានជោគជ័យទាំងក្នុងការ សិក្សារៀនសូត្រ និងក្នុងជីវិត។ គួរបញ្ជាក់ផងដែរថា បច្ចុប្បន្នកញ្ញា ណា មុីហ្វុង និងលោក សួន សុវណ្ណវិជ្ជា គឺជានិស្សិតដែលកំពុងសិក្សា នៃកម្មវិធី សិក្សាបរិញ្ញាបត្រ គណនេយ្យ និងហិរញ្ញវត្ថុ + សញ្ញាបត្រអន្តរជាតិអ្នកបច្ចេកទេសផ្នែកគណនេយ្យ CAT នៅវិទ្យាស្ថាន ខេមអេដ។ និស្សិតទាំងពីររូប បានទទួលពិន្ទុខ្ពស់ លើមុខវិជ្ជាមូលដ្ឋានគ្រឹះនៃ ការគ្រប់គ្រងហិរញ្ញវត្ថុ (Foundations in Financial Management-FFM) លើមុខវិជ្ជាមូលដ្ឋានគ្រឹះសវនកម្ម (Foundattions in Audit-FAU)  នៃកម្មវិធីសិក្សា គណនេយ្យករជំនាញ អេ ស៊ី ស៊ី អេ (ចក្រភពអង់គ្លេស) ក្នុងឆមាសខែធ្នូ ឆ្នាំ២០២៣ ដោយទទួលបានពិន្ទុខ្ពស់ ក្នុងចំណោមនិស្សិតជាច្រើននាក់នៅទូទាំងពិភពលោក ដែលបានប្រឡងលើមុខវិជ្ជា ទាំងពីរនេះ ។	{ "spider_name": "businesscambodia", "scrape_at": "2025-06-14_19:40:09", "date_created": "2024-02-20T05:12:29.345Z", "category": "PR", "views": 422, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
មកស្គាល់ស្ពានធំ ៣ ទីតាំងដែលកំពុងដំណើរការសាងសង់ក្នុងពេលតែមួយ មានទុនសរុបជាង ៤០០ លា.នដុល្លារ	https://business-cambodia.com/articles/three-bridge-	v បើតាមការបញ្ជាក់ពីប្រមុខរាជធានីភិបាល គិតមកដល់ពេលនេះកម្ពុជាមានស្ពានធំៗដែលឆ្លងកាត់ទន្លេ និងតំបន់សំខាន់ៗសរុបជាង ២០ កន្លែងហើយ។ ហើយទៅពេលខាងមុខ ក៏នឹងបន្ដសាងសង់គម្រោងទាំងនេះបន្ថែមទៀតផងដែរ ដើម្បីសម្រួលដល់ការធ្វើដំណើរ និងដឹកជញ្ជូនរបស់បងប្អូនប្រជាពលរដ្ឋនៅទូទាំងបប្រទេស។ ហើយពេលនេះ Business Cambodia នឹងលើកយកគម្រោងស្ពានធំៗចំនួន ៣ ទីតាំង ដែលកំពុងដំណើរការសាងសង់ក្នុងពេលតែមួយ ដែលសរុបថវិកាក្នុងការសាងសង់មានសរុបជាង ៤០០ លានដុល្លារ។   ១. ស្ពានឆ្លងទន្លេមេគង្គក្រោម   ស្ពានកាត់ទន្លេមេគង្គក្រោម ដែលតភ្ជាប់ពីតំបន់ដីឥដ្ឋ ស្រុកកៀនស្វាយ (ពីផ្លូវក្រវាត់ក្រុងខ្សែទី៣) ទៅ ដល់ឃុំថ្មគរ ស្រុកល្វាឯម និងតភ្ជាប់ទៅផ្លូវល្បឿនលឿនភ្នំពេញ-បាវិត ត្រូវបានបើកការដ្ឋានសាងសង់កាលពីថ្ងៃទី៧ ខែមិថុនា ឆ្នាំ២០២៣។ ស្ពានថ្មីនេះមានប្រវែង ១,៦០០ម៉ែត្រ ទទឹង ២៦ម៉ែត្រ ជាប្រភេទបេតុង ដែលទទួលការសាងសង់ដោយក្រុមហ៊ុន CRBC។   គម្រោងស្ពានឆ្លងកាត់ទន្លេមេគង្គក្រោមនេះ គ្រោងចំណាយថវិកាសរុបប្រមាណ ២៣២,៥៨លានដុល្លារ ដែលជាថវិកាជាតិ និងប្រើប្រាស់រយៈពេលសាងសង់ចំនួន ៤៨ខែ គ្រោងនឹងបញ្ចប់នៅក្នុងអំឡុងឆ្នាំ២០២៧។ ពេលសាងសង់រួច ស្ពាននេះនឹងជួយសម្រួលការធ្វើដំណើររបស់បងប្អូនប្រជាពលរដ្ឋនៅក្នុងតំបន់ ក៏ដូចជាសម្រួលដល់ការធ្វើដំណើរទៅកាន់ផ្លូវល្បឿនលឿនទី២ ភ្នំពេញ-បាវិតផងដែរ។     ២. ស្ពានឆ្លងកាត់ទន្លេមេគង្គទី១   បច្ចុប្បន្នគម្រោងសាងសង់ស្ពានឆ្លងកាត់ទន្លេមេគង្គទី១ ដែលមានទីតាំងស្ថិតនៅខេត្ដក្រចេះ បានកំពុងដំណើរការសាងសង់យ៉ាងសកម្ម បន្ទាប់ពីបានបើកការដ្ឋានសាងសង់កាលពីថ្ងៃទី២ ខែមករា ឆ្នាំ២០២៣។ តាមការគ្រោងទុកស្ពាននេះ នឹងបញ្ចប់ការសាងសង់នៅក្នុងឆ្នាំ២០២៦ ខាងមុខ។   សូមជម្រាបថា គម្រោងស្ពានឆ្លងកាត់ទន្លេមេគង្គទី១ នេះមានប្រវែង ១ ៧៦១ ម៉ែត្រ មានទទឹង១៣.៥ ម៉ែត្រ ចាប់ផ្ដើមពីត្រើយខាងកើតស្ថិតនៅឃុំបុសលាវ ស្រុកចិត្របុរី ខេត្ដក្រចេះ ភ្ជាប់ទៅកាន់ត្រើយខាងលិចស្ថិតនៅឃុំសោប ស្រុកព្រែកប្រសព្វ។ គម្រោងនេះត្រូវបានអនុវត្ដការសាងសង់ដោយក្រុមហ៊ុន សំណង់សៀងហៃ SCG និងត្រួតពិនិត្យបច្ចេកទេសដោយក្រុមហ៊ុនទីប្រឹក្សាបច្ចេកទេសក្វាងចូវវ៉ានអាន ខណៈថវិកានៃការសាងសង់មានចំនួន ១១០ លានដុល្លារ។     ៣. ស្ពានឆ្លងកាត់ទន្លេបាសាក់   កាលពីថ្ងៃទី១៩ ខែកុម្ភៈ ឆ្នាំ២០២៤ កន្លងទៅនេះ ស្ពានឆ្លងកាត់ទន្លេបាសាក់ ដែលតភ្ជាប់តំបន់ព្រែកប្រា និងតំបន់ចាក់អង្រែក្រោម ស្ថិតនៅក្នុងភូមិសាស្ដ្ររាជធានីភ្នំពេញ ត្រូវបានប្រកាសបើកការដ្ឋានសាងសង់ជាផ្លូវការ។ ស្ពានខាងលើនេះជាប្រភេទបេតុងភ្លោះ មានប្រវែងសរុប ១៦៥០ម៉ែត្រ ទទឹង ២៧ម៉ែត្រ ដែលមានសម្រាប់រថយន្តចំនួន ២គន្លងទៅមក សម្រាប់ទោចក្រយានយន្តចំនួន ១គន្លងទៅមក និងសម្រាប់ថ្មើរជើង ១គន្លងទៅមក ។   ស្ពានឆ្លងកាត់ទន្លេបាសាក់ថ្មីនេះ ត្រូវបានទទួលការសាងសង់ដោយក្រុមហ៊ុន សំណង់សៀងហៃ និងទីប្រឹក្សាគម្រោង  ដោយក្រុមហ៊ុនក្វាងចូវវ៉ានអាន។ តាមការគ្រោងទុកគម្រោងនេះនឹងបញ្ចប់ការសាងសង់នៅក្នុងឆ្នាំ២០២៧ នឹងចំណាយថវិកាចំនួន ៦០.២ លានដុល្លារ ដែលជាឥណទានសម្បទានពីប្រទេសចិន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-20T05:08:13.991Z", "category": "អចលនទ្រព្យ", "views": 752, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រើទូរស័ព្ទក៏ថតបាន! អ្នកជំនាញបង្ហើបថាមាតិកា៣ប្រភេទ នៅខ្មែរមានអ្នកមើលច្រើន លើយូធូប	https://business-cambodia.com/articles/3-content-that-popular-on-youtube-	មនុស្សកាន់តែច្រើនកំពុងងាកទៅរកការប្រើប្រាស់ទូរស័ព្ទ ជាឧបករណ៍ សម្រាប់បង្កើតមាតិកាទាក់ទាញអារម្មណ៍នៅលើវេទិកាផ្សេងៗដូចជា Facebook , Youtube , Tiktok ដើម្បីទាញយកអ្នកតាមដាន។   ទន្ទឹមនឹងនេះសម្រាប់ការប្រើទូរស័ព្ទក្នុងការផលិតវីដេអូខ្លីៗ អ្នកជំនាញធ្វើវីដេអូលើ Youtube មានបទពិសោធន៍ជាង១០ឆ្នាំមានអ្នកតាមដានជិត200K លោក ឆុន វាសនា បានឱ្យដឹងមាតិកាចំនួន៣ប្រភេទ នៅកម្ពុជាមានអ្នកទស្សនាច្រើននិងអាចបើកលុយបានប្រសិនបើមាតិកានោះមានលក្ខណៈជារបស់ខ្លួនឯងផ្ទាល់ និងធ្វើបានជាប់លាប់។   អ្នកជំនាញរូបនេះបានបញ្ជាក់ថាយូធូប មានផ្នែកធំ២ សម្រាប់ទី១នោះគឺផ្នែកសម្រាប់មាតិកាអប់រំ និងទី២គឺផ្នែកកម្សាន្ត ដែលអ្នកធ្វើត្រូវរើសមកផលិត ដោយក្នុងនោះត្រូវចែកបន្តទៀត ដូចជាផ្នែកអប់រំមានមាតិកាវីដេអូបែបណាខ្លះ ផ្នែកកម្សាន្តមានមាតិកាវីដេអូបែបណាខ្លះ។   ជំហានបន្ទាប់យើងត្រូវដឹងថាយើងចង់ផលិតមាតិកាអ្វីក្នុងផ្នែកណាមួយនៃផ្នែកទាំងពីរខាងលើ។ ជាបទពិសោធន៍នៃការផលិតវីដេអូផ្តើមពីទូរស័ព្ទដៃមួយគ្រឿងនាពេលកន្លងមក លោក ឆុន វាសនា ថាមាតិកា ៣ប្រភេទដែលអាចរកលុយបានច្រើននៅស្រុកយើងនោះមានដូចជា៖   ទី១. មាតិកា Review Product ៖ មាតិកាដែលធ្វើការវាយតម្លៃឬបទបង្ភាញអំពីផលិតផលនិងបច្ចេកវិទ្យាថ្មីៗ សម្ភារៈប្រើប្រាស់ ផលិតផលត្រូវនឹងអ្នកទស្សនា ឬផលិតផលដែលត្រូវនឹងនិន្នាការ។   ទី២. Restoring Product ៖ មាតិកាក្នុងការធ្វើរបស់ចាស់ច្នៃឱ្យចេញជារបស់ថ្មី ការច្នៃសម្ភារៈឬគំនិតប្លែកៗ ដូចជាវីដេអូនៃការជីកដីសាងសង់ផ្ទះពីភក់ជាឧទាហរណ៍។   ទី៣.មាតិកាទាន់និន្នាការសង្គម ៖ និន្នាការសង្គមគឺការផលិតវិដេអូដែលមានលក្ខណៈល្បីល្បាញ ពាក់ព័ន្ធ ប៉ះអារម្មណ៍អ្នកទស្សនា ដោយរួមបញ្ចូលគំនិតខ្លួនឯងនិងនិន្នាការសង្គមបញ្ចូលគ្នា ដើម្បីបង្កើតបានជាប្រធានបទឬវីដេអូជាដើម។   បន្ថែមពីនេះបើយោងតាមការស្រាវជ្រាវបានឱ្យដឹងថាសម្រាប់អ្នកធ្វើយូធូបដើម្បីទាញចំណូលបន្ថែម  ក្រៅពីដឹងអំពីមាតិកាដែលផលិតហើយមានលទ្ធផលល្អ គឺត្រូវដឹងពីទំហំអ្នកតាមដាន យុទ្ធសាស្រ្តបង្កើនទស្សនិកជន លក្ខខណ្ឌយូធូប និងគោរពតាមគោលការណ៍ឱ្យបានត្រឹមត្រូវ។   យ៉ាងណាមិញសម្រាប់គោលការណ៍ដែលគេអាចទាញចំណូលពីក្រុមហ៊ុនយូធូបបាន អ្នកផលិតត្រូវគោរពគោលការណ៍ (YouTube Channel Monetization Policies) ដោយត្រូវមានអ្នក ចុច Subcribers ចាប់ពី ១០០០ដង ឡើងទៅ មានវីដេអូដែលត្រូវបានទស្សនាចាប់ពី៤០០០ម៉ោង និងស្ថិតនៅក្នុងប្រទេសដែលអាចរកលុយជាមួយ YouTube បាន។   បើផ្អែកតាមប្រភពពី Fliki បានឱ្យដឹងថាសម្រាប់ឆាណែល Youtube ដែលមានអ្នកចុច Subscribes ចំនួន១០០០ដង អាចរកចំណូលបានពី៥០-១០០ដុល្លារ និងឆាណែលដែលមានអ្នកចុច Subscribe ១លានដងនឹងទាញចំណូលបានចន្លោះពី៥ម៉ឺនដុល្លារឡើងទៅ សម្រាប់ឆាណែលនៅបរទេស៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:10", "date_created": "2024-02-20T05:02:35.956Z", "category": "ភាពជាអ្នកដឹកនាំ", "views": 421, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រៀនផង ឆ្លៀតធ្វើការរត់តុផង កូនខ្មែររូបនេះខំប្រឹងរហូតអាចបើកហាងម្ហូបខ្មែរនៅថៃ មួយថ្ងៃទទួលភ្ញៀវ៥០០នាក់	https://business-cambodia.com/articles/angkor-restaurant-opan-in-thailand	ពីអតីតកាលយើងធ្លាប់ជាអ្វីមិនសំខាន់ឡើយ តែអ្វីដែលសំខាន់នោះតើយើងអាចកែប្រែបច្ចុប្បន្នឲ្យល្អជាងអតីតបានប៉ុន្មាន តួយ៉ាងដូចជាកូនខ្មែរ១រូប ដែលធ្លាប់ធ្វើជាអ្នករត់តុធម្មតាម្នាក់នៅប្រទេសថៃ តែមិនដែលអស់សង្ឃឹមក៏ដូចជាបាក់ទឹកចិត្តទោះទេមានតែខំប្រឹងប្រែងតស៊ូក្នុងជីវិតក្លាយជាម្ចាស់ភោជនីដ្ឋាន១កន្លែងនៅប្រទេសថៃ ហើយអាចញទាញភ្ញៀវទេសចរណ៍៥០០នាក់ចូលញាំរាល់ថ្ងៃ។     នៅក្នុងបទសម្ភាសន៍ជាមួយ Business Cambodia លោក ខៀវ សុភ័ត្រា ដែលជាស្ថាបនិក Angkor restaurant ហាងម្ហូបខ្មែរ បាននិយាយថា លោកបានធ្វើដំណើរទៅប្រទេសថៃគឺដើម្បីរៀនផងនិង មកធ្វើការដើម្បីយកបទពិសោធន៍ផងហើយបើគិតមកដល់សព្វថ្ងៃនេះគឺលោកបានមករស់នៅប្រទេសថៃបានរយៈពេល ៧ឆ្នាំមកហើយ។     ស្ថាបនិកហាងម្ហូបខ្មែររូបនេះ បានបន្តទៀតថា នៅពេលដែលលោកបានមករស់នៅប្រទេសថៃ គឺលោកពិតជាចង់ចេះចង់ដឹងពីការរកស៊ីនៅប្រទេសគេខ្លាំងណាស់ ក៏ព្រោះមានក្ដីស្រមៃចង់បើកហាងនៅក្នុងប្រទេសនេះ។ ដូច្នេះពេលមករស់នៅថៃដំបូងៗលោកបានធ្វើការជាច្រើនដូចជាអ្នករត់តុនៅតាមហាងមួយចំនួននៅប្រទេសថៃផងដែរ។   បន្ទាប់ពីមានក្តីស្រមៃហើយនិងមានការតាំងចិត្តខ្ពស់និងឆ្លៀតពីការធ្វើការសន្សំលុយសល់ខ្លះលោកបានយកលុយទាំងនោះមកបើកភោជនីដ្ឋានមួយកន្លែងនៅប្រទេសថៃ ដែលមានឈ្មោះថា Angkor restaurant ហាងម្ហូបខ្មែរ ដែលហាងមួយនេះលោកបង្កើតមកដើម្បីលើកកិត្តិយសមុខមាត់ខ្មែរដែលអាចមានហាងម្ហូបខ្មែរបែបអង្គរប្រចាំទីក្រុងបាកក ព្រោះជាទូទៅយើងធ្លាប់តែឃើញហាងម្ហូបរបស់ភូមា ហាងថៃ ហាងវៀតណាម ហាងចិននៅប្រទេសថៃប៉ុណ្ណោះ ប៉ុន្តែនាពេលនេះហាងម្ហូបខ្មែរមាននៅក្នុងប្រទេសថៃជាលើកដំបូងហើយដែលមានឈ្មោះហាងម្ហូបខ្មែរអង្គរប្រចាំប្រទេសថៃ។     លោក សុភ័ត្រា បានឲ្យដឹងថា ចំពោះការបើកភោជនីយដ្ឋាននេះ គឺចាយទុនប្រមាណ៥ម៉ឺនដុល្លារ ខណៈលោកមានដៃគួរសហការជាមួយនិងមិត្តភក្តិជាជនជាតិថៃម្នាក់៥០ភាគរយ ហើយបច្ចុប្បន្នលោកបើកបាន៣ សាខាហើយនៅក្នុងប្រទេសថៃ។     គួរជម្រាបផងដែរថា ចំពោះ Angkor restaurant ហាងម្ហូបខ្មែរ គឺលោកសុភ័ត្រា បានព្យាយាមយកវប្បធម៌ខ្មែរទៅបង្ហាញក៏ដូចជាយកម្ហូប យករសជាតិអាហាររបស់ខ្មែរជាច្រើនដើម្បីទៅដាក់ចូលក្នុងមីនុយនៃហាងរបស់លោកដើម្បីឱ្យអ្នកដែលបានទៅហើយបានភ្លក់ពួកគាត់បានយល់ថាប្រទេសកម្ពុជាយើងក៏មានម្ហូបដែលឆ្ងាញ់ដែលគេមិនអាចបំភ្លេចបានផងដែរ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-20T05:00:13.073Z", "category": "កំពូលអ្នកលក់", "views": 254, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អ្នកជំនាញថាមាសអាចឡើងដល់៣,៦១៤$ ប្រេងឡើងដល់១០០$ក្នុង១បារ៉ែលនៅឆ្នាំ២០២៥ដោយសារកត្តាទាំងនេះ	https://business-cambodia.com/articles/gold-and-oil-price-rise-next-year	អ្នកជំនាញនៅCitibank ដែលជាធនាគារធំមួយរបស់អាមេរិកបានព្យាករថានៅត្រឹមឆ្នាំ២០២៥ខាងមុខនេះតម្លៃហាងឆេងមាសនៅលើទីផ្សារអន្តរជាតិអាចនឹងហក់ឡើងដល់៣ពាន់ដុល្លារក្នុងមួយអោន(ស្មើនឹង៣៦១៤ដុល្លារក្នុងមួយតម្លឹង) ចំណែកតម្លៃប្រេងអាចនឹងហក់ឡើងដល់១០០ដុល្លារក្នុងមួយបារ៉ែល។   បើយោងការចុះផ្សាយរបស់ CNBC លោក Askash Doshi  ប្រធានស្រាវជ្រាវផលិតផលនៃធនាគារ Citibank បានឲ្យដឹងបច្ចុប្បន្នតម្លៃមាសត្រូវបានគេជួញដូរនៅតម្លៃ២០១៦ដុល្លារក្នុងមួយអោន ហើយតម្លៃវាអាចហក់ឡើង៥០%ប្រសិនបើធនាគារកណ្ដាលជាច្រើនលើពិភពលោកបង្កើនការទិញមាសស្តុកទុក។   លោកបានឲ្យដឹងទៀតថាមាសអាចឡើងដល់៣ពាន់ដុល្លារក្នុងមួយអោនដោយសារកត្តាមួយចំនួនដូចជាការជាប់គាំងសេដ្ឋកិច្ចសលដែលអាចនឹងរុញច្រានឲ្យមានវិបត្តិសេដ្ឋកិច្ច។ លើសពីនេះធនាគារកណ្ដាលជាច្រើនបង្កើនការទិញមាសទុកធ្វើជាទុនបម្រុងដែលអាចនឹងរុញតម្លៃមាសបន្ថែមទៀត។ ជាក់ស្ដែងធនាគារកណ្ដាលរបស់ចិន រុស្ស៊ីគឺជាអ្នកនាំមុខគេក្នុងការទិញមាស ចំណែកធនាគារកណ្ដាលរបស់ឥណ្ឌា តួគីនិងប្រេស៊ីលក៏បង្កើនការទិញមាសដូចគ្នា។    លោបានបន្ថែមទៀតថាកត្តាផ្សេងទៀតដែលអាចធ្វើឲ្យមាសឡើងដល់៣ពាន់ដុល្លារក្នុងមួយអោនគឺវិបត្តិសេដ្ឋកិច្ចដែលអាចធ្វើធនាគារកណ្ដាលអាមេរិកទម្លាក់ការប្រាក់កាន់តែ។ ត្រង់នេះនៅពេលការប្រាក់ដុល្លារកាន់តែទាបតម្លៃមានកាន់តែឡើងថ្លៃដោយសារតែប្រាក់ដុល្លារចុះថោកដូច្នេះអ្នកវិនិយោគលក់ដុល្លារមកទិញមាសវិញ។   ចំពោះប្រេងវិញបើយោងតាមរបាយការណ៍របស់Citibank បានឲ្យដឹងថាប្រេងអាចនឹងដល់១០០ដុល្លារក្នុងមួយបារ៉ែលដោយសារតែហានិភ័យនៃភូមិសាស្រ្តនយោបាយ ការកាត់បន្ថយការផលិតប្រេងពីOPEC+  និងការរំខាននៃការផលិតដែលកត្តាទាំងនេះអាចនឹងរុញឲ្យតម្លៃប្រេងឡើងថ្លៃ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-20T04:57:27.168Z", "category": "ហិរញ្ញវត្ថុ", "views": 832, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រកស៊ីជាង ៦០ឆ្នាំ ក្រុមហ៊ុនធំ១ របស់ឥណ្ឌូនេស៊ី បង្ហាញចំណាប់អារម្មណ៍ចង់មកវិនិយោគលើវិស័យធំៗ៣នេះនៅខ្មែរ	https://business-cambodia.com/articles/invest-in-these-3-major-sectors	នេះជាដំណឹងដ៏គួរឱ្យរំភើបមួយ ខណៈថ្មីៗនេះមានក្រុមហ៊ុនធំ១របស់ឥណ្ឌូនេស៊ីគឺក្រុមហ៊ុន Lippo Group ដែលបានឈរជើងលើទីផ្សារជាង ៦០ឆ្នាំ បានបង្ហាញចំណាប់អារម្មណ៍ចង់មកវិនិយោគនៅលើវិស័យធំៗនៅខ្មែរគឺ វិស័យអចលនទ្រព្យ, សុខាភិបាល និងវិស័យធនាគារផងដែរ។   ជាក់ស្តែង កាលពីម្សិលមិញនេះ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា បានអនុញ្ញាតឱ្យលោក Jonh Riady នាយកប្រតិបត្តិ ក្រុមហ៊ុន Lippo Group ចូលជួបសម្ដែងការគួរសម និងពិភាក្សាការងារ។ ក្នុងជំនួបនេះដែរ លោក Riady បានបង្ហាញចំណាប់អារម្មណ៍ចំពោះការអភិវឌ្ឍរីកចម្រើនគួរឱ្យកត់សម្គាល់របស់កម្ពុជា ពិសេសការខិតខំប្រឹងប្រែងរបស់រាជរដ្ឋាភិបាលកម្ពុជាក្នុងនីតិកាលថ្មីនេះ។ ក្នុងនោះដែរចំពោះបរិយាកាសវិនិយោគនៅកម្ពុជា លោកនាយកប្រតិបត្តិក្រុមហ៊ុន មានចំណាប់អារម្មណ៍លើវិស័យមួយចំនួននៅកម្ពុជារួមមាន វិស័យអចលនទ្រព្យ ផ្សារទំនើប វិស័យសុខាភិបាល និងសេវាកម្មហិរញ្ញវត្ថុ-ធនាគារជាដើម។ សូមបញ្ជាក់ថា ក្រុមហ៊ុន Lippo Group គឺជាក្រុមហ៊ុនមានបទពិសោធន៍ប្រមាណ ៦០ឆ្នាំ ក្នុងវិស័យអចលនទ្រព្យ ការលក់រាយ បដិសណ្ឋារកិច្ចនិងការកម្សាន្ត ការថែទាំសុខភាព ការអប់រំ ប្រព័ន្ធផ្សព្វផ្សាយនិងព័ត៌មាន ទូរគមនាគមន៍ បច្ចេកវិទ្យាឌីជីថល និងសេវាកម្មហិរញ្ញវត្ថុជាដើម៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-20T03:57:48.561Z", "category": "ចាប់ផ្តើមអាជីវកម្ម", "views": 188, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រោយបានយាងធ្វើនំបញ្ចុកខ្មែរ ជាមួយកញ្ញា ស្រីផាច ចែកបងប្អូននៅជនបទ ព្រះនាងតូចជេនណា មានបន្ទូលបែបនេះ	https://business-cambodia.com/articles/jenna-norodom	ក្រោយបានយាងធ្វើនំបញ្ចុកខ្មែរ ជាមួយអ្នកផលិតមាតិកាកញ្ញា ស្រី ផាច ចែកជូនបងប្អូនខ្មែរនៅទីជនបទស្រុកស្រែចំការ ព្រះនាងតូច ជេនណា ហាក់សព្វព្រះទ័យ និងរំភើបជាខ្លាំង។     ព្រះនាងបានបង្ហោះវីឌីអូសកម្មភាព ភ្ជាប់ជាមួយសារដ៏មានអត្ថន័យយ៉ាងដូច្នេះថា៖ «នេះគឺជាកិត្តិយសដ៏ធំធេងមួយរបស់ខ្ញុំដែលបានចូលរួមលើកតម្កើងម្ហូបខ្មែរជាមួយបង ស្រី ផាច ហើយក៏សូមអរគុណដល់ពុកម៉ែបងប្អូនដែលបានចូលរួមគាំទ្រនិងជួយចែករំលែកលើម្ហូបខ្មែរ ហើយអារម្មណ៍មួយនេះពិតជាកក់ក្តៅពេកក្រៃ និងជាអនុស្សាវរីយ៍ដ៏ជ្រាលជ្រៅបំផុតដែលខ្ញុំនឹងរក្សាទុកជារៀងរហូតមិនអាចបំភ្លេចបាន!💖🫶🏻🇰🇭🌠»។     គួរជម្រាបផងដែរថា វីឌីអូធ្វើនំបញ្ចុកសម្លប្រហើរ ចែកជូនអ្នកភូមិមួយនេះ មានអ្នកចូលទស្សនារហូតដល់ទៅ ៥លានដង ក្នុងរយៈពេលត្រឹម ១៦ម៉ោងប៉ុណ្ណោះ ខណៈមហាជនបានផ្ទុះការគោរពកោតសរសើរព្រះទ័យរបស់ព្រះនាងតូច ជេនណា ជាខ្លាំងដែលមិនប្រកាន់ខ្លួន និងបន្ទាបខ្លួនយ៉ាងសាមញ្ញ បើទោះបីទ្រង់ជាខ្សែរាជវង្សក្តី៕     អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:10", "date_created": "2024-02-20T03:45:19.357Z", "category": "ភាពជាអ្នកដឹកនាំ", "views": 156, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដំណឹង! អាជីវកម្មក្នុងវិស័យទេសចរណ៍ដែលស្ថិតនៅក្នុងខេត្តក្រុង ៥នេះនឹងត្រូវលើកលែងពន្ធបន្ថែមទៀត	https://business-cambodia.com/articles/five-province	ដំណឹងរីករាយសម្រាប់អ្នករកស៊ីក្នុងវិស័យទេសចរណ៍ដូចជា សណ្ឋាគារ ផ្ទះសំណាក់ ភោជនីយដ្ឋាន និងក្រុមហ៊ុន ភ្នាក់ងារទេសចរណ៍ ដែលស្ថិតនៅក្នុង រាជធានីភ្នំពេញ ខេត្តសៀមរាប ខេត្តព្រះសីហនុ ខេត្តកែប និងខេត្តកំពត ដោយរដ្ឋនឹងធ្វើការលើកទឹកចិត្តផ្នែកពន្ធដារ ដូចជា ៖   ១. សម្រាប់ខេត្តសៀមរាប លើកលែងការបង់ពន្ធអាករប្រចាំខែគ្រប់ប្រភេទ វៀរលែងតែអាករលើតម្លៃបន្ថែម និងអាករលើ ការស្នាក់នៅ គិតចាប់ពីខែតុលា ឆ្នាំ២០២៣ រហូតដល់ដំណាច់ខែមិថុនា ឆ្នាំ២០២៤។ លើកលែងពន្ធលើប្រាក់ចំណូលប្រចាំឆ្នាំ២០២៣។ ចំពោះប្រាក់រំដោះពន្ធលើប្រាក់ចំណូលដែលសហគ្រាសបានបង់រួច នឹងត្រូវបានអនុញ្ញាតជាឥណទានពន្ធសម្រាប់កាត់កងជាមួយពន្ធលើប្រាក់ចំណូលប្រចាំឆ្នាំ ២០២៤ លើកលែងបំណុលពន្ធទាំងអស់ ដែលមានការិយបរិច្ឆេទមុនឆ្នាំ២០២៣ ដែលក្នុងនោះរួមមានប្រាក់ ពន្ធ ពន្ធបន្ថែម ការប្រាក់ ពន្ធបន្ថែម២៥% និងការប្រាក់រត់បន្ត។ មិនទទួលរងការធ្វើសវនកម្មពន្ធដារ សម្រាប់ការិយបរិច្ឆេទឆ្នាំ២០២០ ដល់ឆ្នាំ២០២៣។ ២. ចំពោះសហគ្រាសក្នុងវិស័យទេសចរណ៍រួមមាន សណ្ឋាគារ ផ្ទះសំណាក់ ភោជនីយដ្ឋាន និងក្រុមហ៊ុន ភ្នាក់ងារទេសចរណ៍ ដែលស្ថិតនៅរាជធានីភ្នំពេញ ខេត្តព្រះសីហនុ ខេត្តកែប និងខេត្តកំពត ត្រូវទទួលបានការលើកលង ដោយមិនទទួលរងការធ្វើសវនកម្មពន្ធដារ សម្រាប់ការិយបរិច្ឆេទឆ្នាំ២០២០ ដល់ឆ្នាំ២០២២។     ២.សម្រាប់សហគ្រាសក្នុងវិស័យទេសចរណ៍ សណ្ឋាគារ ផ្ទះសំណាក់ ភោជនីយដ្ឋាន និងក្រុមហ៊ុន ភ្នាក់ងារទេសចរណ៍ ដែលស្ថិតនៅក្នុង រាជធានីភ្នំពេញ កំពត កែប និង ខេត្តព្រះសីហនុ នឹងត្រូវទទួលបានការលើកលែងដោយមិនទទួលរងការធ្វើសវនកម្មពន្ធដារ សម្រាប់ការិយបរិច្ឆេទឆ្នាំ ២០២០ ដល់ឆ្នាំ ២០២២ ។   គួរបញ្ជាក់ផងដែរថា ក្នុងអំឡុងពេលនៃការលើកទឹកចិត្តនេះ សហគ្រាសនៅតែមានកាតព្វកិច្ចដូចខាងក្រោម៖ អ្នកជាប់ពន្ធមធ្យម និងអ្នកជាប់ពន្ធធំ ត្រូវដាក់លិខិតប្រកាសពន្ធអាករដោយប្រើប្រាស់ប្រព័ន្ធគ្រប់គ្រង ការប្រកាសពន្ធអាជីវកម្មអនឡាញ (eFiing) ជារៀងរាល់ខែ និងត្រូវដាក់លិខិតប្រកាសពន្ធលើប្រាក់ចំណូលប្រចាំឆ្នាំ ដោយប្រើប្រាស់ប្រព័ន្ធគ្រប់គ្រងការដាក់លិខិតប្រកាសពន្ធលើប្រាក់ចំណូលប្រចាំឆ្នាំ តាមអនឡាញ (ToIe-Filing) ស្របតាមច្បាប់និងលិខិតបទដ្ឋានគតិយុត្តស្ដីពីពន្ធដារជាធរមាន។ ដោយឡែក អ្នកជាប់ពន្ធតូច ត្រូវដាក់លិខិតប្រកាសពន្ធទៅតាមទម្រង់ ពេលវេលា និងទីកន្លែង ដែល កំណត់ដោយរដ្ឋបាលសារពើពន្ធ ឬអាចដាក់លិខិតប្រកាសពន្ធតាមរយៈកម្មវិធីប្រកាសពន្ធអាជីវកម្ម សម្រាប់អ្នកជាប់ពន្ធតូច (GDT Tax Prefiling App)។ អ្នកជាប់ពន្ធ ត្រូវកាន់ កត់ត្រា និងថែរក្សាឯកសារបញ្ចិកាគណនេយ្យនិងព័ត៌មានដែលទាក់ទិននឹង សកម្មភាពអាជីវកម្ម ស្របតាមច្បាប់និងលិខិតបទដ្ឋានគតិយុត្តស្តីពីពន្ធដារជាធរមាន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-20T03:35:19.065Z", "category": "ចាប់ផ្តើមអាជីវកម្ម", "views": 324, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដោយសារតែមូលហេតុនេះ ធ្វើឲ្យកញ្ញា ឆម ស្រីផាច រៀនចប់ផ្នែកពាណិជ្ជកម្ម នៅភ្នំពេញ តែងាកមកធ្វើវីដេអូ រហូតល្បីឈ្មោះ	https://business-cambodia.com/articles/content-creator-	កញ្ញា ឆម ស្រីផាច គឺជាអ្នកធ្វើវីដេអូចម្អិនអាហារបែបស្រុកស្រែចំការមួយរូប ដែលកំពុងទទួលបានភាពល្បីល្បាញយ៉ាងខ្លាំងនៅលើ Facebook ល្បីខ្លាំងរហូតដល់ព្រះនាងនរោត្តមជេនណា យាងទៅដល់ផ្ទះកញ្ញាស្រីផាចផ្ទាល់ និងបានធ្វើនំបញ្ចុកចែកបងប្អូនអ្នកស្រុករស់នៅក្នុងតំបន់នោះថែមទៀតផង។     ទន្ទឹមនឹងភាពល្បីល្បាញមកដល់សព្វថ្ងៃនេះ ក្នុងកិច្ចសម្ភាសន៍ជាមួយ Business Cambodia កញ្ញា ឆម ស្រីផាច បានឱ្យដឹងថា មុនកញ្ញាបោះជំហានធ្វើវីដេអូ កញ្ញាជាសិស្សដែលទើបនឹងបញ្ចប់ការសិក្សាថ្នាក់បរិញ្ញាបត្រជំនាញផ្នែក Business ម្នាក់ប៉ុណ្ណោះ ហើយនៅអំឡុងពេលកំពុងរៀននោះកញ្ញាក៏បានឆ្លៀតធ្វើវីដេអូខ្លះ ពោលគឺកញ្ញាបានចាប់ផ្តើមការធ្វើវីដេអូដំបូងតាំងតែពីឆ្នាំ ២០១៧ មកម្លេះ ប៉ុន្តែដោយសារជាប់សិក្សាទើបកញ្ញាមិនសូវបានផ្តោតពេញលេញលើការធ្វើវីដេអូនោះទេ។     លុះក្រោយពេលរៀនចប់ ដោយសារមានការគាំទ្រពីគ្រួសារនិងបងប្រុសដែលជាអ្នកផលិតវីដេអូស្រាប់ ទើបធ្វើឱ្យកញ្ញាមានចិត្តចង់ផលិតវីដេអូជាថ្មីម្តងទៀត បន្ទាប់ពីទទួលបានការលើកទឹកចិត្តនិងគាំទ្របែបនេះ កញ្ញាក៏បានផ្តោតធ្វើពេញលេញទាំងស្រុង ហើយគ្រាន់តែចាប់ផ្តើមធ្វើពេញភ្លាមសន្ទុះនៃការគាំទ្រក៏មានការកើនឡើងខ្លាំង រហូតធ្វើឱ្យផេក Chhom Srey Pach ទទួលបានអ្នកតាមដានរហូតដល់ទៅ ១លាននាក់ ហើយបន្តមានអ្នកតាមដានជាហូរហែរហូតទទួលបានប៊ូតុងប្រាក់ពីក្រុមហ៊ុន YouTube ជា Channel ដែលមានអ្នកតាមដានដល់ ១០ម៉ឺននាក់។     គួរបញ្ជាក់ផងដែរថា នៅពីក្រោយភាពល្បីល្បាញនៃការធ្វើម្ហូបបែបស្រុកស្រែនេះ គឺកញ្ញាចាប់ផ្តើមជាមួយនឹងទូរស័ព្ទដៃមួយគ្រឿងប៉ុណ្ណោះដើម្បីថត ដោយមានប្អូនប្រុសដែលជាប្អូនភ្លោះជាមួយកញ្ញាផ្ទាល់តែម្តង។ក្រៅពីនោះ កញ្ញា ស្រីផាច ក៏ជួបផលលំបាកច្រើនផ្សេងទៀតផងដែរ ដោយហេតុថាការផលិតវីដេអូម្ហូបនីមួយៗកញ្ញាត្រូវចំណាយថវិកាសម្រាប់ការទិញគ្រឿងផ្សំដើម្បីធ្វើ ដែលពេលខ្លះកញ្ញាពុំមានថវិកាគ្រប់គ្រាន់សម្រាប់ទិញនោះទេ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-20T02:45:07.840Z", "category": "ចាប់ផ្តើមអាជីវកម្ម", "views": 1174, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ស្ពានអាកាស២ជាន់ ជិតរួចរាល់ ស្ពានឆ្លងទន្លេបាសាក់ថ្មីបើកការដ្ឋាន ធ្វើឱ្យតំបន់៦០ម៉ែត្រ កាន់តែទាក់ទាញ គួរឱ្យចង់រស់នៅ	https://business-cambodia.com/articles/the-star-diamond	តំបន់មហាវិថីសម្ដេចហ៊ុន សែន កំពុងរះជាថ្មី ទទួលបានការចាប់អារម្មណ៍កាន់តែខ្លាំង ស្របពេលសម្លេងសាងសង់ចេញពីការដ្ឋានស្ពានអាកាស២ជាន់ មានឈ្មោះផ្លូវការថា ស្ពានអាកាសមរតកតេជោ កំពុងសាងសង់យ៉ាងសកម្ម ហើយការដ្ឋានសាងសង់ស្ពានឆ្លងទន្លេបាសាក់ថ្មី ភ្ជាប់ពីតំបន់ព្រែកប្រា មកតំបន់ចាក់អង្រែក្រោម បានបើកការដ្ឋាននៅថ្ងៃនេះ។ ចំពោះបងប្អូនធ្វើដំណើរកាត់ចំណុចច្រមុះជ្រូកក្បាលថ្នល់ និងអ្នកតាមដានព័ត៌មានការអភិវឌ្ឍ ប្រាកដជាបានដឹងស្ពានអាកាស២ជាន់ ដំណាក់កាលទី១ ដែលតភ្ជាប់ពីមហាវិថីព្រះមុនីវង្ស មកកាន់មហាវិថីសម្ដេចហ៊ុន សែន ឬផ្លូវ៦០ម៉ែត្រ កំពុងសាងសង់យ៉ាងសកម្ម ដើម្បីបញ្ចប់នៅមុនចូលឆ្នាំខ្មែរ ឆ្នាំ២០២៤នេះ។ ដោយឡែកនៅថ្ងៃទី១៩ ខែកុម្ភៈ ឆ្នាំ២០២៤ នេះ ស្ពានឆ្លងទន្លេបាសាក់ តភ្ជាប់ពីព្រែកប្រាមកកាន់តំបន់ចាក់អង្រែក្រោម ក៏ត្រូវបានប្រារព្ធពិធីបើកការដ្ឋាន ក្រោមអធិបតីភាពដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា។ ស្ពាននេះមាន ប្រវែងសរុប ១៦៥០ម៉ែត្រ ដោយមានផ្លូវតភ្ជាប់ ៨០៤,៣០ម៉ែត្រ ទទឹង ២៧ម៉ែត្រ។ គម្រោងស្ពាននេះ សាងសង់ក្នុងរយៈពេល ៤២ខែ។ យ៉ាងណាមិញគម្រោងធំៗទាំង២ នេះ ត្រូវបានគេមើលឃើញថា ពិតជាផ្ដល់ផលល្អយ៉ាងខ្លាំង ដល់តំបន់៦០ម៉ែត្រ ធ្វើឱ្យការធ្វើដំណើរកាន់តែងាយស្រួល ស្របពេលដែលនៅតំបន់នេះ ក៏មានផ្លូវចេញចូលពីមហាវិថីសម្ដេចហ៊ុន សែន ត្រង់ចំណុចគម្រោង ដឹស្ដា ដាយមិន ទៅផ្លូវជាតិលេខ២ ដោយបងប្អូនអាចធ្វើដំណើរវាងបាន មិនចាំបាច់ទៅដល់ស្ពានអាកាសក្បាលថ្នល់។ ទន្ទឹមនឹងនេះ គេក៏មើលឃើញផងដែរថា តំបន់៦០ម៉ែត្រ គឺមានការអភិវឌ្ឍខ្លាំងផ្នែកលំនៅឋានប្រណិត ដោយក្នុងនោះក៏មានបុរី ប៉េង ហួត ដឹស្ដា ដាយមិន ជាគម្រោងលំនៅឋានដ៏ទាក់ទាញ គ្របដណ្តប់លើវិសាលភាពផ្ទៃដីប្រមាណជាង 40ហិចតា ដោយបានបែកចែកជាពីរតំបន់ មានទាំងតំបន់សម្រាប់រស់នៅ និង តំបន់សម្រាប់ប្រកបអាជីវកម្មដែលនៅជុំវិញផ្សារទំនើប ព្រមទាំងមានក្លឹបហាត់ប្រាណ អាងហែលទឹក ខុនដូ សាលសនិ្នសីទសម្រាប់រៀបចំអាពាហ៍ពិពាហ៍ និង ប្រារព្ធពិធីផ្សេងៗ រួមទាំងអគារពាណិជ្ជកម្មផងដែរ។ ទស្សនាវីដេអូ គម្រោងដឹស្តា ដាយមិន (ផ្លូវ ៦០ម៉ែត្រ) ស័ក្ដិសមឥតខ្ចោះសម្រាប់ការវិនិយោគ និងការរស់នៅ គម្រោងនេះ មានផ្ទះច្រើនជម្រើសដូចជា វីឡាទោល វីឡាភ្លោះ វីឡាកូនកាត់សម្រាប់ការរស់នៅបែបទំនើបយ៉ាងប្រណិត និងមានផាសុកភាព។ ផ្ទះហ្សបហោស៍ ជាច្រើនប្រភេទដែលមានលក្ខណៈសម្បត្តិល្អបំផុតសម្រាប់ការប្រកបអាជីវកម្ម និងការរស់នៅដើម្បីឆ្ពោះទៅរកភាពរីកចម្រើន។ព័ត៌មានបន្ថែមអំពីគម្រោងដឹស្តា ដាយមិន (ផ្លូវ 60ម៉ែត្រ)៖ https://bit.ly/TheStarDiamond សម្រាប់ព័ត៌មានបន្ថែម សូមទាក់ទងណាត់ជួបសហការីផ្នែកលក់តាមទូរស័ព្ទលេខ៖ 𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ។ ចូលរួមជាមួយ 𝐓𝐞𝐥𝐞𝐠𝐫𝐚𝐦 𝐂𝐡𝐚𝐧𝐧𝐞𝐥 https://t.me/boreypenghuoth ។	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T10:45:10.613Z", "category": "PR", "views": 331, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
គេងលក់ក៏មានលុ.យចូលកុង! នេះជា Youtuber១០រូប ដែលរកចំណូ.លបានច្រើនពីការផលិតវីដេអូ	https://business-cambodia.com/articles/10-youtuber-that-most-income-in-the-world-	ការផលិតវីដេអូដាក់ Youtube គឺជាការងារដ៏ពេញនិយមមូយដែលអនុញ្ញាតឱ្យអ្នកផលិតវីដេអូមានឱកាសទទួលបានចំណូលអកម្មនិងនិងចំណូលពីច្រើនប្រភព ជាពិសេសសម្រាប់អ្នកផលិតនៅប្រទេសអាមេរិក។ យ៉ាងណាមិញខាងក្រោមនេះគឺជា Youtuber១០រូប ដែលរកចំណូលបានច្រើនពីការផលិតវីដេអូ ស្ទើរតែគេងលក់ក៏ពូកគេអាចមានចំណូលចូលកុងបានផងដែរ៖   ១0. Mark Fischbach   លោក Mark Fischbach ដែលគេស្គាល់ថាជាម្ចាស់ឆាណែល Markiplier  ដែលមានអ្នក Subscribe រហូតដល់៣៥.៩លានដង និងអាចទាញចំណូលប្រមាណជា៣០លានដុល្លារ ពីការផុស Reaction និងផលិតវីដេអូ Animation ជាច្រើនដែលមាន View រាប់លានរាប់សែនឯណោះ។   ៩. Richard Tyler Blevins   YouTuber ជោគជ័យខ្លាំងម្នាក់ទៀតដែលល្បីល្បាញសម្រាប់មាតិកាហ្គេមរបស់គាត់គឺ Richard Tyler Blevins, ដែលមានឆាណែលយូធូបឈ្មោះថា  Ninja ។ ក្រៅពីដំណើរការឆានែល YouTube ដែលមានអ្នកចុច Subscribe ២៣.៣ លាននាក់ Ninja ក៏ជាអ្នកស្ទ្រីមដែលមានអ្នកតាមដានច្រើនបំផុតនៅលើ Twitch និងទាញចំណូលពីវីដេអូយូធូបរហូតដល់៦លានដុល្លារក្នុង១ឆ្នាំ។   ៨. Felix Kjellberg   YouTubers លោក Felix Kjellberg ដែលត្រូវបានគេស្គាល់ថាជាម្ចាស់ឆាណែល PewDiePie គឺជាអ្នលផលិតមាតិកាជនជាតិស៊ុយអែត ដែលមានអ្នកចុច Subscribe ១១១លានដង ដោយក្នុងនោះគាត់មានភាពល្បីល្បាញដោយសារវីដេអូលេងហ្គេម និងប្រតិកម្ម ធ្វើឱ្យគាត់អាចទាញចំណូលប្រមាណជាង៧លានដុល្លារពីយូធូបក្នុង១ឆ្នាំ។   ៧. Logan Paul   លោក Logan និងបងប្រុសរបស់គាត់ Paul បានចាប់ផ្តើមអាជីពកីឡា និងដំណើរផ្សងព្រេង បន្ទាប់ពីក្លាយជា YouTubers អាមេរិកដ៏មានឥទ្ធិពលបំផុតមួយ ដែលមានអ្នកចុច Subscribe រហូតដល់ ២៣.៥លានដង និងអាចទាញចំណូលពីយូធូប២១លានដុល្លារក្នុងមួយឆ្នាំ។   ៦. Jake Paul   ជា Youtuber ផ្នែកកីឡាដែលមានភាពល្បីល្បាញចាប់តាំងពីឆ្នាំ២០១៨ បន្ទាប់ពីការប្រកួតកីឡាដ៏មានអ្នកតាមដានដ៏ច្រើនមួយ។ ក្នុងនោះគាត់អាចល្បីលើយូធូប ដោយទាញអ្នកតាមដាន២០.៥លានដង និងបានប្រាក់ចំណូលពីយូធូបប្រមាណ៣៤លានដុល្លារក្នុង១ឆ្នាំ។   ៥.Vladislav and Nikita Vashketov   ក្មេងប្រុសតូចពីររូបដែលជាអ្នកផលិតមាតិកាសម្រាប់ក្មេងៗដែលមានអ្នកមើលរាប់សែននាក់នេះ មានឆាណែលយូធូបឈ្មោះថា Vlad and Niki។ ដូច Nastya ដែរ ពួកគេបានកើតនៅក្នុងប្រទេសរុស្ស៊ី ហើយបានក្លាយជា YouTube ល្បីល្បាញមានអ្នកចុច Subscribe  រហូតដល់១១១លានដង បន្ទាប់ពីឪពុកម្តាយរបស់ពួកគេបានបង្កើតឆាណែល YouTubeឱ្យក្នុងឆ្នាំ២០១៨ ។ ដោយពួកគេធ្វើមាតិកាពីការលេងជាមួយប្រដាប់ក្មេងលេង ការប្រកួតផ្សងៗ ព្រមទាំងដំណើរផ្សងព្រេងជាច្រើនទៀត ដោយពួកគេអាចរកប្រាក់ចំណូលពីយូធូបពី៩០ទៅ១៣០លានដុល្លារក្នុងមួយឆ្នាំ។   ៤.Ryan Kaji   Youtuber ក្មេងប្រុសតូចដែលមានអាយុ១២ឆ្នាំ មានឆាណែល Youtube ឈ្មោះថា Ryan’s World ដែលបានបង្កើតឡើងតាំងពីឆ្នាំ២០១៥នេះ មានអ្នកចុច Subscribes រហូតដល់ ៣៦.៣លានដង ខណៈប្រាក់ចំណូលសរុបរបស់ក្មេងតូចចំណូលខ្ពស់រូបនេះ គឺមានចំនួន៣៥លានដុល្លារពី Youtube ក្នុងនោះគេផលិតមាតិកាអំពី សិល្បៈកុមារ DIY និងវិទ្យាសាស្រ្តជាដើម។   ៣. Anastasia Radzinskaya   ឆាណែលដែលមាន Youtuber ក្មេងៗរុស្ស៊ីឬគេស្គាល់ថា Like Nastya គឺជាឆាណែលដែលផលិតមាតិកា ផ្តោតលើការកម្សាន្តរបស់កុមារតូចៗ។ Like Nastya មានអ្នកចុច Subscribe  ដល់ទៅ១១៣លានដង ដោយ ប្រាក់ចំណូលប្រចាំឆ្នាំរបស់ពួកគេបានពី YouTube មានចន្លោះពី ២២ លានដុល្លារ ខណៈឆាណែលរបស់ Anastasia Radzinskaya នេះត្រូវបានឱពុកម្តាយបង្កើតឱ្យពួកគេតាំងពីឆ្នាំ២០១៤ ដោយដាក់ឈ្មោះថា Like Nastya ។   ២. Jeffree Star   អ្នកផលិតវីដេអូស្រីជនជាតិអាមេរិក Jeffree Star មានប្រាក់ចំណូលប្រចាំឆ្នាំរបស់ YouTube ពី ១៦ទៅ ២០លានដុល្លារ។ អ្វីដែលជួយឱ្យគាត់មានឈ្មោះបោះសំឡេងនៅលើ Youtube គឺផ្តើមពីការផលិតវីដេអូ Makeup ក្នុងឆ្នាំ២០0៦ រហូតមកដល់បច្ចុប្បន្ន ដែលមានអ្នកចុច Subscribe រហូតដល់ ១៥, ៨លានដង ដោយក្នុងនោះនាងបានបង្កើតក្រុមហ៊ុនគ្រឿងសំអាងផ្ទាល់ខ្លួនមួយថែមទៀត ឈ្មោះថា Jeffree Star Cosmetics ក្នុងឆ្នាំ២០១៤ ដែលអាចទាញប្រាក់ចំណូលបន្ថែមទៀតក្រៅពីការងារធ្វើយូធូប។   ១. Jimmy Donaldson   Youtuber ជនជាតិអាមេរិក លោក Jimmy Donaldson គេនិយមហៅលោកថា MrBeast ឬសេដ្ឋីយូធូបគឺ លោកមានឆាណែលដែលមានអ្នកចុច Subscribe ច្រើនបំផុតមួយនៅលើYoutube  ដោយមានអ្នកតាមដានជាង២៤០លាននាក់ ខណៈមាតិការបស់គាត់តែងមានដូចជាកំប្លែង ការលេងល្បែងប្រកួតជាដើម។ ក្នុងនោះបុរសវ័យ២៤ឆ្នាំរូបនេះមានចំណូលសរុបពីយូធូបប្រមាណជាង៨២លានដុល្លារ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T10:41:02.526Z", "category": "ភាពជាអ្នកដឹកនាំ", "views": 3088, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មានលុយឲ្យគេខ្ចីមើលមនុស្សផង! សញ្ញា៣បង្ហាញថាអ្នកខ្ចីលុយអាចនឹងមិនមានលទ្ធភាពសងលុយអ្នកវិញ	https://business-cambodia.com/articles/signs-that-you-cannot-get-your-money-back	លុយពិបាករកណាស់ បើអ្នកមានលុយកុំចេះតែឲ្យគេខ្ចីដោយមិនមើលពីស្ថានភាពរបស់អ្នកខ្ចីទេនោះ អ្នកអាចនឹងខាតបង់លុយដោយសារតែអ្នកខ្ចីមិនគេចវេសមិនព្រមសងលុយរបស់អ្នកមកវិញតាមការសន្យាពេលសុំគេខ្ចីលុយ។   ខាងក្រោមនេះគឺជាសញ្ញា៣សំខាន់ៗដែលបង្ហាញថាអ្នកខ្ចីលុយអាចនឹងមិនមានលទ្ធភាពសងលុយរបស់អ្នកវិញ។   ១. ដល់ថ្ងៃកំណត់តែមិនសង អ្នកខ្ចីលុយខ្លះដល់ថ្ងៃកំណត់ត្រូវសងលុយគេហើយតែមិនព្រមសងតាមពេលកំណត់ តាមការសន្យារបស់ខ្លួន។ ត្រង់នេះ អ្នកខ្ចីមួយចំនួនមានបំណងគេចវេសមិនព្រមសងលុយរបស់អ្នក ហើយចេះតែយកលេសនេះយកលេសនោះថែមទាំងលើកថ្ងៃជាបន្តបបន្ទាប់ឥតឈប់។ សញ្ញាលើកថ្ងៃជាបន្ទាប់បន្តនេះអាចបង្ហាញថាអ្នកខ្ចីលុយមានបញ្ហាលុយកាក់ហើយក៏គ្មានលទ្ធភាពសងលុយអ្នកវិញឡើយ។   ២. ជាប់បណុលច្រើនកន្លែង ពេលខ្លះអ្នកខ្ចីលុយយើងគឺខ្ចីដើម្បីទៅសងអ្នកដទៃដែលខ្លួនកំពុងជំពាក់។ ដូច្នេះមុននឹងអ្នកឲ្យលុយគេខ្ចីត្រូវមើលពីស្ថានភាពរបស់អ្នកខ្ចីឬសាកសួរថាតើខ្ចីលុយអ្នកយកទៅធ្វើអ្វីឲ្យប្រាកដ។ ការឲ្យលុយទៅអ្នកជំពាក់បំណុលច្រើនខ្ចី អ្នកនឹងពិបាកក្នុងការទារលុយមកវិញ ជាពិសេសបើអ្នកជាមនុស្សស្លូតទៀតនោះគេមិនខ្វល់ខ្វាយគិតគូសងឡើយ ដោយគេដាក់អាទិភាពសងតែម្ចាស់បំណុលកាចៗតែប៉ុណ្ណោះ។   ៣. គ្មានប្រភពចំណូលទៀតទាត់ ការឲ្យលុយខ្ចីទៅអ្នកដែលគ្មានចំណូលទៀតទាត់គឺមានហានិភ័យខ្ពស់ ព្រោះចំណូលពួកគាត់មិនទៀតមួយថ្ងៃកាត់មួយថ្ងៃកោរ ហើយជួនកាលពួកគាត់ជួបបញ្ហាលុយកាក់ខ្លួនដូច្នេះអាចនឹងមិនមានលទ្ធភាពសងលុយរបស់អ្នកឡើយ។   គួរបញ្ជាក់ផងដែរថាបច្ចុប្បន្នលុយពិបាករកដោយសារតែសេដ្ឋកិច្ចមិនល្អ ដូច្នេះមុននឹងឲ្យអ្នកណាខ្លីលុយអ្នកត្រូវកំណត់ថាតើគួរឲ្យគេខ្ចីប៉ុន្មានដែលមិនធ្វើឲ្យប៉ះពាល់ដល់ជីវភាពរបស់អ្នក ហើយមួយវិញទៀតតើអ្នកដែលសុំខ្ចីលុយនោះអាចគេនឹងមានលទ្ធភាពបង់សងអ្នកវិញឬអត់ដើម្បីចៀសវាងបញ្ហាឲ្យលុយគេខ្ចីហើយគេមិនសងឬមិនមានលទ្ធភាពសងធ្វើឲ្យយើងជាម្ចាស់លុយត្រូវខាតបង់និងបាត់បង់មិត្តភាព៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T09:51:43.246Z", "category": "ហិរញ្ញវត្ថុ", "views": 1161, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ងា.យជាងមុន! មានផលិតផលខ្មែរនិងអីវ៉ាន់មួយទឹក អាចមកដាក់លក់ App ខ្មែរ២ នេះដោយឥត.គិតថ្លៃបាន	https://business-cambodia.com/articles/app-khmer-2	ចំពោះបងប្អូនដែលចង់លក់ផលិតផលខ្មែរក៏ដូចជាអីវ៉ាន់១ទឹកតែមិនដល់លក់នៅទីណាដើម្បីរកចំណូលបន្ថែមលេងពិបាកទៀត ខណៈដែលនាពេលនេះមាន App ខ្មែរចំនួន២ បងប្អូនអាចយកទំនិញដាក់លក់នៅទីនោះដោយឥតគិតថ្លៃបាន ដោយ App ទាំង២ នោះមានដូចជា៖   frogsell គឺជា App មួយដែលបងប្អូនអាចផុសលក់ទំនិញថ្មី ឬមួយទឹកដោយ ឥតគិតថ្លៃគ្រប់ប្រភេទ ហើយសព្វថ្ងៃនេះមានមនុស្សជាង20ម៉ឺននាក់បាននឹងកំពុងប្រើប្រាស់App frogsell នេះ។ App frogsell នេះដែរ គឺបងប្អូនអាចដាក់លក់នៅទំនិញ១ទឹកបាន ដូច្នេះដើម្បីអាចលក់បាននៅលើ App frogsell សូមទាក់ទងមកកាន់ក្រុមការងារតាមលេតេក្រាមនេះ៖ 069 363 286 / 077 880 490 ។ ជាមួយគ្នានោះដែរ សម្រាប់ App មួយទៀតបងប្អូនក៏អាចដាក់លក់មុខទំនិញនៅទីនោះបានដែរ ដោយមានឈ្មោះថា CambodiaTrade គឺជាផ្សារពាណិជ្ជកម្មតាមប្រព័ន្ធអេឡិចត្រូនិក B2B2C ដំបូងគេនៅក្នុងប្រទេសកម្ពុជា ដែលជួយដល់សហគ្រាសធុនតូច និងមធ្យមនៅក្នុងប្រទេសកម្ពុជា បានដាក់លក់ផលិតផលរបស់ខ្លួន តាមប្រព័ន្ធអេឡិចត្រូនិក ដល់អតិថិជនសក្តានុពលទំាងទីផ្សារក្នុងស្រុក និងក្រៅស្រុក ដែលប្រតិបត្តិការតាមថ្នាលអេឡិចត្រូនិក Cambodiatrade.com ដោយមានការតភ្ជាប់ពេញលេញជាមួយប្រព័ន្ធទូទាត់ប្រាក់ និងដឹកជញ្ជូន។ ផ្សារពាណិជ្ជកម្មនេះ ស័ក្តិសមសម្រាប់លោកអ្នកដែលកំពុងមានតម្រូវការចង់ទិញផលិតផលខ្មែរសុទ្ធ និងមានគុណភាពខ្ពស់។ កាន់តែពិសេសនោះ ផ្សារខេមបូឌាត្រេដ អនុញ្ញាតឱ្យអតិថិជនទទួលយកនូវបទពិសោធន៍ មិនត្រឹមតែជាការទិញទំនិញរាយប៉ុណ្ណោះទេ តែក៏អាចទិញសម្រាប់ការលក់ដុំបានផងដែរ។ គូសបញ្ជាក់ថា បច្ចុប្បន្ននេះក្រសួងពាណិជ្ជកម្មកំពុងជម្រុញ និងលើកទឹកចិត្តឱ្យសហគ្រាសធុនតូច និងធម្យម នាំយកផលិតផលរបស់ខ្មែរមកដាក់លក់នៅលើគេហទំព័រ CambodiaTrade ឱ្យបានច្រើន ដើម្បីនាំផលិតផល ដែលបង្កើតដោយស្នាដៃខ្មែរ ទៅកាន់បណ្ដាប្រទេសធំៗជាបន្តបន្ទាប់។ ទំនាក់ទំនង៖ 098 \| 099 223 030៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T09:45:04.983Z", "category": "ចាប់ផ្តើមអាជីវកម្ម", "views": 153, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
តើស្រ្តីមានផ្ទៃពោះទទួលបានអ្វីខ្លះពី ប.ស.ស ហើយដើម្បីទទួលបានប្រាក់បំណាច់ក្រោយសម្រាលត្រូវមានឯកសារអ្វីខ្លះ?	https://business-cambodia.com/articles/for-woman-	សមាជិក ប.ស.ស ដែលជាស្រ្តីទទួលបានអត្ថប្រយោជនយ៉ាងច្រើនពី ប.ស.ស ជាពិសេសស្រ្តីមានផ្ទៃពោះ ដោយពួកគាត់នឹងទទួលបាននូវអត្ថប្រយោជន៍ដូចជា ៖ ទទួលបានសេវាពិនិត្យ និងថែទាំ មុននិងក្រោយពេលសម្រាល ទទួលបានសេវាសម្រាលកូនដោយឥតគិតថ្លៃនៅគ្រប់មន្ទីរពេទ្យដៃគូ ប.ស.ស. ទទួលបានប្រាក់បំណាច់មាតុភាព ចំនួន ១ ២៦០ ០០០រៀល។     ហើយដើម្បីទទួលបានប្រាក់បំណាច់ប្រចាំថ្ងៃ ៧០% (ប្រាក់ឈ្នូលជាប់ភាគទាន) នៃការឈប់សមា្រកលំហែមាតុភាព ក្រោយពេលសម្រាលកូនរួច សាមីខ្លួនត្រូវភ្ជាប់ឯកសារមក ប.ស.ស. រួមមានដូចខាងក្រោម ៖ វេជ្ជបញ្ជាចេញពីមន្ទីរពេទ្យ លិខិតបញ្ជាក់ថាបានសម្រាលកូន ប័ណ្ណពិនិត្យសុខភាពកូន លិខិតបញ្ជាក់(សំបុត្រកំណើត ឬសេចក្តីចំលងសំបុត្រកំណើត) អត្តសញ្ញាណប័ណ្ណសញ្ជាតិខ្មែរ ប័ណ្ណសមាជិក ប.ស.ស. លេខទូរស័ព្ទសម្រាប់ទំនាក់ទំនង លេខគណនីធនាគារអេស៊ីលីដា (ផ្ទាល់ខ្លួន) ទម្រង់លិខិតសុំច្បាប់ឈប់សម្រាក ទម្រង់បំពេញទាមទារប្រាក់បំណាច់ប្រចាំថ្ងៃ ប្រសិនបើការសម្រាលកូនធ្វើឡើងនៅមន្ទីរពេទ្យ ដែលមិនមែនជាដៃគូជាមួយ ប.ស.ស. សាមីខ្លួន ត្រូវទៅតាមដានសុខភាពក្រោយសម្រាលនៅមន្ទីរពេទ្យដៃគូជាមួយ ប.ស.ស. ។   ចំណាំ៖  ដើម្បីទទួលបានប្រាក់បំណាច់មាតុភាពខាងលើ លុះត្រាតែលោកអ្នកបានបង់ភាគទានមក ប.ស.ស. បានយ៉ាងតិច ៩ខែក្នុងអំឡុងពេល ១២ខែចុងក្រោយគិតមកដល់ខែសម្រាលកូន ដោយឡែកសម្រាប់បងប្អូនដែលនៅមានចម្ងល់បន្ថែមទាក់ទងទៅនឹងប្រាក់បំណាច់ឬព័ត៌មានផ្សេងៗទៀតដែលពាក់ព័ន្ធទៅនឹងការប្រើប្រាស់ប័ណ្ណបសស បងប្អូនអាចធ្វើការសាកសួរព័ត៌មានលំអិតតាមរយៈលេខទំនាក់ទំនងទៅកាន់លេខ ១២៨៦។	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T09:04:59.625Z", "category": "ចាប់ផ្តើមអាជីវកម្ម", "views": 978, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ត្រឹម១៥ថ្ងៃ ក្នុងខែកុម្ភៈ ខេត្តក្រុងទាំងនេះ ស្រូបបានគម្រោងវិនិយោគធំៗចំនួន២២ សរុបទុន ៤៤៤លាន$	https://business-cambodia.com/articles/22-project-in-cambodia-	គិតត្រឹមរយៈពេល ១៥ថ្ងៃ នៃខែកុម្ភៈ ឆ្នាំ២០២៤ ក្រុមប្រឹក្សាអភិវឌ្ឍន៍កម្ពុជាឬ ហៅវកាត់ថា CDC បានសម្រេចចេញវិញ្ញាបនបត្រចុះបញ្ជីគម្រោងវិនិយោគមានលក្ខណសម្បត្តិគ្រប់គ្រាន់ចំនួន ២២ គម្រោងទៅកាន់ខេត្តក្រុងទាំង១០ របស់កម្ពុជា ដែលមានទុនវិនិយោគសរុបប្រមាណជាង ៤៤៤លានដុល្លារ។   យោងតាមការចុះផ្សាយរបស់ក្រុមប្រឹក្សាអភិវឌ្ឃន៍កម្ពុជា នាថ្ងៃទី១៩ ខែកុម្ភះ ឆ្នាំ២០២៤ នេះ ខេត្តក្រុងដែលCDC បានអនុម័យរួមមាន៖ រាជធានីភ្នំពេញ ខេត្តកំពង់ចាប ខេត្តកំពង់ឆ្នាំង ខេត្តព្រះសីហនុ ខេត្តកំពង់ស្ពឺ ខេត្តតាកែវ ខេត្តស្ទឹងត្រែង ខេត្តស្វាយរៀង ខេត្តព្រះវិហារ និង ខេត្តកណ្តាល។ ហើយចំពោះគម្រោងទាំងនោះរួមមាន៖   ១. គម្រោងវិនិយោគបង្កើត និងធ្វើអាជីវកម្មមជ្ឈមណ្ឌលទិន្នន័យ នៅខណ្ឌឬស្សីកែវ រាជធានីភ្នំពេញ។   ២. គម្រោងវិនិយោគបង្កើតកសិដ្ឋានដាំដំណាំឈើហូបផ្លែ និងរោងចក្រកែច្នៃ នៅស្រុកបុរីអូរស្វាយសែនជ័យខេត្តស្ទឹងត្រែង។   ៣. គម្រោងវិនិយោគអាជីវកម្មរ៉ែដែក នៅស្រុករវៀង ខេត្តព្រះវិហារ។   ៤. គម្រោងវិនិយោគបង្កើតរោងចក្រផលិតកាបូប, ថង់យួរ, ស្រោមកង់រថយន្ត, គម្របសៀវភៅ, និងទ្រនាប់ គ្រប់ប្រភេទ នៅខណ្ឌកំបូល រាជធានីភ្នំពេញ។   ៥. គម្រោងវិនិយោគបង្កើត និងធ្វើអាជីវកម្មមជ្ឈមណ្ឌលទិន្នន័យ នៅខណ្ឌដូនពេញ រាជធានីភ្នំពេញ។   ៦. គម្រោងវិនិយោគបង្កើតកសិដ្ឋានចិញ្ចឹមជ្រូក និងរោងចក្រកែច្នៃ នៅស្រុកបុរីអូរស្វាយសែនជ័យ ខេត្តស្ទឹងត្រែង។   ៧. គម្រោងវិនិយោគសាងសង់កំពង់ផែពហុបំណង និងមណ្ឌលភស្តុភារកម្មកំពង់ឆ្នាំង នៅស្រុកកំពង់លែងខេត្តកំពង់ឆ្នាំង។ ៨. គម្រោងវិនិយោគបង្កើតរោងចក្រផលិតឧបករណ៍ប្រើប្រាស់ក្នុងផ្ទះពីលោហធាតុកែច្នៃ នៅស្រុកស្វាយជំខេត្តស្វាយរៀង។   ៩. គម្រោងវិនិយោគបង្កើតរោងចក្រកាត់ដេរសម្លៀកបំពាក់, សម្លៀកបំពាក់ពេទ្យ, និងសម្លៀកបំពាក់សត្វ ចិញ្ចឹម នៅខណ្ឌពោធិ៍សែនជ័យ រាជធានីភ្នំពេញ។   ១០. គម្រោងវិនិយោគបង្កើតរោងចក្រកេសកាតុង នៅស្រុកគងពិសី ខេត្តកំពង់ស្ពឺ។   ១១. គម្រោងវិនិយោគបង្កើតរោងចក្រផលិតកាបូបគ្រប់ប្រភេទ និងគ្រឿងបន្សំកាបូប នៅស្រុកសំរោងទងខេត្តកំពង់ស្ពឺ។   ១២. គម្រោងវិនិយោគបង្កើតរោងចក្រកាត់ដេរ និងចាក់សម្លៀកបំពាក់ នៅក្រុងតាខ្មៅ ខេត្តកណ្តាល។   ១៣. គម្រោងវិនិយោគបង្កើតរោងចក្រកាត់ដេរសម្លៀកបំពាក់ នៅស្រុកបាទី ខេត្តតាកែវ។   ១៤. គម្រោងវិនិយោគបង្កើតរោងចក្រផលិតដើមណូអែល, អំពូលភ្លើងលំអ, និងគ្រឿងបន្លាស់ដើមណូអែល នៅស្រុកគងពិសី ខេត្តកំពង់ស្ពឺ។   ១៥. គម្រោងវិនិយោគបង្កើតរោងចក្រកាត់ដេរសម្លៀកបំពាក់ នៅស្រុកសំរោង ខេត្តតាកែវ។   ១៦. គម្រោងវិនិយោគបង្កើតរោងចក្រកែច្នៃផ្លែដូង នៅស្រុកព្រៃនប់ ខេត្តព្រះសីហនុ។   ១៧. គម្រោងវិនិយោគបង្កើតរោងចក្រផលិតតុក្កតា និងសម្ភារៈសត្វចិញ្ចឹម នៅស្រុកព្រៃនប់ ខេត្តព្រះសីហនុ។   ១៨. គម្រោងវិនិយោគបង្កើតរោងចក្រផលិតគ្រឿងសង្ហារឹម, សម្ភារៈប្រើប្រាស់ក្នុងផ្ទះ, និងសម្ភារៈវេចខ្ចប់ គ្រប់ប្រភេទ នៅតំបន់សេដ្ឋកិច្ចពិសេស ស្វាយរៀង ហ្គីហ្គា រីសស៍ ខេត្តស្វាយរៀង។   ១៩. គម្រោងវិនិយោគបង្កើតរោងចក្រផលិតអំពូលភ្លើងលំអ, ខ្សែភ្លើង, និងកេសកាតុង នៅតំបន់សេដ្ឋកិច្ច ពិសេស ស្វាយរៀង ហ្គីហ្គា រីសស៍ ខេត្តស្វាយរៀង។   ២០. គម្រោងវិនិយោគបង្កើតរោងចក្រផលិតគ្រឿងសង្ហារឹម, សម្ភារៈប្រើប្រាស់ក្នុងផ្ទះ, និងសម្ភារៈវេចខ្ចប់ គ្រប់ប្រភេទ នៅតំបន់សេដ្ឋកិច្ចពិសេស ស្វាយរៀង ហ្គីហ្គា រីសស៍ ខេត្តស្វាយរៀង។   ២១. គម្រោងវិនិយោគបង្កើតរោងចក្រផលិតសាឡុងគ្រប់ប្រភេទ និងគ្រឿងសង្ហារឹម នៅតំបន់សេដ្ឋកិច្ច ពិសេសក្រុងព្រះសីហនុ ខេត្តព្រះសីហនុ។   ២២. គម្រោងវិនិយោគបង្កើតរោងចក្រកាត់ដេរសម្លៀកបំពាក់, ស្រោមដៃ, ស្រោមជើង, មួក, និងកាបូប នៅតំបន់សេដ្ឋកិច្ចពិសេស ជាំងស៊ូ ផ្លូវជាតិលេខ ៦ ខេត្តកំពង់ចាម៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T08:34:08.342Z", "category": "កំពូលអ្នកលក់", "views": 287, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មកដល់ហើយ! ទីបំផុតភោជនីយដ្ឋានសាច់អាំងដ៏ល្បីរបស់ជប៉ុន “វ៉ាឃ្យូសៃតូ-WAGYU SAITO” មាននៅកម្ពុជាហើយ	https://business-cambodia.com/articles/wagyu-saito	ទីបំផុតភោជនីយដ្ឋានសាច់អាំងជប៉ុនលំដាប់ វ៉ាឃ្យូសៃតូ (WAGYU SAITO) ដែលជាសាខាដំបូងបំផុតនៅរាជធានីភ្នំពេញ បានបើកសម្ភោធជាផ្លូវការហើយកាលពីថ្ងៃទី ១៦ ខែ កុម្ភៈ ឆ្នាំ ២០២៤ ថ្មីៗនេះ  ដោយភោជនីយដ្ឋានសាច់អាំងជប៉ុន (Wagyu Saito-Japanese Restaurant) បានធ្វើការនាំមកនូវសាច់គោ WAGYU ដ៏ល្បីល្បាញបំផុតនៅជប៉ុន និងនៅលើពិភពលោក មកជូនប្រជាជនកម្ពុជាបានសាករសជាតិពិតៗ ស្រស់ៗ មិនចាំបាច់ទៅដល់ជប៉ុនផ្ទាល់ក៏បាន។     ក្នុងនោះប្រជាជនកម្ពុជាកម្ពុជាទាំងអស់អាចអញ្ជើញទៅធ្វើការភ្លក់រសជាតិសាច់គោ WAGYU ដែលល្បីមានរសជាតិឆ្ងាញ់ពិសេស សាច់ទន់ល្មើយ រលាយក្នុងមាត់បានចាប់ពីពេលនេះតទៅ ។ បន្ថែមពីនោះភោជនីយដ្ឋានសាច់អាំងជប៉ុន វ៉ាឃ្យូសៃតូ (WAGYU SAITO) មានលក់ជាប្រភេទសាច់អាំង និងស្ទេក ជាមួយសាច់គោ វ៉ាឃ្យូសៃតូ លំដាប់លេខ១ នាំចូលពីប្រទេសជប៉ុនពិតៗ និងជាប្រភេទសាច់គោអូស្ត្រាលី រួមនឹងមុខម្ហូបពិសេសប្រចាំភោជនីយដ្ឋាន និងមុខម្ហូបបែបជប៉ុនដ៏សំបូរបែបជាច្រើនមុខទៀត មានសាច់គ្រប់ប្រភេទ គ្រឿងសមុទ្រ បន្លែស្រស់ៗ តម្រូវទៅតាមការនិយមចូលចិត្តរបស់ភ្ញៀវដែលអញ្ជើញមកដល់ភោជនីយដ្ឋាន។     អ្វីដែលពិសេសនោះ បន្ថែមពីលើសាច់អាំង និង ស្ទេក ព្រមទាំងមុខម្ហូបដ៏សំបូរបែប រាប់មិនអស់ហើយនោះ ភោជនីយដ្ឋានសាច់អាំងជប៉ុន វ៉ាឃ្យូសៃតូ (WAGYU SAITO) ក៏មានលក់ជាស្រាក្រឡុក (Cocktail) ដ៏មានឱជារសឈ្ងុយឆ្ងាញ់ ត្រូវម៉ាច់សម្រាប់អ្នកនិយមពិសារ សាច់អាំងបណ្ដើរ ក្រេបស្រាក្រឡុកដ៏ឈ្ញុយឆ្ងាញ់បណ្ដើរ។ គ្រប់មុខម្ហូប ស្រាក្រឡុក និងភេសជ្ជៈ ទាំងអស់របស់ វ៉ាឃ្យូសៃតូ (WAGYU SAITO) សុទ្ធតែសម្រិតសម្រាំង យកគុណភាព រសជាតិ និងអនាម័យជាចម្បង ចេញពីចុងភៅជំនាញ ជនជាតិជប៉ុន មានបទពិសោធន៍មិនតិចជាង ២០ឆ្នាំនោះទេ។     ដូច្នេះសម្រាប់បងប្អូនដែលចង់សាករសជាតិសាច់អាំងជប៉ុន ប្រៀបបានទៅដល់ប្រទេសជប៉ុនពិតៗ អាចអញ្ជើញទៅ ភោជនីយដ្ឋានសាច់អាំងជប៉ុន វ៉ាឃ្យូសៃតូ (WAGYU SAITO) គឺជាជម្រើសដ៏ស័ក្ដិសមបំផុត ព្រោះក្រៅពីអាហារឆ្ងាញ់ បរិយាកាសទាំងក្នុងនិងក្រៅរិតតែពិសេស ទាំងការរៀបចំ ការតុបតែងលម្អ នៅក្នុងភោជនីយដ្ឋានជប៉ុនមួយនេះវិញ គឺពិតជាទាក់ទាញ ស្រស់ស្អាត ប្រកបដោយផាសុខភាព គ្រាន់តែដើរចូលភ្លាម គឺប្រៀបបានដូចទៅដល់ភោជនីយដ្ឋាននៅប្រទេសជប៉ុនពិតៗ។ ដោយមានការស្វាគមន៍យ៉ាងកក់ក្តៅពីបុគ្គលិកដ៏រួសរាយរាក់ទាក់ ពោរពេញដោយស្នាមញញឹម និងការផ្ដល់សេវាកម្មជូនភ្ញៀវបានយ៉ាងល្អប្រសើរ។      បើនិយាយពីកន្លែងអង្គុយវិញ ភោជនីយដ្ឋានសាច់អាំងជប៉ុន វ៉ាឃ្យូសៃតូ (WAGYU SAITO) មានរៀបចំជាកន្លែងអង្គុយច្រើនជម្រើស មាននទាំងកន្លែងអង្គុយធម្មតា និងប្រភេទ VIP ដែលមានលក្ខណៈកាន់តែពិសេសមាន Veranda ដែលអាចមើលទេសភាពមាត់ទន្លេដ៏ស្រស់ត្រកាល។ អ្វីដែលគួរឱ្យចាប់អារម្មណ៍ជាងនេះ សម្រាប់អ្នកចង់អង្គុយញ៉ាំសាច់អាំងបណ្ដើរ មើលទេសភាព ដងទន្លេចតុមុខបណ្ដើរ គឺអាចជ្រើសរើសសម្រាប់តុនៅខាងក្រៅ ហើយថែមទាំងមានជាប្រភេទតុ Couple ទៀតផង។ ចំពោះអ្នកដែលមានកូនតូចៗ ខាងហាងក៏មានរៀបចំបន្ទប់ Playground សម្រាប់ក្មេងៗលេង ប្រកបដោយភាពស្រស់ស្អាត និងផាសុខភាព សុវត្ថិភាពជូនកុមារ។     គួរបញ្ជាក់ផងដែរថា ភោជនីយដ្ឋានសាច់អាំងជប៉ុន វ៉ាឃ្យូសៃតូ (WAGYU SAITO) មានទីតាំងនៅ អគារ Unit F3-01 ជាន់ទី៣ ផ្ទះលេខ ៣១៣ ផ្លូវ ព្រះស៊ីសុវត្ថិ មាត់ទន្លេ ភូមិ ១ សង្កាត់ជ័យជំនះ ខណ្ឌដូនពេញ រាជធានីភ្នំពេញ។ ចាប់ផ្ដើមបើកទទួលភ្ញៀវចាប់ពីម៉ោង ៤រសៀល រហូតទៅដល់ម៉ោង ១១យប់។ ដូច្នេះកុំភ្លេចណា៎ ទៅសាករសជាតិសាច់អាំងជប៉ុនដ៏ល្បីល្បាញ ដើម្បីទទួលបានប្រម៉ូសិនពិសេស ការបញ្ចុះតម្លៃ ៥% សម្រាប់ភ្ញៀវដែលអញ្ជើញមកដល់ជាលើកដំបូង៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T07:41:55.267Z", "category": "PR", "views": 394, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
យុវជនខ្មែរជំនាន់ក្រោយ ចង់មានកា.រងារចំណូ.លខ្ពស់ កុំមើលរំលងជំនាញទាំង១០នេះ សូម្បីសេ.ដ្ឋីក៏ណែនាំ	https://business-cambodia.com/articles/top-10-skills-in-cambodia	«ជំនាញស្មើចំណូល» ពិភពលោកហាក់ព្រួយបារម្ភជាខ្លាំងនៃកំណើនមនុស្សជាតិដែលចាប់ផ្ដើមភ័យព្រួយរឿងគ្មានការងារធ្វើ ក្រោយអ្នកវិទ្យាសាស្ដ្របង្កើតបានមនុស្សយន្ដ (AI) និងបច្ចេកវិទ្យាជាច្រើនទៀតដើរដោយ System មិនត្រូវការមនុស្ស។ ដូច្នេះយុវជនជំនាញក្រោយ ចង់មានការងារចំណូលខ្ពស់ កុំមើលរំលងជំនាញទាំង១០ខាងក្រោមនេះ សូម្បីសេដ្ឋីក៏ណែនាំដែរ៖   ១/. Coder, Designer៖ អ្នកសរសេរកូដ គឺជាផ្នែកមួយធំដែលចាប់ចេញពីជំនាញក្ដោបទាំងមូលរបស់ IT តែ Coder និងមានឥទ្ធិពលកាន់តែខ្លាំងនៅប៉ុន្មានឆ្នាំខាងមុខ ព្រោះគ្រប់កម្មវិធី System , Program , Data ទាំងអស់នៅលើអ៊ីនធើណេត និងត្រូវការសរសេរកូដដាក់បញ្ចូល ដើម្បីឲ្យវាដំណើរការរួមទាំង AI ផងដែរ ។   ២/. អាយធី ( Information Technology )៖ ដោយសារតែតម្រូវការលើប្រព័ន្ធបច្ចេកវិទ្យាកាន់តែខ្លាំង ជំនាញ IT ត្រូវបានគេលើកស្ទួយខ្លាំងបំផុតព្រោះគ្រប់បណ្ដាប្រទេសល្បីៗត្រូវការអ្នកចេះ IT ដើម្បីគ្រប់គ្រង Data ជៀសវាងមានគេវាយប្រហារ ឬ ប៉ះពាល់ដល់នយោបាយប្រទេសជាតិ ។   ការងារនេះគ្រប់ស្ថាប័ន និង អាជីវកម្មទូទៅនាថ្ងៃខាងមុខគឺត្រូវការអ្នកចេះ IT ដើម្បីជួយជ្រោមជ្រែងការគ្រប់គ្រងការងារ និងប្រព័ន្ធសុវត្ថិភាពក្នុងក្រុមហ៊ុន សាលារៀន មន្ទីពេទ្យ អង្ការ កន្លែងរកស៊ី និង តាមបណ្ដាកន្លែងធំៗដូចជា ព្រលានយន្ដហោះ ឬ តាមក្រសួងធំៗជាដើម ។   ៣/. វិភាគទិន្នន័យ៖ ពិភពលោកសព្វថ្ងៃកំពុងដំណើរការដោយទិន្នន័យ មានបណ្តាញសង្គម ដោយសារមានទិន្នន័យ សង្រ្គាមនៅពេលបច្ចុប្បន្ននិងអនាគតគឺសង្រ្គាមលើអ៊ីនធឺណេត (Cyber War) ដើម្បីលួចទិន្នន័យ ដូចនេះ Data Analytics ឬជំនាញវិភាគទិន្នន័យជាជំនាញដែលមិនអាចខ្វះបាន ។ ចំនួននៃការងារផ្នែកវិភាគទិន្នន័យរំពឹងនឹងកើនឡើង ៣០% នៅ ៧ ឆ្នាំខាងមុខ អ្នកណាដែលមានសមត្ថភាពអាចវិភាគទិន្នន័យធំៗ និងផលិតជារបកគំហើញណាមួយ នោះពួកគេនឹងមានកន្លែងឈរជើងធ្វើការប្រកបដោយសុវត្ថិភាព ។ ៤/. MMO៖ វិស័យ MMO (Make Money Online) ត្រូវប៉ាន់ខ្លាំងសម្រាប់ពិភពលោក វារកស៊ីបានតកូនចៅគ្រប់ជំនាន់ ដូចជា Facebook Ads , YouTube , Instagram Ads , Online Course , Agency Online រួមទាំងអ្នកដោះស្រាយបញ្ហាតាមអ៊ីនធើណេតជាដើម ដែលសុទ្ធតែជាការងារដុះស្លែរកស៊ីបានរហូត ទោះពេលខ្លះដេកផ្ទះក៏មានលុយចាយដែរ ហើយមិនខ្លាចគ្មានការងារធ្វើនៅថ្ងៃអនាគតនោះទេ ។ ៥/. សេដ្ឋកិច្ច & ហិរញ្ញវត្ថុ៖ គ្រប់កន្លែងធ្វើការងារ តែងតែទាមទារអ្នកដែលចេះវិភាគទីផ្សារ មើលសេដ្ឋកិច្ចអាចឲ្យការរកស៊ី ឬ ក៏ប្រទេសមួយដើរបានលឿនដល់កម្រិតណា គឺត្រូវការអ្នកចេះសេដ្ឋកិច្ចដើម្បីចូលរួមការងារទាំងអស់នេះ។ ជាមួយគ្នានេះ ស្ទើរតែ ៨០% នៃមនុស្សទៅហើយដែលមិនទាន់ចេះគ្រប់គ្រងហិរញ្ញវត្ថុ ឬ នៅតាមក្រុមហ៊ុនធំៗ គ្រប់ស្ថាប័នតែងតែត្រូវការអ្នកជំនាញហិរញ្ញវត្ថុ បើទោះនិន្នាការទៅថ្ងៃអនាគតគ្រោងកាត់បន្ថយបុគ្គលិក គណនេយ្យ ដោយជំនួសមកវិញដោយ AI ឬ System ក៏ដោយ។ ៦/. ទំនាក់ទំនង៖ ការងារទំនាក់ទំនង មនុស្សយន្ដអាចធ្វើការងារបានតែក្នុងក្រុមហ៊ុន និងតែមួយកន្លែងប៉ុណ្ណោះ តែទំនាក់ទំនងខាងក្រៅ គឺនៅត្រូវការមនុស្សដដែល ព្រោះមិនអាចពឹងលើ AI បានគ្រប់ពេលនោះទេ តែអ្នកក៏ត្រូវមានជំនាញនេះឲ្យខ្លាំងផងដែរ ទើបរកស៊ីទាន់គេ ។   ៧/. ជំនាញផ្នែកលក់ និងទីផ្សារ៖ ការងារនេះបច្ចុប្បន្នមិនត្រឹមតែមានការពេញនិយមនៅក្នុងប្រទេសកម្ពុជា ប៉ុន្តែការងារនេះនឹងឆ្លើយតបទៅនឹងតម្រូវការនៃការនាំចូលនៃផលិតផល ដែលទាមទារឲ្យមានជំនាញផ្នែកលក់ និងទីផ្សារ។   ៨/. គ្រប់គ្រងធនធានមនុស្ស៖ តម្រូវឲ្យមានសមត្ថភាពខ្ពស់ ប៉ុន្តែក្នុងប្រទេសកម្ពុជា នៅតាមបណ្តាក្រុមហ៊ុន ឬស្ថាប័នមួយចំនួនភាគច្រើន អ្នកគ្រប់គ្រងធនធានមនុស្សជាជនជាតិបរទេស។ ដូច្នេះយុវជនកម្ពុជា គួរងាកមកចាប់អារម្មណ៍លើការងារនេះ និងធ្វើខ្លួនឲ្យមានភាពជាអ្នកដឹកនាំ។   ៩/. វិស្វករ ឬអ្នករចនាម៉ូដអគារ៖ ការវិនិយោគទុននឹងនាំឲ្យមានកំណើននៃការសាងសង់អគារនៅក្នុងប្រទេសកម្ពុជា។ ការលូតលាស់ផ្នែកសំណង់នឹងទាមទារឲ្យមានតម្រូវការផ្នែកវិស្វករ គូសប្លង់ រចនាប្លង់ និងតុបតែងនៅក្នុងអគារ។ ជំនួសដោយការជួលវិស្វករពីក្រៅប្រទេស យុវជនដែលមានជំនាញនេះនឹងមានឱកាស។   ១០/. ជំនាញទន់ ឬគេនិយមហៅថា Soft Skill៖ ជំនាញទន់គឺ សំដៅទៅលើជំនាញដែលទាក់ទងដូចជា គំនិតច្នៃប្រឌិត ទស្សនៈវិទ្យា យុទ្ធសាស្ត្រ កាស្រមើលស្រមៃ និងចក្ខុវិស័យ ហើយក៏មានជំនាញត្រិះរិះពិចារណា ជំនាញដឹកនាំ ជំនាញគ្រប់គ្រងពេលវេលា ទំនាក់ទំនង ដោះស្រាយបញ្ហា ជំនាញប្រឹក្សាយោបល់ ជំនាញស្ដាប់ និងជំនាញផ្សេងៗជាច្រើនទៀត ដែលជំនាញទាំងអស់សុទ្ធសឹងបច្ចេកវិទ្យាមិនអាចធ្វើបាន ។ នេះបើយោងទៅតាមសម្ដីលោក Jack Ma មហាសេដ្ឋីមាឌល្អិតចិត្តធំ និងជាស្ថាបនិកក្រុមហ៊ុនយក្ស Alibaba។     ជាមួយគ្នានេះដែរ អ្នកឧកញ៉ា ពុង ឃាវសែ ប្រធានក្រុមប្រឹក្សាភិបាលធនាគារកាណាឌីយ៉ា ក៏បានជំរុញឱ្យយុវជនខ្មែរងាកមកចាប់យកជំនាញបច្ចេកទេសឱ្យបានច្រើនជាងមុន ព្រោះកម្ពុជាកំពុងខ្វះធនធានមនុស្សផ្នែកនេះច្រើនណាស់។ មិនតែប៉ុណ្ណោះសម្រាប់យុវជនដែលចង់រៀនផ្នែកបច្ចេកទេស មិនថាបច្ចេកទេសសំណង់ វិស្វកម្ម ឬបច្ចេកវិទ្យា ឱ្យតែបច្ចេកទេស ធនាគារកាណាឌីយ៉ា នឹងជួយផ្តល់ជាឥណទានការប្រាក់ទាប ឬមិនយកការប្រាក់តែម្ដងសម្រាប់សិស្សពូកែ។   អ្នកឧកញ៉ា ពុង ឃាវសែ បានលើកឡើងក្នុង "កម្មវិធីជជែកដេញដោល យុវជនថ្នាក់ជាតិ២០២១" យ៉ាងដូច្នេះថា៖ «បច្ចុប្បន្នកម្ពុជាក៏មានរោងចក្របច្ចេកទេសខ្ពស់ៗជាច្រើន ហើយទៅថ្ងៃខាងមុខ ក្រុមហ៊ុនពីបរទេសដែលមានបច្ចេកទេសខ្ពស់នឹងមកវិនិយោគនៅកម្ពុជាកាន់តែច្រើន។ ដូច្នេះ ពួកគេកំពុងត្រូវការអ្នកជំនាញក្នុងស្រុក ហេតុនេះបើសិនជាយុវជនចេះជំនាញបច្ចេកទេសនេះ វាគឺជាឱកាស»។ អ្នកឧកញ៉ាក៏បានបង្ហាញក្តីបារម្ភផងដែរថា យុវជនខ្មែរជាច្រើន បច្ចុប្បន្នចូលចិត្ដរៀនខាងគណនី គ្រប់គ្រងហរិញ្ញវត្ថុ និងធនាគារ តែមិនសូវមានអ្នករៀនខាងបច្ចេកទេសប៉ុន្មានទេ៕   អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T07:31:44.672Z", "category": "ភាពជាអ្នកដឹកនាំ", "views": 2352, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
របរ ១ ទាញចំណូ.ល១០មុខ! ស្រ្តីឆ្នើមរូបនេះ កែប្រែកន្លែងលាងរថយន្តធម្មតាក្លាយជាអាជីវកម្មពហុចំណូល	https://business-cambodia.com/articles/vung-haing-lak-car-care	របបមួយ មានបង្កប់ចំណូលលាក់មុខច្រើនច្រក ដែលម្ចាស់អាជីវកម្មមើលរំលង។ ជាក់ស្តែងអ្នកស្រីវាំង ហាំងឡាក់ ម្ចាស់យីហាលាងរថយន្ត វឹងហាំអាចបង្កើតប្រព័ន្ធចំណូលដល់ទៅជាង១០ មុខ ឯណោះ ចេញពីអ្វីដែលខ្លួនកំពុងធ្វើរាល់ថ្ងៃ។   ថ្លែងនៅក្នុងកិច្ចសម្ភាសន៍ជាមួយ Business Cambodia អ្នកស្រី វាំង ហាំងឡាក់ ដែលជា ស្ថាបនិក វឹងហាំ មជ្ឃមណ្ឌលថែមទាំរថយន្ត ដែលមានទីតាំងនៅខេត្តបាត់ដំបង បានលើកឡើងដូច្នេះថា អ្នកស្រីចាប់ផ្ដើមអាជីវកម្មនេះអស់រយៈ៧ ឆ្នាំហើយ ដោយដំបូងឡើយ អ្នកស្រីរកចំណូលបានត្រឹមតែ១០ ម៉ឹនរៀលប៉ុណ្ណោះក្នុងមួយថ្ងៃ។     អ្នកស្រីបានបន្តថា ដោយសារតែចំណូលតិចពេកហើយទប់ចំណាយមិនជាប់ បានធ្វើឲ្យអ្នកស្រីគិតតើធ្វើបែបណាទើបអាចទាញចំណូលបានបន្ថែមពីអាជីវកម្មមួយនេះ។  គំនិតរបស់អ្នកស្រីក៏បានចេញជាផ្លែផ្កា បន្ទាប់ពីមានភ្ញៀវម្នាក់សួររកសេវាបន្ថែមក្រៅពីលាងឡាន ដូចជាប្ដូរប្រេងម៉ាស៊ី ប្ដូរអ៊ែ ផ្សេងៗ ទើបអ្នកស្រីយល់ បើបន្ថែមសេវាដែលភ្ញៀវសួររកជាច្រើនដែលមានរហូបានជាង១០ មុខឯណ្ណោះ។   ការបន្ថែមនូវសេវាកម្មទាំងអស់នេះក៏ព្រោះតែមិនចង់ឲ្យ ពាក្យសម្ដីរបស់អ្នកដទៃក្លាយជាកាពិត ទើបអ្នកស្រីបានកែប្រែការ៉ាសលាយរថយន្តរបស់ អ្នកស្រី ឲ្យក្លាយទៅជាការ៉ាឡានពហុចំណូលតែម្តង។ ពោលក្រៅពីលាងឡាន អ្នកស្រីមាន សេវា ដូចជា ដេរពូកឡាន សម្អាតខាងក្នុង បិទស្គុតការពារកម្ដៅថ្ងៃ បាញ់ថ្នាំគ្រឿងក្នុង  កម្ចាត់បាតេរី និង ក្លិនជ័រ និងមានសេវាជាង១០ មុខផ្សេងទៀតផងដែរ។ ដូច្នេះហើយចំពោះអ្នករកស៊ីកុំងាប់ក្រឡា កុំពឹងចំណូលតែមួយច្រក ត្រូវចេះឆ្កាព្រៃរកមើលប្រភពចំណូលតូចៗលាក់មុខផ្សេងទៀត ចេញពីមុខរបបដដែល ទើបជាអ្នករកស៊ីឆ្លាតវៃក្នុងសម័យជឿនលឿន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T06:51:11.329Z", "category": "កំពូលអ្នកលក់", "views": 497, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
រៀនតាមអ្នកមាន! ក្បួនប្រើលុយ៥របស់Elon Musk បើអនុវត្តតាមទោះមិនក្លាយជាសេដ្ឋីក៏មិនព្រួយរឿងលុយដែរ	https://business-cambodia.com/articles/how-elon-musk-spend-his-money	គេថាភាពមានបានមិនមែនចេះតែកើតឡើងស្រួលៗឬកើតឡើងត្រឹមតែរយៈពេលមួយយប់នោះទេពោលគឺមនុស្សត្រូវខិតខំប្រឹងប្រែង ហើយចេះប្រើប្រាស់លុយដែលខ្លួនរកបានឲ្យមានប្រសិទ្ធភាព ប្រើលុយឲ្យចំណេញកើតជាកូនពូនជាចៅទើបអាចកសាងភាពមានបានសល់លុយ សល់ទ្រព្យក្នុងជីវិត។   ទាក់ទងនឹងការប្រើលុយនេះដែរ ថ្ងៃនេះ Business Cambodia សូមចែករំលែកនូវក្បួនប្រើលុយរបស់សេដ្ឋី Elon Musk បើអ្នកយកទៅអនុវត្តក្នុងជីវិតជាក់ស្ដែង ទោះមិនក្លាយជាមហាសេដ្ឋីលុយវាលលានដុល្លារក៏អ្នកមិនជួយបញ្ហាលុយកាក់ដែរ។   ១. វិនិយោគលើខ្លួនឯង  សេដ្ឋី Elon Musk អាចបង្កើតភាពមានបានក្លាយជាសេដ្ឋីមានលុយរាប់ពាន់លានដុល្លារដោយសារតែគាត់ផ្ដោតលើការវិនិយោគលើខ្លួនឯងតាមរយៈផុសខាតសមត្ថភាពនិងពង្រឹកចំណេះជំនាញរបស់ខ្លួន។ ជាពិសេសគឺគាត់មានទម្លាប់បង្កើតលុយតាមរយៈការវិនិយោគបន្ត(reinvest)។ ជាក់ស្ដែងកាលគាត់កសាងទ្រព្យដំបូងចំនួន២២លានដុល្លារពីការលក់ក្រុមហ៊ុនZip2 គាត់មិបានយកលុយនេះទៅចាយខ្ជះខ្ជាយលើការទិញផ្ទះ ឡានទំនើបឬដើរកម្សាន្តអីទេ តែគាត់យកលុយទៅបង្កើតក្រុមហ៊ុនបន្តដូចជា Paypal ដែលធ្វើឲ្យទ្រព្យគាត់កើនឡើងដល់សព្វថ្ងៃនេះ។   ២. មិនខ្លាចក្នុងការប្រឈមនឹងហានិភ័យ  មនុស្សមួយចំនួនពេលដែលរកលុយបានតែងតែវិនិយោគលើអ្វីដែលមានសុវត្ថិភាពព្រោះខ្លាចខាតបង់លុយ។ យ៉ាងណាមិញសម្រាប់សេដ្ឋីElon Muskគឺជាមនុស្សម្នាក់ដែលហ៊ានប្រឈមនឹងហានិភ័យ។ ជាក់ស្ដែងខណៈមនុស្សមួយចំនួនឈប់ប្រើប្រាស់Twitter ដែលជាបណ្ដាញសង្គមធំមួយ សេដ្ឋីElon Musk ហ៊ានចាយលុយ៤៤ពាន់លានដុល្លារទិញយកក្រុមហ៊ុននេះមកគ្រប់គ្រងកាលពីឆ្នាំ២០២២កន្លងទៅ។   ៣. រស់នៅសាមញ្ញាក្រោមលទ្ធភាព  មនុស្សមួយចំនួនរស់នៅលើសពីលទ្ធភាពរបស់ខ្លួនទើបធ្វើឲ្យពួកគាត់ធ្លាក់ក្នុងបញ្ហាបំណុល។ ចំពោះ Elon Musk គឺគាត់រស់នៅក្រោមលទ្ធភាពដែលគាត់មាន។ នៅឆ្នាំ២០២២គាត់ធ្លាប់និយាយថាគាត់លក់ទ្រព្យរូបីទាំងអស់ដែលគាត់មានដូចជាផ្ទះជាដើមដើម្បីសម្រេចក្ដីស្រមៃបេសកម្មបញ្ជូនមនុស្សទៅភពអង្គារ៍។   ៤. ចាយលុយមានប្រសិទ្ធភាព  ពេលខ្លះElon Musk ចាយលុយច្រើនតែចាយមានប្រសិទ្ធភាពនិងចាយត្រូវគោលដៅច្បាស់លាស់។ គាត់ធ្លាប់ចំណាយលុយ៧៨លានដុល្លារទិញយន្តហោះឯកជនផ្ទាល់ខ្លួន។ ការចំណាយនេះច្រើនបន្តិចពិតមែនតែបើគិតលើទ្រព្យរបស់គាត់គឺមានច្រើនទេ។ មួយវិញទៀតគាត់ធ្វើដំណើរច្រើនទៅកាន់ការិយាល័យដែលនៅក្នុងរដ្ឋផ្សេងៗដូច្នេះគាត់ត្រូវការយន្តហោះមួយផ្ទាល់ខ្លួនសម្រាប់ធ្វើដំណើរ។   ៥. មិនធ្វើដំណើរកម្សាន្តចំណាយលុយច្រើន  សេដ្ឋីជាច្រើនតែងតែធ្វើដំណើរកម្សាន្តចំណាយលុយច្រើនប៉ុន្ដែសម្រាប់Elon Musk មិនចំណាយលុយច្រើនឡើយ ហើយគាត់កម្រដើរកម្សាន្តចោលការងារណាស់។ ជាក់ស្ដែងកាលពីឆ្នាំ២០១៤ កាត់មានដំណើរកម្សាន្តបោះតង់ចុងឆ្នាំជាមួយកូនៗរបស់គាត់ដែលចំណាយតិចតែមានពេលវេលាល្អជាមួយកូនៗរេបស់គាត់៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T06:19:52.669Z", "category": "ហិរញ្ញវត្ថុ", "views": 271, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
រកស៊ីខាត តែមិនចុះចាញ់! អ្នកស្រី ចាន់ធូ បង្កើបក្បួនដោះខាត៣ ច្នៃអាជីវកម្មធ្លាប់ខាតក្លាយជាចំណូល៣ប្រភព	https://business-cambodia.com/articles/lose-money-but-do-not-give-up	ផ្តើមចេញពីមនុស្សដែលធ្លាប់រកស៊ីខាតរហូតដល់ទៅ ៣ឆ្នាំៗជាប់គ្នា នឹងលក់របស់ខ្ទេចខ្ទីគ្មានសល់ដើម្បីបន្តដង្ហើមអាជីវកម្ម តែអ្នកស្រីចាន់ធូ មិនខ្ចីអស់សង្ឃឹមខំ មិនខ្ចីបាក់ទឹកចិត្តប្រឹងជម្នះតស៊ូមកវិញរហូតអាចច្នៃអាជីវកម្មនៅក្នុងផ្ទះល្វែងអាចរកចំណូលរហូតដល់ទៅ ៣ច្រកឯណោះ។   អ្នកស្រីចាន់ធូ បច្ចុប្បន្នគឺជាម្ចាស់អាជីវកម្មដ៏ល្បីឈ្មោះមួយគឺ Rose Cake and Coffee ដោយអ្នកស្រីបានច្នៃផ្ទះអាជីវកម្មមួយដែលអាចរកចំណូលបានម្តង ៣ប្រភពផ្សេងគ្នា ដោយនៅខាងមុខផ្ទះធ្វើជាកន្លែងលក់កាហ្វេ ចំណែកជាន់ទី១ ជាកន្លែងលក់នំខេក និងជាន់ទី២ វិញ ជាកន្លែងរៀបចំតុបតែងផ្កា។  ប៉ុន្តែទម្រាំតែបានដូចសព្វថ្ងៃនេះ ពេលចាប់ផ្តើមដំបូងៗនៅអំឡុងឆ្នាំ ២០១៦ គឺអ្នកនាងខាតរហូតដល់ទៅ៣ឆ្នាំជាប់ៗគ្នា តែបន្ទាប់ពីប្រើក្បួន៣នេះ ធ្វើឱ្យអ្នកស្រីអាចប្តូរពីការខាតលុយរាប់ម៉ឺនដុល្លារ មករកចំណូលបានខ្ទង់ម៉ឺនដុល្លារ៖ ១.ព្យាយាមកាត់ចំណាយ ៖ អ្នកស្រី ចាន់ធូ បាននិយាយថា មែនទែនទៅកាលពីដំបូងឡើយអ្នកនាងមិនមែនជាអ្នករកស៊ីធំដុំអ្វីឡើយ ពោលគ្រាន់តែជាជាងអ៊ុតសក់សាមញ្ញម្នាក់ប៉ុណ្ណោះ ប៉ុន្តែមានបញ្ហាខ្លះៗទើបអ្នកនាងសម្រេចបិទហាងអ៊ុតសក់ចោលទៅរៀនធ្វើនំខេកជាមួយគ្រូជនជាតិសិង្ហបុរី ក្រោយពីចេះជំនាញធ្វើនំអ្នកនាងក៏សម្រេចមកបើកហាងរកស៊ីនៅប្រទេសកម្ពុជា។ ម្ចាស់អាជីវកម្ម Rose Cake and Coffee បានបន្តទៀតថា នៅពេលដែលបើកហាងដំបូងអ្នកស្រីរើសបុគ្គលិកច្រើនណាស់ គ្រាន់តែហាងតូចមួយសោះមានបុគ្គលិក៧ទៅ៨នាក់ ក្រៅពីចំណាយទៅលើបុគ្គលិកសូម្បីតែផេកក៏ឱ្យគេកាន់ ហើយបើរឿងទិញទំនិញសម្រាប់ធ្វើនំខេកវិញក៏មិនស្គាល់កន្លែងបោះដុំដែរ លក្ខណៈថាគិតកន្លែងណាមានលក់ទៅទិញកន្លែងនឹងភ្លាមៗតែម្តង។   ដូច្នេះ បន្ទាប់ពីដឹងថាចំណាយទៅលើបុគ្គលិកហួសកម្រិតពេក អ្នកស្រីចាប់ផ្តើមកាត់បុគ្គលិក នឹងចាប់ផ្តើមរកកន្លែងបោះដុំទំនិញ នឹងកត់ចំណាំចំណូលចំណាយឱ្យបានច្បាស់លាស់ ហើយបើខែណាខាតរហូតដល់ទៅ ៣ពាន់អ្នកស្រីក៏ចាប់ផ្តើមមើលសារជាថ្មីថាខែក្រោយគួរកាត់បន្ថយអ្វីខ្លះដើម្បីកុំឱ្យខាតបែបនេះទៀត រហូតធ្វើឱ្យអ្នកស្រីចាន់ធូរ ច្បាស់ជាមួយអាជីវកម្មនេះនឹងផ្តាស់ប្តូរខ្លួនឯងពីខាត៣ពាន់ដុល្លារមកខាតត្រឹម១ពាន់ដុល្លារវិញ នឹងខាតពី១ពាន់ដុល្លារលេងខាតវិញរហូតអាចរកចំណូលបានខ្ទង់ម៉ឺនដុល្លារផងដែរ។   ២. ខំប្រឹងអភិវឌ្ឍន៍ខ្លួនឯងឱ្យបានល្អ៖ ស្រ្តីខ្មែររូបនេះ បានបន្ថែមទៀតថា ក្នុងនាមយើងជាអ្នករកស៊ីម្នាក់យើងមិនអាចធ្វើឱ្យអាជីវកម្មខ្លួនឯងនៅចំណុចដដែលៗទេ បើនៅតែធ្វើរឿងដដែលៗទោះអាជីវកម្មនោះល្អយ៉ាងណាក៏ដួលរលំទៅវិញដែរ ដូចនេះទៅពេលដែលអ្នកស្រីចាប់ផ្តើមកត់ចំណូលចំណាយត្រឹមត្រូវ នឹងមើលឃើញថាអាជីវកម្មខ្លួនឯងចំណេញហើយនោះអ្នកស្រីមិនរកស៊ីរបរដដែលទៀតទេ ពោលអ្នកស្រីបានចាប់ផ្តើមកំណត់គោលដៅខ្លួនឯងថា ថ្ងៃណាមួយនឹងរកចំណូលឱ្យបាន១ម៉ឺនដុល្លារឱ្យទាល់តែបាន ដូច្នេះអ្នកស្រីគិតថាមានអាជីវកម្មខំខេកហើយតើគួរមានអាជីវកម្មអ្វីដែលស្រដៀងគ្នាជាមួយនំខេកនេះ។ បែបនេះ អ្នកស្រីនឹកឃើញថាគឺជាផ្កា ប្រសិនជាមានហាងផ្កា១កន្លែងទៀតប្រាកដជាល្អ ព្រោះបើភ្ញៀវមកទិញនំខេកហើយចង់ទិញផ្កាទៅជាមួយគ្នាគឺហាងអ្នកស្រីមានទាំង២ ដូច្នេះអាចផ្តល់ភាពងាយស្រួលទៅដល់ភ្ញៀវបានមួយកម្រិតដែរ។   ហេតុនេះហើយ ទើបធ្វើឱ្យអ្នកស្រី ចាន់ធូ បានទៅរៀនខាងតុបតែងផ្កាបន្ថែមទៀតក្នុងទីក្រុងភ្នំពេញ ក្រោយពីចេះយ៉ាងស្ទាត់ហើយអ្នកស្រីក៏ចាប់ផ្តើមដេគ័រជាន់ទី២ ធ្វើជាកន្លែងរៀបចំផ្កា ដោយមានតុបតែងជាផ្កាពោត ផ្កាក្រដាស ផ្កាស្រស់ តាមតម្រូវការអតិថិជនកម្មង់តាមចិត្តហើយបើអតិថិជនចង់កម្មង់ឱ្យរៀបចំផ្កាលាយជាមួយលុយក៏មានដែរ រហូតធ្វើឱ្យអ្នកស្រីប្តូរពីធ្លាប់តែខាតស្ទើររីងខ្លួនរហូតអាចរកលុយចំណេញបាន១ខែ១ម៉ឺនដុល្លារដំបូងចាប់តាំងពីរកស៊ីមកម្លេះ។   ៣.រកចំណុចខ្វះខាតរបស់ខ្លួនឯង៖ ក្រៅពីចាប់ផ្តើមកាត់បន្ថយចំណូលចំណាយ ក៏ដូចជាប្រឹងអភិវឌ្ឍន៍ខ្លួនឯង អ្នកស្រីក៏នៅតែស្វែងរកចំណុចខ្វះខាតខ្លួនឯងបន្ថែមទៀតផងដែរ ពោលប្រសិនជាមើលឃើញថាខ្លួនឯងខ្វះអ្វីអ្នកស្រីទៅជប់ហ្នឹងតែម្តង ប្រសិនជាមើលឃើញថាខ្លួនឯងមិនចេះគ្រប់គ្រងផេកគឺអ្នកនាងចាប់ផ្តើមទៅរៀនវគ្គសិក្សាទាក់ទងជាមួយផេក បើមើលខ្លួនឯងមិនចេះគ្រប់គ្រងបុគ្គលិកអ្នកនាងក៏ទៅរៀនបន្ថែមទាក់ទងជាមួយជំនាញគ្រប់គ្រងបុគ្គលិកនេះ ដោយសារតែចេះស្វែងរកចំណុចខ្វះខាតខ្លួនឯង ហើយក្លាហានមិនខ្លាចក្នុងការធ្វើអ្វីថ្មីនឹងហ៊ានទៅរៀនបន្ថែមពីសង្គមខាងក្រៅបានធ្វើឱ្យអ្នកស្រីក្លាយជាស្រ្តីដ៏ខ្លាំងម្នាក់ដែលអាចច្នៃផ្ទះល្វែងធម្មតាក្លាយជាកន្លែងរកចំណូលបន្ថែមរហូតដល់ទៅ ៣ច្រកផងដែរ។ គូសបញ្ជាក់ថា ចំពោះបងប្អូនដែលចង់កម្មង់នំខេក ឬបាច់ផ្កាផ្សេងៗ ក៏ដូចជាចង់កម្មង់នំខេកផ្សេងៗសម្រាប់ថ្ងៃមង្គលការអាចឆាតទៅកាន់ផេក Rose Cake and Coffee ឬទាក់ទងទៅកាន់លេខទូរស័ព្ទ០៩៦ ៣៨៨ ៨៨៩៩ ដែលមានទីតាំងនៅម្តុំសារ TK Avenue ដែលបើកលក់ចាប់ពីម៉ោង ៨ព្រឹក ដល់ ១០យប់៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T05:30:01.097Z", "category": "ចាប់ផ្តើមអាជីវកម្ម", "views": 276, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
CEO ទាំង១០រូបនេះ គឺជាអុ្នកដឹកនាំក្រុមហ៊ុនដែលមាន ប្រា.ក់ខែខ្ពស់ជាងគេបំផុតលើលោក	https://business-cambodia.com/articles/10-highest-paid-ceo-in-the-world-	ពាក្យថា CEO នេះមកពីពាក្យពេញថា Chief Exceutive Officer ដែលមានតួនាទីដាក់បេសកម្ម គោលដៅ អនុម័ត រៀបផែនការយុទ្ធសាស្រ្តនិងត្រួតពិនិត្យគ្រប់យ៉ាងនៅក្នុងក្រុមហ៊ុន។     ទន្ទឹមនឹងតួនាទីនិងទំនួលខុសត្រូវនេះ យើងសូមលើកយកនូវប្រាក់ខែ CEO ១០រូបដែលមានតម្លៃខ្លួនខ្ពស់ជាងគេលើលោក មកបង្ហាញជូនដូចខាងក្រោម គិតត្រឹមឆ្នាំ២០២៣ ដោយយោងតាម Business Chief៖     ១០, លោក Sid Sijbrandij, គឺជានាយកប្រតិបត្តិនៃ Gitlab ដែលជាក្រុមហ៊ុនអភិវឌ្ឍន៍កម្មវិធីរបស់ប្រទេសអ៊ុយក្រែន និងមានប្រាក់ខែប្រមាណជាង២៦៣លានដុល្លារ។     ៩. លោក Alex Karp គឺជានាយកប្រតិបត្តិនៃ Palantir Technologies ដែលជាក្រុមហ៊ុនស្តុកទុកនិងវិភាគទិន្នន័យដ៏ធំ១របស់សហរដ្ឋអាមេរិក ហើយលោកមានប្រាក់ខែប្រមាណ២៦៤លានដុល្លារ។     ៨. លោក Tomer Weingarten CEO របស់ក្រុមហ៊ុន SentinelOne, Inc. ដែលជាក្រុមហ៊ុនសន្តិសុខអ៊ីនធើណេត មានប្រាក់ខែប្រមាណជាង២៧៥លានដុល្លារ។     ៧. លោក Jeo Bae ជាCEO ជនជាតិកូរ៉េកាន់ក្រុមហ៊ុនម៉ាកឡានប្រណិតរបស់ Hyundai Motors ដែលមានប្រាក់ខែប្រមាណជាង២៧៩លានដុល្លារ។     ៦. Sue Nabi ជានាយកប្រតិបត្តិស្រី្តជនជាតិបារាំង ដឹកនាំក្រុមហ៊ុនថែរក្សាសម្រស់ Coty ដែលមានប្រាក់ខែសរុបប្រមាណជាង ២៨៣លានដុល្លារ។     ៥. លោក Tom Siebel នាយកប្រតិបត្តិនៃក្រុមហ៊ុន C3.ai ដែលជាអាណាចក្រអភិវឌ្ឍន៍កម្មវិធី Ai របស់អាមេរិក លោកមានប្រាក់ខែប្រមាណជាង៣៤៣លានដុល្លារ។     ៤. លោក Peter Rawlinson ជាអតីតវិស្វិករជនជាតិអង់គ្លេសជាន់ខ្ពស់នៃក្រុមហ៊ុន Tesla និងជាអ្នករចនារថយន្តអគ្គិសនី Model Sបានវិវត្តខ្លួនក្លាយជានាយកប្រតិបត្តិក្រុមហ៊ុនផលិតរថយន្តអគ្គិសនីដ៏ប្រណិតមួយគឺ Lucid Motors ដែលលោកទទួលបានប្រាក់ខែ ៥៧៥លានដុល្លារ។         ៣. លោក Tim cook នាយកប្រតិបត្តិនៃក្រុមហ៊ុន Apple ដែលមានប្រាក់ខែសរុប ៨៥៣លានដុល្លារ។     ២. លោក Robert Scaringe ជាCEOនៃក្រុមហ៊ុនផលិតរថយន្តអគ្គិសនីសម្រាប់ជួយបរិស្ថានគឺ Rivian Automative ដែលលោកមានប្រាក់ខែសរុប ២.៣ ពាន់លានដុល្លារ។       ១. លោក Elon musk នាយកប្រតិបត្តិនៃក្រុមហ៊ុនអវកាស SpaceX និងក្រុមហ៊ុនឡានអគ្គិសនី Tesla មានប្រាក់ខែ ប្រមាណជាង ១០.១ពាន់លានដុល្លារ។   គួរបញ្ជាក់ថាសម្រាប់តម្លៃប្រាក់ខែរបស់ CEO មួយរូបៗតែងមានការប្រែប្រួលឡើងចុះទៅតាមរយៈទំហំទីផ្សារ ភាគហ៊ុននិងទិន្នន័យប្រាក់ចំណេញនានារបស់ក្រុមហ៊ុននីមួយៗ ព្រមទាំងការរួមបញ្ចូលអត្ថប្រយោជន៍មួយចំនួនទៀតដូចជា ប្រាក់រង្វាន់លើកទឹកចិត្ត និងកញ្ចប់ធានារ៉ាប់រងសំខាន់ៗដែលពួកគេទទួលបានលើសពីប្រាក់ខែគោល៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T05:15:54.525Z", "category": "ភាពជាអ្នកដឹកនាំ", "views": 234, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សម្តេចធិបតី ហ៊ុន ម៉ាណែត៖ កម្ពុជាកំពុងសិក្សាធ្វើស្ពាន ៣ទៀត ក្នុងនោះមានស្ពានវែងជាងគេប្រវែងជាង ៣គីឡូម៉ែត្រ	https://business-cambodia.com/articles/three-bridge-project	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានឲ្យដឹងថាបច្ចុប្បន្នរាជរដ្ឋាភិបាលកំពុងសិក្សាសាងសង់ស្ពាន ៣ បន្ថែមទៀត ខណៈក្នុងចំណោមស្ពានទាំង ៣ នេះមានស្ពានមួយមានប្រវែងជាង ៣ គីឡូម៉ែត្រ ដែលមានទីតាំងស្ថិតនៅខេត្ដកំពង់ឆ្នាំង ក្នុងគម្រោងផ្លូវជាតិលេខ៥០C។ នៅពេលដែលសាងសង់រួចរាល់ ស្ពាននេះនឹងជាប់ឈ្មោះជាស្ពានវែងជាងគេនៅក្នុងប្រទេសកម្ពុជាផងដែរ។     ថ្លែងនៅក្នុងពិធីបើកការដ្ឋានសាងសង់ស្ពានឆ្លងកាត់ទន្លេបាសាក់នៅថ្ងៃទី១៩ ខែកុម្ភៈ ឆ្នាំ២០២៤ សម្ដេចបានបញ្ជាក់ថា គ្រាន់តែរាប់ស្ពានធំៗឆ្លងកាត់ទន្លេមកដល់ពេលគឺមានសរុបចំនួន ២៥ នៅក្នុងនោះស្ពានចំនួន ១៩ បានធ្វើរួច និងស្ពាន ៣ ទៀតកំពុងសិក្សាដើម្បីសាងសង់។ ហើយស្ពានទាំង ២៥ នេះគឺឆ្លងកាត់ទន្លេសេកុង ទន្លេមេគង្គលើ ទន្លេមេគង្គក្រោម ទន្លេសាប ទន្លេបាសាក់ និងតំបន់មួយចំនួនទៀត។     «ឥឡូវយើងកំពុងរៀបចំផែនការធ្វើបន្ដបន្ថែមទៀត ឥឡូវស្ពានតភ្ជាប់តំបន់ផ្សារចាស់ទៅអរិក្សត្រ ស្ពានគំពុងសិក្សាអាធំជាងគេ អាវែងជាងគេនៅកំពង់ឆាំង ផ្លូវ ៥០ C។ បើស្ពានណុងធ្វើហើយ ៣ គីឡូម៉ែតជាង»។ នេះជាប្រសាសន៍លើកឡើងរបស់សម្ដេចនាយករដ្ឋមន្ដ្រីក្នុងពិធីខាងលើ។   សម្ដេចមានប្រសាសន៍បន្ដថា ឥឡូវអ្នកព្រែកឯងនៅហ្នឹងចង់ឆ្លងមកចាក់អង្រែក្រោមត្រូវទៅស្ពានមុនីវង្ស ឬមួយស្ពានព្រែកសំរោង បើអ្នកកំពង់ឆ្នាំងវិញចង់ទៅកំពង់ធំ បើមិនមកព្រែកក្ដាមទេ ឡើងទៅវាងដល់សៀមរាបឯណោះ ឬមួយទៀតគាត់ឆ្លងទឹកមានសាឡង់ ប៉ុន្ដែសាឡងក៏មិនធានាទេ បើអាកាសធាតុមិនល្អក៏ពិបាកឆ្លងដែរ មានភ្លៀងមានអីចឹងទៅ។     សម្ដេចនាយករដ្ឋមន្ដ្រីបានសង្កត់ធ្ងន់បន្ថែមថា ការវិវត្ដនេះសួរថាយើងចប់ឬនៅ? មិនទាន់ចប់ទេ ឥឡូវមិនត្រឹមតែស្ពានលើទឹកទេ យើងធ្វើស្ពានលើដីទៀត ស្ពានអាកាសច្រើនណាស់នៅភ្នំពេញ(...)កន្លែងខ្លះស្ទះពេកត្រូវស្ពានអាកាស។ ហើយទៅមុខទៀតមិនមានតែស្ពានមួយកំណាត់នេះទេ ប្រហែលជាយើងត្រូវធ្វើស្ពានជាខ្សែក្រវាត់ក្រុង នៅក្រោយអាចមាន Monorail។ ស្ពាន ផ្លូវ មិនគ្រាន់តែជាកត្ដាជំរុញ និងអភិវឌ្ឍន៍សេដ្ឋកិច្ចនោះទេ ប៉ុន្ដែវាក៏ជាការឆ្ចុះបញ្ចាំងការអភិវឌ្ឍមូលដ្ឋានផងដែរ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T05:03:11.362Z", "category": "អចលនទ្រព្យ", "views": 449, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដាំស្វាយ១០ឆ្នាំមិនដែលខាតម្តង! អ្នកស្រី គាង ល័ក្ខណា បង្ហើបក្បួនដាំស្វាយកុំឱ្យខាតនិងមិនចាល់ទីផ្សារ	https://business-cambodia.com/articles/tip-for-farmer-	បច្ចុប្បន្នមានកសិករនៅក្នុងប្រទេសកម្ពុជាយើងមិនតិចនាក់នោះទេដែលកំពុងប្រកបរបរធ្វើចំការស្វាយ ក្នុងនោះក៏មានបងប្អូនខ្លះធ្វើទៅខាត ខណៈក៏មានម្ចាស់ចំការផ្សេងទៀតធ្វើទៅចំណេញមិនដែលខាតសូម្បីតែម្តង។ ជាក់ស្តែងដូចអ្នកស្រី គាង ល័ក្ខណា គឺជាកសិករមួយរូបដែលកំពុងតែប្រកបរបរដាំស្វាយនេះ ហើយបើគិតមកដល់ពេលនេះគាត់បានប្រឡូកក្នុងរបរដាំស្វាយបានរយៈពេល១០ឆ្នាំមកហើយ ប៉ុន្តែចាប់តាំងពីដាំរហូតមកដល់ឥឡូវនេះគាត់មិនដែលខាតសូម្បីតែម្តង។     ថ្លែងក្នុងកិច្ចសម្ភាសន៍ជាមួយ Business Cambodia អ្នកស្រី គាង ល័ក្ខណា បានឱ្យដឹងថា តាំងពីអ្នកស្រីដាំស្វាយមកមិនដែលមានបញ្ហាខាតម្តងឡើយ បើទោះបីជាមានការរាតត្បាតពីកូវីដ១៩ ឬ វិបត្តិសេដ្ឋកិច្ចក៏ដោយក្តី។ អ្នកស្រីបានបន្តថា មូលហេតុដែលធ្វើឱ្យចំការស្វាយរបស់អ្នកស្រីនៅរក្សាបានលំនឹងល្អបែបនេះដោយសារតែអ្នកស្រីមានក្បួនខ្នាតដាំពីរគឺ សិក្សាទីផ្សារមុនដាំ និង ឆ្លៀតឱកាស ។     ដូចដែលបានដឹងរួចមកហើយថាជាធម្មតាក្នុងមួយឆ្នាំដំណាំស្វាយហុចផលឱ្យតែម្តងប៉ុណ្ណោះ ប៉ុន្តែកសិករអាចបន្ថែមឱ្យវាហុចផលបានលើពីនេះទៅតាមតម្រូវការដោយការប្រើជីបំប៉ននិងទឹកឱ្យបានគ្រប់គ្រាន់ លុះដល់ពេលប្រមូលផលជាទូទៅក៏ប្រមូលផលជុំគ្នាក្នុងពេលតែមួយដែលធ្វើឱ្យតម្លៃស្វាយធ្លាក់ថ្លៃហើយចាលទីផ្សារ នាំឱ្យកសិករត្រូវជួបបញ្ហាខាតបង់យ៉ាងធ្ងន់ធ្ងរ។ ដោយឡែកសម្រាប់អ្នកស្រី គាង ល័ក្ខណា មិនធ្វើបែបនោះឡើង ពោលគឺនៅពេលរដូវកាលគេប្រមូលស្វាយគាត់ខំថែខំបំប៉ន លុះដល់គេប្រមូលផលអស់ទើបស្វាយគាត់ប្រមូលផលដែលជាហេតុធ្វើឱ្យតម្លៃស្វាយរបស់គាត់មានទីផ្សារនិងលក់បានតម្លៃល្អជាងគេ នេះហើយគេហៅថាឆ្លៀតឱកាស ។   លើសពីនេះទៅទៀត មិនត្រឹមតែសិក្សាពីទីផ្សារនិងឱកាសក្នុងស្រុកប៉ុណ្ណោះទេ ប៉ុន្តែគាត់ថែមទាំងសិក្សាទីផ្សារនៅប្រទេសជិតខាងដូចជាថៃថែមទៀតផង ដោយគាត់ដឹងថារដូវណាថៃមានស្វាយលក់ពេលណាដែលថៃខ្វះស្វាយ ដូច្នេះគាត់ត្រូវដាំតម្រូវតាមនោះ លុះដល់ពេលដាំបានគឺឈ្មួញថៃមកទទួលទិញដល់កន្លែងមិនបាច់ពិបាក។     ត្រង់ចំណុចនេះចង់បញ្ជាក់ឱ្យបងប្អូនជាកសិករដឹងថា មិនថាដាំស្វាយឬដំណាំអ្វីក៏ដោយត្រូវចេះបច្ចេកទេសច្បាស់ ហើយត្រូវចេះមើលឱកាស និងរកទីផ្សារឱ្យបានជាមុន គួរចៀសដាំហើយទើបដើររកទីផ្សារ ការធ្វើបែបនេះមានហានិភ័យកសិផលគរចោលគ្មានអ្នកទិញ ហើយបើចេះតែដាំមិនមើលឱកាសគេក៏ពេញបេះយើងក៏ពេញបេះទោះចង់មិនចង់តម្លៃក៏នឹងចុះហើយ ហេតុនេះគួរសិក្សាស្វែងយល់ឱ្យគ្រប់ជ្រុងមុនធ្វើ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T04:18:08.813Z", "category": "ចាប់ផ្តើមអាជីវកម្ម", "views": 186, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មកស្គាល់មេធំ ឈរពីក្រោយ WBC Muay Thai នាំប្រដាល់ថៃទៅកាន់ឆាកអន្តរជាតិ	https://business-cambodia.com/articles/wbc-muay-thai	WBC MuayThai ត្រូវបានបង្កើតឡើងក្នុងឆ្នាំ២០០៤ ដែលមានលោក Pol. Gen. Kovid Bhakdibhumi ជាប្រធានដឹកនាំធំ និងស្ថិតក្រោមក្រុមប្រឹក្សាប្រដាល់ពិភពលោក (WBC) ជាអង្គការមិនរកប្រាក់ចំណេញ ជាមួយនឹងបេសកកម្មដើម្បីអភិវឌ្ឍន៍ Muay Thai ឆ្ពោះទៅកាន់ឆាកអន្តរជាតិ និងទូទាំងពិភពលោក។     ក្នុងនោះចំពោះគោលបំណងស្នូល នៃការបង្កើត WBC MuayThai ឡើងគឺដើម្បីជួយសម្រួល និងអភិវឌ្ឍន៍ការប្រកួត Muay Thai ប្រកបដោយវិជ្ជាជីវៈខ្ពស់ ទាំងការបែងចែកទម្ងន់ ជាមួយនឹងស្តង់ដារសុវត្ថិភាពអន្តរជាតិ និងចង់ប្រែក្លាយ Muay Thai ទៅជាសិល្បៈប្រយុទ្ធលំដាប់ពិភពលោកតែម្តង។     យ៉ាងណាមិញ ចាប់តាំងពីការចាប់ផ្តើមរបស់ខ្លួន WBC MuayThai បានផ្សព្វផ្សាយកីឡា Muay Thai យ៉ាងទូលំទូលាយ។ រហូតមកដល់សព្វថ្ងៃនេះ WBC MuayThai មានសកម្មភាពនៅក្នុងជាង ៩៥ប្រទេស និងដែនដី ដោយធ្វើជាម្ចាស់ផ្ទះក្នុងការប្រកួតជើងឯក MuayThai អាជីព អ្នកស្ម័គ្រចិត្ត និងយុវជន លើប្រភេទ ១៨ទម្ងន់ ខណៈនេះគឺជាបេសកម្មរបស់ពួកគេដើម្បីបន្តបង្ហាញវប្បធម៌ និងស្មារតីរបស់ MuayThai ពីប្រទេសថៃទៅកាន់ពិភពលោកទាំងមូល៕     ប្រភព៖ WBC MuayThai អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T02:57:30.838Z", "category": "ភាពជាអ្នកដឹកនាំ", "views": 4738, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រោមឥណទានសម្បទានពីចិន កម្ពុជាបានសង់ស្ពានធំៗសរុប ១៦ ខណៈស្ពានកូនពៅត្រូវបានបើកការដ្ឋានថ្ងៃនេះ	https://business-cambodia.com/articles/cambodia-china-bridge	យោងតាមប្រសាសន៍របស់ឯកឧត្ដម ប៉េង ពោធិ៍នា រដ្ឋមន្ដ្រីក្រសួងសាធារណការ និងដឹកជញ្ជូន បានឲ្យដឹងថា គិតមកដល់ពេលនេះការសាងសង់ក្រោមឥណទានសម្បទានពីប្រទេសចិន កម្ពុជាបានសាងសង់ស្ពានធំៗ ១៦ ហើយ ខណៈស្ពានទី ១៦ ស្ពានឆ្លងកាត់ទន្លេបាសាក់ (ព្រែកប្រា-ចាក់អង្រែក្រោម) ត្រូវបានបើកការដ្ឋានសាងសង់នៅថ្ងៃទី១៩ ខែកុម្ភៈ ឆ្នាំ២០២៤នេះ។     ថ្លែងនៅក្នុងពិធីខាងលើឯកឧត្ដមបានបញ្ជាក់យ៉ាងដូច្នេះថា «ស្ពានដែលកំពុងបើកការដ្ឋានសាងសង់នាឱកាសនេះគឺជាស្ពានទី១៦ ហើយ បើគិតក្នុងចំណោមស្ពានធំៗដែលបានសាងសង់ក្រោមឥណទានសប្បទានពីសាធារណរដ្ឋប្រជាមានិតចិនរួមមាន៖ ស្ពានមិត្ដភាពកម្ពុជាចិន សេងកុង ស្ទឹងត្រែង, ស្ពានព្រែកក្ដាម, ស្ពានព្រែកតាមាក់, ស្ពានជ្រោយចង្វារទី២, ស្ពានមេគង្គស្ទឹងត្រែង, ស្ពានតាខ្មៅ, ស្ពានកោះធំ, ស្ពានអាកាសមិត្ដភាពកម្ពុជា-ចិនសែនសុខ, ស្ពានស្ទឹងត្រង់ក្រួចឆ្មា, ស្ពានកោះអន្លុងចិន, ស្ពានឆ្លងកាត់ទន្លេមេគង្គក្រចេះ, ស្ពានអាកាសចំនួន ៤ កន្លែងដែលឆ្លងកាត់ផ្លូវជាតិលេខ៤ លេខ៣ លេខ២ និងលេខ២១ ដែលជាផ្នែកនៃគម្រោងក្រវាត់ក្រុងទី៣ និងស្ពានឆ្លងកាត់ទន្លេបាសាក់-ចង្រែក្រោមចុងក្រោយនេះ»។   សូមជម្រាបផងដែរថា គម្រោងសាងសង់ស្ពានឆ្លងកាត់ទន្លេបាសាក់ តភ្ជាប់តំបន់ចាក់អង្រែក្រោម-ព្រែកប្រា មានប្រវែងសរុប ១៦៥០ម៉ែត្រ ទទឹង ២៧ម៉ែត្រ ដែលមានផ្លូវសម្រាប់រថយន្តចំនួន ២គន្លងទៅមក សម្រាប់ទោចក្រយានយន្តចំនួន ១គន្លងទៅមក និងសម្រាប់ថ្មើរជើង ១គន្លងទៅមក ។ គម្រោងស្ពាននេះ សាងសង់ក្នុងរយៈពេល ៤២ខែ ពោលគឺនឹងបញ្ចប់នៅក្នុងឆ្នាំ២០២៧ ខណៈថវិកាសាងសង់មានចំនួន ៦០ លានដុល្លារ ដែលជាឥណទានសម្បទានពី សាធារណរដ្ឋប្រជាមានិតចិន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-19T02:49:52.847Z", "category": "អចលនទ្រព្យ", "views": 236, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កីឡាករថៃ យូធិន ចូលប្រកួតតាំងពីអាយុ៥ឆ្នាំ ខំតស៊ូរហូតក្លាយជាកីឡាករឆ្នើមមួយរូប របស់ប្រទេសថៃ	https://business-cambodia.com/articles/yothin-fa-group	អ្នកប្រដាល់ជើងខ្លាំងថៃ Yothin FA Group ដែលជាម្ចាស់ខ្សែក្រវាត់ IFMA World Championships និងខ្សែក្រវាត់ Rajadamnern World Series 126 lbs ក្នុងទម្ងន់ ៥៧ គីឡូក្រាម ទើបតែបានប៉ះអ្នកលេងជើងឆើត បឺត សង្ឃឹម ម្ចាស់មេដាយស៊ីហ្គេម ២ ជំនាន់ជាប់ៗគ្នារបស់កម្ពុជា រញ្ជួយសង្វៀនលើទឹកដីអូស្រ្តាលី ជាលើកដំបូង នាថ្ងៃទី ១៧ ខែកុម្ភៈនេះ។   យ៉ាងណាមិញ ងាកមកមើលប្រវត្តិបុរសម្នាក់នេះវិញ លោក Yothin Hamuthai កើតនៅថ្ងៃទី២៨ ខែមេសា ឆ្នាំ១៩៩២ ក្នុងប្រទេសថៃ។ ហេតុតែមានឈាមជ័រជាអ្នកប្រដាល់ Yothin ចាប់ផ្តើមប្រកួតតាំងពីអាយុ ៥ឆ្នាំមកម្ល៉េះ ហើយធ្លាប់បានហ្វឹកហាត់នៅក្លឹបប្រដាល់ Sakaethongresort រហូតដល់រូបគេត្រូវបានក្លឹបប្រដាល់ Fa Group ចាប់អារម្មណ៍ចង់បានមកចូលរួមជាមួយក្លឹបថែមទៀតផង។     ក្នុងដំណើរជីវិតជាអ្នកប្រដាល់ លោក Yothin Hamuthai ដែលមានកម្ពស់ ១ម៉ែត្រ ៧១សង់ទីម៉ែត្រ និងទម្ងន់ ៥៣,៥គីឡូក្រាម ធ្លាប់សម្រេចបានកំណត់ត្រាដ៏ជោគជំ និងជ័យជម្នះ ដូចខាងក្រោម៖   ១/. ជើងឯកព្រឹត្តិការណ៍ World Muay Thai Council នៅក្នុងឆ្នាំ ២០១៦   ២/. ជើងឯក True4U Muaymanwansuk នៅក្នុងឆ្នាំ២០១៦   ៣/. ជើងឯក Professional Boxing Association of Thailand (PAT) ចំនួន២លើក គឺនៅក្នុងឆ្នាំ២០២១ និងឆ្នាំ២០២៣   ៤/. ជើងឯក International Federation of Muaythai Association នៅក្នុងឆ្នាំ២០២២   ៥/. ជើងឯក Rajadamnern World Series នៅក្នុងឆ្នាំ២០២២៕   អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T14:05:02.389Z", "category": "ភាពជាអ្នកដឹកនាំ", "views": 401, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កម្ចីឌីជីថលរបស់ធនាគារ វីង បង្ហាញការកើនឡើងគួរឱ្យកត់សម្គាល់ក្នុងឆ្នាំ២០២៣	https://business-cambodia.com/articles/wing-digital-loan	កម្ចីឌីជីថលរបស់ធនាគារ វីង កំពុងរួមចំណែកដ៏សំខាន់ក្នុងការជំរុញបរិយាបន្នហិរញ្ញវត្ថុនៅកម្ពុជា ដោយការអនុម័តសំណើកម្ចីសម្រេចបានជិតមួយលានករណីនៅក្នុង២០២៣ ហើយចំនួននេះនឹងបន្តកើនឡើងបន្ថែមទៀត។ ធនាគារ វីង (ខេមបូឌា) ម.ក ដែលជាធនាគារឌីជីថលរីកចម្រើនយ៉ាងឆាប់រហ័សមួយនៅកម្ពុជា  បានបង្ហាញពីកំណើនគួរឱ្យកត់សម្គាល់នៃការបញ្ចេញឥណទានតាមប្រព័ន្ធឌីជីថលរបស់ខ្លួន ដោយបានកើនឡើងជាង២ដងធៀបនឹងផែនការប្រចាំឆ្នាំ ដែលបង្ហាញពីជំហរដ៏រឹងមាំក្នុងនាមជាគ្រឹះស្ថានផ្តល់កម្ចីតាមប្រព័ន្ធឌីជីថលឈានមុខគេនៅកម្ពុជា។ ចាប់តាំងពីដាក់ឱ្យដំណើរការកាលពីចុងឆ្នាំ ២០២២ វីងឌីជីថលឡូន បានជំរុញឱ្យមានការផ្លាស់ប្តូរជាវិជ្ជមានចំពោះការផ្តល់កម្ចីនៅក្នុងប្រទេសកម្ពុជា ដោយបានអនុម័តសំណើកម្ចីជិតមួយលានករណីនៅក្នុងឆ្នាំ២០២៣ ជាមួយនឹងទំហំកម្ចីកើន ២១៧ ភាគរយធៀបនឹងផែនការប្រចាំឆ្នាំ។ សមិទ្ធផលដែលសម្រេចបានទាំងអស់នេះគឺពិតជាមានសារៈសំខាន់ដោយបានផ្តល់ជាដំណោះស្រាយហិរញ្ញវត្ថុចាំបាច់ទៅដល់អតិថិជនជាច្រើន ក្នុងការជួយទៅដល់ពួកគេដោះស្រាយបញ្ហាហិរញ្ញវត្ថុបានទាន់ពេលវេលា។ វិសាលភាពនៃការប្រើប្រាស់ វីងឌីជីថលឡូន ដើរតួនាទីយ៉ាងសំខាន់ក្នុងការគាំទ្រដល់កិច្ចខិតខំប្រឹងប្រែងរបស់រដ្ឋាភិបាលកម្ពុជាក្នុងការអនុវត្តគោលនយោបាយអភិវឌ្ឍបច្ចេកវិទ្យាហិរញ្ញវត្ថុកម្ពុជា២០២៣-២០២៨។ គោលនយោបាយនេះមានគោលបំណងទាញយកប្រយោជន៍ជាអតិបរមាពីបរិវត្តកម្មឌីជីថល នៅក្នុងវិស័យហិរញ្ញវត្ថុ សំដៅជំរុញការអភិវឌ្ឍសេដ្ឋកិច្ច-សង្គមនៅក្នុងប្រទេសកម្ពុជាឱ្យបានកាន់តែប្រសើរឡើង។ លោក ហាន ប៉េងក្វាង អគ្គនាយកធនាគារ វីង បានលើកឡើងថា៖ “កំណើននៃការប្រើប្រាស់ វីងឌីជីថលឡូន ដ៏គួរឱ្យកត់សម្គាល់នេះ គឺបង្ហាញពីការជឿទុកចិត្តរបស់អតិថិជនចំពោះធនាគារ វីង”។ លោក ហាន ប៉េងក្វាង បានបន្តថា៖ “ការប្រើប្រាស់បច្ចេកវិទ្យាបញ្ញាសិប្បនិម្មិតរបស់យើងអាចសម្រេចការអនុម័តកម្ចីបានភ្លាមៗ ដែលនេះជាផ្នែកមួយនៃការប្តេជ្ញាចិត្តរបស់យើងក្នុងការផ្តល់នូវដំណោះស្រាយឌីជីថលដែលចំាបាច់ដើម្បីជួយបំពេញតម្រូវការរបស់ប្រជាជនកម្ពុជាគ្រប់រូប”។ ការស្នើកម្ចីតាមបែបប្រពៃណី មានការទាមទារឯកសាស្មុគស្មាញច្រើន ហើយថែមទាំងត្រូវចំណាយពេលវេលាធ្វើដំណើរទៅកាន់ទីតាំងធនាគារ។ ប៉ុន្តែជាមួយនឹង វីងឌីជីថលឡូន អតិថិជនអាចស្នើកម្ចីដោយមិនមានភាពស្មុគស្មាញ និងចំណាយពេលច្រើនដូចមុនទៀតឡើយ ពោលគឺផ្តល់ភាពងាយស្រួលទៅដល់ពលរដ្ឋកម្ពុជាក្នុងការស្នើកម្ចីតាមអេប Wing Bank បានគ្រប់ពេលវេលា និងគ្រប់ទីកន្លែង ដោយចំណាយរយៈពេលត្រឹមតែ៣នាទីប៉ុណ្ណោះ។ បច្ចុប្បន្នមានអតិថិជនប្រមាណ ១ លាន ៤ សែននាក់ មានសិទ្ធគ្រប់គ្រាន់ក្នុងការស្នើកម្ចីតាម វីងឌីជីថលឡូន ដែលអតិថិជនទាំងនោះគឺជាអ្នកប្រើប្រាស់ប្រតិបត្តិការទូទាត់ វីង KHQR ប្រើសេវាបើកបៀវត្សតាមធនាគារ វីង និងការបញ្ជាទិញទំនិញតាម Wingmall ដែលជាទីផ្សាពាណិជ្ជកម្មអនឡាញដ៏ពេញនិយមមួយនៅក្នុងប្រទេសកម្ពុជា។ ការទទួលបានសិទ្ធស្នើកម្ចីនេះ គឺផ្អែកលើប្រវត្តិប្រតិបត្តិការរបស់អតិថិជនប្រើប្រាស់សេវាកម្មធនាគារ វីង ដែលបង្ហាញពីការយកចិត្តទុកដាក់របស់ធនាគារ វីង ក្នុងការទាញយកទិន្នន័យតាមប្រព័ន្ធឌីជីថលទាំងនោះដើម្បីជំរុញការប្រើប្រាស់សេវាហិរញ្ញវត្ថុឱ្យកាន់តែមានប្រសិទ្ធភាព។ លោក ឌឿក តារាវុធ នាយកគ្រប់គ្រងអាជីវកម្មប្រាក់កម្ចីតាមប្រព័ន្ធឌីជីថល នៃធនាគារ វីង បានថ្លែងថា៖ “ការប្រើប្រាស់បណ្តុំទិន្នន័យដ៏ច្រើន អាចជួយឱ្យយើងខ្ញុំបង្កើនលទ្ធភាពដើម្បីបង្កើតបានគំរូវាយតម្លៃមួយដែលអាចទុកចិត្តបាន។ កត្តានេះបានជួយសម្រួលដល់ការវាយតម្លៃពិន្ទុឥណទាន និងការផ្តល់កម្ចីទៅដល់អតិថិជនយ៉ាងមានប្រសិទ្ធភាព”។ វីងឌីជីថលឡូន ទទួលបានអតិថិជនជាង ១២០.០០០ នាក់ ក្នុងមួយឆ្នាំ ដែលអតិថិជនទាំងនោះបានស្នើកម្ចីដោយជោគជ័យលើសពីមួយដង ដែលធ្វើឱ្យធនាគារ វីង ក្លាយជាគ្រឹះស្ថានហិរញ្ញវត្ថុដ៏សំខាន់មួយក្នុងការជំរុញបរិយាបន្នហិរញ្ញវត្ថុ និងចូលរួមចំណែកជួយទៅដល់ពលរដ្ឋកម្ពុជាជៀសវាងពីការប្រើប្រាស់ឥណទានក្រៅផ្លូវការដែលបង្កហានិភ័យដល់អ្នកប្រើប្រាស់។ លោក ឌឿក ដារ៉ាវុធ បានបន្ថែមថា៖ “យើងខ្ញុំពិតជាមានសេចក្តីសោមន្សរីករាយដែលសេវាកម្មផ្តល់កម្ចីតាមប្រព័ន្ធឌីជីថលរបស់យើងខ្ញុំបានធ្វើឱ្យមានការផ្លាស់ប្តូរជាវិជ្ជមាន ក្នុងការលើកកម្ពស់ជីវភាពរស់នៅរបស់ប្រជាជនកម្ពុជា ដោយបានផ្តល់ភាពងាយស្រួលក្នុងការទទួលបានកម្ចី”។ ការស្នើកម្ចីវីងឌីជីថលឡូន គឺមានដំណើរការយ៉ាងងាយស្រួលតាមរយៈអេប Wing Bank ដោយអ្នកប្រើប្រាស់អាចស្នើកម្ចីរហូតដល់ ៥០.០០០ ដុល្លារអាមេរិក ជាមួយនឹងអត្រាការប្រាក់សមរម្យ ហើយការសងត្រលប់មានរយៈពេល៣ឆ្នាំ។ ដូច្នេះ ការប្រើប្រាស់ ឬធ្វើប្រតិបត្តិការហិរញ្ញវត្ថុជាមួយអេប Wing Bank កាន់តែច្រើន នោះមានន័យថាលទ្ធភាពទទួលបានទំហំកម្ចីក៏កាន់តែខ្ពស់ផងដែរ។ ជាមួយគ្នានេះ ធនាគារ វីង ក៏បានអនុវត្តកម្មវិធីណែនាំវីងឌីជីថលឡូន ដែលផ្តល់ឱកាសទៅដល់អ្នកចូលរួមទាំងអស់ដើម្បីផ្តល់ជំនួយហិរញ្ញវត្ថុទៅកាន់មិត្តភក្តិ សមាជិកគ្រួសារ និងមនុស្សជាទីស្រលាញ់ ព្រមទាំងទទួលបានរង្វាន់ជាការតបស្នងចំពោះការគាំទ្ររបស់អ្នកចូលរួមទាំងអស់ផងដែរ។ រាល់ការណែនាំទៅកាន់អ្នកប្រើប្រាស់ថ្មីដែលមានលក្ខខណ្ឌគ្រប់គ្រាន់ ហើយអាចទទួលបានជោគជ័យរាល់ការអនុម័តកម្ចីនីមួយៗ នោះអ្នកណែនាំនឹងទទួលបានរង្វាន់ជាទឹកប្រាក់ចំនួន ៤.០០០ រៀល។ សមិទ្ធផលដ៏លេចធ្លោរបស់ធនាគារ វីង ក្នុងការផ្តល់កម្ចីតាមប្រព័ន្ធឌីជីថលកើនលើសពីផែនការគ្រោងទុក បានឆ្លុះបញ្ចាំងពីការប្តេជ្ញាចិត្តរបស់ខ្លួនក្នុងការផ្តល់ជូននូវដំណោះស្រាយហិរញ្ញវត្ថុប្រកបដោយភាពច្នៃប្រឌិត ដែលជួយសម្រួលទៅដល់ប្រជាជនកម្ពុជា ក៏ដូចជារួមចំណែកលើកកម្ពស់បរិយាបន្នហិរញ្ញវត្ថុនៅក្នុងប្រទេសកម្ពុជា។ ធនាគារ វីង បានទទួលពានរង្វាន់ នវានុវត្តន៍ឌីជីថលល្អបំផុតប្រចាំឆ្នាំ២០២៣ ដែលរៀបចំឡើងដោយបណ្ឌិតសភាបច្ចេកវិទ្យាឌីជីថលកម្ពុជា ដោយមានការគាំទ្រពីក្រសួងប្រៃសណីយ៍ និងទូរគមនាគមន៍។ ការទទួលស្គាល់នេះ គឺបានឆ្លុះបញ្ចាំងការប្តេជ្ញាចិត្តមួយកម្រិតទៀតរបស់ធនគារ វីង ក្នុងការជំរុញបរិវត្តកម្មឌីជីថលដ៏សំខាន់នៅក្នុងប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T11:39:50.515Z", "category": "PR", "views": 354, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កុំយល់ច្រឡំ! អ្នកដែលរកស៊ីខាត ពន្ធដារមិនតម្រូវឱ្យបង់ពន្ធលើប្រាក់ចំណេញទេ លុះត្រាតែចំណេញ	https://business-cambodia.com/articles/tax-on-profit-	ពន្ធលើប្រាក់ចំណេញ ជាប្រាក់ចំណេញដុលដែលទទួលបានពីអាជីវកម្មដកនឹងការកាត់កងដែលបានអនុញ្ញាត។ប្រាក់ចំណេញទាំងនោះរួមមាន ៖ លទ្ធផលនៃប្រតិបត្តិការអាជីវកម្ម ប្រាក់ចំណេញពីអាជីវកម្ម ឬតម្លៃលើសអាជីវកម្ម តម្លៃលើសបានពីអចលទ្រព្យ ទ្រព្យហិរញ្ញវត្ថុ ទ្រព្យវិនិយោគ ដែលទទួលបានពីប្រតិបត្តិការនានាក្រៅពីប្រតិបត្តិការអាជីវកម្ម ចំណូលពីការប្រាក់ ថ្លៃឈ្នួល និងប្រាក់សួយសារ ចំពោះចំណូលពីប្រតិបត្តិការនៃក្រុមអាជីវកម្ម សមាជិកម្នាក់ៗត្រូវបញ្ចូលចំណែកនៃប្រាក់ចំណូល ប្រាក់ចំណេញខាតបង់ ការកាត់កង ឥណទានសប្បុរសធម៌ដែលបានបែងចែករបស់ខ្លួនដោយឡែកៗពីគ្នាក្នុងរយៈពេលមួយឆ្នាំ។     ទាក់ទងជាមួយនឹងការពន្ធលើប្រាក់ចំណេញនេះដែរ ឯកឧត្តម គង់ វិបុល ប្រតិភូរាជរដ្ឋាភិបាល ទទួលបន្ទុកជាអគ្គនាយក នៃអគ្គនាយកដ្ឋានពន្ធដារក៏បានបញ្ជាក់បន្ថែមត្រង់ចំណុចនេះថា “ពន្ធលើប្រាក់ចំណេញលុះត្រាទាល់តែចំណេញទើបបង់ពន្ធ មិនមែនអស់លោកមិនចំណេញហើយខ្ញុំទៅយកពន្ធនោះទេ ពន្ធលើប្រាក់ចំណេញលុះត្រាទាល់តែចំណេញទើបយក បើមិនចំណេញខាងពន្ធដារមិនទៅយកទេ ប៉ុន្តែខាតត្រូវឱ្យច្បាស់លាស់ដាក់បញ្ជីមកឱ្យបានត្រឹមត្រូវ កុំឱ្យលុយប្រតិបត្តិការទាំងប៉ុន្មានចូលកុងខ្លួនឯង ហើយមកប្រកាសនៅពន្ធដារថាកុងក្រុមហ៊ុនអត់មានលុយចូល បែបនេះក៏ខាងពន្ធដារមិនអាចទទួលយកបានដែរ”។     ថ្លែងក្នុងពិធីស្តីពី កាតព្វកិច្ចពន្ធលើប្រាក់ចំណូលប្រចាំឆ្នាំ ឯកឧត្តមបានបញ្ជាក់ទៀតថា “ពន្ធលើប្រាក់ចំណេញ បើមិនចំណេញកុំបង់ អត់ត្រូវបង់នោះទេ ហើយបើមានមន្ត្រីណាទៅសន្លុតឱ្យបង់ពន្ធលើប្រាក់ចំណេញអីកុំបង់ តែធ្វើឯកសារឱ្យច្បាស់លាស់ថាអត់ចំណេញ មានឯកសារយោងត្រឹមត្រូវ ហើយបើរកស៊ីខាតឆ្នាំនេះ ឆ្នាំក្រោយចំណេញ ប្រាក់ចំណេញនេះនឹងយកទៅកាត់កងជាមួយនឹងឆ្នាំដែលខាត មិនមែនចំណេញឆ្នាំនេះយកបង់ពន្ធលើប្រាក់ចំណេញឆ្នាំនេះនោះទេ”។   ឯកឧត្តម គង់ វិបុល បានរំលឹកផងដែរថា ថ្វីបើកន្លងទៅធ្លាប់មានឮមាត់ឮកថាពន្ធដារធ្វើការមិនស្មើភាព សង្កត់កគេជាដើម ប៉ុន្តែក្នុងនាមលោកនិងក្រុមការងារ គឺជាអ្នកអនុវត្តន៍ច្បាប់យើងខ្ញុំទាំងអស់គ្នាគ្មានគោលដៅណាមួយទៅប្រមូលពន្ធដោយខុសច្បាប់នោះទេ អគ្គនាយកពន្ធដារមិនធ្វើទេ ប្រមូលពន្ធគេខុសច្បាប់យកមកដើម្បីអ្វីនាំតែខុសមានទោសតែប៉ុណ្ណោះ ដូច្នេះសូមកុំយល់ច្រឡំតទៅទៀត៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T08:59:23.497Z", "category": "ចាប់ផ្តើមអាជីវកម្ម", "views": 307, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
គេមកក្រោយផង ហេតុអ្វីគេលក់ដាច់ជាងយើង? នេះជាកត្តាទាំង៥ ដែលធ្វើឲ្យអ្នករកស៊ីភាគច្រើនឈរជើងមិននឹងន	https://business-cambodia.com/articles/most-businesses-fail-due-to-these-four-factors	យើងមិនអាចនិយាយទេថារាល់ អាជីវកម្ម ទាំងអស់ដែលកើតឡើងគឺសុទ្ធតែនឹងប្រឈមមុខនឹងបរាជ័យនោះទេ ប៉ុន្តែយើងអាចនិយាយបានថាភាគច្រើន ឬជាទូទៅនឹងជួបបញ្ហាប្រឈមលំបាកហើយដោយសារកត្តាខ្វះខាតទាំងជំនាញបទពិសោធន៍ ខ្វះការអត់ធ្មត់ព្រមទាំងហិរញ្ញវត្ថុដែលវានឹងធ្វើឲ្យពួកគេមានភាគរយច្រើនក្នុងការបរាជ័យជាមិនខាន។     ថ្ងៃនេះចាបក្រហននឹងប្រមូលយកចំណុចខ្វះខាតដែលជាទូទៅម្ចាស់អាជីវកម្មខ្នាតតូចមួយចំនួនតែងតែប្រឈមមុខទៅនឹងបរាជ័យច្រើនជាងជោគជ័យដោយសារ ៥ ចំណុចខាងក្រោមនេះ៖   ១ បើករកស៊ីដើម្បីឡូយឆាយ មិនមែនដើម្បីចំណេញ   ស្តាប់មើលទៅពិតជាគួរឱ្យរំភើបដែលអ្នកប្រាប់អ្នកជិតខាងឬមិត្តភក្តិឱ្យមកអបអរ ការចាប់ផ្តើមអាជីវកម្មថ្មីរបស់អ្នក តែហេតុអ្វីបានជាអ្នកមិនក្លាយជាសហគ្រិនជោគជ័យបាន? ទីមួយអ្នកមិនដឹងពីគុណតម្លៃនៃអាជគីវកម្ម ប្រភេទអតិថិជន និងឧបសគ្គដែលនឹងត្រូវពុះពារ។ អ្នកមិនអាចក្លាយជាសហគ្រិន ពេលដែលមានហាងទេ អ្នកត្រូវការមានច្រើនទៀត ដូចជា គំនិតដ៏អសារ្ស ការរកស៊ីស្វិតស្វាញ និងបទពិសោធន៍មិនថាបរាជ័យឬជោគជ័យ។   ២ ឃើញគេលក់អ្វី លក់ហ្នឹងតាមគេ   វាជាការងាយស្រួល ក្នុងការស្តីបន្ទោស ការបរាជ័យរបស់ខ្លួនយើង ថាជាវិបត្តិសេដ្ឋកិច្ចឬសង្គម តែតាមពិតវាជាបញ្ហាយើងខ្លួនឯង។ អាជីវកម្មដែលមិនមានភាពច្នៃប្រឌិត គឺមនុស្សជាច្រើន កំពុងលក់របស់របរដែលអ្នកដទៃ អាចទិញបាននៅកន្លែងផ្សេងទៀត ហើយមិនប្រើធនធានថ្មីដែលអ្នកដទៃមិនមាននោះ តើហៅអាជីវកម្មអ្វី? គុយទាវអ្នកឆ្ងាញ់ជាងគុយទាវផ្ទះបន្ទាប់? មិនមែនទេសម័យនេះ គេត្រូវការរបស់ផ្សេងក្នុងសង្កាត់តែមួយ។   ៣. គ្មានយុទ្ធសាស្ត្រ   យើងមិនចាំបាច់ ចេះធ្វើផែនការអាជីវកម្មដូចអ្នកជំនាញផ្នែកសហគ្រិនទំាងស្រុងទេ ប៉ុន្តែ យើងគួរយល់ពីផែនការសម្រាប់អាជីវកម្មថ្មី របស់យើង លំអិត? លក់អ្វី?ចំណុចខ្លាំងត្រង់ណា? តម្លៃ?ចាន?ទីតំាង?សេវាកម្ម?គុណភាព? បណ្តាញ? អ្នកត្រូវដឹងថា អ្នកត្រូវចាប់ផ្តើមពីទីណា  លុយប៉ុន្មាន ហើយជំហានណាមុន?មនុស្សគ្រប់គ្នាហៅវាថាជាយុទ្ធសាស្ត្រ ហើយបើគ្មានវាទេ អាជីវកម្មណាមួយធំប៉ុណ្ណា ក៏នឹងត្រូវបរាជ័យ។   យុទ្ធសាស្រ្តគឺជាអ្វីដែលអនុញ្ញាតឱ្យយើងមានវិធីដោះស្រាយជាមួយនឹងវិបត្តិទីផ្សារពេលមានវិបត្តិ។ វាក៏ជាមូលដ្ឋានគ្រឹះនៃការសម្រេចចិត្តហើយឱ្យយើងតាមដានដឹងថា តើអ្នកអាជីវកម្ម កំពុងដំណើរការបានល្អប៉ុណ្ណា។   ៤. ការគ្រប់គ្រងរាយមាយ   អាជីវកម្មមួយបង្កើតឡើងមិនមែននអនុញ្ញាត្តិឱ្យយើងក្លាយជាថៅកែទេ។ ការពិតដ៏ឃោរឃៅមួយគឺ គ្មាននរណាម្នាក់យកចិត្តទុកដាក់ក្នុងការធ្វើមុខជំនួញនោះឱ្យជោគជ័យដូចយើងខ្លួនឯងឡើយ ទោះអ្នកឱ្យគេប៉ុន្មានក៏ដោយ។ នេះជាការពិត បានជាគេត្រូវការមានប្រព័ន្ធបែងចែកភារកិច្ចទទួលខុសត្រូវ ប្រព័ន្ធត្រួតពិនិត្យនិងវាយតម្លៃ កែលំអបុគ្គលិកនិងខ្លួនឯងបានទាន់ពេលវេលា  កំណត់គោលការណ៍ណែនាំ ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T08:50:25.540Z", "category": "កំពូលអ្នកលក់", "views": 259, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ទុកពេលឱ្យ៧ថ្ងៃ! រដ្ឋបាលខណ្ឌទួលគោក ប្រកាសឱ្យអ្នកលក់ដូររុះរើទំនិញចេញពីកំណាត់ផ្លូវ ១ខ្សែនេះជាដាច់ខាត	https://business-cambodia.com/articles/hot-new	យោងតាមសេចក្តីជូនដំណឹងរបស់ រដ្ឋបាលខណ្ឌទួលគោក បានប្រកាសទៅដល់ម្ចាស់អាជីវកម្មទាំងអស់ដែលបានលក់ដូរនៅតាមបណ្ដោយផ្លូវលេខ២៤៥(មហាវិថីម៉ៅសេទុង) សូមបញ្ឈប់ការប្រកបអាជីវកម្មលក់ដូរទំនិញគ្រប់ប្រភេទលើចិញ្ចើមផ្លូវ និងទ្រូងផ្លូវសាធារណៈ ព្រមទាំងយកទីតាំង ដីសាធារណៈនៅមុខផ្ទះរបស់ខ្លួនដែលអាជ្ញាធរបានកំណត់ ជួល ឬធ្វើអាជីវកម្មលក់ដូរជាដាច់ខាត។   សេចក្តីប្រកាសដដែលបានបន្តឱ្យដឹងទៀតថា រដ្ឋបាលមិនអនុញ្ញាតឱ្យមានការចត ឬឈប់យានយន្តដឹកជញ្ជូនទំនិញ ដើម្បីផ្ទេរទំនិញគ្រប់ប្រភេទ តាមមធ្យោបាយ ដឹកជញ្ជូនគ្រប់ប្រភេទ នៅលើចិញ្ចើមផ្លូវ និងទ្រូងផ្លូវសាធារណៈ លើកំណាត់ផ្លូវលេខ២៤៥ (ចាប់ពីផ្លូវលេខ ១៨២ ដល់ផ្លូវលេខ២១៧)។   ការធ្វើបែបនេះ គឺដើម្បីកាត់បន្ថយការកកស្ទះចរាចរណ៍ ការរក្សាសណ្តាប់ធ្នាប់សាធារណៈ ឱ្យមានរបៀបរៀបរយតាមដងផ្លូវ និងលើកកម្ពស់សោភ័ណភាពរាជធានីភ្នំពេញ ឱ្យបានល្អប្រសើរ និងលុបបំបាត់ការយកចិញ្ចើមផ្លូវសាធារណៈមកប្រើប្រាស់ ជាប្រយោជន៍ឯកជន រដ្ឋបាលខណ្ឌទួលគោក បានរៀបចំសណ្តាប់ធ្នាប់នៅតាមបណ្ដោយផ្លូវលេខ២៤៥ (មហាវិថីម៉ៅសេទុង) ក្នុងភូមិសាស្ត្រខណ្ឌទួលគោក រាជធានីភ្នំពេញ ជាបន្តបន្ទាប់។   ដូច្នេះ រដ្ឋបាលខណ្ឌទួលគោក ទុករយៈពេល០៧ថ្ងៃ ចាប់ពីថ្ងៃជូនដំណឹងនេះតទៅ ក្នុងករណីមិនអនុវត្តតាមសេចក្តី ជូនដំណឹងនេះ រដ្ឋបាលខណ្ឌទួលគោក នឹងចាត់វិធានការរដ្ឋបាល ដោយមិនទទួលខុសត្រូវលើការខូចខាត ឬបាត់បង់ សម្ភារ និងទ្រព្យសម្បត្តិណាមួយឡើយ។ ក្នុងករណីមានការរារាំងប្រឆាំងនឹងការអនុវត្តវិធានការរដ្ឋបាល របស់អាជ្ញាធរមាន សមត្ថកិច្ច នឹងឈានដល់ការអនុវត្តវិធានការច្បាប់។   រដ្ឋបាលខណ្ឌទួលគោក សង្ឃឹមជឿជាក់យ៉ាងមុតមាំថា បងប្អូនម្ចាស់លំនៅដ្ឋាន និងម្ចាស់អាជីវកម្មទាំងអស់នឹង ចូលរួមអនុវត្តតាមសេចក្ដីជូនដំណឹងខាងលើនេះ ឱ្យមានប្រសិទ្ធភាពប្រកបដោយការទទួលខុសត្រូវខ្ពស់៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T08:37:14.752Z", "category": "ចាប់ផ្តើមអាជីវកម្ម", "views": 1698, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចៀសបានចៀស ប្រ.យ័ត្នដួល! នេះជាកំហុសរកស៊ីធំ៣ ធ្វើឱ្យយីហោរកស៊ីជាង ៤០ឆ្នាំដួល ត្រឹមមួយប៉ប្រិចភ្នែក	https://business-cambodia.com/articles/forever-21-bankruptcy	កាលពីប៉ុន្មានឆ្នាំមុនមានមនុស្សមិនតិចនាក់នោះទេដែលបានដឹងពីដំណឹងដ៏សោកសៅរបស់យីហោលក់សម្លៀកបំពាក់ដ៏ល្បីមួយរបស់អាមេរិក ដែលបានប្រកាសដាក់ពាក្យក្ស័យធនភ្លាមៗក្រោយរកស៊ីក្នុងវិស័យនេះអស់រយៈពេល ៤០ឆ្នាំ ។ ដែលយីហោនោះមានឈ្មោះថា Forever 21 គឺជាយីហោលក់សម្លៀកបំពាក់ធំមួយដែលបានបង្កើតឡើងនៅក្នុងឆ្នាំ ១៩៨៤ ដោយប្តីប្រពន្ធជនជាតិកូរ៉េមួយគូគឺលោក Do Won Chang និងអ្នកស្រី Jin Sook Chang ជាមួយទុនដំបូងត្រឹមតែ ១,១០០០ដុល្លារប៉ុណ្ណោះ។     នៅពេលបើកដំណើរការដំបូងក្នុងឆ្នាំ ១៩៨៤ យីហោរបស់ប្តីប្រពន្ធមួយគូនេះមានសន្ទុះនៃការគាំទ្រយ៉ាងខ្លាំងរហូតធ្វើឱ្យ Forever 21 អាចរកប្រាក់ចំណេញបានជាច្រើននិងពង្រីកសាខាជាបន្តបន្ទាប់ ប៉ុន្តែគួរឱ្យសោកស្តាយ នៅក្នុងឆ្នាំ ២០១៦ យីហោមួយនេះចាប់ផ្តើមមានបញ្ហាការលក់ចាប់ធ្លាក់ចុះ ចំណែកឯការចំណាយកាន់តែធំជាងចំណូលរហូតដល់ឆ្នាំ ២០១៩ យីហោនេះក៏បានប្រកាសក្ស័យធនភ្លាមៗដោយសារតែកំហុសឆ្គងធំៗចំនួន ៣ ៖   ១.ពង្រីកលើសតម្រូវការ យោងតាមការចុះផ្សាយរបស់ The brand hopper បានឱ្យដឹងថា មូលហេតុដែលធ្វើឱ្យយីហោប្តីប្រពន្ធជនជាតិកូរ៉េមួយនេះដួលរលំដោយសារតែកំហុសនៃការពង្រីកហាងនិងសាខាច្រើនលើតម្រូវការ ពោលគឺ Forever 21 ពង្រីករហ័សពេក ដោយក្នុងរយៈពេលតែ ៦ឆ្នាំ Forever 21 បានពង្រីកពី៧សាខា ឡើងដល់ ៤៧ សាខាហើយសាខានីមួយៗមានទំហំធំខ្លាំង ដែលធ្វើឱ្យការចំណាយធំជាងចំណូល។ ត្រង់ចំណុចនេះចង់បង្ហាញទៅកាន់អ្នករកស៊ីទាំងអស់ថា ការពង្រីកសាខាជារឿងល្អ ប៉ុន្តែបើយើងពង្រីកដោយភ្លេចគិតពីចំណូលនិងចំណាយវានឹងធ្វើឱ្យមានការខាតបង់ព្រោះការពង្រីកសាខានីមួយៗមិនមែនចំណាយប្រាក់អស់តិចនោះទេ ហេតុនេះគួរគិតពិចារណាឱ្យបានច្បាស់លាស់មុននឹងពង្រីក។     ២.រកស៊ីហួសសម័យ កំហុសដ៏ធំមួយទៀតរបស់ Forever 21 គឺ ការរកស៊ីហួសសម័យ ដោយពេលនោះ Forever 21 ផ្តោតតែការលក់នៅតែក្នុងហាងហើយមិនបានផ្តោតលើការលក់តាមប្រព័ន្ធអ៊ីនធឺណេតឡើយ ដែលមានន័យថាភ្ញៀវដែលចង់បានចង់ទិញត្រូវទៅដល់ហាងមើលនិងទិញផ្ទាល់ និងមួយវិញទៀតទំនិញនៅក្នុងហាងគ្មានភាពទាន់សម័យ មិនមានម៉ូតទំនើបដែលសមទៅតាមសម័យកាល ខណៈម៉ាកល្បីៗដូចជា ASOS ឬ Fashion Nova បានធ្វើការពង្រីកសេវាកម្មរបស់ពួកគេនៅលើអ៊ីនធឺណិតកាន់តែខ្លាំង។ ដូចនេះមិនថាអ្នករកស៊ីលក់ដាច់ មានអតិថិជនគាំទ្រស្រាប់យ៉ាងណាក៏ដោយ ត្រូវតែមានការបង្កើតថ្មីៗឱ្យត្រូវតាមសម័យកាល ព្រោះពីមួយឆ្នាំទៅមួយឆ្នាំការប្រកួតប្រជែងកាន់តែកើនឡើងបើយើងប្រហែលឬភ្លេចខ្លួនតែបន្តិចវានឹងនាំមកនូវផលអាក្រក់មួយប៉ប្រិចភ្នែក។     ៣.គ្មានការបង្កើតថ្មី ភាពខ្វះចន្លោះមួយទៀតរបស់ Forever 21 គឺគ្មានការបង្កើតថ្មីសម្រាប់អតិថិជន ពោលគឺម៉ូតសម្លៀកបំពាក់មិនទាន់សម័យ ដែលធ្វើឱ្យអតិថិជនងាកទៅរកសេវាកម្មកន្លែងថ្មីជំនួសបន្តិចម្តងៗរហូតបាត់ភ្ញៀវជាបន្តបន្ទាប់ ក្រោយមកការលក់ក៏កាន់តែធ្លាក់ចុះចំណូលក៏ធ្លាក់ ស្របពេលដែរ Zara និង H&M ចាក់គ្រឹះកាន់តែមាំពង្រីកម៉ូតសម្លៀកបំពាក់កាន់តែទាន់សម័យជាង Forever 21 ។ ដូចនេះ ក្នុងនាមជាអ្នករកស៊ីត្រូវតែមានគំនិតច្នៃប្រឌិតឱ្យខ្លាំងដើម្បីកុំឱ្យយឺតជាងដៃគូរកស៊ីរបស់ខ្លួន ព្រោះបើហ៊ានយឺតមួយជំហានគេនឹងដណ្តើមភ្ញៀវអស់មិនសល់។   តាមរយៈអត្ថបទមួយនេះ សង្ឃឹមថាបងប្អូនដែលជាអ្នករកស៊ីអាចទទួលបាននូវគំនិតថ្មីៗ និងអាចយកទៅរៀនសូត្រពីកំហុសមួយនេះហើយយកទៅកែប្រែនូវចំណុចខ្វះខាតរបស់ខ្លួនឯង ឬ ទុកគ្រាន់ជាគំនិតរំលឹកកុំឱ្យធ្វេសប្រហែសឬភ្លេចខ្លួន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T08:14:33.196Z", "category": "ចាប់ផ្តើមអាជីវកម្ម", "views": 1888, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
រកស៊ីចូលហ៊ុនគ្នា និងរកស៊ីម្នាក់ឯងមួយណាល្អជាង? ក្រោយអ្នកជំនាញលើកឡើងបែបនេះ	https://business-cambodia.com/articles/start-business-alone-or-strart-with-team	ជាការពិណាស់ការរកស៊ី មានខាត មានចំណេញវាជារឿងធម្មតា គ្រាន់តែថាបានចំណេញច្រើនវាអាស្រ័យទៅប្រភេទនៃអាជីវកម្មដែរ។ ចំពោះការរកស៊ីចូលហ៊ុនគ្នា និងការរកស៊ីម្នាក់ឯង ផលចំណេញដែលទទួលបានមានក្ខណៈខុសគ្នា ហើយការខាតបង់ក៏ខុសគ្នា។ ប៉ុន្តែក្រៅពីរឿងខាត និងចំណេញហើយ តើមានមេរៀនអ្វីទៀតដែលយើងគួរដឹងពីការរកស៊ីទាំងពីរបែប?   ថ្លៃក្នុងកិច្ចសម្ភាសន៍ជាមួយក្រុមការងារចាបក្រហម កាលពីថ្មីកន្លងទៅនេះ កញ្ញា ថោង គ្រីសស្តារីយ៉ា  ជាម្ចាស់ភោជនីយដ្ឋាន ព្រឹក្សា   បានឲ្យដឹងថា “ មិនថាការរកស៊ីចូលហ៊ុនគ្នា ឬ រកស៊ីុម្នាក់ឯងនោះទេ វាសុទ្ធតែមានរឿងល្អ និង រឿងអាក្រក់របស់វា ឧទាហរណ៍រកស៊ីម្នាក់ឯង បើរបរនោះត្រូវការដើមទុនច្រើន យើងម្នាក់ឯងប្រកាដជារត់មិនរួចទេ តែបើមានគ្នាអាចចូលគ្នាបានទៅតាមលទ្ធភាពជាក់ស្ដែងបាន”។     ដូច្នេះដើម្បីស្រាយចម្លង់ក្នុងនោះដែរ កញ្ញា គ្រីសស្តារីយ៉ា   បានពន្យល់ពិចំណុចខ្លះៗ ដែលលោកអ្នកគួរពិចារណា រវាងការរកស៊ីម្នាក់ឯង និង ការរកស៊ីចូលហ៊ុនគ្នា នៅក្នុងនោះរួមមាន៖   ចំពោះការរកស៊ីចូលហ៊ុន     ១. ត្រូវច្បាស់លាស់រឿងបែងចែកប្រាក់ចំណេញ   ចំពោះការរកស៊ីចូលហ៊ុនមានដៃគូ ទំនួលខុសត្រូវមានការបែងចែក ផលចំណេញដែលទទួលបានក៏ត្រូវបែងចែកទៅតាមកិច្ចព្រមព្រៀងបានចែងទុក។ មានដៃគូសហការក្នុងអាជីវកម្មជាច្រើនដែលមានបញ្ហាទាក់ទងនឹងចំណូលរកបានដោយហេតុផលចែកមិនស្មើគ្នា។ ដូច្នេះ កិច្ចសន្យាដែលបានព្រមព្រៀងជាមួយគ្នាត្រូវពិនិត្យឲ្យបានច្បាស់លាស់ ហើយសមស្របទៅតាមភាគីសងខាងចង់បានដែរឬទេ។   ២.  កំណត់គោលបំណង និងចក្ខុវិស័យរួម   អ្នកប្រកបអាជីវកម្មលើសពីម្នាក់អាចគំនិតផ្ទុយគ្នា តែគប្បីមានចំណុចកណ្ដាល កំណត់គោលបំណង ឬទិសដៅរួមថា ចង់ដំណើរការអាជីវកម្ម ធ្វើយ៉ាងណាទទួលបានជោគជ័យ។ ការកំណត់គោលបំណង និងចក្ខុវិស័យរួមនេះជាការចាប់ផ្តើមសំខាន់ ព្រោះអាចចៀសវាងមានជម្លោះក្នុងកំឡុងពេលអាជីវកម្មកំពុងដំណើរការថ្ងៃក្រោយ។   ៣. ត្រូវប្រកាន់ភ្ជាប់សុចរិតភាព   ភាពស្មោះត្រង់ជាលក្ខណៈសំខាន់ប្រៀបដូចជាទំនុកចិត្ត ជួយអាជីវកម្មទទួលបានជោគជ័យ និងមាននិរន្តភាពយូរអង្វែងបាន។ សុចរិតភាពមិនមែនមានតែចំពោះដៃគូសហការរកស៊ីទេ ចំពោះអតិថិជនក៏ដូចគ្នា មិនគួរកេងចំណេញលើអតិថិជន ចង់បានចំណេញច្រើនក្នុងរយៈពេលខ្លីណាមួយ ចុងក្រោយនឹងបាត់បង់អតិថិជន លែងមានអ្នកគាំទ្រតទៅទៀត។   រីឯការរកស៊ីម្នាក់ឯងវិញអ្វីដែលត្រូវជួបគឺ៖     ១. អាចបានប្រាក់ចំណេញតែម្នាក់ឯង តែបើខាតក៏ម្នាក់ឯង   ចំពោះចំណុចនេះកញ្ញា បានឲ្យដឹងថា ការបើកអាជីវកម្មរកស៊ីម្នាក់ឯង រឿងលុយកាក់ មិនថាដើមទុន ឬប្រាក់ចំណេញត្រូវរៀបចំ និងគ្រប់គ្រងគឺជាបន្ទុករបស់យើងតែម្នាក់ឯង។ យើងត្រូវរ៉ាប់រងផ្គត់ផ្គង់ដើមទុនការរកស៊ីតែម្នាក់ឯង ហើយបើអាជីវកម្មមិនរលូនដូចការំពឹងទុក យើងអាចប្រឈមនឹងការខាតបង់ខ្លាំង តែបើដំណើរការល្អ ប្រាក់ចំណេញដែលទទួលមិនមានការបែងចែកជា២ ឬ៣ចំណែកឡើយ។   ២. មានទំនួលខុសត្រូវច្រើន   ចេញរកស៊ីម្នាក់ឯងត្រូវរ៉ាប់រងច្រើន រាប់តាំងពីចាប់ដំណើរការអាជីវកម្ម រៀបចំផែនការហិរញ្ញវត្ថុ គ្រប់គ្រងទំនិញ គ្រប់គ្រងបុគ្គលិក ត្រួតពិនិត្យផលិតផលឬសេវាកម្ម និងចាត់ចែងការងារជាច្រើនទៀត។ ទោះជាមានបុគ្គលក្រោមឪវាទក៏យើងត្រូវត្រួតពិនិត្យពីលើ ដើម្បីធានាថាការងារទាំងអស់ប្រព្រឹត្តទៅតាមផែនការដែលបានព្រៀងទុក។   ៣. ឯករាជ្យ ម៉ឹងម៉ាត់ ច្បាស់លាស់   ទំនួលខុសត្រូវច្រើន ការសម្រេចចិត្តក៏ច្រើន ហើយត្រូវម៉ឺងម៉ាត់ច្បាស់លាស់ និងមានឯករាជ្យភាពទៀត។ មុនសម្រេចលើរឿងអ្វីមួយត្រូវមានការពិចារណា ត្រួតពិនិត្យឲ្យបានល្អិតល្អន់ ព្រោះបើមិនបានប្រមើលមើល ឬសិក្សាឲ្យបានច្បាស់នោះការសម្រេចចិត្តអាចជះផលប៉ះពាល់ដល់អាជីវកម្ម។ ម្យ៉ាង ភាពម៉ឺងម៉ាត់ច្បាស់ការ នឹងជួយឲ្យយើងដឹងពីគោលបំណងដែលខ្លួនចង់បានដើម្បីឲ្យការរកស៊ីដំណើរការកាន់តែរលូន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T08:07:09.336Z", "category": "កំពូលអ្នកលក់", "views": 597, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
គ្រូបង្វឹកផ្នែកលក់ ប្រាប់ផ្លូវយកចិត្តភ្ញៀវដ៏មានឥទ្ធិពល៣ក្បាច់ ភ្ញៀវទិញទាំងមានទំនុកចិត្ត	https://business-cambodia.com/articles/build-trust-with-costomer	បើនិយាយអំពីការលក់យើងជឿថានរណាៗក៏អាចលក់បានដែរ ប៉ុន្តែបើសួរថាធ្វើម៉េចលក់ដាច់ ធ្វើម៉េចឱ្យអតិថិជនទុកចិត្ត មិនមែនគ្រប់គ្នាសុទ្ធតែអាចធ្វើបាននោះទេ។ ទាក់ទងទៅនឹងបញ្ហានេះ គ្រូបង្វឹកផ្នែកលក់ដ៏ល្បីមួយរូបមកធ្វើការចែករំែលកជំនាញដ៏មានអានុភាព៣ ភ្ញៀវទិញទាំងមានទំនុកចិត្ត។ អ្នកស្រី សារ៉ន មីកឆែល (Sharon Michaels) ដែលត្រូវបានគេស្គាល់ថាជាគ្រូបង្វឹកផ្នែកជំនួញ និងជាអ្នកនិពន្ធសៀវភៅ  How to Give Yourself the Power to Succeed ដែលជាសៀវភៅលក់ដាច់ខ្លាំងនៅក្នុង Amazon អ្នកស្រីបានលើកយកជំនាញ L.E.A ដើម្បីជោគជ័យក្នុងការលក់ ចែកជូនដល់បងប្អួនទាំងអស់គ្នា។   ខាងក្រោមនេះគឺជាជំនាញជោគជ័យក្នុងការលក់ ដោយក្នុងនោះរួមមាន៖ ១. l – Listen (ស្តាប់) ត្រង់ចំណុចនេះអ្នកស្រីមានលើកឡើងថា អ្នកដែលនិយាយច្រើនមិនប្រាកដថាលក់ដាច់ទាំងអស់នោះទេ តែអ្នកដែលយល់ច្បាស់ពីការនិយាយទៅ កាន់ភ្ញៀវទៅវិញទេទើបពូកែពិត និយាយច្រើនមិនសំខាន់ទេ សំខាន់និយាយតិច ចំគោលដៅដែលភ្ញៀវ ចង់បាន មានផលិតផលល្អក្នុងដៃជោគជ័យមួយកម្រិតហើយ តែបើមានជំនាញលក់ទៀតអ្នកមានភាគ រយលក់ដាច់ច្រើនជាងគេហើយ។ លើសពីនេះ អ្នកស្រីបានបន្តទៀតថា អ្នកលក់ត្រូវប្រកាន់គោលការណ៍មួយឃ្លាថា “ពេលអ្នកនិយាយ អ្នកនិយាយត្រឹមអ្វីដែលអ្នកដឹងតែប៉ុណ្ណោះ ប៉ុន្តែបើអ្នកស្តាប់អ្នកអាចដឹងអ្វីដែលអ្នកមិនធ្លាប់ដឹង” ជាការពិតណាស់នៅដែលយើងស្តាប់ យើងដឹងថាអតិថិជនកំពុងត្រូវអ្វីដើម្បីឱ្យយើងជួយ ដូច្នេះហើយនៅពេលដែលយើងបង្ហាញទៅវាឆាប់ត្រូវអ្វីដែលគាត់ចង់បាន ដូច្នេះហើយពេលដែលយើងអាចដោះស្រាយបញ្ហាជូនពួកគាត់បាន ពួកគាត់នឹងសប្បាយចិត្ត ហើយពេលដែលមានតម្រូវការអ្វីមួយ គាត់នឹងរត់មករកយើងម្តងទៀត។ ២. E – ETHICS (សីលធម៌) ជាអ្នកលក់ដាច់ខាតកំុនិយាយកាត់ភ្ញៀវ រងចាំឱ្យភ្ញៀវនិយាយឱ្យអស់សិន សឹមយើងនិយាយក្រោយ។ អ្នកត្រូវចាំថា មនុស្សចូលចិត្តនិយាយរឿងខ្លួនឯង ជាងស្តាប់រឿងរបស់គេ ដូច្នេះហើយនៅពេលដែលអ្នកស្តាប់ច្រើន មិននិយាយកាត់គាត់ នោះគាត់នឹងមានអារម្មណ៍មួយថាអ្នកកំពុងឱ្យតម្លៃគាត់ យកចិត្តទុកដាក់ជាមួយគាត់។ ការធ្វើដូចនេះ សីលធម៌ក៏មាន ទំនាក់ទំនងរបស់អ្នក និងអ្នកទិញក៏កាន់ល្អ ហើយភ្ញៀវក៏ទិញទាំងទំនុកចិត្ត និងសប្បាយចិត្ត។   ៣. A – ASKING (សួរសំណួរ) ទន្ទឹមនឹងដែរប្រសិនបើអ្នកគិតតែស្តាប់ ហើយងក់ក្បាល ដោយមិននិយាយអ្វីទាំងអស់នោះ អតិថិជនច្បាស់ជាគិតថា អ្នកនៅជាមួយពួគគាត់ត្រឹមតែខ្លួនដោយមិនបានយកចិត្តទុកដាក់ស្តាប់គាត់នោះទេ។ ដូច្នេះហើយ អ្នកត្រូវតែសួរគាត់ខ្លះៗដើម្បីឱ្យគាត់ដឹងថា យើងនៅជាមួយគាត់រហូតមក មិនត្រឹមតែភ្ញៀវពេញចិត្តនោះទេ យើងក៏កាន់តែច្បាស់ពីតម្រូវការរបស់គាត់មួយកំរិតទៀត។	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T07:48:10.423Z", "category": "កំពូលអ្នកលក់", "views": 82, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ប្រា.ក់ខែខ្ទង់៣០០$ចាយមិនគ្រប់? ប្រញាប់ប្រើក្បួន១នេះភ្លាម ឈប់ខ្ចីលុ.យគេចុងខែ ហើយសល់ទ្រព្យទៀត	https://business-cambodia.com/articles/tip-for-low-salary	ធ្លាប់ឆ្ងល់ទេ អ្នកខ្លះប្រាក់ខែ៣០០ដុល្លារ តែអាចចិញ្ចឹមខ្លួនរស់ស្រួល ចួនថ្ងៃខ្លះផ្តាច់ពីមាត់ពីកផ្ញើទៅគ្រួសារនៅឯស្រុកទៀតក៏មាន មិនភ័យរឿងខ្មោចលងចុងខែ រស់ធូរចិត្តមិនតឹងទ្រូង ហើយពេលមកធ្វើការម្តងៗ ទីនុយសមសួន ញញឹមពព្រាយរាយមន្តស្នេហ៍ ហាក់ពុំមានទុក្ខកង្វល់អ្វីឡើយ។ រីឯអ្នកខ្លះរកបាន ៣០០ដុល្លារ/១ខែ ក៏ចាយមិនគ្រប់ ឥឡូវរកបាន ៥០០ដុល្លារ/១ខែក៏ចាយមិនគ្រាន់ ដល់ថ្នាក់ពេលខ្លះឆក់កន្តៀតខ្ចីបុលគេដោះកូយចុងខែទៀតក៏មាន។ តោះ! មកស្គាល់ពីរបៀបគ្រប់គ្រងការចំណាយងាយៗតាមក្បួន ៥០/៣០/២០។ ជាដំបូងត្រូវគិតបែងចែកលុយ១០០% ជាបីចំណែកសិនគឺ ៥០% ៣០% និង២០%នៃចំនួនលុយសរុបរបស់អ្នក។ ឧទាហរណ៍៖ បើអ្នកមានប្រាក់ ៣០០ដុល្លារក្នុងមួយខែ នោះអ្នកត្រូវចែកជាបីចំណែកគឺ ៥០%=១៥០ដុល្លារ, ៣០%=៩០ដុល្លារ និង ២០%=៦០ដុល្លារ។ ៥០%លើតម្រូវការចាំបាច់ ៣០%លើការចំណាយផ្សេងៗ និងទុក ២០%សម្រាប់ការសន្សំ។   ៥០% សម្រាប់ចំណាយលើតម្រូវការចាំបាច់៖ គឺជាការចំណាយដែលអ្នកមិនអាចខ្វះបានសម្រាប់ការរស់នៅមានដូចជា ការចំណាយលើវិក្កយបត្របង់ផ្ទះ ថ្លៃទឹកភ្លើង ម្ហូបអាហារ គ្រឿងទេស និងសេវាថែទាំសុខភាពជាដើម។ ប្រសិនបើចំណាយលើសពី ៥០% លើតម្រូវការចាំបាច់ នោះអ្នកត្រូវតែកាត់បន្ថយលើការចំណាយក្នុងផ្នែក៣០% បើមិនដូច្នោះទេវានឹងប៉ះពាល់ដល់លុយសន្សំ។   ៣០% ចំណាយមិនចាំបាច់៖ គឺជាអ្វីដែលអ្នកបានចំណាយលើរបស់មិនសំខាន់ខ្លាំងដែលមានន័យថា ទោះអ្នកមិនចំណាយក៏អាចរស់រានបានដែរ។ ការចំណាយមិនចាំបាច់នេះរួមបញ្ចូល៖ ភាពយន្ត, អាហារពេលល្ងាចនៅខាងក្រៅ, កាបូបថ្មី, សំបុត្រទៅព្រឹត្តិការណ៍កីឡា, វិស្សមកាល, ទៅហាងកាហ្វេប្រេនៗ។ល។ អ្វីក៏ដោយនៅក្នុងប្រភេទដែលមិនចាំបាច់ គឺអ្នកអាចជំនួយវាបាន ឧទាហរណ៍៖ បើអ្នកត្រូវការចំណាយដើម្បីចូលក្លឹបហាត់ប្រាណ អ្នកអាចជំនួសមកវិញដោយការហាត់ប្រាណនៅផ្ទះជាដើម។   ២០% ទុកសន្សំ៖ ជាចុងក្រោយអ្នកគួរបែងចែក ២០%នៃថវិការបស់អ្នកទៅគណនីសន្សំ។ អ្នកគួរតែមានប្រាក់សន្សំបម្រុងទុកយ៉ាងតិចបីខែ ក្នុងករណីហេតុការណ៍ណាមួយកើតឡើងដោយមិនបានដឹងមុន។ ពិតណាស់ ការសន្សំប្រាក់អាចជារឿងដ៏ពិបាកធ្វើមួយ ជាពិសេសនៅពេលដែលត្រូវការចំណាយលើតម្រូវការជាច្រើន។ ជីវិតយើងអាចជួបរឿងភ្ញាក់ផ្អើលច្រើនណាស់ ហើយពេលខ្លះមានរឿងមួយចំនួនកើតឡើងដោយស្មានមិនដល់ដូចជា វិបត្តិកូវីដ១៩នេះជាដើម ឬអាចយកលុយនោះទៅសម្រេចគោលដៅអ្វីមួយដែលអ្នកចង់បាន។ ដូច្នេះការចេះត្រៀមខ្លួនទុកមុន ទើបយើងមិនដាច់បាយចុងខែ។   យ៉ាងណាមិញប្រាក់ខែតិច ឬច្រើន ចំណូលទាប ឬខ្ពស់ គ្រាន់តែជាផ្នែកមួយ ប៉ុន្តែផ្នែកសំខាន់បំផុតមួយទៀតគឺឥរិយាបថក្នុងការចាត់ចែង ទុកដាក់ និងប្រើលុយទាំងនោះ។ ចេះរក រៀនទុក ចេះត្បិតត្បៀត តែមិនរងសម្ពាធ ឆ្លៀតយកលុយទាំងនោះទៅបង្កាត់បង្កើតកូនចៅទៀត ហោប៉ៅមិនជ្រាបជីវភាពនឹងធូរធារ៕   អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T06:36:46.474Z", "category": "ភាពជាអ្នកដឹកនាំ", "views": 2802, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អ្នកថ្មីថ្មោងត្រូវដឹង! នេះជាអាជីវកម្មភ្លើងចំបើងទាំង៣ ប្រភេទ ដែលត្រូវប្រយ័ត្នមុនពេលរើសមករកស៊ី	https://business-cambodia.com/articles/three-types-of-straw-fire-business	ការជ្រើសរើសមុខរបរយកមករកស៊ីពិតជារឿងសំខាន់ខ្លាំងបំផុតសម្រាប់អ្នកទើបតែចេញរកស៊ីថ្មីថ្មោង ដោយសារតែការមានដើមទុនមួយមុខគឺមិនគ្រប់គ្រាន់ឡើយប្រសិនយើងមានដើមទុនច្រើនហើយទៅរើសមុខរបរត្រូវនោះដើមទុនយើងនឹងកើន តែបើរើសខុសខាតទាំងលុយខាតទាំងពេលវេលា។ ខាងក្រោមនេះជាអាជីវកម្មភ្លើងចំបើងទាំង៣ ប្រភេទដែលអ្នករកស៊ីថ្មីៗគួរប្រយ័ត្នពេលរើសមកប្រកបអាជីវកម្ម៖     ១. របរហុចផលយូរ   ស្ថាបនិកចាបក្រហមលោកសំ កុសល បានមានប្រសាសន៍ថា សម្រាប់អ្នកចេញរកស៊ីដំបូងៗគួរតែចៀសវាងរបរដែលហុចដល់យូរ ដូចជា ដាំកៅស៊ូ ដាំដូង ផ្ទះត្រចៀកកាំ និងរបរកសិកម្មផ្សេងទៀតដែលហុចផលយូរ ព្រោះត្រូវកប់ដើមរយៈពេលយូរទម្រាំតែបានផល ចុះបើដាំបានពាក់កណ្តាលទីយើងអស់លុយតើយើងនឹងរកទុនពីណាមកបន្ថែម។ដូច្នេះហើយមុនចាយលុយដែលខំរកទាំងលំបាកចាប់ផ្តើមរបរមួយៗត្រូវគិតគូរឱ្យបានម៉ត់ចត់។   ២. មុខរបរដើមទុនធំ    ចំពោះមុខរបរចុងក្រោយដែលអ្នកទើបចេញរកស៊ីហើយគ្មានបទពិសោធន៍រកស៊ីគួរតែចៀសវាងនោះគឺរបរដែលចាយទុនធំ ជាប្រភេទរបរដែលចាយទុន ២០ ៣០ម៉ឺនដុល្លារឡើង គួរតែពិចារណាឱ្យច្បាស់មុនរកស៊ី កុំមានលុយភ្លាមចាប់យករបរធំភ្លាមទាំងដែលខ្លួនឯងមិនធ្លាប់មានបទពិសោធន៍រកស៊ី ព្រោះវាជាហានិភ័យធំណាស់ បើហ៊ានប្រថុយទាំងភាពស្រពិចស្រពិល៕   ៣. មុខរបរបុរាណ   មុខរបរបុរាណនេះ គឺសំដៅទៅដល់របរលក់ចាប់ហួយដែលរកស៊ីយូរឆ្នាំតែមានពង្រីកទៅជាម៉ាតហើយនៅតែបន្តលក់កុំប៉ិកកំប៉ុក ហើយមួយវិញទៀតគឺរបរបើកការ៉ាស់សាំង ដោយសារតែពេលនេះប្រទេសកម្ពុជាមានឡានអគ្គិសនីហើយ អញ្ចឹងនៅថ្ងៃមុខនឹងមានប្រជាជនជាច្រើនអាចនាំគ្នាទៅប្តូរជិះឡាន កង់ ម៉ូតូអគ្គិសនីជាដើម ដូច្នេះហើយអ្នករកស៊ីថ្មីថ្មោងគួររើសរបរណាដែលមានទីផ្សារទាំងពេលបច្ចុប្បន្ននិងអនាគត៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T06:27:30.067Z", "category": "កំពូលអ្នកលក់", "views": 481, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ចង់លក់ទំនិញមកពីចិន មិនដឹងលក់អី នេះជាទំនិញមកពីចិន៤ មុខ ដែលកំពុងមានតម្រូវការខ្លាំងនៅក្នុងទីផ្សារស្រុកខ្មែរ	https://business-cambodia.com/articles/4-kinds-of-goods-from-china	សព្វថ្ងៃនេះមានអ្នកលក់អនឡាញជាច្រើន បាននាំទំនិញពីបណ្តាលប្រទេសមួយចំនួនធំយកមកលក់នៅតាមទីផ្សារកម្ពុជា។ ហើយក៏មានអ្នកលក់មួយចំនួនតូចបាននាំទំនិញមកពីប្រទេសចិនហើយទំនិញដែលពួកគាត់យកមកលក់នៅទីផ្សារស្រុកខ្មែរកំពុងតែលក់ដាច់ខ្លាំងមួយផងដែរ។ ខាងក្រោមនេះជាមុខទំនិញចិន ៤ មុខដែលលក់ដាច់ខ្លាំងបំផុតនៅស្រុកខ្មែរ៖     ១. ទំនិញ Grand B   មុខទំនិញ Grand B ជាប្រភេទមុខទំនិញដែលមានតម្លៃធូរថ្លៃមួយគួរសម ហើយក៏មានអ្នកលក់មួយចំនួនបាននាំទិញប្រភេទនេះយកមកលក់នៅស្រុកខ្មែរ ដើម្បីអោយអតិថិជនមានលទ្ធភាពទិញយកមកប្រើប្រាស់។ ហើយចំពោះគុណភាពទំនិញប្រភេទនេះ គឺមានគុណភាពល្អមួយផងដែរ ទើបធ្វើអោយទំនិញមួយនេះក៏ជោគជ័យនៅលើទីផ្សារស្រុកខ្មែរមួយផងដែរ។   ២.សម្លៀកបំពាក់   យីហោសម្លៀកបំពាក់ ហាក់បីដូចជាកំពុងតែទទួលបានជោគជ័យមួយនៅក្នុងទីផ្សារអាស៊ី ដោយសារមានមនុស្សទូទៅចូលចិត្តផ្លាស់ប្តូរម៉ូតខោអាវ ទៅតាមចំណង់ចំណូលចិត្តរបស់គាត់ ទើបធ្វើអោយយីហោមួយនេះក៏កាន់តែរកចំណូលបានច្រើនផងដែរ ហើយក៏មានអ្នកលក់មួយចំនួនបាននាំទំនិញ មកពីប្រទេសចិនដែលមានដូចជាកាបូប ស្បែកជើង ខោអាវ ។   ៣.គ្រឿងកាឡៃ   ជាទូទៅគ្រឿងកាឡៃ វាគ្រាន់តែជាគ្រឿងលម្អខ្លួនដែលយុវតីភាគច្រើនចូលចិត្ត ហើយគ្រឿងកាឡៃមួយនេះមានការពេញនិយមបំផុតដែលមានដូចជាខ្សែក ខ្សែដែ ខ្សែជើង ក្រវិក កងដៃ ពោលមានអ្នកលក់មួយចំនួនធំនាំចេញពីប្រទេសចិនយកមកលក់នៅទីផ្សារស្រុកខ្មែរ ហើយពួកគាត់យកទៅឡាយលក់នៅតាមប្រព័ន្ធអ៊ីនធឺណេតទើបធ្វើអោយពួកគាត់លក់ដាច់ខ្លាំង។   ៤.គ្រឿងអេឡិចត្រូនិច   នាពេលបច្ចុប្បន្ននេះសង្គមកាន់តែស៊ីវីល័យ ហើយការប្រើប្រាស់បច្ចេកវិទ្យាកាន់តែរីកចម្រើន ដែលធ្វើអោយអ្នកលក់មួយចំនួនបាននាំគ្រឿងអេឡិចត្រូនិចពីប្រទេសចិនដែលគ្រឿងទាំងអស់នោះមានដូចជា ឆ្នាំងសាកទូរស័ព្ទ កាសទូរស័ព្ទ USB កុំព្យូទ័រនឹងគ្រឿងអេឡិចមួយចំនួនទៀត។ ជាពិសេសទៅទៀតមានមនុស្សជាច្រើនកំពុងតែមានតម្រូវការខ្លាំងមួយពីគ្រឿងទាំងអស់នេះទើបធ្វើអោយលក់ដាច់យ៉ាងខ្លាំងនៅក្នុងទីផ្សារកម្ពុជា។	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T06:24:15.290Z", "category": "កំពូលអ្នកលក់", "views": 2293, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ផ្លូវជាតិលេខ៤ សាងសង់ដល់ណាហើយ? ខណៈតាមការគ្រោងទុកគម្រោងនេះនឹងបញ្ចប់សព្វគ្រប់នៅឆ្នាំ២០២៥	https://business-cambodia.com/articles/construction-of-national-road-4	គម្រោងសាងសង់ និងលើកកម្រិតគុណភាពផ្លូវជាតិលេខលេខ៤ ប្រហែងជិត ២០០ គីឡូម៉ែត្រដែលតភភ្ជាប់ពីរាជធានីភ្នំពេញទៅកាន់ខេត្ដព្រះសីហនុ បច្ចុប្បន្នបាននឹងកំពុងដំណើរការសាងសង់យ៉ាងសកម្ម។ ក្នុងនោះដែរ បើតាមការបញ្ជាក់ពីឯកឧត្ដម ផន រឹម អ្នកនាំពាក្យក្រសួងសាធារណការ និងដឹកជញ្ជូន បានឲ្យដឹងថា គិតមកដល់ពេលនេះ គម្រោងសាងសង់ផ្លូវខាងលើសម្រេចការសាងសង់បានជាង ៧០ ភាគរយហើយ។     សូមជម្រាបថា តាមផែនការដែលបានគ្រោងទុកកំណាត់ផ្លូវប្រវែង ១៧០គីឡូម៉ែត្រ ត្រូវបញ្ចប់នៅដំណាច់ឆ្នាំ២០២៣ ហើយប្រវែង ២៦គីឡូម៉ែត្រទៀតនឹងត្រូវបញ្ចប់ក្នុងឆ្នាំ ២០២៤នេះ។ ដោយឡែកស្ពានចាស់ចំនួន២៤កន្លែង នឹងត្រូវពង្រីកទំហំទទឹងរហូតដល់១០ម៉ែត្រ និងសាងសង់ស្ពានថ្មីចំនួន០៨កន្លែងទៀត ដោយក្នុងនោះមាន ០២កន្លែង ជាទីតាំងដែលតែងតែរងគ្រោះដោយទឹកជំនន់ជារៀងរាល់ឆ្នាំ។ ស្ពានសរុបទាំង ៣២កន្លែងនេះ គ្រោងនឹងសាងសង់ឱ្យបានរួចរាល់ក្នុងឆ្នាំ២០២៥។   គួរបញ្ជាក់ថា គម្រោងសាងសង់ និងលើកកម្រិតគុណភាពផ្លូវជាតិលេខ៤ នេះគឺមានប្រវែង ១៩៧ គីឡូម៉ែត្រ ត្រូវបានពង្រីកទទឹងតួផ្លូវរហូតដល់១០ម៉ែត្រ ដោយក្នុងនោះប្រវែង ៤០គីឡូម៉េត្រ នឹងត្រូវពង្រីកពី ២គន្លង ទៅជា ៤គន្លង ដែលមានក្រាលកៅស៊ូ AC ។ ចំពោះថវិកាសាងសង់មានសរុប ១១០ លានដុល្លារ ដែលជា កម្ចីសម្បទាន ពីធនាគារពិភពលោក៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T06:16:33.217Z", "category": "អចលនទ្រព្យ", "views": 334, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធនាគារ ហត្ថា ចូលរួមប្រាក់ឧបត្ថម្ភប្រចាំឆ្នាំចំនួន ៤០ លាន រៀល ដល់អង្គការរក្សាកុមារ ដើម្បីជួយទ្រទ្រង់សកម្មភាព និងបេសកកម្ម លើកកម្ពស់សុខុមាលភាព ការអប់រំ និងផលប្រយោជន៍កុមារកម្ពុជាពីគ្រប់ស្រទាប់វណ្ណៈ	https://business-cambodia.com/articles/hattha-bank-2	ភ្នំពេញ ថ្ងៃទី១៦ ខែកុម្ភៈ ឆ្នាំ២០២៤៖ ធនាគារ ហត្ថា ដែលជាក្រុមហ៊ុនបុត្រសម័្ពន្ធរបស់ ធនាគារ ក្រុងស្រ៊ី ដែលជាធនាគារពាណិជ្ជធំជាងគេលំដាប់ទី៥ នៅក្នុងប្រទេសថៃ និងជាសមាជិកនៃសម្ព័ន្ធហិរញ្ញវត្ថុអន្តរជាតិ MUFG មានមោទកភាពក្នុងការចូលរួមឧបត្ថម្ភប្រាក់ប្រចាំឆ្នាំចំនួន ៤០ លានរៀល ដល់អង្គការរក្សាកុមារ ដើម្បីជួយទ្រទ្រង់សកម្មភាព និងបេសកកម្ម លើកកម្ពស់សុខុមាលភាព ការអប់រំ និងផលប្រយោជន៍កុមារកម្ពុជាពីគ្រប់ស្រទាប់វណ្ណៈ។ ការឧបត្ថម្ភកម្មវិធីនេះ បង្ហាញពីការប្តេជ្ញាចិត្តរបស់ ធនាគារ ហត្ថា ក្នុងការចូលរួមលើកកម្ពស់សុខុមាល និងការអប់រំដល់កុមារ ដើម្បីឱ្យពួកគាត់ក្លាយជាអ្នកបន្តវេន និងជាអ្នកជំនាន់ក្រោយដ៏មានសក្តានុពល។ ធនាគារ ហត្ថា យល់ច្បាស់អំពីសារៈសំខាន់នៃការផ្តល់ចំណេះដឹង និងជំនាញចាំបាច់ផ្សេងៗដល់យុវជនជំនាន់ក្រោយ ដើម្បីធ្វើការសម្រេចចិត្តផ្នែកហិរញ្ញវត្ថុនៅក្នុងជីវិតប្រចាំថ្ងៃរបស់ពួកគេឲ្យបានត្រឹមត្រូវ។ លោកឧកញ៉ា ហួត អៀងតុង ប្រធានអគ្គនាយក ធនាគារ ហត្ថា មានប្រសាសន៍ថា៖ “យើងទាំងអស់គ្នាមានសេចក្តីសោមនស្សរីករាយក្នុងការចូលរួមគាំទ្រសកម្មភាព និងបេសកម្ម របស់អង្គការរក្សាកុមារ ដែលត្រូវបានបង្កើតឡើងដោយលោកជំទាវបណ្ឌិត ជាសិរី លោកជំទាវបណ្ឌិត អឹង កន្ថាផាវី និង ឯកឧត្តមបណ្ឌិត សុក ស៊ីផាន់ណា ដើម្បីលើកកម្ពស់សុខុមាលភាព ការអប់រំ និងផលប្រយោជន៍កុមារកម្ពុជាពីគ្រប់ស្រទាប់ វណ្ណៈ។ យើងជឿជាក់ថា ការលើកកម្ពស់សុខុមាលភាព ការផ្តល់ការអប់រំល្អដល់កុមារ នឹងផ្តល់នូវលទ្ធផលយូរអង្វែងដល់ពួកគាត់ ដែលនឹងធ្វើឱ្យពួកគាត់ក្លាយជាទំពាំងស្នងឬស្សីប្រកបដោយសក្តានុពល និងមានទំនុកចិត្តខ្ពស់។ លោកស្រី សុខ វណ្ណសិកា ប្រធានអង្គការរក្សាកុមារ បានសម្តែងនូវមតិអំណរអរគុណដល់ ធនាគារ ហត្ថា ដែលបានចូលរួម ឧបត្ថម្ភប្រាក់ប្រចាំឆ្នាំចំនួន ៤០ លានរៀល នៅចំពេលដែលអង្គការរក្សាកុមារទើបតែបានកែសម្រួលឈ្មោះនិងប្រតិបត្តិការ អោយក្លាយទៅជាអង្គការរក្សាកុមារ ដើម្បីធ្វើប្រតិបត្តិការបន្ថែមដោយផ្ទាល់និងប្រយោល ក្នុងគោលបំណងបង្កើននិងជម្រុញអំពើសប្បុរសធម៌ក្នុងទម្រង់ជា Philanthropy ដើម្បីជួយកុមារគ្រប់ស្រទាប់វណ្ណះ ដែលត្រូវការតម្ហែទាំសុខភាព និងការអប់រំ ដោយសុទ្ធចិត្ត ក្នុងគោលដៅសម្រេចឱ្យបាននូវវិបុលភាពរបស់កុមារ គ្រួសារ និងសង្គមជាតិ។   អំពី ធនាគារ ហត្ថា ធនាគារ ហត្ថា ជាធនាគារពាណិជ្ជដែលមានវត្តមាននៅក្នុងព្រះរាជាណាចក្រកម្ពុជាអស់រយៈកាល៣០ឆ្នាំមកហើយ ដែលផ្តល់ជូនសេវាហិរញ្ញវត្ថុយ៉ាងទូលំទូលាយដល់អតិថិជនរបស់ខ្លួន។ គិតត្រឹមត្រីមាសទី៤ ឆ្នាំ២០២៣ ធនាគារ ហត្ថា កំពុងកាន់កាប់តំណែងជាធនាគារពាណិជ្ជធំជាងគេលំដាប់ទី៤ផ្អែកលើការិយាល័យប្រតិបត្តិការរបស់ខ្លួន។ ធនាគារ ហត្ថា ជាក្រុមហ៊ុនបុត្រសម្ព័ន្ធរបស់ ធនាគារ ក្រុងស្រ៊ី ដែលជាសម្ព័ន្ធហិរញ្ញវត្ថុធំបំផុតលំដាប់ទី៥ នៅក្នុងព្រះរាជាណាចក្រថៃឡង់ដ៍ ដែលមានអាយុកាលអាជីវកម្មរយៈពេល ៧៨ឆ្នាំ។ ធនាគារ ក្រុងស៊្រី ជាសមាជិកយុទ្ធសាស្ត្រនៃសម្ព័ន្ធហិរញ្ញវត្ថុអន្តរជាតិ MUFG Financial Group ដែលជាសម្ព័ន្ធហិរញ្ញវត្ថុធំជាងគេនៅក្នុងប្រទេសជប៉ុន និង    ធំបំផុតមួយនៅក្នុងពិភពលោក។ អំពី អង្គការមូលនិធិរក្សាកុមារ អង្គការរក្សាកុមារ ជាអង្គការក្នុងស្រុកផ្តួចផ្តើមឡើងដោយស្ថាបនិកខ្មែរ រួមមានលោកជំទាវបណ្ឌិត ជា សិរី លោកជំទាវបណ្ឌិត អឹង កន្ថាផាវី និង ឯកឧត្តមបណ្ឌិត សុក ស៊ីផាន់ណា។ អង្គការរក្សាកុមារមានបេសកកម្ម លើកកម្ពស់សុខុមាលភាព ការអប់រំ និងផលប្រយោជន៍កុមារ   កម្ពុជាពីគ្រប់ស្រទាប់វណ្ណៈ។	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T06:00:36.611Z", "category": "PR", "views": 524, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារ ហត្ថា ប្រារព្ធអបអរខួប៣០ឆ្នាំនៃវឌ្ឍនភាព និងវិបុលភាព ជាមួយនឹងពិធីលៀងសាយភោជនប្រកបដោយនក្ខត្តឬក្ស	https://business-cambodia.com/articles/hattha-bank-celebrates-30th-anniversary	ភ្នំពេញ ថ្ងៃទី១៦ ខែកុម្ភៈ ឆ្នាំ២០២៤៖ ធនាគារ ហត្ថា ម.ក ដែលជាក្រុមហ៊ុនបុត្រសម័្ពន្ធរបស់ ធនាគារ ក្រុងស្រ៊ី ដែលជាធនាគារពាណិជ្ជធំជាងគេលំដាប់ទី៥ នៅក្នុងព្រះរាជាណាចក្រថៃឡង់ដ៍ និងជាសមាជិកនៃសម្ព័ន្ធហិរញ្ញវត្ថុអន្តរជាតិ MUFG បានរៀបចំព្រឹត្តិការណ៍ដ៏សំខាន់ គឺការប្រារព្ធអបអរខួប៣០ឆ្នាំនៃវឌ្ឍនភាព និងវិបុលភាព ជាមួយនឹងពិធីលៀងសាយភោជនដ៏មនោរម្យ។ កម្មវិធីនេះ មានការចូលរួមតំណាងដ៏ខ្ពង់ខ្ពស់ពីធនាគារជាតិនៃកម្ពុជា គណៈគ្រប់គ្រងធនាគារក្រុងស្រ៊ី អតិថិជនដ៏មានតម្លៃ ដៃគូយុទ្ធសាស្ត្រអាជីវកម្ម ព្រមទាំងភ្ញៀវកិត្តិយសទាំងឡាយ  ដើម្បីបង្ហាញអំពីការដឹងគុណ ព្រមទាំងអបអរនូវសមិទ្ធផលរបស់ធនាគារ កន្លងមក។ ពិធីលៀងសាយភោជនអបអរខួប៣០ឆ្នាំនេះ ជាសក្ខីភាពឆ្លើយតបយ៉ាងពិតប្រាកដចំពោះការគាំទ្រ និងទំនុកចិត្តយ៉ាងពេញទំហឹងពីសំណាក់អតិថិជនដ៏មានតម្លៃរបស់ធនាគារ ហត្ថា ម.ក។ ភាពស្មោះត្រង់ និងការបន្តការគាំទ្ររបស់អតិថិជនទាំងអស់ គឺមានសារៈសំខាន់រួមចំណែកយ៉ាងពិតប្រាកដដល់វឌ្ឍភាព និងភាពជោគជ័យរបស់ធនាគារកន្លងមក។ ការគាំទ្រពីសំណាក់ធនាគារក្រុងស៊្រី បានរួមចំណែកដល់ការអភិវឌ្ឍធនធានមនុស្សទាំងផ្នែកបច្ចេកទេស និងធនធានផ្សេងៗដល់ធនាគារ ហត្ថា ម.ក។ ពិធីលៀងសាយភោជននេះក៏បង្ហាញអំពីការថ្លែងអំណរគុណចំពោះដៃគូយុទ្ធសាស្ត្រ របស់ធនាគារ ហត្ថា ម.ក ដែលតែងតែរឹតចំណងអាជីវកម្ម ដោយឈរលើមូលដ្ឋានជឿទុកចិត្តចំពោះគ្នា និងការរីកចម្រើនជាមួយគ្នា ដែលជាមូលដ្ឋានគ្រឹះជំរុញនូវវឌ្ឍនភាព និងការពង្រីកអាជីវកម្មឥតឈប់ឈររបស់ធនាគារ។   ឧកញ៉ា ហួត អៀងតុង ប្រធានអគ្គនាយក ធនាគារ ហត្ថា ម.ក មានប្រសាសន៍ថា៖ “យើងសូមថ្លែងអំណរគុណជាពន់ពេកដល់ធនាគារជាតិនៃកម្ពុជា អាជ្ញាធរមូលដ្ឋានគ្រប់លំដាប់ថ្នាក់ អតិថិជនដ៏មានតម្លៃរបស់យើង ដៃគូយុទ្ធសាស្ត្រអាជីវកម្ម ព្រមទាំងភ្ញៀវកិត្តិយសទាំងអស់ ចំពោះការគាំទ្រយ៉ាងពេញទំហឹងរយៈពេល៣០ឆ្នាំកន្លងមកនេះ”។ ឧកញ៉ា មានប្រសាសន៍បន្ថែមថា៖ “ពិធីអបអរខួប៣០ឆ្នាំនេះ គឺជាសក្ខីភាពឆ្លុះបញ្ចាំងអំពីទំនាក់ទំនងដ៏រឹងមាំដែលយើងបានកសាងកន្លងមក និងទំនុកចិត្តដែលយើងបានទទួល។ នៅពេលយើងសម្លឹងទៅកាន់អនាគត ធនាគារ ហត្ថា ម.ក បន្តប្តេជ្ញាចិត្តផ្តល់នូវដំណោះស្រាយហិរញ្ញវត្ថុប្រកបដោយភាពជឿជាក់ ងាយស្រួល និងមានភាពច្នៃប្រឌិត ព្រមទាំងបន្តពង្រឹងភាពជាដៃគូឆ្ពោះទៅរកគោលដៅរួម គឺ រួមគ្នាសាងអនាគតដ៏ប្រសើរ”។ លោក Dan Harsono ជាទីប្រឹក្សាជាន់ខ្ពស់ នៃធនាគារ ក្រុងស្រ៊ី បានបង្ហាញចំណាប់អារម្មណ៍ថា៖ “យើងមានកិត្តិយសក្នុងការចូលរួមនៅកម្មវិធីអបអរខួប៣០ឆ្នាំ នៃធនាគារ ហត្ថា ម.ក នេះ។ យើងសូមសំដែងការកោតសរសើរចំពោះភាពជោគជ័យដ៏អស្ចារ្យរបស់ធនាគារ។ ចាប់តាំងពីក្លាយជាបុត្រសម្ព័ន្ធរបស់ធនាគារក្រុងស្រ៊ី នៅក្នុងឆ្នាំ២០១៦ មក ធនាគារ ហត្ថា ម.ក បានវិវត្តខ្លួន និងប្រែក្លាយជាធនាគារពាណិជ្ជឈានមុខគេមួយនៅក្នុងប្រទេសកម្ពុជា។ ការប្តេជ្ញាចិត្តរបស់យើងក្នុងការជួយជំរុញការរីកចម្រើនទៅមុខរបស់ធនាគារ នៅតែបន្តមានយ៉ាងរឹងមាំ ពីព្រោះយើងប្តេជ្ញាបន្តចែករំលែកជំនាញ លើកកម្ពស់ជីវភាពប្រជាជនកម្ពុជាឱ្យកាន់តែប្រសើរ និងរួមចំណែកដល់ការរីកចម្រើននៃសេដ្ឋកិច្ចប្រទេសកម្ពុជា”។ ឯកឧត្តម រ័ត្ន សុវណ្ណនរៈ ទេសាភិបាលរង ធនាគារជាតិនៃកម្ពុជា មានប្រសាសន៍ថា៖ “ខ្ញុំសូមចូលរួមអបអរសាទរ និងកោតសរសើរចំពោះភាគទុនិក ថ្នាក់ដឹកនាំ និងបុគ្គលិកធនាគារ ហត្ថា ម.ក ដែលបានសម្រេចនូវសមិទ្ធផលជាបន្តបន្ទាប់ ក្នុងរយៈពេល ៣០ឆ្នាំ កន្លងមកនេះ ក្នុងការចូលរួមចំណែកអភិវឌ្ឍប្រព័ន្ធធនាគារ និងសេដ្ឋកិច្ចនៅកម្ពុជា។ ៣០ឆ្នាំបានកន្លងផុតទៅ ប៉ុន្តែខ្ញុំនៅចាំបានថា ធនាគារ ហត្ថា ម.ក បានចាប់ផ្តើមធ្វើប្រតិបត្តិការដំបូងរបស់ខ្លួននៅក្នុងឆ្នាំ១៩៩៤ ក្នុងទម្រង់ជាអង្គការមិនមែនរដ្ឋាភិបាល និងបានកម្លាយខ្លួនជាបន្តបន្ទាប់ទៅជាគ្រឹះស្ថានមីក្រូហិរញ្ញវត្ថុ (ឆ្នាំ២០០១) គ្រឹះស្ថានមីក្រូហិរញ្ញវត្ថុទទួលប្រាក់បញ្ញើ (ឆ្នាំ២០១០) និងធនាគារពាណិជ្ជ (ឆ្នាំ២០២០)”។ ឯកឧត្តម មានប្រសាសន៍បន្ថែមថា៖ “ខ្ញុំសូមវាយតម្លៃខ្ពស់ និងសូមចូលរួមអបអរសាទរចំពោះសមិទ្ធផលដែលធនាគារ ហត្ថា ម.ក សម្រេចបានក្នុងរយៈពេល ៣០ឆ្នាំ កន្លងមក ដោយបានចូលរួមចំណែកយ៉ាងសំខាន់ក្នុងការអភិវឌ្ឍសេដ្ឋកិច្ចជាតិ និងការចូលរួមការងារសង្គមនិងមនុស្សធម៌យ៉ាងសកម្ម”។ អាស្រ័យហេតុនេះ ពិធីលៀងសាយភោជនអបអរខួប៣០ឆ្នាំរបស់ធនាគារ ហត្ថា ម.ក គឺជាឱកាសប្រកបដោយនក្ខត្តឬក្ស ឆ្លុះបញ្ចាំងអំពីសមិទ្ធផលកន្លងមក និងដំណើរឆ្ពោះទៅកាន់វឌ្ឍនភាពនាពេលអនាគត។ ធនាគារ ហត្ថា ម.ក ប្តេជ្ញាចិត្តបន្តបម្រើសេវាហិរញ្ញវត្ថុដល់អតិថិជន ប្រកបដោយឧត្តមភាព បន្តជំរុញបរិយាប័ន្នហិរញ្ញវត្ថុ និងបន្តរួមចំណែកដល់ការអភិវឌ្ឍសេដ្ឋកិច្ចកម្ពុជា។ អំពីធនាគារ ហត្ថា ម.ក ធនាគារ ហត្ថា ម.ក ជាធនាគារពាណិជ្ជដែលមានវត្តមាននៅក្នុងព្រះរាជាណាចក្រកម្ពុជាអស់រយៈកាល៣០ឆ្នាំមកហើយ ដែលផ្តល់ជូនសេវាហិរញ្ញវត្ថុយ៉ាងទូលំទូលាយដល់អតិថិជនរបស់ខ្លួន។ គិតត្រឹមត្រីមាសទី៤ ឆ្នាំ២០២៣ ធនាគារ ហត្ថា ម.ក កំពុងកាន់កាប់តំណែងជាធនាគារពាណិជ្ជធំជាងគេលំដាប់ទី៤ផ្អែកលើការិយាល័យប្រតិបត្តិការរបស់ខ្លួន។ ធនាគារ ហត្ថា    ម.ក ជាក្រុមហ៊ុនបុត្រសម្ព័ន្ធរបស់ ធនាគារ ក្រុងស្រ៊ី ដែលជាសម្ព័ន្ធហិរញ្ញវត្ថុធំបំផុតលំដាប់ទី៥ នៅក្នុងព្រះរាជាណាចក្រថៃឡង់ដ៍ ដែលមានអាយុកាលអាជីវកម្មរយៈពេល ៧៨ឆ្នាំ។ ធនាគារ ក្រុងស៊្រី ជាសមាជិកយុទ្ធសាស្ត្រនៃសម្ព័ន្ធហិរញ្ញវត្ថុអន្តរជាតិ MUFG Financial Group ដែលជាសម្ព័ន្ធហិរញ្ញវត្ថុធំជាងគេនៅក្នុងប្រទេសជប៉ុន និងធំបំផុតមួយនៅក្នុងពិភពលោក។	{ "spider_name": "businesscambodia", "scrape_at": "2025-06-14_19:40:10", "date_created": "2024-02-18T05:49:39.415Z", "category": "PR", "views": 555, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្វើការរាប់ឆ្នាំ តែមិនដឹងចេញរកស៊ីអ្វី ធ្វើតាមជំហានទាំងនេះ បើចង់សល់លុយ សល់ទ្រព្យដូចអ្នករកស៊ី	https://business-cambodia.com/articles/how-to-build-wealth-when-you-are-working	ត្រូវចាំថាជីវិតធ្វើការឲ្យគេថ្ងៃណាមួយអ្នកគង់តែធុញទេ ដូច្នេះហើយមានមនុស្សជាច្រើនតែងធ្វើការឲ្យគេយកបទពិសោធន៍បន្ទាប់មកយកបទពិសោធន៍ដែលធ្វើការឲ្យគេចេញរកស៊ីខ្លួនឯងបង្កើតភាពមានបានសល់លុយ សល់ទ្រព្យជាហូរហែ។ យ៉ាងណាមិញ មានអ្នកខ្លះធ្វើការរាប់ឆ្នាំតែមិនទាន់ដឹងថាចេញរកស៊ីអ្វី ហើយធ្វើការយូរតែមិនមាននិស្ស័យចេញរកស៊ី តើគួរធ្វើបែបណា ទើបអាចសល់លុយ សល់ទ្រព្យដូចអ្នករកស៊ី? ខាងក្រោមនេះគឺជាគំនិតខ្លះៗ ដែលអ្នកអាចសាកល្បងធ្វើ បើធ្វើការរាប់ឆ្នាំហើយតែមិនទាន់ដឹងរកស៊ីអ្វី ហើយបើអ្នកតាំងចិត្តធ្វើតាមជំហានខាងក្រោមទាំងប៉ុន្មាន អ្នកនឹងសល់លុយ សល់ទ្រព្យមិនចាញ់អ្នករកស៊ីឡើយ។ ១. កុំធ្វើការតាមទឹកលុយ សូមកុំធ្វើជាបុគ្គលិកដែលធ្វើឲ្យថៅកែទឹកភ្នែក កុំធ្វើជាបុគ្គលិកបំណុល។ បុគ្គលិកបំណុលនិងបុគ្គលិកដែលធ្វើឲ្យថៅកែទឹកភ្នែកគឺជាបុគ្គលិកដែលមិនបានជួយឲ្យក្រុមហ៊ុនរីកចម្រើនឡើយ ហើយបុគ្គលិកប្រភេទនេះទោះធ្វើការរាប់ឆ្នាំក៏ចំណូលមិនកើនដែរ។ ដូច្នេះបើចង់ធ្វើការចំណូលកាន់តែកើនឡើង នៅកន្លែងធ្វើការ អ្នកត្រូវធ្វើការឲ្យខ្លាំង កុំធ្វើការតែតាមប្រាក់ខែ ព្រោះធ្វើការតែតាមប្រាក់ខែ ចំណូលមិនកើននោះទេពោលគឺបានប្រាក់ខែគោលប៉ុណ្ណោះ។   យ៉ាងណាមិញបើអ្នកធ្វើការឲ្យខ្លាំង គេដាក់ការងារ១០ អ្នកធ្វើលើសពី១០នោះ អ្នកនឹងមានឱកាសកើនចំណូលបន្ថែមក្រៅពីប្រាក់ខែគោល ដូចជាប្រាក់លើកទឹកចិត្តបន្ថែមជាដើម។ ជាពិសេសកាលណាអ្នកប្រឹងធ្វើការខ្លាំង ថៅកែនឹងមើលឃើញពីលទ្ធផលការងារ ហើយបើអ្នកធ្វើការលើសពីប្រាក់ខែ ដែលធ្វើឲ្យថៅកែមានអារម្មណ៍ថាជំពាក់លុយអ្នកនោះ អ្នកនឹងងាយមានឱកាសទទួលបានមុខតំណែងថ្មីដែលធ្វើឲ្យអ្នកទទួលបានប្រាក់ខែកាន់តែច្រើនជាងមុនដូចគ្នា។ ដូច្នេះកុំធ្វើការតាមទឹកលុយ បើចង់ចំណូលកើន។   ២. បន្ថែមជំនាញថ្មីដើម្បីបង្កើនចំណូល  គេថាបើចង់មានកុំពឹងលើចំណូលតែមួយប្រភព ដូច្នេះអ្នកគួរបង្កើតចំណូលឲ្យបានច្រើនប្រភព។ ឧទាហរណ៍រាល់ថ្ងៃអ្នកជាអ្នកធ្វើការ អ្នកក៏អាចឆ្លៀតរៀនជំនាញថ្មីដែលជាជំនាញអាចបង្កើតចំណូលក្នុងរយៈពេលខ្លីបាន។ ត្រង់នេះ ឧទាហរណ៍រាល់ថ្ងៃអ្នកចេះភាសាអង់គ្លេសប៉ុន្ដែនៅស្ទើរ អ្នកអាចដុសខាត់សមត្ថភាពភាសាអង់គ្លេសបន្ថែមដើម្បីឲ្យភាសាអង់គ្លេសអ្នកកាន់តែខ្លាំងនោះអ្នកអាចប្រើប្រាស់ភាសាអង់គ្លេសដើម្បីរកចំណូលបន្ថែមក្រៅពីការងារពេញម៉ោងដូចជាធ្វើជាគ្រូភាសាអង់គ្លេស ធ្វើជាអ្នកបកប្រែ នោះអ្នអាចរកចំណូលបន្ថែមក្រៅពីការងារពេញម៉ោងបាន។    មានជំនាញច្រើនណាស់ដែលអ្នកអាចរៀនបន្ថែម សំខាន់អ្នកត្រូវចេះសង្កេតមើលក្នុងទីផ្សារថាតើជំនាញមួយណាដែលផ្ដល់ឱកាសឲ្យអ្នកអាចរកចំណូលបន្ថែមបាន។ ត្រូវចាំថាបើចង់ឲ្យជីវភាពកាន់តែប្រើសើរជាងមុន អ្នកមិនគួរខ្ជិលឡើយ។ អ្នកមានគេអាចក្លាយជាអ្នកមានបានគឺគេខិតខំណាស់ទើបបង្កើតភាពមានបានដូចសព្វថ្ងៃនេះ។   ៣. ចាត់ចែងសន្សំលុយ នេះគឺជាចំណុចសំខាន់ ដែលអ្នកត្រូវយកចិត្តទុកដាក់ធ្វើ។ ក្នុងសង្គមខ្មែរយើង មានមនុស្សមិនតិចទេ ធ្វើការរាប់ឆ្នាំ ធ្វើការរកចំណូលច្រើន តែអ្វីដែលជាបញ្ហារបស់ពួកគាត់គឺធ្វើការរាប់ឆ្នាំ ចំណូលក៏ច្រើន តែមិនឃើញសល់លុយជាដុំកំភួនទាល់តែសោះ។ ជាការពិតណាស់មិនថាអ្នករកចំណូលបានច្រើនប៉ុនណានោះទេ បើអ្នកមិនចេះចាត់ចែងលុយទេនោះ ទោះរកចំណូលបានច្រើនយ៉ាងណាក៏មិនសល់ដែរ។   ត្រូវចាំថាបើអ្នកគិតថាលុយរកបានសម្រាប់តែចាយ នោះមួយជីវិតនេះអ្នកនឹងរស់នៅជួបបញ្ហាលុយកាក់រហូត គ្មានថ្ងៃក្លាយជាអ្នកមានដូចគេដូចឯងបានឡើយ។ ដូច្នេះធ្វើការរកលុយបានត្រូវចេះចាត់ចែងសន្សំលុយ ហើយសន្សំដោយមានគោលដៅច្បាស់។ បើអ្នកមិនដឹងថាតើចាត់ចែងលុយបែបណាទេនោះអាចសាកអានសៀវភៅលុយពិត របស់Business Cambodia អ្នកនឹងទទួលបានគំនិតច្រើនទាក់ទងការប្រើលុយនិងការចាត់ចែងលុយ ធ្វើឲ្យលុយអ្នកកើនជាងមុន។ ចង់ទិញសៀវភៅលុយពិតអាចឆាតទៅតេឡេក្រាម https://t.me/hangchhengH24។   ៤. វិនិយោគលើចំណេះដឹង  ត្រង់នេះ បើអ្នកធ្វើការឲ្យគេរាប់ឆ្នាំ តែមិនទាន់ដឹងថារកស៊ីអ្វី ធ្វើការយូរតែមិនមាននិស្ស័យក្នុងការចេញរកស៊ី  អ្នកអាចចាយលុយនិងពេលវេលាវិនិយោគលើចំណេះដឹងនៃកិច្ចការវិនិយោគលើវិស័យណាមួយ។ ឧទាហរណ៍ បើអ្នកចង់វិនិយោគលើវិស័យអលនទ្រព្យឬផ្សារហ៊ុន អ្នកអាចចាយលុយនិងពេលវេលាសិក្សាស្វែងយល់ពីការវិនិយោគអចលនទ្រព្យនិងផ្សារហ៊ុនតាមរយៈ ការអានសៀវភៅ អត្ថបទខ្លីៗ ចូលរួមវគ្គបណ្ដុះបណ្ដាលជាមួយអ្នកជំនាញ  សុំប្រឹក្សាយោបល់ពីអ្នកមានបទពិសោធន៍ឬរៀមច្បងដើម្បីទទួលបានបទពិសោធន៍ ចំណេះដឹងពីការវិនិយោគលើអចលនទ្រព្យនិងផ្សារហ៊ុន។   មានឱកាសវិនិយោគច្រើនណាស់ដូចជា វិនិយោគលើមាស គ្រីបតូ Forex វិនិយោគក្នុងអាជីវកម្ម  អចលនទ្រព្យ និងផ្សារភាគហ៊ុនជាដើម។ តែអ្វីដែលសំខាន់គឺសិក្សាស្វែងយល់ពីឱកាសវិនិយោគនីមួយៗ ព្រោះបើអ្នកវិនិយោគលើអ្វីដែលអ្នកមិនយល់នឹងមានហានិភ័យខាតបង់លុយទទេៗជាមិនខានឡើយ។  ៥. ចាប់ផ្ដើមវិនិយោគ បន្ទាប់ពីអ្នកអនុវត្តន៍ចំណុចទី៤ដែលបានរៀបរាប់ខាងលើរួចហើយនោះ ជំហានបន្ទាប់គឺចាប់ផ្ដើមចូលសមរភូមិវិនិយោគជាក់ស្ដែង ហើយនេះគឺជាផ្លូវមួយ បើអ្នកធ្វើបាននោះអ្នកនឹងសល់លុយ សល់ទ្រព្យ ជាពិសេសអាចកសាងភាពមានបានមិនចាញ់អ្នករស៊ីជោគជ័យឡើយ។ អ្វីដែលអ្នកត្រូវធ្វើគឺសិក្សាពីឱកាសវិនិយោគនីមួយៗដែលបានរៀបរាប់ក្នុងចំណុចទី៤ខាងលើបន្ទាប់មកជ្រើសរើសការវិនិយោគមួយដែលអ្នកស្រលាញ់ ហើយចាប់ផ្ដើមរៀនវិនិយោគដើម្បីកសាងទ្រព្យ។ ត្រូវចាំថាធ្វើអ្វីមួយតែងមានខុស មានត្រូវ ដូច្នេះបើធ្វើខុសរៀនពីកំហុសហើយកែលម្អ រួចរកយុទ្ធសាស្រ្តថ្មីទើបអាចរីកចម្រើនទៅមុខជាលំដាប់។ ហការវិនិយោគដែលអ្នកមិនគួរមើលរំលងគឺវិនិយោគលើផ្សារហ៊ុននិងវិនិយោគលើអចលទ្រព្យ ព្រោះការវិនិយោគលើវិស័យនេះធ្វើឲ្យអ្នកអាចកសាងទ្រព្យរយៈពេលវែងឆ្ពោះទៅរកសេរីភាពហិរញ្ញវត្ថុ។   ជាចុងក្រោយខ្ញុំសូមបញ្ជាក់ផងដែរថាចំណុចទី១ដល់ទី៣គឺអ្នកត្រូវធ្វើដើម្បីសល់លុយ ហើយបន្ទាប់ពីសល់លុយហើយនោះ អ្នកអាចធ្វើចំណុចទី៤និងទី៥ នោះលុយរបស់អ្នកនឹងកាន់តែកើតកូនកើតចៅពេលនោះ ទោះអ្នកមិនបានចេញរកស៊ីក៏អាចសល់លុយ សល់ទ្រព្យមិនចាញ់អ្នករកស៊ីដែរ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-17T16:49:20.845Z", "category": "ហិរញ្ញវត្ថុ", "views": 792, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
កុំពឹងតែលើចំណូលមួយប្រភព! មុខរបរនិងការ.ងារក្រៅម៉ោ.ង៥ អ្នកអាចឆ្លៀតធ្វើបានក្រោយម៉ោង៥ល្ងាច	https://business-cambodia.com/articles/part-time-job-you-can-do-after-five	គេថាចង់បានចំណូលច្រើន ចង់មានត្រូវ មានប្រភពចំណូលឲ្យច្រើន។ ដូច្នេះបើអ្នកជាអ្នកធ្វើការឲ្យគេ ក្រោយពីចប់ការងារពេញម៉ោង អ្នកអាចគិតគូឆ្លៀតរកចំណូលបន្ថែមពេលល្ងាចដើម្បីបង្កើនចំណូលបន្ថែមជាជាងពឹងតែលើប្រាក់ខែមួយមុខ លុយអ្នកមិនងាយកើនហើយក៏ងាយសល់លុយដើម្បីសម្រេចគោលដៅជីវិតឡើយ។   និយាយដល់ការបង្កើនចំណូលបន្ថែម Business Cambodia សូមណែនាំនូវគំនិតមួយចំនួនទាក់ទងនឹងប្រភពចំណូលឬការងារមុខរបរដែលបងប្អូនអាចគិតគូធ្វើបាននៅពេលល្ងាចក្រោយពីបំពេញការងារពេញម៉ោងរួច។   ១. បង្រៀនភាសា បច្ចុប្បន្នអ្នកចេះភាសាងាយស្រួលក្នុងការរកការងារធ្វើ មិនថាការងារពេញម៉ោងឬក្រៅម៉ោងនោះទេ។ ដូច្នេះបើអ្នកចេះភាសា ហើយចង់បង្កើនចំណូល អ្នកមិនគួរទុកចំណេះដឹងផ្នែកភាសារបស់អ្នកឲ្យទំនេរចោលនោះទេ។ បើអ្នកចេះភាសា មិនថាភាសាអង់គ្លេស ចិន ជប៉ុន ឬកូរ៉េនោះទេ អ្នកអាចឆ្លៀតបង្រៀនក្រៅម៉ោងនៅតាមសាលាឯកជនឬវិទ្យស្ថានសាភាដើម្បីបង្កើនចំណូលហើយថែមទាំងអាចបណ្ដុះបណ្ដាលធនធានមនុស្សរបស់យើងទៀតផង។   ២. លក់ផលិតផល  បច្ចុប្បន្នជាសម័យឌីជីថល ដូច្នេះយើងអាចធ្វើរឿងជាច្រើនបានលើអនឡាញ ដូច្នេះវាអំណោយផលសម្រាប់យើងឆ្លៀតរកចំណូលតាមអនឡាញ ជាពិសេសការលក់ផលិតផលជាដើម។ យ៉ាងណាមិញដើម្បីឲ្យការលក់ផលិតផលទទួលបានផ្លែផ្កា អ្នកគួរកសាងបណ្ដាញសង្គមជាមុនសិន ដូចជា ហ្វេសប៊ុកផេក យូធូប និង Tik Tokជាដើម។ អ្នកត្រូវកសាងកេរ្តិ៍ឈ្មោះឲ្យគេស្គាល់លើបណ្ដាញសង្គមឲ្យគេជឿទុកចិត្ត មានទំនុកចិត្តនោះអ្នកងាយនឹងលក់ផលិតផលលើអនឡាញបាន។   ៣. លក់ដូរម្ហូបអាហារ តាមពិតទៅមិនថាអ្នកធ្វើការពេញម៉ោងនោះទេ អ្នកក៏អាចឆ្លៀតប្រកបមុខរបរជាអ្នកលក់ដូរម្ហូបអាហារបានដែរ។ ពេលខ្លះរបរលក់ដូរម្ហួបអាហារនេះទៀតសោតមើលកំប៉ិកកំប៉ុកពិតមែន តែបានចំណូលច្រើនអាចនិយយាយបានថាមិនល្អមើលតែល្អស៊ី។ ត្រង់នេះអ្នកអាចគិតថាតើគួរបើកលក់ម្ហូបអាហារប្រភេទណា ចាប់យកអតិថិជនប្រភេទណា។ ត្រូវចាំថាការប្រកបមុខរបរទាមទារឲ្យអ្នកគិតច្រើនទាំងដើមទុន ការគ្រប់គ្រង ចំណេញខាត និងការធ្វើទីផ្សារជាដើម។   ៤. ការងារទាក់ទងបច្ចេកវិទ្យា  អ្នកដែលមានជំនាញបច្ចេកវិទ្យាក៏អាចឆ្លៀតពេលរកចំណូលចេញពីជំនាញរបស់ខ្លួនបន្ទាប់ពីការងារពេញម៉ោងបានដែរ ដូចជាជំនាញ Design, web developer សុទ្ធតែអាចប្រើប្រាស់ជំនាញរបស់ខ្លួនក្នុងការបង្កើនចំណូលបន្ថែមបាន។ មិនតែប៉ុណ្ណោះការងារទាំងនេះអ្នកធ្វើបានទាំងការងារក្នុងស្រុកនិងក្រៅស្រុកទៀតផង។   ៥. បង្រៀនអនឡាញ ការបង្រៀនអនឡាញគឺកាន់តែពេញនិយមតាំងពីកើតមានបញ្ហាកូវីដ១៩មកម្ល៉េះ។ អ្នកអាចប្រើប្រាស់ជំនាញដែលខ្លួនឯងមានក្នុងការឆ្លៀតបង្កើនចំណូលតាមអនឡាញតាមរយៈការបង្រៀនអនឡាញដូចជាបង្រៀនភាសាបរទេស បង្រៀនមុខវិជ្ជាសិក្សានៅសាលាវិទ្យាល័យនិងមហាវិទ្យាល័យនិងមុខវិជ្ជាក៏ដូចជំនាញផ្សេងៗដែលអ្នកអាចបង្រៀនបានទៅតាមសមត្ថភាពជាក់ស្ដែង។   គួរបញ្ជាក់ផងដែរថាមុខរបរនិងការងារដែលបានរៀបរាប់ខាងលើគឺ អ្នកអាចពិចារណាឆ្លៀតធ្វើបានបន្ទាប់ពីបញ្ចប់ការងារពេញម៉ោង ហើយវាជាផ្នែកមួយក្នុងការបង្កើនចំណូលបន្ថែមក្រៅពីប្រាក់ខែថែមទាំងជួយខុសខាត់ជំនាញអ្នកកាន់តែខ្លាំងក៏ដូចជាអាចចែករំលែកចំណេះដឹងទៅកាន់អ្នកដទៃទៀតផង៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-17T16:36:40.236Z", "category": "ហិរញ្ញវត្ថុ", "views": 5114, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ជិតពេញរូបរាង! គម្រោងសាងសង់ផ្លូវជាតិលេខ១០ ឆ្លងកាត់ខេត្ដ ៣ នេះសម្រេចបានជាង ៧៧ ភាគ.រយហើយ	https://business-cambodia.com/articles/national-road-10-construction	គិតចាប់ពេលបើកការដ្ឋានសាងរហូតមកដល់ពេលនេះ គម្រោងសាងសង់ផ្លូវជាតិលេខ ១០ ប្រវែងជិត ២០០ គីឡូម៉ែត្រ ដែលឆ្លងកាត់ខេត្ដ កោះកុង ពោធិ៍សាត់ និងខេត្ដបាត់ដំបង់ សម្រេចបានជាង ៧៧ ភាគរយហើយ។ នេះបើតាមការបញ្ជាក់ពីឯកឧត្ដម ផន រឹម អ្នកនាំពាក្យក្រសួងសាធារណការ និងដឹកជញ្ជូន នៅថ្ងៃទី១៧ ខែកុម្ភៈ ឆ្នាំ២០២៤នេះ។     ថ្លែងនៅក្នុងទំព័រហ្វេសប៊ុកឯកឧត្ដមបានបញ្ជាក់ដូច្នេះថា «ជាមោទកភាពមិនអាចកាត់ថ្លៃបាន នៃគម្រោងស្ថាបនាផ្លូវជាតិ លេខ១០(កោះកុង,ពោធិ៍សាត់,បាត់ដំបង)ប្រវែងសរុប ១៩៨,៥១៨ គ.ម សម្រេចបាន ៧៧,៨១% នៃគម្រោងទាំងមូល ខណៈដែលស្ពានខ្ពស់ប្រវែង ៥៣០ម៉ែត្រ ត្រង់គ.ម ១២៨+៩០៥ សម្រេចបាន ៣៩,០០%»។ ឯកឧត្ដមបន្ដថា «គម្រោងស្ថាបនាផ្លូវជាតិលេខ១០ បានដំណើរការចាប់ផ្ដើមចាក់កៅស៊ូពីខាងខេត្តកោះកុង ឆ្ពោះទៅកាន់រង្វង់មូលប្រមោយស្រុកវាលវែង ខេត្តពោធិ៍សាត់»។     សូជម្រាបផងដែរថា គម្រោងសាងសង់ផ្លូវជាតិលេខ១០ ត្រូវបានចាប់ផ្ដើមដំណើរការកាលពីថ្ងៃទី១៨ ខែធ្នូ ឆ្នាំ២០១៩ និងគ្រោងបញ្ចប់នៅខែមិថុនា ឆ្នាំ២០២៥ ខាងមុខ។ ការស្ថាបនាផ្លូវថ្មីនេះ គឺជាប្រភេទ Grande III ក្រាលកៅស៊ូពីរស្រទាប់ (DBST) មានប្រវែងសរុប ១៩៨.៥១ គីឡូម៉ែត្រ និងមានទទឹង ៩ ម៉ែត្រ។ ក្នុងនោះក៏មានស្ពានខ្ពស់ជាងគេមួយដែលមានកម្ពស់៧៥ម៉ែត្រ បណ្តោយ៥៣០ម៉ែត្រ និងទទឹង១០ម៉ែត្រ។   ចំពោះថវិកានៅក្នុងសាងសង់ផ្លូវនេះវិញមានសរុបប្រមាណជាង ១៨៨លានដុល្លារអាមេរិក ជាហិរញ្ញប្បទានពីរដ្ឋាភិបាលនៃសាធារណរដ្ឋប្រជាមានិតចិន រួមជាមួយថវិកាបដិភាគរបស់ រាជរដ្ឋាភិបាលកម្ពុជាសម្រាប់ការដោះស្រាយផលប៉ះពាល់ ការបោសសម្អាតគ្រាប់មីន យុទ្ធភ័ណ្ឌមិនទាន់ ផ្ទុះ សាងសង់ដោយក្រុមហ៊ុនសាជីវកម្មស្ពានថ្នល់ចិន(CRBC) ត្រួតពិនិត្យបច្ចេកទេសសាងសង់ដោយ ក្រុមហ៊ុនទីប្រឹក្សាបច្ចេកទេសក្វាងចូវ វ៉ានអាន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-17T02:38:51.810Z", "category": "អចលនទ្រព្យ", "views": 1172, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកលក់អនឡាញត្រូវចេះ! នេះជាក្បួនសរសេរ Caption ២ស្នៀត អានភ្លាម ទាក់ចិត្តភ្ញៀវភ្លែត	https://business-cambodia.com/articles/face-book-online-sale-tips	ស្ទើរតែមួយប្រទេសកម្ពុជាហើយ ដែលកំពុងប្រើប្រាស់បណ្ដាញសង្គម Facebook ដើម្បីប្រាស័យទាក់ទងគ្នា និងធ្វើអាជីវកម្មផ្សេងៗនៅលើកម្មវិធីដ៏ពេញនិយមមួយនេះ។ មាន Page (ផេក) ជាច្រើនបានបង្កើតឡើង ដើម្បីលក់អនឡាញឬផ្សព្វផ្សាយផលិតផលផ្សេងៗ ប៉ុន្តែអ្វីដែលជាបញ្ហានោះគឺ ម្ចាស់អាជីវកម្មផុសហើយគ្មានអ្នកគាំទ្រច្រើន ផុសហើយស្ងាត់ឈឹង។ ទាក់ទងជាមួយបញ្ហានេះ ថ្ងៃនេះផងដែរ Business Cambodia នឹងធ្វើការលើកយកនូវក្បួនសរសេរ Captionមួយចំនួនដែលអាចជួយជំរុញចិត្តអតិថិជនគោលដៅរបស់អ្នកឱ្យសម្រេចចិត្តទិញ។ ហើយអ្នកក៏អាចយកក្បួនសរសេរនេះរៀបនៅក្នុងប្លង់និយាយលក់ផលិតផលរបស់អ្នកបានដូចគ្នាដែរ។   ១. ក្បួនសរសេរបែប FOMO៖ FOMO គឺមកពីពាក្យថា Fear of Missing out ដែលមានន័យថា «ភ័យខ្លាចចំពោះបាត់បង់»។ អ្នកប្រហែលជាធ្លាប់ឃើញដែលសរសេរបញ្ជាក់ថា បញ្ចុះតម្លៃ៥០% សម្រាប់អតិថិជន ៣០នាក់ដំបូង ហើយឥឡូវនេះសល់ ៧កន្លែងចុងក្រោយប៉ុណ្ណោះ ឬជួនកាលគេសរសេរថា បញ្ចុះប្រូមូសិនពិសេស បញ្ចុះតម្លៃពី៤៩ដុល្លារ មកសល់ត្រឹម២៧ដុល្លារ ការបញ្ចុះតម្លៃពិសេសនេះ នឹងត្រូវបញ្ចប់ត្រឹមម៉ោង៧ល្ងាចនេះ។ ការសរសេរ Caption តាមក្បួន FOMO ដូចដែលបានលើកឧទាហរណ៍ខាងលើនេះ គឺជាការលេងជាមួយអារម្មណ៍ «ភ័យខ្លាច» របស់មនុស្ស ដោយអតិថិជនដែលកំពុងតែចាប់អារម្មណ៍ជាមួយផលិតផលរបស់អ្នកស្រាប់ហើយ គេនឹងសម្រេចចិត្តទិញភ្លាមៗ ដោយសារតែមិនចង់បាត់បង់ឱកាស។   ២.ខ្ចីដៃភ្ញៀវចាស់ប្រើ (Social Proof)៖ នៅត្រង់ចំណុចនេះ គឺអ្នកត្រូវចេះយកបទពិសោធន៍ និងមតិល្អៗរបស់អតិថិជនចាស់ ដែលពួកគាត់ទទួលបាន ក្រោយប្រើផលិតផលឬសេវាកម្មរបស់អ្នក យកមកបង្ហាញទៅកាន់ភ្ញៀវថ្មីរបស់អ្នក។ ដោយហេតុថា បច្ចុប្បន្ននេះមុននឹងសម្រេចចិត្តទិញផលិតផល ឬសេវាកម្មអ្វីមួយ មនុស្សភាគច្រើនតែងតែទៅអង្គុយមើល Comment ឬទៅសួរមតិយោបល់របស់អ្នកដែលធ្លាប់បានប្រើទំនិញដែលខ្លួនចង់ទិញនោះ។   ហេតុនេះការយកបទពិសោធន៍ល្អៗ របស់អតិថិជនចាស់ៗរបស់អ្នកមកបង្ហាញ វាអាចជួយបង្កើនទំនុកចិត្តដល់អតិថិជនថ្មី និងជួយជំរុញឱ្យពួកគេអាចសម្រេចចិត្តទិញផលិតផលរបស់អ្នកភ្លាមៗដោយមិនស្ទាក់ស្ទើរ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T09:27:09.831Z", "category": "កំពូលអ្នកលក់", "views": 878, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មានផ្ទះជាប់ផ្លូវមុខ មិនគួរទុកឲ្យទំនេរចោលទេ នេះជារបរ៣ ប្រភេទ ដែលគួរពិចារណា អាចទាញចំណូ.លស្ទើររាល់ថ្ងៃ	https://business-cambodia.com/articles/ere-are-three-types-of-occupations	ផ្ទះមិនត្រឹមតែជម្រកសម្រាប់ផ្តល់ភាពកក់ក្តៅនៅពេលគេងនិងការរស់នៅតែមួយមុខប៉ុណ្ណោះទេ ប៉ុន្តែផ្ទះក៏ជាទីកន្លែងដែលអាចបង្កើតជាប្រភពចំណូលបានផងដែរ ដោយសារបច្ចុប្បន្នមានបងប្អូនជាច្រើនដែលមានផ្ទះនៅផ្លូវមុខបានយកមកច្នៃជាកន្លែងរកស៊ី លក់អាហារ លក់ភេសជ្ជៈ និងជួលជាដើម។ តែក្នុងចំណោមនោះក៏នៅតែមានបងប្អូនយើងផ្សេងទៀតបានទុកមុខផ្ទះឲ្យទំនេរចោល ដោយមិនបានច្នៃអ្វីនោះទេ ហេតុដូច្នេះនៅក្នុងថ្ងៃនេះ ក្រុមការងារចាប់ក្រហមក៏សូមលើកយកនូវមុខរបរចំនួន ៣ ដែលអ្នកផ្ទះផ្លូវមុខអាចពិចារណាធ្វើបាន ប្រសិនបើធ្វើត្រូវបានចំណូលគ្រាក់ៗរាល់ថ្ងៃ របរទាំងនោះរួមមាន ៖     ១.បើកជាតូបកាហ្វេ   បច្ចុប្បន្នការលក់កាហ្វេ  កំពុងតែរីកដុះដូចផ្សិត មានទាំងការបើកហាង និងតូបរទេះជាដើម ហេតុនេះហើយចំពោះអ្នកដែលមានផ្ទះជាប់ផ្លូវអាចសាកល្បងធ្វើបាន ដោយយើងអាចទៅរៀនជំនាញខ្លីដើម្បីយល់ដឹងពីបច្ចេកទេសឆុង និងរៀបចំ បន្ទាប់មកអាចយកមកលក់បាន បើយើងធ្វើឆ្ងាញ់នឹងមានភ្ញៀវកម្មង់ទិញអាចរកចំណូលបានរាល់ថ្ងៃ។   ២.បើកជាម៉ាត ឬកន្លែងលក់គ្រឿងក្រអូប   ប្រសិនបើបងប្អូនមិនមានចំណាប់អារម្មណ៍ឬជំនាញទាក់ទងនឹងការឆុងកាហ្វេអាចងាកមកការលក់ជាគ្រឿងក្រអូប ឬបើកជាម៉ាតលក់ទំនិញចម្រុះវិញក៏បាន។ប្រសិនបើខ្វះទុនយើងអាចលក់ដំបូងនៅលើអនឡាញសិនក៏បាន បន្ទាប់ពីដើរហើយចាំបើកជាកន្លែងលក់ក៏បាន ព្រោះយើងអាចមានចំណូលបានពីរច្រកមានទាំងចំណូលផ្ទាល់ និងចំណូលតាមអនឡាញ។   ៣.លក់ប្រភេទអាហារតាមផ្លូវ   ក្រៅពីការបង្កើតម៉ាត កន្លែងលក់ភេសជ្ជៈ បងប្អូនក៏អាចងាកមកចាប់របរលក់់អាហារតាមផ្លូវបានដែរ ពេលព្រឹកអាចលក់ជាបាយស្រូប និងអាហារសម្រន់សម្រាប់អ្នកធ្វើការពេលព្រឹក ចំណែកពេលល្ងាចយើងអាចជាការលក់ពងមាន់អាំង ប្រហិត ឬអាហារបែប Street Food ផ្សេងៗទៀតបាន។ការធ្វើបែបនេះថ្វីបើហត់បន្តិច ប៉ុន្តែវាក៏អាចចំណូលបានប្រចាំថ្ងៃសម្រាប់យើងដែរ ហេតុហើយសម្រាប់បងប្អូនដែលមានផ្ទះជាប់ផ្លូវ មានគេឆ្លងកាត់ជាប្រចាំនោះអាចពិចារណាធ្វើបាន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T09:24:31.806Z", "category": "កំពូលអ្នកលក់", "views": 8399, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
សេដ្ឋីវ័យ៣៩តែនៅផ្ទះជួលប្រាប់មូលហេតុ៣ធ្វើឲ្យគាត់សប្បាយចិត្តបំផុតពេលសម្រេចចិត្តមិនទិញផ្ទះផ្ទាល់ខ្លួន	https://business-cambodia.com/articles/millionaire-that-still-rent-the-homes	លោកស្រី Bernadetter Joy វ័យ៣៩ឆ្នាំសេដ្ឋិនីសញ្ជាតិអាមេរិកគឺជាសហគ្រិនដែលមិនមានផ្ទះផ្ទាល់ខ្លួននោះទេពោលគឺគាត់បន្តរស់នៅផ្ទះជួលដោយមិនខ្វល់ខ្វាយរឿងទិញផ្ទះរស់នៅផ្ទាល់ខ្លួនឡើយ។ ខាងក្រោមនេះគឺជារឿង៤ដែលលោកស្រីសប្បាយចិត្តចំពោះការមិនសម្រេចចិត្តទិញផ្ទះ។   ១. មិនឈឺក្បាលរឿងជួសជុល លោកស្រីបានលើកឡើងថាមានផ្ទះផ្ទាល់ខ្លួនគឺឈឺក្បាលរឿងជួសជុលផ្ទះម្ដងៗហើយត្រូវចំណាយលុយច្រើនទៀត។ ប៉ុន្ដែការជួលផ្ទះរស់នៅគឺមិនឈឺក្បាលទៀតទេព្រោះផ្ទះជួលគេមានអ្នកគ្រប់គ្រងអចលនទ្រព្យសម្រាប់ដោះស្រាយបញ្ហានានាជាពិសេសលើការជួលជុលតែម្ដង។   ២. នៅជិតកន្លែងកម្សាន្តនានា  លោកស្រីបានឲ្យដឹងថាការជួលផ្ទះរស់នៅគឺយើងមានជម្រើសក្នុងការជ្រើសរើសទីតាំងដែលនៅកណ្ដាលក្រុងដែលងាយស្រួលទៅកន្លែងកម្សាន្តផ្សេងៗ។ ជាក់ស្ដែងយើងអាចជួលនៅកណ្ដាលក្រុងនៅជិតភោជនីយដ្ឋាន សារមន្ទីរ សួនឧទ្យានដោយចំណាយពេលតិចក្នុងការទៅដល់កន្លែងទាំងនេះ។   ៣. អាចវិនិយោគបានកាន់តែច្រើន ត្រង់នេះលោកស្រីបានបង្ហើបថាពេលោកស្រីសម្រេចចិត្តមិនទិញផ្ទះ លុយរបស់លោកស្រីមិនជាប់នៅអចលនទ្រព្យទៀតទេដូច្នេះលោកស្រីអាចមានលុយសម្រាប់ចាប់ឱកាសវិនិយោគផ្សេងៗហើយមានភាពបត់បែនបានល្អទៀតផង។ លោកស្រីថាស្រីបានយកលុកដាក់នៅធនាគារដែលជាការវិនិយោគសម្រាប់ចូលនិវត្ត។   លើសពីនេះដោយសារលោកស្រីជាហសគ្រិនម្នាក់ផងនោះលោកស្រីយកលុយវិនិយោគបន្ថែមទៀតទៅក្នុងអាជីវកម្មដើម្បីពង្រីកអាជីវកម្មបន្ថែម។ ក្រៅពីវិនិយោគក្នុងអាចជីវកម្មលោកស្រីក៏បានវិនិយោគលើចំណេះជំនាញនិងទុកលុយមួយផ្នែកចំណាយលើព្រឹត្តិការណ៍និងការទំនាក់ទំនងផងដែរ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T09:23:12.459Z", "category": "ហិរញ្ញវត្ថុ", "views": 175, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
កំពុងស្ថិតនៅក្នុងស្ថានភាព ៣ នេះ ពុំគួរទិញផ្ទះដោយការបង់រំលសដាច់ខាត បើមិនចង់ទឹកភ្នែក	https://business-cambodia.com/articles/depreciation-house	សេវាកម្មបង់រំសល់លំនៅឋាន បានក្លាយជាវិធីសាស្ដ្រមួយដ៏ពេញនិយាយនៅក្នុងទីផ្សារអចលនទ្រព្យមួយរយៈចុងក្រោយនេះ។ ដោយសារវិធីសាស្ដ្រនេះជួយឲ្យអ្នកដែលមានចំណូលទាប មិនមានលុយទិញផ្ដាច់ អាចធ្វើការបង់រំលស់ប្រចាំខែជាមួយម្ចាស់បុរី ឬក្រុមហ៊ុន។   ប៉ុន្ដែយ៉ាងមុននឹងសម្រេចចិត្ដក្នុងការបង់រំលស់ អ្នកក៏ត្រូវសិក្សាឲ្យបានច្បាស់លាស់ផងដែរចៀសវាងមានបញ្ហាទៅក្រុមខាងមុខ។ ជាក់ស្ដែងកន្លងមកនេះក៏មានអ្នកទឹកភ្នែកមិនតិចនោះដែរ ដែលផុងខ្លួនដោយសារការបង់រំលស់ផ្ទះនេះ។ ហើយប្រសិនបើអ្នកស្ថិតនៅក្នុងស្ថានភាព ៣ នេះសូមកុំបង់រំលស់ឲ្យសោះ។   ១. គ្មានចំណូលច្បាស់លាស់   ប្រសិនបើអ្នកកំពុងមានប្រភពចំណូលពុំច្បាស់លាស់ មានមួយខែអត់មួយខែ យកល្អកុំទាន់គិតលើការបង់រំលស់នេះអី ព្រោះអាចធ្វើឲ្យអ្នកជួបបញ្ហាលុយការនាពេលណាមួយក៏ថាបាន។ ព្រោះការបង់រំលស់គឺតម្រូវឲ្យយើងត្រូវបង់ប្រាក់ជាប្រចាំខែជូនម្ចាស់គម្រោង អ៊ីចឹងបើសិនប្រភពចំណូលអ្នកមិនច្បាស់ ប៉ះចំខែខ្លះរកពុំបាន តើបានអ្វីបង់ឲ្យគេ។ អ៊ីចឹងពុំគួរបង់រំលស់ទេនៅក្នុងស្ថានភាពបែបនេះ។ ប៉ុន្ដែចាំដល់អ្នកមានប្រភពចំណូលច្បាស់លាស់ រឹងមាំ ចាំធ្វើការបង់ក៏មិនហួសពេលដែរ។   ២. កំពុងជាប់បំណុល   ការសម្រេចចិត្ដបង់រំលស់ផ្ទះទាំងខ្លួនកំពុងជាប់ជំពាក់បំណុល គឺជារឿងគ្រោះថ្នាក់ និងជួបហានិភ័យច្រើន ព្រោះការទិញផ្ទះដោយបង់រំលស់គឺជាបំណុលដែលអ្នកត្រូវបង់ឲ្យម្ចាស់គម្រោងជារៀងរាល់ខែ។ អ៊ីចឹងបើអ្នកកំពុងតែជាប់បំណុលផ្សេងហើយ មកធ្វើការបង់រំលស់បន្ថែមទៀត មានន័យថាកំពុងបន្ថែមបំណុលពីលើជួយជាន់ទៀតហើយ។ ប៉ុន្ដែប្រសិនបើអ្នកមានប្រភពចំណូលអាចទប់បាន ហើយផ្ទះដែលបង់រំលស់នេះអាចរកចំណូលឲ្យបានតាមរយៈការជួយ ឬធ្វើអាជីវកម្ម គឺមិនអីនោះទេ តែបើចំណូលស្ទើររំលស់ហើយមិនអាចរកចំណូលដើម្បីជួយដោះបំណុល ចៀសបានគួរតែចៀសសិនទៅ ចាំដោះបំណុលពីខ្លួនអស់ចាំបង់រំលស់ក៏ជារឿងល្អដែរ។   ៣. រំលស់តាមគេ   សុភាសិតខ្មែរមួយបានពោលថា «កុំឃើញដំរីជុះ ប្រឹងជុះតាមដំរី» មានន័យថាកុំឃើញធ្វើអីប្រឹងធ្វើតាមគេ ពេលខ្លះគេស្ថិតក្នុងស្ថានភាពផ្សេងយើងស្ថិតក្នុងស្ថានផ្សេង។ ធៀបនឹងការបង់រំលស់ផ្ទះ បើសិនជាអ្នកឃើញគេបង់ ហើយទៅបង់នឹងគេដែរ ដោយពុំមានគិតពីស្ថានភាពហិរញ្ញវត្ថុខ្លួន គឺជារឿងលំបាកបំផុត។ ពេលខ្លះគេរំលស់ដោយសារគេមានប្រភពចំណូលរឹងមាំ មានតម្រូវការចាំ តែបើឃើញមិនទាន់មានភាពចំបាច់ ចំណូលនៅស្ទើរគួរទប់ចិត្ដសិន ខំប្រឹងសន្សំប្រាក់ បង្កើតចំណូលឲ្យបានច្រើន ចាំបង់ទើបជាការល្អ។ «កុំហ៊ឺហាតាមអ្នកដទៃ ទាំងរាល់ថ្ងៃចំណូលនៅតិច» ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T09:21:53.159Z", "category": "អចលនទ្រព្យ", "views": 123, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
នៅរៀន តែចង់រកការងារធ្វើ! ក្រសួងនឹងធ្វើសិក្ខាសាលាមួយ ជួយបង្ហាញផ្លូវ ចូលរួមស្ដាប់ឥតគិតថ្លៃ	https://business-cambodia.com/articles/still-studying-but-want-to-find-a-job	ចំពោះសិស្សានុសិស្សដែលនៅរៀនហើយ ចង់បានការងារធ្វើតែមិនមាននរណាជួយបង្ហាញផ្លូវ ឬប្រឹក្សាយោបល់ឈប់ពេលពិបាកចិត្តទៀតទៅ ព្រោះនៅថ្ងៃទី២០ ខែកុម្ភៈ ឆ្នាំ២០២៤ នេះក្រសួងការងារ និងបណ្តុះបណ្តាលវិជ្ជាជីវៈបានសហការជាមួយ ស.ស.យ.កនឹងរៀបចំសិក្ខាសាលាចែករំលែកចំណេះដឹង និងបទពិសោធន៍ ស្តីពីការត្រៀមខ្លួនចូលទីផ្សារការងារក្នុងយុគសម័យឌីជីថលនៅទីតាំងសាកលវិទ្យាល័យពាណិជ្ជសាស្ត្រ អេស៊ីលីដា ចាប់ពីម៉ោង ៨ ព្រឹកដល់ម៉ោង ៥ ល្ងាច។   ដូច្នេះ សម្រាប់ យុវជន សិស្ស/និស្សិត ដែលកំពុងស្វែងរកការងារ ឬចង់ផ្លាស់ប្តូរការងារ សូមត្រៀម CV ដើម្បីដាក់ពាក្យ និងសម្ភាសការងារភ្លាមៗជាមួយតំណាងក្រុមហ៊ុនទាំង ២៤ ដែលនឹងនាំយកឱកាសការងារជាច្រើនទៅចូលរួមតាំងបង្ហាញ។   លើសពីនេះ យុវជន ក៏អាចចូលរួមក្នុងសិក្ខាសាលា ដែលនឹងមានការចូលរួមចែករំលែកចំណេះដឹង បទពិសោធន៍ល្អៗ និងគន្លឹះសំខាន់ៗ ពីសំណាក់វាគ្មិនជំនាញៗ ពីសារៈសំខាន់នៃការត្រៀមខ្លួនចូលទីផ្សារការងារ ក៏ដូចជាការត្រៀមខ្លួនដាក់ពាក្យស្វែងរកការងារផងដែរ។ សូមបញ្ជាក់ថា ព័ត៌មានបន្ថែម សូមទាក់ទងមកកាន់ NEA តាមរយៈលេខ ០១២ ៩០៦ ៦៦៤ / ០១៦ ៧៨៦ ៦៥៥ (Telegram) ឬ គេហទំព័រ www.nea.gov.kh និងទំព័រ Facebook (neakhmer)៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T09:06:41.393Z", "category": "ព័ត៌មានថ្មីៗ", "views": 273, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បើកដល់ណា ភ្ញៀវតាមដល់និង! មកដឹងក្បួនលក់របស់ហាងកាហ្វេល្បីៗទាំង២ នេះ ភ្ញៀវចូលពេញៗគ្រប់សាខា	https://business-cambodia.com/articles/two-coffee-shop-in-cambodia-	ហាងកាហ្វេមិនត្រឹមតែជាកន្លែងដែលអាចញ៉ាំកាហ្វេប៉ុណ្ណោះទេ ប៉ុន្តែវាជាកន្លែងដែលអ្នកអាចទៅជជែក អានសៀវភៅ និងជួបមិត្តភ័ក្តិ និយាយការងារ បានថែមទៀត។ មើលឃើញថា បច្ចុប្បន្ននេះហាងកាហ្វេមានច្រើនមែនទែន មិនថា នៅភ្នំពេញឬនៅតាមបណ្ដាលខេត្តនោះទេ ព្រោះជារបរមួយដែលកំពុងពេញនិយមផងដែរ ។   យ៉ាងមិញទន្ទឹមនិងរបរដ៏ពេញនិយមនេះផង ជាក់ស្ដែងបើក្រឡេកមកស្គាល់ហាងកាហ្វេរល្បីៗមួយចំនួនដូចជា Brown  និង Tube Coffee គឺជាហាងកាហ្វេមួយដែលទទួលបានការគាំទ្រមែនទេ ពីសំណាក់ មនុស្សគ្រប់វណ្ណៈ។ មិនថាបើកទីណាកន្លែងណាក៏មានអ្នលគាំទ្រដែរ។ តើកាហ្វេទាំង២ នេះប្រើយុទ្ធសាស្រ្តអ្វីទៅ ទើបទាញចិត្តភ្ញៀវបានច្រើនបែបនេះ? ថ្ងៃនេះចាបក្រហម នឹងលើកយកក្បូនធ្វើទីផ្សារបស់ ប្រេនទាំងពីនេះ ដែលភ្ញៀវឃើញហើយមិនចូលមិនបាន៖     នៅពីក្រោយភាពរីកចម្រើន និងពោរពេញដោយភាពច្នៃប្រឌិត យីហោ Tube Coffee បានប្រើនូវយុទ្ធសាស្រ្តជាច្រើន ដើម្បីចាប់យកចំណែកទីផ្សារ និងបំពេញតម្រូវការអតិថិជនរបស់ខ្លួនដោយក្នុងនោះរួមមាន៖   ១. ចងក្រងរូបមន្តឲ្យមានស្ដង់ដារច្បាស់លាស់បំផុត   ចាប់តាំងពីពេលចាប់ផ្ដើមដំបូងមក យីហោកាហ្វេនេះបានចងក្រងរូបមន្តកាហ្វេ និងបច្ចេកទេសសំខាន់ៗ ដែលនាំឱ្យកាហ្វេមួយកែវមានរសជាតិឆ្ងាញ់បំផុត និងមិនប្រែប្រួល មិនថាជាគ្រាប់កាហ្វេ ទឹកស្ករ ទឹកកកនោះទេ។   ២. ដូចគ្នា តែមិនដូចគ្នា   រសជាតិដដែល តម្លៃដដែល ការផ្តល់សេវាកម្មរហ័សដូចគ្នាដដែល ប៉ុន្តែបរិយាកាសនៅក្នុងហាងគឺមិនដូចគ្នាឡើយ។ ស្របពេលដែលហាងកាហ្វេជាច្រើន ព្យាយាមបើកហាងដូចៗគ្នា ធូប បានជ្រើសរើសកាដេគ័រសាខាថ្មីៗរបស់ខ្លួន ឱ្យមានលក្ខណៈខុសប្លែកពីគ្នា ដើម្បីដើរឱ្យទាន់សម័យ និងធ្វើឱ្យអតិថិជនទទួលបានអារម្មណ៍ថ្មីៗជាប្រចាំ។   ៣. បុគ្គលិកសន្ដិសុខក៏ជាអ្នកលក់   ស្ដាប់ទៅហាក់ចម្លែកបន្តិច ប៉ុន្តែសម្រាប់ Tube Coffee មិនបានចាត់ទុកបុគ្គលិកសន្តិសុខក៏ជាអ្នកលក់មួយរូបផងដែរ ពោលគឺគាត់ដឹងច្បាស់ពីម៉ឺនុយរបស់ហាង និងអាចជួយកម្មង់កាហ្វេរសជាតិផ្សេងៗជំនួសភ្ញៀវផងដែរ។   រីឯហាងកាហ្វេ Brown ក៏មានយុទ្ធទីផ្សារផ្សេងពី Tube Coffee ដែរ ដោយក្នុងនោះរួមមាន៖     ១. រស់ជាតិ និង សេវាកម្ម   និយាយទៅដល់រសជាតិនៃកាហ្វេ ភេសជ្ជៈនិងអាហារវិញ ប្រោនមិនដែលធ្វើឲ្យអតិថិជនរបស់ខ្លួនខកចិត្តនោះទេ។ កាហ្វេគ្រប់ដំណក់គឺត្រូវបានចម្រាញ់ចេញពីគ្រាប់កាហ្វេស្រស់ៗដែលត្រូវបានលីងយ៉ាងសម្រិតសម្រាងដោយបុគ្គលិកនៅក្នុងហាងកាហ្វេផ្ទាល់។ គួបផ្សំជាមួយនឹងស្ករត្នោតខ្មែរដែលត្រូវមានច្នៃទ្បើងដើម្បីឆុងជាមួយនឹងកាហ្វេផងនោះក៏បានជួយបង្កើននូវរសជាតិផ្អែមស្រទន់ មានក្លិនឈ្ងុយនិងលក្ខណៈពិសេសខុសប្លែកពីកាហ្វេធម្មតា។ កាហ្វេប្រោន ផ្តោតទៅលើ ស្តង់តា គុណភាពនិងអនាម័យបានធ្វើឲ្យហាងនេះទទួលបាននូវទំនុកចិត្តយ៉ាងខ្លាំងពីអតិថិជន។   ២. យុទ្ធសាស្ត្រទីផ្សារឌីជីថលនិងភាពច្នៃប្រឌិត   ហាងកាហ្វេប្រោនតែងតែធ្វើការផ្តិតយកនូវរូបភាពដ៏គួរឲ្យទាក់ទាញនៃកាហ្វេ ភេសជ្ជៈនិងអាហារជាច្រើនមុខរបស់ខ្លួនដោយភ្ជាប់មកជាមួយនឹងការពិពណ៌នាខ្លីៗហើយបង្ហោះនៅតាមបណ្តាញសង្គម Facebook និង Instagram ។ ដើម្បីផ្សព្វផ្សាយទៅកាន់អតិថិជនដែលប្រើប្រាស់បណ្តាញសង្គមទាំងនេះឲ្យពួកគេបានឃើញនិងស្គាល់កាន់តែច្បាស់អំពីហាងកាហ្វេរបស់ពួកគេ។   ៣. អត្តសញ្ញាណនិងរចនាបថនៅក្នុងហាង   លក្ខណៈពិសេសដែលធ្វើឲ្យហាងកាហ្វេប្រោនខុសប្លែកពីហាងកាហ្វេនានានោះគឺជារចនាបថនៅក្នុងហាង គ្រប់សាខារបស់ប្រោនទាំងអស់សុទ្ធសឹងតែមានការរៀបចំខុសប្លែកពីគ្នា។ការមានការតុបតែងនិងការរៀបចំប្រកបដោយភាពច្នៃប្រឌិតព្រមជាមួយនឹងការរំលេចទៅដោយពណ៌ត្នោតដែលបញ្ជាក់អំពីអត្តសញ្ញាណនិងអត្ថន័យនៃឈ្មោះរបស់ខ្លួន។ អមជាមួយនឹងការលម្អទៅដោយក្បូរក្បាច់រចនាដ៏ល្អប្រណិតដែលជាការរួមបញ្ជូលគ្នារវាងរចនាបថបែបខ្មែរនិងបរទេសក៏បានបង្កើតជាទស្សនីយភាពដ៏គួរឲ្យទាក់ទាញនិងប្រកបទៅដោយសោភ័ណ្ឌភាពនៅក្នុងបរិវេណហាងទាំងមូល៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T08:19:55.900Z", "category": "កំពូលអ្នកលក់", "views": 322, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ឲ្យលុ.យគេខ្ចីតែក្រែងចិត្តមិនហ៊ានទារចំៗ នេះជាក្បួនទារលុ.យដោយប្រយោលឲ្យអ្នកខ្ចីនឹកឃើញសងលុ.យវិញ	https://business-cambodia.com/articles/how-to-get-money-back-indirectly	បងប្អូនមួយចំនួនដែលឲ្យលុយគេខ្ចីប្រហែលជាកើតមានកូនចិត្តមួយគឺមានចិត្តទើសទាល់ក្នុងការទារលុយពីអ្នកខ្ចីពោលគឺចេះតែក្រែងចិត្តគេមិនហ៊ានទារលុយគេចំៗនោះទេ។ យ៉ាងណាមិញការមិនចេះទារលុយពីអ្នកខ្ចីពេលខ្លះធ្វើឲ្យអ្នកជួបបញ្ហាលុយព្រោះតែមិនចេះទារលុយគេហើយមួយវិញទៀតគេក៏មិនងាយសងលុយដែរព្រោះមិនឃើញអ្នកទារលុយផង។   ទាក់ទងនឹងរឿងទារលុយនេះដែរ ថ្ងៃនេះ Business Cambodia សូមចែករំលែកខ្លះៗពីក្បួនទារលុយដោយប្រយោលសម្រាប់អ្នកដែលឲ្យលុយគេខ្ចីតែមិនហ៊ានទារចំៗព្រោះតែក្រែងចិត្តគេ។   ១. និយាយទាក់ទងនឹងលុយពេលជួបគ្នាម្ដងៗ ការនិយាយពីរឿងអ្វីមួយគឺធ្វើឲ្យមនុស្សឆាប់នឹកឃើញពីសកម្មភាពដែលធ្លាប់ធ្វើកន្លងមក យើងអាចនិយាយបានថាគឺជាការរំលឹកឬដាស់តឿនឲ្យគេនឹកឃើញរឿងអ្វីមួយឡើងវិញ។ ត្រង់នេះអ្នកអាចនិយាយពីលុយ គេអាចនឹងនឹកឃើញថាអ្នកបានជំពាក់លុយអ្នក។ ឧទាហរណ៍ពេលជួបគ្នាអ្នកអាចនិយាយប្រយោគខ្លះៗដូចជា” ខែនេះរកលុយមិនបានសោះចាយមិនគ្រប់ទេ” ឬអាចនិយាយថា” ខែនេះចំណាយច្រើនណាស់ ឥឡូវខ្វះខាតលុយសម្រាប់ចំណាយហើយ”។   ការនិយាយពីលុយជាមួយនឹងប្រយោគទាក់ទងនឹងលុយដូចបានរៀបរាប់ខាងលើនឹងធ្វើឲ្យគេនឹកឃើញថាគេជំពាក់អ្នកហើយគេអាចនឹងទូទាត់សងអ្នកវិញ។ ជាធម្មតាទេមនុស្សតែងតែមានខ្លួន ដូច្នេះពេលយើងនិយាយរឿងលុយខណៈគេជំពាក់លុយយើងនោះគេនឹងនឹកឃើញហើយ។   ២. ផុសលើបណ្ដាញសង្គម  ការផុសសារលើបណ្ដាញសង្គមក៏ផ្លូវមួយដែលដាស់តឿនអ្នកជំពាក់ឲ្យគេនឹកឃើញហើយដឹងថាអ្នកកំពុងតែត្រូវការលុយនិងចង់ទារលុយពីអ្នកខ្ចីតែអ្នកមិនហ៊ានប្រាប់គេចំៗតែប៉ុណ្ណោះ។ ត្រង់នេះអ្នកអាចផុសលើការបណ្ដាញសង្គមដូចជាហ្វេសប៊ុកដោយនិយាយទាក់ទងនឹងលុយដូចជាប្រយោគ” លុយពិបាករកណាស់ ដូច្នេះត្រូវចាយលុយឲ្យមានប្រសិទ្ធភាព” ឬប្រយោគជុំវិញបញ្ហាលុយដូចជា” មានលុយកុំចេះតែឲ្យគេខ្ចី ព្រោះពេលយើងខ្វះខាតទើបដឹងថាពិបាកប៉ុនណា”។   ចំណុចទី២នេះមិនខុសពីចំណុចមួយប៉ុន្មានទេគ្រាន់តែចំណុចទី២នេះគឺយើងប្រើសកម្មភាពត្អួញត្អែរលើបណ្ដាញសង្គមដើម្បីឲ្យគេនឹកឃើញហើយគេអាចនឹងគិតគូសងយើងវិញ។   ៣. និយាយត្រង់ៗពីបញ្ហាអ្នក ការនិយាយចំៗទៅអ្នកជំពាក់លុយគឺជារឿងសំខាន់បំផុតដែលអ្នកត្រូវធ្វើនៅពេលដែលអ្នកពិតជាជួបបញ្ហាលុយកាក់ខ្វះខាតលុយឬត្រូវការលុយបន្ទាន់ពិតមែន។ អ្នកអាចប្រាប់ពីបញ្ហារបស់អ្នកដូចជាការខ្វះខាតលុយ ជំពាក់បំណុលឬត្រូវការលុយបន្ទាន់ហើយសុំទារលុយគេព្រោះអ្នកពិតជាត្រូវការលុយពិតមែន។   ការបង្ហាញពីបញ្ហារបស់អ្នកទៅកាន់អ្នកខ្ចីលុយគឺជាសកម្មភាពដែលធ្វើឲ្យអ្នកខ្ចីលុយស្វះស្វែងរកលុយមកសងអ្នកព្រោះគេមើលឃើញថាអ្នកពិតជាកំពុងត្រូវការលុយពិតមែន។   អត្ថបទទាក់ទង៖  លុយពិបាករកហើយក៏ពិបាកទារ! មានគេសុំខ្ចីលុយតែមិនចង់ឲ្យខ្ចី ពាក្យ៤ឃ្លានេះអាចបដិសេធឲ្យគេស្ងប់ចិត្ត	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T08:00:49.819Z", "category": "ហិរញ្ញវត្ថុ", "views": 661, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្តៅៗ! យីហោលំដាប់ពិភពលោក Nike ត្រៀមកា.ត់បុ.គ្គលិកជាងមួយពា.ន់នាក់ នៅដើមឆ្នាំនេះ	https://business-cambodia.com/articles/nike-plans-to-cut-about-2-jobs	ស្ថានភាពកាន់តែតានតឹងបង្ខំឱ្យយីហោលំដាប់ពិភពលោក Nike ដាក់គម្រោងកាត់បុគ្គលិកចេញពីក្រុមហ៊ុនរបស់ខ្លួនចំនួន ១,៦០០នាក់ ដែលស្មើនឹង ២ភាគរយនៃបុគ្គលិកសរុបចំនួន ៨៣,៧០០ នាក់ គិតត្រឹមថ្ងៃទី ៣១ ខែ ឧសភា ឆ្នាំ ២០២៣ នេះបើយោងតាមឯកសាររបស់ក្រុមហ៊ុន។     យោងតាមការចុះផ្សាយរបស់សារព័ត៌មាន Reuters បានឱ្យដឹងថា មូលហេតុដែលនៅពីក្រោយការកាត់បុគ្គលិកជាច្រើននាក់នេះ ដោយសារតែក្រុមហ៊ុនសម្លៀកបំពាក់កីឡាយក្សមួយនេះចង់កាត់ថ្លៃចំណាយ បន្ទាប់ពីរបាយការណ៍នៃការលក់នៅក្នុងឆ្នាំនេះមានការធ្លាក់ចុះ ដោយនៅក្នុងឆ្នាំ ២០២៣ កន្លងទៅ ប្រាក់ចំណូលរបស់ NIKE ទទួលបានត្រឹមតែ ៥១,៥៤២ ពាន់លានដុល្លារ បើធៀបទៅឆ្នាំ ២០២២ មានកើនឡើងតែ ៤.៩៦ភាគរយប៉ុណ្ណោះបើធៀបនឹងឆ្នាំ ២០២២។   ដោយសារតែមូលហេតុនេះហើយទើបតម្រូវឱ្យក្រុមហ៊ុនត្រូវដាក់គម្រោងកាត់បុគ្គលិកដើម្បីរក្សាលំនឹងហិរញ្ញវវត្ថុរបស់ក្រុមហ៊ុន។ ក្នុងនោះ Nike បានដាក់ផែនការសន្សំប្រាក់ចំនួន ២ពាន់លានដុល្លារក្នុងរយៈពេល ៣ឆ្នាំខាងមុខ តាមរយៈការរឹតបន្តឹងការផ្គត់ផ្គង់ផលិតផលមួយចំនួន និងការបន្ថយអ្នកធ្វើការផងដែរ។ ជាមួយគ្នានេះក្រុមហ៊ុនបានបង្ហាញឱ្យដឹងផងដែរថា ក្នុងត្រីមាសទី៣នេះ ក្រុមហ៊ុនបានចំណាយប្រាក់ទៅលើបុគ្គលិកប្រមាណជា ៤០០លានដុល្លារ ទៅ ៤៥០ លានដុល្លារ ដែលចំនួននេះជាចំណាយដ៏ច្រើនដែលក្រុមហ៊ុនត្រូវធ្វើការពិចារណានិងរៀបចំផែនការហិរញ្ញវត្ថុឡើងវិញ។     គួរបញ្ជាក់ផងដែរថា យីហោលំដាប់ពិភពលោក Nike គឺជាយីហោលក់ស្បែកជើង និងសម្លៀកបំពាក់កីឡារបស់អាមេរិក ដែលមានទីស្នាក់ការនៅជិត Beaverton រដ្ឋ Oregon សហរដ្ឋអាមេរិក ដែលត្រូវបានបង្កើតឡើងដោយលោក Phil Knight ថ្ងៃទី ២៥ ខែមករា ឆ្នាំ ១៩៦៤ បើគិតមកដល់ពេលបច្ចុប្បន្នយីហោលំដាប់ពិភពលោកមួយនេះមានអាយុកាលប្រមាណជា ៦០ឆ្នាំហើយ។	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T06:55:27.034Z", "category": "ចាប់ផ្តើមអាជីវកម្ម", "views": 282, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ផ្លាស់ប្តូរអ្នកដឹកនាំថ្មីវិទ្យាស្ថានKIT បង្ហាញមហិច្ឆតាខ្ពស់ជាងមុនដើម្បីបណ្តុះបណ្តាលនិស្សិតខ្មែរ	https://business-cambodia.com/articles/change-of-new-leaders-kit-institute-shows-higher-ambition-to-train-cambodian-students-	ដោយៈ គង់ សូរិយា       ភ្នំពេញៈ ជាមួយនឹងការផ្លាស់ប្តូររចនាសម្ព័ន្ឋដឹកនាំថ្មី Kirirom Institute of Technology (KIT) មានគោលដៅក្លាយជាវិទ្យាស្ថានឈានមុខគេនៅប្រទេសកម្ពុជាប៉ុណ្ណោះទេ ប៉ុន្តែថែមទាំងឈានមុខគេនៅតំបន់អាស៊ីអាគ្នេយ៍។ គោលដៅនេះធ្វើឡើង តាមរយៈការផលិតធនធានមនុស្សឌីជីថល ដែលមានភាពចាំបាច់សម្រាប់ ការរីកចម្រើននាពេលអនាគតនៃបណ្តាប្រទេសនៅតំបន់អាស៊ី។ លោកបណ្ឌិតMasamu Kamaga នាយកគ្រប់គ្រងថ្មីនៃKITបានមានប្រសាសន៍ឲ្យដឹង តាមបណ្តាញតេឡេក្រាមបន្ទាប់ពីសន្និសីទសារព័ត៌មានកាលពីថ្ងៃទី១៥ កុម្ភៈថា “ក្នុងឋានៈរបស់ខ្ញុំជាប្រធានថ្មី ខ្ញុំនឹងនាំយកបទពិសោធន៍របស់ខ្ញុំ ក្នុងនាមជាសហគ្រិនម្នាក់ ដែលបានចាប់ផ្តើមជាមួយក្រុមហ៊ុនJP telecommunication និងបង្កើតក្រុមហ៊ុន ដែលទាក់ទងនឹងបច្ចេកវិទ្យាបញ្ជូនសញ្ញា (broadband) ជាច្រើននៅក្នុងប្រទេសជប៉ុន”។  លោកបញ្ជាក់ថា “ដោយធ្លាប់បានធ្វើការបង្រៀនទាំងនៅប្រទេសជប៉ុន និងសហរដ្ឋអាមេរិក ខ្ញុំប្តេជ្ញាចិត្តក្នុងការជំរុញបរិយាកាស នៃភាពជាសហគ្រិនបៃតងនៅក្នុងពិភពលោក”។ លោកបន្តថា ថ្មីៗនេះ ក្រោយពីបានចូលរួមកម្មវិធី CES tech show នៅសហរដ្ឋអាមេរិក ដែលជាទីកន្លែង ដែលក្រុមហ៊ុនបច្ចេកវិទ្យាកំពូលៗ បង្ហាញពីការអភិវឌ្ឍន៍ចុងក្រោយរបស់ពួកគេ លោកបានដឹងយ៉ាងច្បាស់ អំពីនិន្នាការបច្ចុប្បន្ន នៅក្នុងឧស្សាហកម្មរបស់យើង។  យើងកំពុងមើលឃើញបដិវត្តន៍ Al ដែលកំពុងជ្រៀតចូលយ៉ាងជ្រៅទៅក្នុងឧស្សាហកម្មបច្ចេកវិទ្យា។ លោកបញ្ជាក់ថា “យើងសង្កេតឃើញមានការផ្លាស់ប្តូរគួរឱ្យកត់សម្គាល់ពីឧស្សាហកម្មប្រេង ទៅកាន់ឧស្សាហកម្ម semiconductor ហើយកោះតៃវ៉ាន់ គឺជាអ្នកនាំមុខគេក្នុងវិស័យនេះ”។លោកបន្ថែមថា “តាមរយៈដំណើរទស្សនៈកិច្ចនេះ ខ្ញុំបានរកឃើញថា សាកលវិទ្យាល័យនៅតៃវ៉ាន់បង្រៀនកម្មវិធី semiconductor ល្អប្រសើរជាងសាកលវិទ្យាល័យ Stanford ក្នុងសហរដ្ឋអាមេរិកទៅទៀត”។  លោកជឿជាក់ថា ការតភ្ជាប់ ទំនាក់ទំនងជាសកលទាំងនេះ នឹងផ្តល់អត្ថប្រយោជន៍យ៉ាងច្រើនដល់វិទ្យាស្ថាន KIT។ យើងកំពុងចាប់ផ្តើមយុគសម័យថ្មីនៅវិទ្យាស្ថាន KIT នៅឆ្នាំនេះ។  ថ្វីបើប្រឈមមុខនឹងការលំបាកក្នុងរយៈពេល២ ទៅ៣ឆ្នាំកន្លងមកនេះយ៉ាងណាក្តី ក៏យើងកំពុងស្ថិត នៅលើផ្លូវនៃការស្ទុះងើបឡើងវិញ។  វិទ្យាស្ថានបច្ចុប្បន្ននេះ KITត្រូវបានគ្រប់គ្រងដោយក្រុមហ៊ុន KIT Management Co., Ltd.។ នៅពេលសាកសួរពីមុខជំនាញសម្រាប់និស្សិតសិក្សា នៅKOT លោកបណ្ឌិតMasamu Kamaga បានបញ្ជាក់ថា ជាការពិតណាស់ វិទ្យាស្ថាន បានធ្វើបច្ចុប្បន្នភាពមុខវិជ្ជារបស់ខ្លួន ជារៀងរាល់ឆ្នាំ ដើម្បីសម្របទៅតាមនិន្នាការឧស្សាហកម្ម។ យើងមិនមាននិស្សិត មកពីបណ្តាប្រទេសអាស៊ានផ្សេងទៀតទេ គិតរហូតមកដល់ពេលនេះ ប៉ុន្តែទោះយ៉ាងណាក្តី យើងមានសាកលវិទ្យាល័យដៃគូមួយចំនួន នៅក្នុងតំបន់អាស៊ាន ហើយយើងត្រៀមខ្លួនទទួលយកនិស្សិត ដែលផ្លាស់ប្តូរការសិក្សា។ លោកបន្តថា ក្នុងឆមាសនីមួយៗ យើងផ្តល់ជូនប្រហែល5 ទៅ10មុខវិជ្ជា ក្នុងមួយកម្មវិធីសិក្សា។  យើងមានមុខជំនាញចំនួន3 ដែលរួមមាន ផ្នែកវិស្វកម្មសូហ្វវែរ ការគ្រប់គ្រងទេសចរណ៍ និងការរៀបចំផែនការ និងការរចនាឌីហ្សាញ។ លោកនន្តទៀតថា នាពេលបច្ចុប្បន្ននេះ យើងផ្តល់ជូននូវមុខជំនាញផ្នែកវិស្វកម្មសូហ្វវែរ ជាមួយនឹងជម្រើសវគ្គសិក្សានៅក្នុងប្រធានបទដែលទាក់ទងនឹងAI ដូចជា Deep Learning និង Machine Learning។  លោកបញ្ជាក់ថា “យើងក៏កំពុងស្ថិតក្នុងដំណើរការ រៀបចំផែនការដ៏សំខាន់មួយដែលផ្តោតទៅលើAIផងដែរ”៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T06:36:55.057Z", "category": "PR", "views": 300, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
មិនធ្លាប់មាន! លោក ប៉ត សុផល ជាបុរសខ្មែរដំបូងគេដាំនិងច្នៃឈូករ័ត្នផលិតជាប្រេង លក់ក្នុងស្រុកសឹងមិនទាន់	https://business-cambodia.com/articles/make-sun-flower	លោក ប៉ត សុផល គឺជាបុរសកសិករខ្មែរដំបូងគេដែលបានចំណាយពេលជិត៥ឆ្នាំ ដាំដើមផ្កាឈូករ័ត្ននិងច្នៃឈូករ័ត្នផលិតជាប្រេង នៅខេត្តត្បូងឃ្មុំរហូតលក់ក្នុងស្រុកសឹងមិនទាន់។ នៅក្នុងបទសម្ភាសន៍ជាមួយក្រុមការងារចាបក្រហម លោក ប៉ត សុផល ដែលជាម្ចាស់ចម្ការឈូករ័ត្ន បាននិយាយថា លោកបានចាប់ផ្តើមដាំដើមឈូករ័ត្ននេះតាំងពីឆ្នាំ២០១៧ មកម្លេះ ហើយកាលនោះលោកពុំមានគម្រោងថាដាំដើម្បីលក់ឬផលិតជាអ្វីឡើយ ពោលពេលនោះគឺលោកចិញ្ចឹមឃ្មុំដូច្នេះដាំដើម្បីផ្តល់អត្ថប្រយោជន៍ចំពោះឃ្មុំតែប៉ុណ្ណោះ។ ម្ចាស់ចម្ការឈូករ័ត្នបានបន្តទៀតថា ពេលដាំដំបូងៗគឺលោកដាំតែបន្តិចបន្តួចទេ ម្យ៉ាងពេលនោះក្តីស្រមៃលោកក៏ចង់ដាំដើម្បីទាញភ្ញៀវទេសចរណ៍នឹងចង់ឱ្យតំបន់នោះក្លាយជាពណ៌លឿង ប៉ុន្តែស្រាប់ថ្ងៃមួយលោកឃើញនៅលើទីផ្សារមានគេយកផ្កាឈូករ័ត្ននេះធ្វើជាប្រេង ដូច្នេះលោកក៏នឹកឃើញថាផ្កាឈូករ័ត្ននេះនៅពេលដែលអស់សម្រស់យើងគួរតែច្នៃវាឱ្យទៅជារបស់មានប្រយោជន៍ជាងនេះ។ បន្ទាប់ពីមើលឃើញបែបនេះហើយ លោកសុផល ក៏បានទៅស្រាវជ្រាវតាមអ៊ឺនធឺណេតបន្ថែមនឹងរៀនពីបច្ចេកទេសខ្លះពីគេ ហើយក៏បានទិញម៉ាស៊ីនយកមកគៀបដើម្បីធ្វើជាប្រេង រហូតមានការគាំទ្រជាខ្លាំងពីពលរដ្ឋខ្មែរសម្រាប់ប្រេងនេះដែរគឺលោកអាចលក់បានចន្លោះពី ៣ម៉ឺនដល់៤ម៉ឺនផងដែរ។ ចំពោះមូលហេតុ ដែលធ្វើឱ្យលោកអាចពង្រីកចម្ការដើមឈូករ័ត្នរហូតដល់ទៅ ១០ហិចតានេះ គឺលោកបានចាប់របរនេះដោយមានគោលដៅបំផុត នៅត្រង់ចំណុចនេះមានន័យថា លោកចង់បង្កើតអ្វីថ្មី១ដែលមិនធ្លាប់មានពីមុនមកក្នុងទីផ្សារស្រុកខ្មែរ ឧទាហរណ៍ជាក់ស្តែងដូចជា ប្រេងច្នៃចេញពីផ្កាឈូករ័ត្ននេះអញ្ចឹង គឺវាជួយទៅដល់សុខភាពប្រជាជនជាច្រើន ហើយក៏មានបងប្អូនមួយចំនួនទៀតបានទិញប្រេងនេះយកទៅប្រើប្រាស់ជំនួសប្រេងអូលីវថែមទៀតផង។ លើសពីនេះទៅទៀត ដើមផ្កាឈូករ័ត្ននេះគឺងាយស្រួលដាំ ពោលនៅពេលប្រមូលផលម្តងគឺបានរហូតដល់ទៅជិត ២តោនឯណោះ ហើយលោកក៏លើកទឹកចិត្តឱ្យមានអ្នកផលិតឱ្យបានច្រើននៅក្នុងទីផ្សារស្រុកខ្មែរ គឺលោកគ្រាន់តែចង់ដើរតួនាទីជាដាំដើម្បីផ្គត់ផ្គង់ទៅដល់អ្នកច្នៃហើយកាលណាមានអ្នកចង់ផលិតច្រើននោះឱកាសល្អក៏មានច្រើនដល់កសិករដែលបានដាំដុះផ្កាឈូករ័ត្នផងដែរ ។ លោកអ្នកអាចទំនាក់ទំនងសាកសួរព័ត៌មានបន្ថែមពី លោក ប៉ត សុផល ម្ចាស់ចម្ការផ្កាឈូករ័ត្ន បានតាមរយៈទូរសព្ទលេខ៖ 016 319 191 / 066 319 191 / 099 319 194៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T06:34:08.491Z", "category": "ចាប់ផ្តើមអាជីវកម្ម", "views": 98, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កំពូលមហាសេ.ដ្ឋី Elon Musk ប្រាប់ចំៗពីមូលហេតុធំ ធ្វើឲ្យមនុស្ស ៩០ភាគរ.យ ធ្លាក់ខ្លួនក្រីក្រ	https://business-cambodia.com/articles/what-make-people-poor	តើអ្នកដឹងទេថា មានមនុស្សប៉ុន្មាននាក់រស់នៅក្នុងភាពក្រីក្រ? ប្រហែល ៩.២% នៃពិភពលោក ឬ ៦៨៩ លាននាក់ រស់នៅក្នុងភាពក្រីក្រខ្លាំង ដោយរកបានប្រាក់តិចជាង $១.៩០ ក្នុងមួយថ្ងៃ នេះបើយោងតាមធនាគារពិភពលោក។ សូម្បីតែប្រទេសមហាអំណាច ឬហៅថាប្រទេសអ្នកមាន សហរដ្ឋអាមេរិក ក៏មានប្រជាជន ១០.៥% ឬស្មើនឹង ៣៤ លាននាក់ រស់នៅក្នុងភាពក្រីក្រនៅឡើយ គិតត្រឹមឆ្នាំ ២០១៩។   យ៉ាងណាមិញ មានឬសគល់ដើមហេតុជាច្រើនត្រូវបានលើកបង្ហាញ ដែលនាំឲ្យមនុស្សធ្លាក់ក្នុងស្ថានភាពក្រីក្រលំបាក ក្នុងនោះមហាសេដ្ឋីលេខពីរលើលោក Elon Musk ក៏ធ្លាប់បានលើកឡើងផងដែរថា «មនុស្សក្រ ព្រោះតែភាពភ័យខ្លាច»។   ថ្លែងក្នុងបទសម្ភាសន៍មួយកាលពីពេលកន្លងទៅ  នាយកប្រតិបត្តិក្រុមហ៊ុន SpaceX និង Tesla រូបនេះបាននិយាយថា៖ «ដំបូងខ្ញុំគិតថា ខ្ញុំពិតជាភ័យខ្លាចខ្លាំងណាស់ ប្រសិនបើអវត្តមាននៃភាពភ័យខ្លាចនោះ ខ្ញុំប្រហែលអាចធ្វើរឿងដ៏អស្ចារ្យ»។ លោកបានបន្តទៀតថា៖ «ប៉ុន្តែនៅពេលដែលអ្នកគិតថាវាសំខាន់គ្រប់គ្រាន់ អ្នកមានជំនឿជាក់លើវាគ្រប់គ្រាន់ ហើយអ្នកធ្វើវាទោះបីជាមានភ័យខ្លាចក៏ដោយ នោះលទ្ធផលអាចលើសពីការរំពឹងទុករបស់អ្នកទៅទៀត»។   ជាមួយគ្នានេះដែរ ភាពភ័យខ្លាចបានក្លាយទៅជាឃាតករលាក់មុខសម្លាប់ក្តីសុបិន ក្តីសង្ឃឹម ភាពក្លាហាន និងទំនុកចិត្តមនុស្សជាច្រើននៅជុំវិញពិភពលោក ហើយវាក៏ជាកត្តាជំរុញមនុស្សប្រមាណ ៩០%ឲ្យធ្លាក់ក្នុងភាពក្រីក្រផងដែរ។ លោក Elon Musk បានលើកឡើងថា៖ «អ្នកដឹងទេ ចាប់ផ្តើម SpaceX ដំបូងខ្ញុំគិតថា ឱកាសនៃភាពជោគជ័យគឺតិចជាង ១០%។ ដូចគ្នាជាមួយ Tesla ខ្ញុំគិតថា ហាងឆេងរបស់ក្រុមហ៊ុនរថយន្តដែលទទួលបានជោគជ័យគឺទាបខ្លាំងណាស់។ ប៉ុន្តែខ្ញុំនៅតែជំនះភាពភ័យខ្លាចនោះ ហើយចាប់ផ្តើមធ្វើវា និងរៀនសូត្រអភិវឌ្ឍវាជាប្រចាំ រហូតមកដល់ថ្ងៃនេះ»។   ដូច្នេះបើអ្នកចង់ក្លាយជាអ្នកមាន អ្នកត្រូវហើយបោះបង់ភាពភ័យខ្លាច និងព្យាយាមសម្រួចសមត្ថភាពដើម្បីសម្រេចក្តីស្រមៃ ឬស្ថានភាពជីវីតដែលអ្នកប្រាថ្នាចង់បាន។ «ចូលកុំព្យាយាមបង្រួមគោលដៅ តែត្រូវពង្រីកចំណេះដឹង និងសមត្ថភាព ដើម្បីទៅដល់គោលដៅនោះ»៕   អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T06:26:09.456Z", "category": "ភាពជាអ្នកដឹកនាំ", "views": 1879, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធំតែស៊ីតិច! តស់មកស្គាល់កំពូលរថយន្ត 𝗜𝗦𝗨𝗭𝗨 មាឌឌាំង កម្លាំងខ្លាំង ជិះ១០០kmចំណាយស្មើកាហ្វេប្រេន២កែវ	https://business-cambodia.com/articles/isuzu-big-strong-pick-up	ជាទូទៅពេលនិយាយទៅដល់រថយន្ត Pick-up ដែលមានមាឌធំ កម្លាំងខ្លាំង អាចធ្វើដំណើរគ្រប់ស្ថានភាពផ្លូវលំបាកបាន អាចដឹកទំនិញធ្ងន់បាន ភាគច្រើននៃរថយន្តទាំងនោះគឺស៊ីសាំងខ្លាំងដូចគ្នា ប៉ុន្តែបើក្រឡេកមកមើលកំពូលរថយន្ត Pick-up របស់ 𝗜𝗦𝗨𝗭𝗨 ម៉ូឌែល 𝗗-𝗠𝗮𝘅 𝗩-𝐂𝐫𝐨𝐬𝐬 មួយម៉ូឌែលនេះវិញ មានកម្លាំងខ្លាំង មាឌមាំហើយ ថែមទាំងស៊ីប្រេងតិចទៀត ខណៈបងប្អូនធ្វើដំណើរ១០០km ចំណាយស្មើកាហ្វេប្រេន២កែវតែប៉ុណ្ណោះ។   យោងតាមផេកផ្លូវការរបស់ Isuzu Cambodia កាលពីកន្លងទៅនេះបានឱ្យដឹងថា រថយន្ត 𝗜𝗦𝗨𝗭𝗨 𝗗-𝗠𝗮𝘅 𝗩-𝐂𝐫𝐨𝐬𝐬 មានកម្លាំងរថយន្តខ្លាំង ជាមួយម៉ាស៊ីន Isuzu D-Max 3.0 Ddi Blue Power មានកម្លាំង ១៩០សេះ កម្លាំងរមួល ៤៥០ ញូតុនម៉ែត្រ ទោះធ្វើដំណើរយូរយ៉ាង ក៏កម្លាំងរថយន្តនៅតែខ្លាំងដដែល ដោយជិះ១០០គីឡូ ស៊ីប្រេងអស់ត្រឹមតែ៥.៥លីត្រ ទៅ ៦លីត្រប៉ុណ្ណោះ។   បើនិយាយអំពីទំហំរបស់កំពូលភីកអាប់មួយម៉ូឌែលនេះវិញ មានប្រវែង ៥,២៩៥ មម ទទឹង ១,៨៦៦០ មម និងកម្ពស់ ១,៨៤០ មមចន្លោះកង់ខាងមុខ ១,៥៧០មម ចន្លោះកង់ខាងក្រោយ ១,៥៧០មម កាំបង្វិលអប្បបរមា ៦.១០ម។ 𝗗-𝗠𝗮𝘅 𝗩-𝐂𝐫𝐨𝐬𝐬 បានភ្ជាប់ជាមួយ Professional 4WD ធានាសុវត្ថិភាពឈានមុខគេ Terrain Command ផ្លាស់ប្តូរប្រព័ន្ធបើកបរពី 2WD ទៅ 4WD យ៉ាងរហ័ស និងប្រអប់លេខអូតូ ៦ វគ្គជាមួយ REV Tronic Mode អាចប្តូរលេខបានលឿន និងរលូន ងាយស្រួលបើកបរ និងផ្ដល់ផាសុកភាព។   គួរជម្រាបផងដែរថាសម្រាប់ការជាវរថយន្ត 𝗜𝗦𝗨𝗭𝗨 𝗗-𝗠𝗮𝘅 𝗩-𝐂𝐫𝐨𝐬𝐬 ឥឡូវនេះប្រិយមិត្តចំណេញច្រើនដោយក្រុមហ៊ុនធ្វើការបញ្ចុះតម្លៃមកត្រឹម ៤៨,៥០០ដុល្លារ ខណៈតម្លៃដើម៥៤,៥០០ដុល្លារ។ ទន្ទឹមនឹងនេះដែរប្រសិនជាបងប្អូនមានចម្ងល់ចង់សាកសួរព័ត៌មានបន្ថែម អាចធ្វើការទំនាក់ទំនងទៅកាន់ផេកផ្ទាល់គឺ Isuzu Cambodia ឬតាមរយៈលេខទូរស័ព្ទ 023 900 798 / 077 66 88 99 ឬមួយបងប្អូនអាចទៅកាន់ទីតាំងលក់ដោយផ្ទាល់ក៏បាន៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T04:44:47.380Z", "category": "កំពូលអ្នកលក់", "views": 2040, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ការនាំចេញកើន! ការនាំចេញទំនិញរបស់កម្ពុជាទៅវៀតណាមកើនជាង ១១៦ ភាគរយ លើទំនិញទាំង២០មុខនេះ	https://business-cambodia.com/articles/cambodia-and-vietnam	ក្នុងរយៈពេល១ ខែឆ្នាំ ២០២៤ ទំហំពាណិជ្ជកម្មកម្ពុជាជាមួយនឹងវៀតណាមមានការកើនឡើងដល់ទៅជាង ១១៦ ភាគរយ ខណៈដែលបច្ចុប្បន្នប្រទេសវៀតណាមជាដៃគូពាណិជ្ជកម្មធំជាងគេលំដាប់ទីពីររបស់កម្ពុជា។ នេះបើយោងតាមរបាយការណ៍ឆ្នាំ ២០២៤ របស់ អគ្គនាយកដ្ឋានគយនិងរដ្ឋាករកម្ពុជា។     តាមរបាយការណ៍ខាងលើបានបង្ហាញឱ្យឃើញថា ត្រឹមដើមឆ្នាំ ២០២៤ នេះការនាំចេញទំនិញនិងផលិតផលពីកម្ពុជាទៅកាន់ប្រទេសវៀតណាមមានការកើនឡើងគួរឱ្យកត់សម្គាល់ ដោយគិតជាទឹកប្រាក់ប្រមាណជា ៣៧៣,០៥៩ ពាន់ដុល្លារ កើនឡើង ១១៦ ភាគរយ ក្នុងនោះទំនិញដែលមានការនាំចេញច្រើនជាងគេមានដូចជា ៖     សម្លៀកបំពាក់ និងគ្រឿងបន្ទាប់បន្សំដែលឡើងពីក្រណាត់ សម្លៀកបំពាក់និងគ្រឿងបន្ទាប់បន្សំនៃសម្លៀកបំពាក់ ធញ្ញជាតិ បន្លែដែលអាចបរិភោគបាននិងឫសនិងមើមមួយចំនួន ម៉ាស៊ីន និងឧបករណ៍អគ្គិសនៅនិងបំណែកភាគរបស់វា វត្ថុធ្វើអំពីស្បែក បរិក្ខាធ្វើពីរោមសត្វ ស្បែកជើង ស្រោមជើង និងវត្ថុប្រហាក់ប្រហែល គ្រឿងសង្ហារឹម សម្ភារគ្រែ ពូក ទម្រពូក ខ្នើយកល់ យាន ក្រៅពីអយស្ម័យយាន ឬអយរថយន្តអគ្គិសនី កៅស៊ូ និងផលិតផលអំពីកៅស៊ូ ឈើ និងវត្ថុធ្វើអំពីឈើ ធ្យូងឈើ វត្ថុប្លាស្ទិក និងវត្ថុធ្វើពីប្លាស្ទិក អំបិល,ស្ពាន់ធ័រ, ដីនិងថ្ម , ម្នាងសិលា កំបោរនិងស៊ីម៉ង់ត៍ ស្ពាន់និងវត្ថុធ្វើពីស្ពាន់ វត្ថុវាយនភ័ណ្ឌកែច្នៃរួចផ្សេងៗទៀត ឈុតសម្លៀកបំពាក់ប្រើរួច ម៉ាស៊ីននិងបរិធានមេកានិក,សម្ភារអគ្គិសនី,បំណែកភាគ អាលុយមីញូមនិងវត្ថុធ្វើពីអាលុយមីញូម ផលិតផលកែច្នៃចេញពី បន្លែ ផ្លែឈើ គ្រាប់ផ្លែឈើ ស្បែកជាប់រោម ស្បែកសិប្បនិម្មិត និងផលិតផលរបស់វា និងផលិផផលជាច្រើនមុខផ្សេងទៀត៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T04:17:00.893Z", "category": "ចាប់ផ្តើមអាជីវកម្ម", "views": 208, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អម្រឹតចូលរួមលើកទឹកចិត្តដល់សិស្សឆ្នើមនិទេ្ទស A & B ដែលជាអតិជនក្នុងគណនីសន្សំក្មេងឆ្លាត	https://business-cambodia.com/articles/amret-encourages-outstanding-students	រាជធានីភ្នំពេញ - គ្រឹះស្ថានមីក្រូហិរញ្ញវត្ថុ អម្រឹត ម.ក ដែលជាស្ថាប័នមីក្រូហិរញ្ញវត្ថុឈានមុខគេនៅក្នុងព្រះរាជាណាចក្រកម្ពុជា បានរៀបចំនូវកម្មវិធីកម្មវិធីសំណេះសំណាល និងប្រគល់ប្រាក់លើកទឹកចិត្តដល់អតិថិជនគណនីក្មេងឆ្លាត ជូនដល់អតិថិជនរបស់ខ្លួនកន្លងទៅនៅ ស្នាក់ការកណ្តាលផ្ទាល់ កាលពីថ្ងៃ ទី៧ ខែកុម្ភៈ ឆ្នាំ២០២៤ ដែលកម្មវិធីពិសេសនេះជាឆ្នាំដំបូង ដែលអម្រឹតបានផ្ដល់ជូនរង្វាន់លើកទឹកចិត្តដល់កូនៗរបស់អតិថិជនគណនីសន្សំក្មេងឆ្លាតដែលបានទទួលនិទ្ទេសល្អ ចំនួន២១នាក់ ក្នុងឆ្នាំសិក្សា ២០២៣កន្លងទៅ។ ក្នុងកម្មវិធីនេះផងដែរអម្រឹតផ្តល់ជូនរង្វាន់លើកទឹកចិត្តដល់សិស្សឆ្នើមដែរជាកូនៗរបស់អតិជន សរុបជាទឹកប្រាក់ ១៦៨០០ដុល្លារដល់អតិថិជនផងដែរ។   ក្រៅពីរង្វាន់ប្រាក់លើកទឹកចិត្ត អតិថិជនក្មេងឆ្លាត ទទួលបានការធានារ៉ាប់រងអាយុជីវិតដោយឥតគិតថ្លៃ ដែលអម្រឹតបានចំណាយទឹកប្រាក់ធានារ៉ាប់រងអាយុជីវិតសរុបជាង ៨២មឺុនដុល្លារ ទៅអតិថិជនជាង៥ម៉ឺនគណនី និងអតិថិជន ៨៦នាក់ដែលបានទូទាត់ទទួលបានសំណងដល់ជាមួយទឹកប្រាក់សរុបជាង ៣០ម៉ឺនដុល្លារ។ កម្មវិធីពិសេសនេះគឺ កម្មវិធីជំនួបសំណេះសំណាលដំបូងបំផុតបន្ទាប់ពីការបង្កើតនូវ គណនីសន្សំក្មេងឆ្លាតរយ:ពេល២ឆ្នាំមកនេះ។ កម្មវិធីនេះក៏មានការចូលរួមពីវត្តមានគណៈគ្រប់គ្រងជាន់ខ្ពស់របស់អម្រឹត អ្នកតំណាងពីក្រុមហ៊ុនធានារ៉ាប់រង អេអាយអេ ទូតសុឆន្ទៈ Dj Nana និងភ្ងៀវកិត្តិយសដទៃ។ ក្នុងថ្ងៃនោះផងដែរ មានការចូលរួមពីសំណាក់អតិថិជនជាអាណាព្យាបាលពីខេត្តកណ្តាល កំពង់ឆ្នាំង ព្រៃវែង កំពត បាត់ដំបង និងសៀមរាប។ គ្រឹះស្ថានមីក្រូហិរញ្ញវត្ថុ អម្រឹត ម.ក ក៏បានដឹកនាំអតិថិជន និងកូនៗរបស់គាត់ឲ្យបានធ្វើការស្វែងយល់ពីប្រតិបត្តិការការងាររបស់យើង ក៏ដូចជាស្តាប់ពីការចែករំលែកបទពិសោធន៍ផ្ទាល់ពី គណៈគ្រប់គ្រងរបស់អម្រឹត អ្នកតំណាងមកពីក្រុមហ៊ុនធានារ៉ាប់រង និង ទូតសុឆន្ទៈ Dj Nana សម្រាប់ការចូលរួមកម្មវិធីនៅថ្ងៃនេះ។ គូសបញ្ជាក់ផងដែរថា គណនីក្មេងឆ្លាតជាគណនីសន្សំរួមគ្នារវាងឪពុកម្តាយនិងបុត្រធីតា ដោយផ្តល់ជូនភាពបត់បែនខ្ពស់សម្រាប់មាតាបិតាក្នុងការកំណត់គោលដៅសន្សំ និងចំនួនទឹកប្រាក់ត្រូវបង់ប្រចាំខែ ស្របតាមតម្រូវការផ្ទាល់ខ្លួននិងលទ្ធភាពជាក់ស្ដែងផ្នែកហិរញ្ញវត្ថុ។ លើសពីនេះទៅទៀត ម្ចាស់គណនីនឹងត្រូវបានការពារដោយកញ្ចប់ធានារ៉ាប់រងអាយុជីវិតឥតគិតថ្លៃ ក្នុងទឹកប្រាក់ ៤.០០០ ដុល្លារក្នុងអំឡុងពេលសន្សំប្រាក់នេះ ព្រមទាំងទទួលបានប្រាក់រង្វាន់លើកទឹកចិត្តជាសាច់ប្រាក់ហូតដល់ ១.០០០ ដុល្លារសម្រាប់បុត្រធីតានៅពេលបញ្ចប់ការសិក្សាថ្នាក់វិទ្យាល័យ។   អំពីអម្រឹតដោយមានភាគទុនិកជាង៩០ភាគរយ ជាស្ថាប័នអន្ដរជាតិធំៗ អម្រឹត ស្ថិតក្នុងចំណោមគ្រឹះស្ថានហិរញ្ញវត្ថុនិងធនាគារធំៗទាំង១០ នៅក្នុងព្រះរាជាណាចក្រកម្ពុជា ដែលទទួលបាននូវការគាំទ្រពីជាតិអតិថិជនជាច្រើនឆ្នាំមកហើយ។ មកដល់ពេលនេះ អម្រឹត កំពុងបម្រើអតិថិជនជាង៦០មុឺននាក់ តាមរយៈសាខាចំនួនជាង ១៥០ សាខាបុគ្គលិកជាង ៤០០០នាក់ និង មានទ្រព្យសកម្មជាង ២ពាន់លានដុល្លារអាមេរិក។ សម្រាប់ព័ត៌មានអំពីផលិត និងសេវាកម្មរបស់អម្រឹត សូមចូលទៅកាន់គេហទំព័រ amret.com.kh៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T03:50:46.052Z", "category": "PR", "views": 1258, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ការកកស្ទះចរាចរណ៍លើស្ពានព្រះមុនីវង្សនឹងធូរស្បើយ នៅពេលស្ពានសំខាន់ ២ នេះសាងសង់រួចរាល់	https://business-cambodia.com/articles/special-bridge	ប៉ុន្មានឆ្នាំចុងក្រោយនេះ ចរាចរនៅតំបន់ច្បារអំពៅ ផ្លូវជាតិលេខ១ ពិសេសនៅលើស្ពានព្រះមុនីវង្ស គឺមានការកកស្ទះខ្លាំងគួរឲ្យកត់សម្គាល់។ យ៉ាងណាដើម្បីដោះស្រាយបញ្ហានេះ រាជរដ្ឋាភិបាលបានសាងសង់ស្ពានជាច្រើនខ្សែដើម្បីជួយដល់ការធ្វើដំណើរ។ ជាក់ស្ដែង កាលពីពេលថ្មីៗកន្លងទៅនេះ គឺទើបនឹងដាក់ឲ្យប្រើប្រាស់ស្ពានតភ្ជាប់កោះពេជ្រ និងកោះនរា ដែលបានជួយសម្រួលការកកស្ទះនៅតំបន់ច្បារអំពៅមានមួយចំនួនធំ។   ងាកមកចរាចរនៅលើស្ពានព្រះមុនីវង្សវិញ នាពេលខាងមុខអាចនឹងលែងស្ទះផងដែរ នៅពេលស្ពានសំខាន់ៗចំនួន ២ សម្រេចរួចរាល់ ដែលក្នុងនោះរួមមាន៖   ១.  ស្ពានឆ្លងទន្លេបាសាកចាក់អង្រែក្រោម   ស្ពានដ៏សំខាន់មួយនេះ គឺនឹងចូលរួមកាត់បន្ថយការកកស្ទះចរាចរបានច្រើននៅលើស្ពានព្រះមុនីវង្ស និងតំបន់ច្បារអំពៅ នៅពេលសាងសង់រួចរាល់។   បើយោងតាមការបញ្ជាក់ពីឯកឧត្ដម ផន រឹម អ្នកនាំពាក្យក្រសួងសាធារណការ និងដឹកជញ្ជូនបានឲ្យដឹងថា ស្ពានឆ្លងទន្លេបាសាក់-ចាក់អង្រែក្រោម នឹងត្រូវសាងសង់ប្រវែងសរុប ១.៦៥០ម៉ែត្រ (ប្រវែងស្ពាន ៨៤៥,៧០ម៉ែត្រ, ទទឹងផ្លូវ២៧ម៉ែត្រ,ផ្លូវតភ្ជាប់ក្បាលស្ពានប្រវែង ៨០៤,៣០ម៉ែត្រ, ទទឹងផ្លូវ ២៧ម៉ែត្រ)សាងសង់ដោយក្រុមហ៊ុន សំណង់សៀងហៃ,ទីប្រឹក្សាគម្រោង  ដោយក្រុមហ៊ុនក្វាងចូវវ៉ានអាន។ ពេលសាងសង់រួចស្ពាននេះនឹងជួយ៖   -កាត់បន្ថយការកកស្ទះចរាចរណ៍លើស្ពានព្រះមុនីវង្សឆ្លងកាត់ទន្លេបាសាក់ ភ្ជាប់ផ្លូវជាតិលេខ១ នៅខណ្ឌច្បារអំពៅ។ - ជួយពង្រឹងដល់ទំនាក់ទំនងសេដ្ឋកិច្ចសង្គម រវាងរាជធានីភ្នំពេញប៉ែកខាងត្បូង ព្រលានយន្តហោះអន្តរជាតិតេជោក្រុងតាខ្មៅ ជាពិសេសធ្វើឱ្យប្រសើរឡើងដល់ប្រសិទ្ធភាពនៃការដឹកជញ្ជូន និងភស្តុភារកម្មនៅក្នុងតំបន់រាជធានីភ្នំពេញ ។ -កាត់បន្ថយការកកស្ទះចរាចរណ៍នៅតាមដងទន្លេបាសាក់ និងជួយពន្លឿនការអភិវឌ្ឍតំបន់នោះផងដែរ។ នៅក្នុងនោះដែរ នៅថ្ងៃទី១៩ ខែកុម្ភៈ នេះគម្រោងស្ពានមួយនេះក៏នឹងសម្ពោធបើកការដ្ឋានសាងសង់ជាផ្លូវការផងដែរ ខណៈដែលបច្ចុប្បន្នការសាងសង់សម្រេចបាន ២ %ហើយ។ តាមការគ្រោងទុកស្ពាននេះនឹងចំណាយពេលសាងសង់ ៤២ ខែ និងប្រើប្រាស់ថវិកាចំនួន ៦០ លានដុល្លារ។      ២. ស្ពានអាកាសមរតកតេជោ   ស្ពានអាកាសមរតកតេជោ ឬស្ពានកម្ពស់ពីរជាន់ ដែលកំពុងសាងសង់នៅចំណុចប្រសព្វរវាងមហាវិថី សម្ដេចតេជោ ហ៊ុន សែន (៦០ម៉ែត្រ) មហាវិថីព្រះមុនីវង្ស និងមហាវិថីកងយោធពលខេមរភូមិន្ទ ស្ថិតនៅខណ្ឌមានជ័យ និងខណ្ឌចំការមន រាជធានីភ្នំពេញ នឹងជួយសម្រួលដល់ការកកស្ទះចរាចរលើស្ពានព្រះមុនីវង្សបានមួយចំនួនធំផងដែរ នៅពេលស្ពានថ្មីនេះសាងសង់រួចរាល់។   តាមការបញ្ជាក់ពីរដ្ឋបាលរាជធានីភ្នំពេញ ស្ពានអាកាសកម្ពស់ ២ ជាន់នេះ គឺនឹងសម្រេចរួចរាល់ទាំងនៅមុនថ្ងៃបុណ្យចូលឆ្នាំថ្មីប្រពៃណីជាតិខ្មែរនាក្នុងឆ្នាំ ២០២៥ ខាងមុខ ខណៈការសាងសង់ជំហ៊ានទី១ នឹងរួចរាល់មុនថ្ងៃបុណ្យចូលឆ្នាំថ្មីប្រពៃណីជាខ្មែរ ២០២៤ នេះផងដែរ។   គម្រោងស្ពានអាកាស ស្ពានអាកាសមរតកតេជោនេះ គឺមានសាងសង់ផ្លូវផ្ទាល់ដី ដែលមានរង្វង់មូលបែងចែកទិស និងផ្លូវតភ្ជាប់រវាងមហាវិថីព្រះមុនីវង្ស មហាវិថីសម្តេចតេជោ ហ៊ុន សែន វិថីកងយោធពលខេមរភូមិន្ទ ឆ្ពោះទៅស្ពានព្រះមុនីវង្ស និងផ្លូវជាតិលេខ២។ បន្ទាប់មកសាងសង់ស្ពានអាកាសចំនួនពីរជាន់។ ស្ពានអាកាសជាន់ទី១ ជាស្ពានរង្វង់មូល នៅត្រង់ចំណុចប្រសព្វ ដែលបំបែកខ្នែងជាបួនទិសផ្សេងគ្នា ទៅកាន់មហាវិថីសម្តេចតេជោ ហ៊ុន សែន ស្ពានព្រះមុនីវង្ស មហាវិថីព្រះមុនីវង្ស និងវិថីកងយោធពល ខេមរភូមិន្ទ។ គម្រោងនេះនឹងចំណាយថវិកាប្រមាណជាង ៣៦ លានដុល្លារអារិក ខណៈវិស្វ័ករសាងសង់សុទ្ធសឹងជាកូនខ្មែរសុទ្ធសាត៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T02:46:47.478Z", "category": "អចលនទ្រព្យ", "views": 525, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ថៃឲ្យមន្ត្រី និងពលរដ្ឋ ធ្វើកា.រពីផ្ទះ ខណៈកម្រិតបំពុលខ្យល់នៅទីក្រុងបាំងកកឡើងដល់បន្ទាត់ក្រហម	https://business-cambodia.com/articles/thailand-warns-of-high-pollution-in-capital	អាជ្ញាធរថៃព្រមាន អំពីខ្យល់បំពុលនៅទីក្រុងបាំងកក រួមទាំងខេត្តជុំវិញបានឈានដល់កម្រិតប្រកាសអាសន្នកាលពីថ្ងៃព្រហស្បត្តិ៍ និងបានបញ្ជាឲ្យបុគ្គលិករដ្ឋាភិបាលក្នុងរាជធានីធ្វើការពីផ្ទះរយៈពេលពីរថ្ងៃបន្ទាប់ ហើយបុគ្គលិកក្នុងស្ថាប័នផ្សេងទៀតក៏គួរតែធ្វើដូចគ្នា។ នេះបើយោងតាមទីភ្នាក់ងារសារព័ត៌មាន Reuters។     តាមប្រភពដដែលបានឲ្យដឹងថា ការបំពុលខ្យល់នេះគឺបណ្តាលមកពីការរួមផ្សំគ្នានៃ ការឆេះដំណាំ ការបំពុលឧស្សាហកម្ម និងការចរាចរខ្លាំង ដែលបង្កជាអ័ព្ទផ្សែងគ្របដណ្តប់លើបរិយាកាសនៃទីក្រុងបាំងកកទាំងមូល។ លោកនាយករដ្ឋមន្ត្រី Srettha Thavisin បានប្រាប់ក្រុមអ្នកសារព័ត៌មានថា ការដុតដំណាំ គឺជាហេតុចម្បងនៅពីក្រោយការបំពុលបរិយាកាសនេះ។ ប៉ុន្តែលោកក៏បានបន្ថែមផងដែរថា ប្រហែលមួយភាគបួននៃការបំពុលគឺមកពីយានយន្ត ដែលជាកត្តាមួយរដ្ឋាភិបាលអាចគ្រប់គ្រងបាន។     យ៉ាងណាមិញ លោក Kornpong Poprakun វ័យ៥៧ឆ្នាំ ដែលជាអ្នករត់ម៉ូតូឌុបបាននិយាយថា៖ «វាកាន់តែអាក្រក់ទៅៗ ដោយសារមានផ្សែងអ័ព្ទច្រើនពេក ខ្ញុំមានអារម្មណ៍រមាស់ភ្នែក ព្រោះមានធូលីច្រើន ហើយពិបាកដកដង្ហើមណាស់»។ ការលើកឡើងបែបនេះ ស្របពេលគេហទំព័រតាមដានគុណភាពខ្យល់របស់ប្រទេសស្វីស IQAir បានបង្ហាញថា កម្រិតនៃភាគល្អិតស្រូបចូលក្នុងរាជធានីបាំងកក គឺខ្ពស់ជាងកម្រិតដែលបានណែនាំដោយអង្គការសុខភាពពិភពលោករហូតដល់ទៅ ១៥ដងឯណោះ ដែលធ្វើឱ្យវាក្លាយជាទីក្រុងបំពុលខ្លាំងបំផុតទី៨ របស់ពិភពលោក កាលពីថ្ងៃព្រហស្បតិ៍នេះ៕     អត្ថបទដោយ៖ កាន់ ដារ៉ា (ស្មេរពនេចរ)    កម្មវិធីសម្ពោធសៀវភៅ «ច្រវាក់ប្រាក់ខែ» ប្រធានបទ៖ “ផ្លូវបង្កើតចំណូលច្រើនច្រកពីលើប្រាក់ខែ” តម្លៃចូលរួម ១៥$/នាក់ ទំនាក់ទំនងចុះឈ្មោះ https://t.me/nunaHC24 Telegram: Contact @nunaHC24	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T02:33:32.859Z", "category": "ភាពជាអ្នកដឹកនាំ", "views": 1701, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អបអរសាទរ! ក្រុមហ៊ុនទឹកដោះគោ អង្គរមីល រកឃើញអតិថិជនដំបូងគេដែលឈ្នះ.ម៉ូតូហុងដាវេវ ស៊េរីថ្មីចំនួន ០២គ្រឿង	https://business-cambodia.com/articles/angkor-milk-win-moto	ភ្នំពេញ៖ កាលពីព្រឹកថ្ងៃទី១៤ ខែកុម្ភៈ ឆ្នាំ២០២៤ ថ្មីៗនេះ ក្រុមហ៊ុនទឹកដោះគោ អង្គរមីល បានរៀបចំកម្មវិធីសន្និសីទសារព័ត៌មាន ស្តីអំពីកម្មវិធី “កោសឈ្នះ កោសឈ្នះ កោសឈ្នះ” ពីទឹកដោះគោ អង្គរមីល នៅឯផ្សារទំនើបអ៊ីអន សែនសុខ។ នៅក្នុងឱកាសនោះដែរ ក្រុមហ៊ុនក៏មានការប្រគល់ជូននូវ រង្វាន់ម៉ូតូ ហុងដាវេវ ស៊េរីថ្មី ចំនួន ០២គ្រឿង ដល់អតិថិជនដំបូងគេចំនួន ០២រូប ផងដែរ។ ចំពោះរង្វាន់កោសឈ្នះ កោសឈ្នះ នេះដែរ គឺមាននៅក្នុងផលិតផលទឹកដោះគោ អាដេអឹម ១១០មល និង ១៨០មល ដែលកម្មវិធីនេះ មានការផ្តល់ជូនអ្នកឈ្នះនូវ “រង្វាន់ម៉ូតូហុងដាវេវ ស៊េរីថ្មី សរុបចំនួន ៥០គ្រឿង និងរង្វាន់ទឹកដោះគោ អាដេអឹម រាប់ម៉ឺនកេស” បន្ថែមទៀត (លក្ខខណ្ឌផ្សេងៗត្រូវបានអនុវត្ត)។ ហើយនៅក្នុងនោះ អតិថិជនដែលបានឈ្នះរង្វាន់ម៉ូតូដំបូងគេ ពីក្រុមហ៊ុនទឹកដោះគោ អង្គរមីល មានដូចជា៖ ១. អ្នកស្រី នន ស្រីនាង រស់នៅក្នុងខេត្តកំពង់ស្ពឺ។ ២. លោក លឹម សុខសិទ្ធ - រស់នៅក្នុងខណ្ឌដូនពេញ រាជធានីភ្នំពេញ។ ដើម្បីចូលរួមកម្មវិធី កោសឈ្នះ កោសឈ្នះនេះ អតិថិជនទាំងអស់គ្រាន់តែធ្វើការទិញផលិតផល ទឹកដោះគោ អាដេអឹម ១១០មល ឬ ១៨០មល ឬក៏ទាំងពីរ ដែលកំពុងចរាចរលើទីផ្សារ ហើយស្វែងរកកាតកោស ដែលមានភ្ជាប់នៅលើប្រអប់ទឹកដោះគោស្រាប់ ហើយធ្វើការកោស ទៅតាមការណែនាំ ដើម្បីស្វែងរកសំណាង របស់លោកអ្នក។ ចំពោះអ្នកឈ្នះរង្វាន់ម៉ូតូ សូមធ្វើការទាក់ទងដោយផ្ទាល់ មកកាន់ក្រុមហ៊ុន តាមរយៈទូរស័ព្ទលេខ៖ 085 689 888 – 0966 489 888 – 024 689 8888 នៅរៀងរាល់ម៉ោងធ្វើការ។ ក្រុមការងារក្រុមហ៊ុននឹងធ្វើដំណើរ ទៅជួបលោកអ្នកដោយផ្ទាល់។ ចំពោះអ្នកឈ្នះរង្វាន់លើកទឹកចិត្ត ជាផលិតផលទឹកដោះគោ អាដេអឹម ១១០មល ចំនួនមួយកេស សូមធ្វើការប្តូរនៅម៉ូយបោះដុំធំ ដែលនៅជិតលោកអ្នកបំផុត ឬ ទំនាក់ទំនងអ្នកលក់ ដែលលោកអ្នកបានទិញពីគាត់ ឬក៏ ទំនាក់ទំនងដោយផ្ទាល់មកក្រុមហ៊ុន តាមរយៈលេខទូរស័ព្ទខាងលើ នៅរៀងរាល់ម៉ោងធ្វើការ។ ក្រុមហ៊ុនក៏បានធ្វើកិច្ចសន្យា ជាមួយអ្នកលក់បន្តជាទីតាំងប្តូររង្វាន់ចំនួន ១,០០០កន្លែង រួចហើយ នៅទូទាំងប្រទេស ដើម្បីសម្រួលដល់ការប្តូររង្វាន់នេះ។ លើសពីនេះទៅទៀត អតិថិជនដែលបានទិញទឹកដោះគោ អាដេអឹម ១១០មល និង ១៨០មល ដែលមានឱកាសឈ្នះរង្វាន់ សូមធ្វើការកោសដោយថ្នមៗ និងប្រយ័ត្នប្រយែង ការពារដាច់ខូចទ្រង់ទ្រាយដើមនៃកាតកោស។ ហើយកាតឈ្នះរង្វាន់ត្រូវតែរក្សាទ្រង់ទ្រាយដើម ១០០% បើមិនដូច្នោះទេ ក្រុមហ៊ុនសូមរក្សាសិទ្ធិ នឹងមិនប្តូររង្វាន់ជូនឡើយ។ ជនណាក្លែងបន្លំកាតកោស នឹងត្រូវផ្តន្ទាទោសតាមច្បាប់។ ហើយដើម្បីជាតម្លាភាពជូនមហាជន កម្មវិធីនេះមិនត្រូវបានអនុញ្ញាតអោយបុគ្គលិកគ្រប់ជាន់ថ្នាក់ របស់ក្រុមហ៊ុន អង្គរ ឌែរី ប្រូដាក ខូអិលធីឌី ចូលរួមនោះឡើយ។ មិនតែប៉ុណ្ណោះ បើក្រឡេកមកមើលរោងចក្រវិញ គឺមានបំពាក់នូវប្រព័ន្ធពន្លឺព្រះអាទិត្យ សម្រាប់ផ្គត់ផ្គង់ដល់ការផលិតផលិតផលអង្គរមីល ដើម្បីចូលរួមចំណែកក្នុងការការពារបំរែបំរួលអាកាសធាតុ។ រោងចក្រ អង្គរ ឌែរី ប្រូដាក មានលទ្ធភាពផលិត៖ ១.ទឹកដោះគោ(UHT) ចំនួន ៥៤លានលីត្រ ក្នុងមួយឆ្នាំ ២. ផលិតយ៉ាអ៊ួរ ចំនួន ២២លានកែវ ក្នុងមួយឆ្នាំ  ៣. ទឹកដោះគោស្រស់១០០% រសជាតិសាប និងរសជាតិផ្អែម ចំណុះ ១លីត្រ ៤. ទឹកដោះគោជូរ (ប្រភេទប្រូបាយអូទិច) ម៉ាកប្រូប៊ី ៥. ផលិតទឹកដោះគោខាប់ ចំនួន ៦៥លានកំប៉ុង ក្នុងមួយឆ្នាំ សូមបញ្ជាក់ថា ផលិតផលទឹកដោះគោ អាដេអឹម ១១០មល និង ១៨០មល ត្រូវបានផលិតនិងវិចខ្ចប់ដោយប្រអប់ក្រដាសអាស៊ិបទិក ដែលបានផលិត និងផ្គត់ផ្គង់ពីប្រទេសសឹង្ហបុរី(សាំងហ្គាពួរ)។ អំពីប្រអប់ក្រដាសអាស៊ិបទិក ដែលយកមកវិចខ្ចប់ទឹកដោះគោ អាដេអឹម ១១០មល និង ១៨០មល នេះជាប្រភេទប្រអប់ក្រដាស ដែលមាន៦ស្រទាប់ ឆ្លាស់គ្នាការពារ និងវិចខ្ចប់ផលិតផលទឹកដោះគោ អាដេអឹម ១១០មល និង ១៨០មល បានយ៉ាងល្អជាទីបំផុត៖ ស្រទាប់ទី១ ទី២ ទី៤ ទី៦៖ ជាស្រទាប់ប៉ូលីអីធីឡែន (Polyethylene) ដែលជួយការពារផលិតផល ពីសំណើមបរិយាកាសខាងក្រៅ ហើយក៏មានតួនាទី បន្សីភ្ជាប់ស្រទាប់ដទៃៗទៀត ផងដែរ។ ស្រទាប់ទី៣៖ ជាស្រទាប់អាលុយមីញ៉ូម ជួយការពារប្រឆាំងអ៊ុកស៊ីតកម្ម ការពារគុណភាពអាហារូបត្ថម្ភ និងរក្សារសជាតិដើម របស់ផលិតផលបានល្អប្រសើរបំផុត។ ស្រទាប់ទី៥៖ ជាស្រទាប់ក្រដាស ដែលជួយអោយប្រអប់ក្រដាសបរិស្ថាននេះ មានភាពរឹងមាំ និងធ្វើអោយផ្ទៃប្រអប់ រលោងស្មើបានល្អ ។ ជារួម វាជាប្រភេទប្រអប់ក្រដាសបរិស្ថាន អាស៊ិបទិក (Aseptic pack) ដែលជួយការពារផលិតផលបានល្អ ដោយមិនចាំបាច់ដាក់សារធាតុរក្សាទុកអោយយូរ នៅក្នុងផលិតផលនោះទេ។ គួរជម្រាបថា រោងចក្រផលិតទឹកដោះគោ អង្គរមីល មានទីតាំងស្ថិតនៅ តំបន់សេដ្ឋកិច្ចពិសេស រ៉ូយ៉ាល់គ្រុបភ្នំពេញ តាមបណ្តោយផ្លូវជាតិលេខ៤ ខណ្ឌកំបូល រាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:10", "date_created": "2024-02-16T01:59:39.923Z", "category": "PR", "views": 119, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ដំណឹងល្អ! ក្រសួងប្រកា.សជ្រើសរើ.ស គ្រូបង្រៀនអនុវិទ្យាល័យជាច្រើនរ.យនា.ក់	https://business-cambodia.com/articles/recruitment-400-secondary-school-teachers	ដំណឹងល្អសម្រាប់បងប្អូនស្រលាញ់ការងាររដ្ឋ ខណៈពេលនេះមានការប្រឡងជ្រើសរើសគ្រូបង្រៀនជាច្រើននាក់ សម្រាប់ថ្នាក់អនុវិទ្យាល័យក្នុងក្របខណ្ឌក្រសួងអប់រំ យុវជន និងកីឡា។   យោងតាមសេចក្តីប្រកាសរបស់ក្រសួងមុខងារសាធារណៈ នារសៀលថ្ងៃទី១៥ ខែកុម្ភៈ ឆ្នាំ២០២៤ បានឲ្យដឹងថា ក្នុងក្របខណ្ឌជ្រើសរើសឆ្នាំ២០២៣ គណៈកម្មការនឹងរៀបចំការប្រឡងប្រជែងជ្រើសរើសគ្រូបង្រៀននៅអនុវិទ្យាល័យចំនួន ៤៤៦នាក់ ក្នុងនោះ៖   ១/. តាមប្រព័ន្ធបណ្តុះបណ្តាល បរិញ្ញាបត្រ+១ ជំនាន់ទី១ ចំនួន ១០៩នាក់ ២/. តាមប្រព័ន្ធបណ្តុះបណ្តាល ១២+៤ ជំនាន់ទី៤ ចំនួន ៨៩នាក់ ៣ /. តាមប្រព័ន្ធបណ្តុះបណ្តាល ១២+៤ ជំនាន់ទី៣២ ចំនួន ២៤៣នាក់   ការបណ្តុះបណ្តាលមានរយៈពេល១ឆ្នាំ ៤ឆ្នាំ និង២ឆ្នាំ ដោយចាប់ផ្តើមនៅដើមឆ្នាំ២០២៤ នៅតាមវិទ្យាស្ថានគរុកោសល្យ និងមជ្ឈមណ្ឌលគរុកោសល្យភូមិភាគ៕   គួរជម្រាបផងដែរថា ចំពោះព័ត៌មានផ្សេងទៀតបេក្ខជនអាចទាក់ទងតាមរយៈលេខទូរស័ព្ទ និងប្រព័ន្ធ Telegram ០១០ ៤១៦ ៥៧៣, ០១០ ៤៣៧ ៩២២, ០៦១ ២៦៨ ៩៩៩, ០៩៨ ៥៥២ ៥៧៧ រៀងរាល់ម៉ោងធ្វើការ៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:10", "date_created": "2024-02-15T10:10:49.324Z", "category": "ភាពជាអ្នកដឹកនាំ", "views": 1055, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អត់ចេះទីផ្សារ Online ដើរមិនទាន់គេទេ! នេះគឺជាគន្លឹះធ្វើទីផ្សារលើផេក៣ លក់ដាច់ មានអ្នកស្គាល់លឿន	https://business-cambodia.com/articles/online-market-page-tips	វិស័យលក់អនឡាញបានក្លាយទៅជាវិស័យមួយដែលមានភាពពេញនិយមខ្លាំងពីសំណាក់អតិថិជននាពេលបច្ចុប្បន្ន ព្រោះមិនថាការធ្វើទីផ្សារ ការផ្សាព្វផ្សាយ ការជជែកគ្នា ឬការទិញទំនិញនោះទេ មនុស្សងាកមកប្រើប្រាស់ប្រព័ន្ឋមួយនេះច្រើន។ ទន្ទឹមនឹងមានភាពជឿនលឿន និងពេញនិយមនេះដែរ ថ្ងៃនេះអេដមីនសូមលើកយកគន្លឹះធ្វើទៅផ្សារ៣ ជួយជម្រុញការលក់ និងមានអ្នកស្គាល់លឿន ដោយក្នុងនោះរួមមាន៖ ១. ធ្វើទីផ្សារដោយឱ្យការដូ Top Fan៖ ការផ្តល់រង្វាន់ជូន "Top Fan" អាចជាមធ្យោបាយដ៏ឆ្លាតវៃក្នុងការទាក់ទាញទស្សនិកជន Facebook របស់អ្នក និងថែមទាំងអាចទាក់ទាញអតិថិជនថ្មីឱ្យមកតាមដានផេករបស់អ្នកផងដែរ។ នេះគឺជាគំនិតមួយចំនួនដើម្បីបង្កើតការផ្តល់ឱ្យដ៏មានប្រសិទ្ធិភាពដោយតាមរយៈការប្រើគំនិតនេះ ដោយក្នុងនោះរួមមាន៖   ការចូលរួម៖ ធ្វើឱ្យការខំមិន ឡៃ ស៊ែរ លើផេករបស់អ្នកមានការកើនឡើង ព្រោះអតិថិជនចង់បានកាដូដូច្នេះគាត់នឹងព្យាយាមធ្វើសកម្មភាពលើផេករបស់អ្នក ដើម្បីអាចមានឱកាសក្លាយជា Top Fan ។ រង្វាន់៖ ជ្រើសរើសរង្វាន់ដែលទាក់ទាញដែលទាក់ទងនឹងទស្សនិកជន និងម៉ាករបស់អ្នក ព្រោះការធ្វើបែបនេះ វាអាចធ្វើឱ្យផលិតផលរបស់អ្នក រវាងអតិថិជនមានបទពិសោធន៍ ឬមានទំនាក់ទំនងគ្នាកាន់តែស្និតស្នាល។     ២. ទីផ្សារតាមរយៈរូបភាព និងចំណងជើង៖ ការធ្វើទីផ្សារជាមួយការបង្ហោះរូបថតអាចជាឧបករណ៍ដ៏មានឥទ្ធិពលសម្រាប់ការទាក់ទាញចំណាប់អារម្មណ៍ ទាក់ទាញទស្សនិកជនរបស់អ្នក និងសម្រេចបាននូវគោលដៅទីផ្សាររបស់អ្នក។ ដើម្បីជួយអ្នកបង្កើតការបង្ហោះរូបថតប្រកបដោយប្រសិទ្ធភាព៖ តើនរណាជាអតិថិជនគោលដៅរបស់អ្នក? ប្រសិនជាយុវវ័យ អ្នកអាចផុសបែបច្នៃប្រឌិត ច្បាស់ៗ ហើយឆ្លើយតបនូវអ្វីដែលអតិថិជនត្រូវការ ហើយប្រើខេបសិនយ៉ាងណា អាចឱ្យអតិថិជនអាចឆ្លើយឆ្លងយើងបាន។ ឧ. សម្រាប់យុវវ័យអាចដាក់ខេបសិនបែបលេងសើចថា ម៉េចអត់នាំសង្សារមកផឹកកាហ្វេចឹង? ពេលនោះគាត់នឹងឆ្លើយតបបែបលេងសើចមកកាន់យើងវិញ ហើយការធ្វើបែបនេះជាផ្នែកធំមួយ ធ្វើឱ្យផេកយើងឡើងខ្លាំង។	{ "spider_name": "businesscambodia", "scrape_at": "2025-06-14_19:40:10", "date_created": "2024-02-15T09:48:12.656Z", "category": "កំពូលអ្នកលក់", "views": 215, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.